
Nagy ideje, hogy ez a történet megesett. De a Bakony alján ma is őrzik 
még emlékezetét a hajdani hősök kései ivadékai. Ma ií5 emlegetik Kopjás 
Danit, Akibár agát, a tudós Habil defterdárt, Bugyogós Borkának és Süke 
Menyhártnak sem enyészett el régi jeles híre. Elismétlem hát, amit felőlük 
hallottam, hogy folytatódjék tanulságos életük, s diadalmaskodjék a nagy 
torkú feledésen. 


Hazánk kedves földjén, dolgos népén három fejedelem osztozkodott 
akkoriban. Szelim szultán, Miksa király és János Zsigmond. Az ország 
közepén a török uralkodott, Erdélyben a fejedelem, magából a hajdani 
magyar birodalomból csak egy vékony karéj maradt, mely a Drávától 
Máramarosig nyúlott. A hosszú határon szinte egymást érték a végvárak, a 
várakban királyi zsoldosok, magyar hajdúk és huszárok, szemben velük 
török várak, két- vagy háromannyi fegyveressel. 


Béke volt éppen, ahogy a krónikások nevezik, hosszú béke. A szultán nem 
szállott hadba a király ellen, s amaz sem ingerelte a szultánt. Csak éppen az 
ország nyomorult népének nem volt nyugovása. Sarcolták a zsoldosok, 
sarcolták a törökök, sarcolták a földesurak, a királyi adószedők, a török 
defterdárok s mindennek a tetejében még a magyar hajdúk 1s. A falvakat 
akkoriban aszerint nevezték magyar falunak vagy török falunak, hogy melyik 
kinek adózott. Egyébként töröklakta falu nem volt az országban, a török 
csupán katonaságot tartott nálunk, nem akart itt megtelepedni. A töröknek 
vagy a magyarnak adózó falvak irigylésre méltó bőségben éltek a közös 
falvakhoz képest. Ezektől mind a két hatalom megvette az adót. 


Habár a török szakadatlanul terjeszkedett, a magyarok meg védekezésre 
szorítkoztak, sokkal több török falu adózott a magyaroknak, mint magyar falu 
a pogánynak. A magyarok ugyanis csaknem az egész Hódoltság népét 
megadóztatták. A török viszont terjeszkedett, ahogy bírt, vagyis arra 
törekedett, hogy minél több magyar falut megadóztasson ő 15. Egyszóval 
nagy háború helyett szakadatlanul dúlt a kis háború, majd Itt, majd amott, a 
hosszú határ mentén véges-végig. 


Volt egy falu a Bakonyban, arrafelé, ahol Herend fekszik, csakhogy nem a 


hegyek között, hanem a Balatonnak lejtő dombokon. Ezt a falut Szabadlaknak 
hívták, mert királyi kegyképpen fölszabadított jobbágyok lakták, mint 
számos falut azon a vidéken. 

Tavaszba fordult az idő. A föld még nedvesen borzongott a harmat 
vizében, de a köd már föllebbent fektéből. Kibomlott már az egész táj a 
hajnal fehérlő homályából. Távolban a Bakony fái fÍriss rügyeiket 
bontogatták, a tündöklőn zöldellő gallyak közül elő-előtűntek a bükkök 
foltos törzsei, a hasadt kérgű tölgyek, az ezüstösszürke gyertyánok, s az 
égerfák, csaknem feketén. Kisebb-nagyobb foltokban megmutatkozott az avar 
borította föld, rőten emitt, fakón máshol. Egy helyütt füst csigázott az égnek, 
s beleveszett lomhán a párákba. Palánkvár állott ott — Vastagpalánk, ahogy a 
parasztok nevezték. Magyar hajdúk és idegen zsoldosok tanyáztak benne, 
hogy megvédelmezzék a föld népét a rabló török ellen. 


Szabadlak nádfedeles viskói keskeny völgyben bújtak meg, göndör hátú 
dombok között. Virágzott a cseresznye, a meggy, az alma, a körte, a szilva, a 
barack — ahány fa, annyi fehér vagy rózsaszín felhő. Zsengén feslettek a 
diófák vöröses levelei, s az ágakról rojtokként nyúlongtak lefele a 
nyerszöld, hosszú barkák. Lentebb — a Balaton iránt — sárgába öltöztek a 
füzek. Csak a szőlőtőkék vesztegeltek csupaszon és komoran, tüskésen 
meredező karóik oldalán, mintha őket a tavasz lehelete nem élesztette volna 
föl téli szendergésükből. Egy nagyobbacska domb oldalában düledező 
torony kopár falai látszottak. Hajdan bencés kolostor volt, a török kirabolta, 
fölégette. Olykor egy-egy paraszt odahajtott szekerével, megrakta kővel, s 
házat vagy istállót épített belőle. 


Most a szőlők felé kanyargó ösvényen parasztok ballagtak, szabadlaki 
parasztok. Egy kivételével meztéláb valamennyi. Az az egy Pajzsgyártó 
Balázs volt, a falu bírája, vérmes szemű, széles vállú, marcona bajszú, 
erősen titkolózó természetű ember. Bocskort viselt, s olyan súlyosan lépett, 
hogy szinte döngött a föld alatta. Habár nem beszélt, mégis hunyorgott, a 
száját el-elvonta, mintha pörlekedne valakivel, s markosan védené a maga 
igazát. 

Éppen a dombháton haladtak, egy kisebbecske horhó mellett, mikor a bíró 
nagy hirtelen megállott, s amúgy bizonytalanul megemelte kapáját. Arrafelé 
pillantottak mindannyian. A horhó mélyén egy fiú feküdt hasmánt, földhöz 
szorított . félorcával, széttárt karral, görcsösen felhúzott lábbal, 


mozdulatlanul, mintha az élet utolsó szikrája 15 elhunyt volna benne. 
— Hé! — mordult feléje a bíró. 
— Hallod-e, te — avatkozott bele a költögetésbe a lőcslábú Sóvágó. 
Hasztalan. A fiú se nem válaszolt, se nem moccant. 


— Kiszenvedett — mondta a bíró. A többi sem vélekedett különben, s már 
indultak volna tovább. Halottat költögetni nem józan cselekedet. Csakhogy 
ezenközben nyomukba értek az asszonyok. 


Mihelyt a fekvő gyereket megpillantották, minden bánatuk fölbuggyant a 
lelkük mélyéből. Egy darabig hangos sirámmal gyászolták, aztán mintha 
összebeszéltek volna, egyik a másik után lecsúszott a horhó omlatag földű 
martján. A gyereket körülfogták, hanyatt fordították. Egy pillanatig csöndben 
vizsgálódtak, majd egyszerre kiáltottak föl: 

— Él! 

Valóban élt a legényke, noha nem sok hiányzott hozzá, hogy a földi létnek 
búcsút mondjon. Mégpedig időnek előtte, mivel alig lehetett több tizenhét- 
tizennyolc évesnél. Nem szólt, nem nyögött, a szemét sem nyitotta ki. Hogy 
van még benne élet, csupán a foga kísérteties kocogása tanúsította. 


— Ó, a lelkem! — mondta a kövér Sükéné, s a szeme menten könnybe 
lábadt. 


— Csakugyan él — állapította meg a bíró hivatalosan. 


Azzal ő is lecsúszott a horhóba. Elővette tökkobakját, s pálinkát 
csöppentett a legényke szájába. A harmadik vagy negyedik korty után a fiú 
fölnyitotta a szemét, de nem nézett, inkább révedezett, mint az alvajáró, aki 
néz, de nem lát semmit. 


Lassacskán megszínesedett az arca, megfényesedett a szeme, s a görcs 15 
feloldódott a testében. Zömök legényke volt, széles vállú, vastag nyakú, 
amolyan csupa ín, csupa csont ember, kit sok fáradság sem vesz le 
egykönnyen a lábáról. A homlokán két dudor domborodott, mintha valami 
ördögfióka volna, akinek most ütközik a szarva. Szakálla éppen sarjadt az 
orcája kétoldalán, a füle mellett, sűrün, selymesen. Serkent maga a bajsza is, 
de módfölött szabálytalanul, örvényesen, ahogy az embernek a feje tetején 
nő a haja. Azaz egyik oldalon az ajkára borultak a bajusz szálai, a másik 
oldalon viszont felerészt fölfele törekedtek, felerészt lefelé, ami kárhozatos 


jelenség. Ahogy az élet visszatért tagjaiba, úgy erősödött az izzás sötét 
szemében. A parázs éled ekként, ha gyönge szél lehel rá; éled fokról fokra, s 
a tűz ígérete villog benne. Hosszú, legyezős pillái lassúdan verdestek a 
szeme fölött. 


— Be szép, a lelkem! — olvadozott a kövér Sükéné, s faggatni kezdte 
szelíden, hova tart, honnan jön. A legényke igen halkan s kevés szóval 
válaszolt; nehezére esett a beszéd. De annyit kevés szavából 15 megértettek, 
hogy Itt maradna, ahol van, mert nincs hova mennie. 


A bíró megbecsülte a fiút, ahogy a marhát szokás. 
— Befogadom — jegyezte meg kurtán. 
— Hadd jöjjön inkább hozzám — mondta Borvető Dénes szinte könyörögve 


—, magatehetetlen a feleségem, majd megfúlunk a nyomorúságban. Gyerekem 
meg nincsen. 


— Nekem sincsen gyerekem — felelt a bíró. 


— Én is szívesen magaménak fogadnám, testvérül Menyhártunk mellé — 
mondta a kövér Sükéné, és gyöngéden pillantott a fiúra. 


A bíró se egyiknek, se másiknak nem válaszolt. Hunyorgott egy sort, meg- 
megrándította a száját, mint aki magában beszél. Aztán szólt Borvetőnek, aki 
amúgy 1s neki dolgozott aznap, hogy támogassa a bírói portára a gyereket, 
mihelyt jártányi ereje lesz. 

Azzal a férfiak s asszonyok tovább folytatták útjukat. Borvető egy darabig 
ott álldogált a fiú mellett. Tanácstalanul szemlélte, mintha tőle várna 
biztatást, mit tegyen. Mikor látta, hogy alszik, fölnyalábolta, s nyögések 
között kicipelte a hűvös, nyirkos horhóból a napra, hadd melegedjék. Maga 
melléje heveredett, ingét az arcára húzta. Részint, hogy a fény ne bántsa, 
részint, mert nincs jobb érzés, mintha az alvó ember hasa napvilágban 
fürdik. 

Két-három órát aludhattak, ekkor a közelben valami bánatos nyikorgás 
hangzott föl. Majd a nyikorgáshoz énekszó szegődött. 


Borvető Dénes megrázta a fejét, őszbe csavarodó hosszú haja ide-oda 
csapkodott a vállán. Alomittas tekintete kiélesedett, felkapott egy göröngyöt, 
s arrafelé hajította, ahonnan a siralmas ének feléje szállott. 


— Hallgass, te gyöngytyúkba oltott pacsirta! 


Erre csönd lett. Csak a bogarak zöngicséltek, meg a madarak üzentek 
egymásnak. 

— Ehetnék — szólalt meg ekkor a fiú, s olyan bizalommal nézett Borvető 
Dénesre, mintha nagy ideje ismerné. 


— Hogy hívnak? — kérdezte amaz, ugyanakkor már kotorászott fél kézzel a 
tarisznyájában. 

— Csapó Dániel a nevem. 

— No, ha Csapó Dániel vagy, akkor egyél. Eléggé elhitványkodtál úgyis. 

Borvető Dénes a szegényszeren lakott, olyan hibátlan szegénységben, 
hogy még az adófizetők lajstromára sem vették föl. Sem őt, sem azt a másik 
öt-hat családot, melynek ugyancsak ott volt a szállása. Borvető nemis hozott 
magával egyebet egy Jókora karéj kenyérnél meg egy szeletke szalonnánál. 
Odanyomta az egészet a legényke markába. Mialatt a fiú evett, figyelmesen 
nézte, s elfakadt a nyál a szájában, mert éhes volt maga 15. 


— No, Dani fiam... — kezdett a szóba. Csakhogy megint fölhangzott a 
siralmas ének s a siralmas nyikorgás. Messzibbről ugyan, de éppoly bántón, 
mint annak előtte. 


— Te elvetélt fülemüle! Te! Hát örökkön gyötörni akarod az ember fiának 
fülét? Süketek közé menj énekelni. Hadd legyen öröme a nyomorultaknak, 
hogy te énekelsz, ők meg nem hallják. 


— Azt hittem — hangzott a válasz a bokrok közül —, hogy a szőlőben 
vannak. 

Nemsokára a széthajló ágak közül egy vékonydongájú, kerek ábrázatú fiú 
lépett ki a tisztásra. Sápadt képét sűrün belepték a szeplők. A gesztenyeszín 
szeplők között két gesztenyeszín szeme úgy festett, mint a tömérdek apró 
szeplő anyja és apja. Tekintete egyébként oly élénk s oly barátságos volt, 
hogy megszépítette egész arcát. A fiú gömbölyű hasú lantot tartott a kezében, 
amit minden bizonnyal nem valami jeles mester készített. Kóchaja 
homlokába csüngött. Járás közben oly idétlenül kapkodta a lábát, mintha 
sárban gázolna. 


— Jó, hogy jössz, Menyhárt fiam — szólalt meg Borvető —, legalább 


elkíséred ezt a fiút a bírónéhoz. Megmondod neki, hogy az ura küldte, 
méghozzá örökbe. En megyek a szőlőbe. 


Azzal öregesen föltápászkodott, s megindult a virágzó fák, rügyező 
bokrok közt tekergő ösvényen. 


A szeplős fiú egy darabig szótlan kíváncsisággal szemlélte a jövevényt. 
Lassan lekuporodott melléje a földre. 


— Engem Süke Menyhártnak hívnak — szólalt meg ünnepélyesen —, ezt a 
lantot két tyúkért cseréltem. Jó tojók voltak. A lant pedig nem sokat ér. 


Dani szemügyre vette a tökéletlen szerszámot, s biccentett, nyilván annak 
jeléül, hogy maga sincs valami kedvező véleménnyel a muzsikáló szerszám 
felől. 


— Aztán minek ez neked? — kérdezte. 


— Minek? — visszhangozta amaz lekicsinylőn. — Kell a hivatásomhoz. 
Mivelhogy én vagyok a falu lantosa. 


— Akkor kell — hagyta rá az idegen fiú. 
Menyhárt a lantra nézett, a lantról Danira, s az ábrázata kipirult. 


— Az egész Bakony alján nincs még egy olyan lantos, mint én vagyok — 
mondta önérzetesen, s nyomatékul megpendítette az egyik húrt. 


— Sokan vagytok, lantosok, errefele? 
— Én vagyok az egyetlen. De ha százan volnánk is, én lennék a legelső. 


Dani elismerte, hogy ez könnyen meglehet. A másik ezen fölbátorodott, s 
miután bejelentette, hogy énekelni fog, a lantot gyöngéden térdére fektette, 
bal kézzel nyakon fogta, jobb kézzel hozzálátott a csúnya szerszám 
megszólaltatásához. Egy pillanatra abbahagyta, s Danira lesett. Mikor látta, 
hogy amaz nem tiltakozik, énekelni kezdett, ahogy következik: 


Haj! A gácsér gúnárkodik, 
A gúnár meg gácsérkodik! 
Párjára lel gúnár, gácsér, 
Meghalok egy barna lányér"! 


Dani eltűnődve szemlélődött Menyhárt sápadt arcán, 
mintha sajnálkozna, hogy a barna kislány hibájából időnek előtte itt 
kell hagynia ezt a földet. Jó ideig nem esett szó közöttük. 
Utóvégre Dani megtudakolta a lantostól, honnan tanulta ezt a szomorú dalt: 

— Nem tanultam! — válaszolt a szeplős fiú büszkén. — Én tanítok rá 
másokat. 


— Értem — bólintott Dani komolyan. Dudoros homloka ráncba szaladt. 
Egész lényén látszott, hogy keményen töprenkedik. Aminthogy valóban ezt 
művelte. 

— Amit a gácsérról meg a gúnárról mondtál — szólalt meg végtére —, azt 
nem kell magyarázni. De föl nem foghatom, hogy neked magadnak mi bajod. 

Amaz bosszúsan legyintett ennyi értetlenség tapasztaltán: 


— Meghalok — ismételte —, meghalok egy barna lányért. Ez csak elég nagy 
baj. Nem? 


— Mást szeret az a lány? 


Menyhárt óvatosan megrázta a fejét. Előbb vigyázatosan körülkémlelt, 
nem ólálkodik-e valaki a közelben, ki a titkát kihallgathatná, majd súgva 
megvallotta, hogy a faluban több barna kislány van, akiért örömest 
meghalna, de még nem tudja, melyik lesz halálának az oka. 


— Az a te bajod, hogy nincs szeretőd — szólalt meg Dani némi fontolgatás 
után nagyon határozottan —, válassz magadnak, akkor legalább nem kell 
kiszenvedned. 


Csak hát egy valamirevaló lantos bajosan lehet meg halálozási szándék 
nélkül. Hiszen a bánat mindennél édesebb dalra fakasztja a lelket. Hiába 
fáradozott azonban Menyhárt a dalnoki érveléssel, az idegen fiú sehogy sem 
adta be a derekát. 


— Bolond vagy, te — mondta. — Holtig szerető nélkül akarsz tengődni, 
csakhogy dalban panaszkodhass? En a helyedben a szeretőmről énekelnék. 


— Megtenném magam is — vallotta meg amaz —, de amelyik lánynak eddig 
énekeltem, egy sem akart többé szóba állni velem. 


— Hát ne énekelj nekik — hangzott a bölcs tanács. 
Menyhárt búsan fölsóhajtott: 


— Hej, be könnyű volna a sorom, ha meglehetnék ének nélkül! Csak hát a 
levegő sem kell nekem jobban az éneknél! 


Megint hallgattak. Ezúttal már meghitt barátságban s mély bizalommal 
egymás iránt. Az idegen fiú homlokráncolva töprenkedett, hogy valami 
alkalmas tanáccsal megsegítse lantpengető barátját. 

— Azt tudod-e, ki a legszebb lány a faluban? — kérdezte. 

— Mindenki tudja, hogy Bugyogós Borka az. Török bugyogót hord, a 
tisztességes neve Füsüs Borka. S olyan-olyan igen szép, hogy ki ránéz, 
menten elszégyenli magát. 


Dani tovább folytatta a faggatást: 
— S hogy ki a legrútabb, azt is tudod, ugye? 
Menyhárt rábólintott. 


— Nohát — mondta Dani —, válaszd szeretődül a legszebbet. De annak ne 
énekelj soha. Enekelj a legrútabbnak. Így aztán szeretőd is lesz, meg 
énekelhetsz is. 


Bármilyen bölcsen hangzott a tanács, Menyhárt a fejét rázta, s már mondta 
volna, hogy ő annak kíván énekelni, akit szeret. De messzire nem haladt a 
magyarázkodásban, mert Dani rászólt: — Vagy így lesz, vagy meghalsz 
valóban! 

Ettől a szeplős lantos úgy megijedt, hogy torkán akadt a szó. A füvet 
kezdte tépdesni, s a szálakat gondosan beillesztette a lábujjai közé. 


Ezenközben a nap fölhágott az ég tetejére. Nemsokára megkondult a falu 
harangja, s hirdette a delet kötelességtudón. Feketén dőlt a füst a 
kéményekből. Ebédidő volt. A két fiú pedig leereszkedett a faluba. 


A bíróné egymagában ült a tornácon, s egy szilkéből levest kanalazott. 
Jóféle leves lehetett, ajkát, állát bevonta fényes zsírral, a tekintetét 
elérzékenyítette, s megöntözte a gyönyörűség meleg könnyeivel. Testes 
asszony volt Pajzsgyártóné, hasaszerető, gyűrűs tokájú. Nem 15 a fejével, 
inkább csak a kontyával intett a fiúknak, hogy várjanak, míg végére jut 
kedves foglalatosságának. Azzal tovább szürcsölt, cuppogott. Egy darabka 
kenyérrel letörülte szájáról a zsírt, s megkérdezte: 

— Mi járatban vagytok? 

Akkor Daninak el kellett beszélnie, mi módon vetődött Szabadlakra. 
Erőlködött vitézül, hogy legyűrje a lelke háborgását. Előbb csak az ajkát 


harapdálta, de aztán elfakadt sírva, s rázkódott, rázkódott, mintha hideglelés 
nyomorgatná. 


Sokára lelt a szavára, s ahogy beszélt, a fonalat untalan 
elveszítette. Ilyenkor újólag eleredt a könnye. Kispályról menekült ide, a 

Balaton túlsó partjáról, mely hódoltsági föld volt. Ott élt békességben 
apjával, anyjával, három bátyjával. Egy kövér szpáhi volt a földesuruk, nem 
sanyargatta őket se többé, se kevésbé, mint a többi pogány úr. Egy nap török 
martalócok törtek be a faluba, amolyan elvetemült bitangok, kik rablásból 
éltek. A harangot félreverték, de elnémult nyomban, jajgatás, vad üvöltözés 
hirdette a közeledő bajt. Hajnal volt, munkára készültek éppen. A 
riadalomra, ami barmuk volt, behajtották a házba, az ajtót eltorlaszolták. 
Vesztükre, mert a martalócok gazdag prédát sejtettek, az ajtót bezúzták, a 
torlaszt széthányták. Szülei és bátyjai a kemencéhez hátráltak a martalócok 
elől, ő maga beszorult a sutba, s szülei elhanyatló teste megvédelmezte a 
csapásoktól. Így menekült meg. Csak akkor bújt elő, amikor az égő tető már 
szakadozott lefelé. Úgy eliszonyodott, hogy bevette magát a nádasokba, 
lápokba, bozótosokba, s elkerült minden lakott helyet. Nyugatnak tartott. 
Mire elérkezett Szabadlak határába, annyira elcsigázódott, hogy jártányi 
ereje 15 alig maradt. Arra emlékezett még, hogy megcsúszott, s egy gödörbe 
esett. Olt lelt rá a bíró. 


A kövér bíróné szipogni kezdett, orrát, szemét törülgetve ment a 
konyhába, honnan teli szilke levessel tért meg. 


— Egyél, kis árvám, egyél — biztatta jóságosan, s ölébe ejtett kézzel, 
gyönyörködve nézte Danit, amint a zsíros levest kanalazta. 

Sem Pajzsgyártó bíró, sem a felesége nem kérdezte Danit a szándéka 
felől. 


A bíró úgy végzett, hogy befogadja, nem is történhetett másként. 
Pajzsgyártó nem beszélt sokat, de ellentmondást nem tűrt. 


Legalábbis a híre ez volt. 


Dani hamarosan megbarátkozott Szabadlakkal s a szabadlakiakkal. Egy 
hónap sem telt el, arca kikerekedett, teste fölépült. Szinte szemlátomást 
gyarapodott, s habár csak tizenhetedik évében járt, húsznak vélte bárki, 
olyan jó erőre kapott a testes bíróné konyháján. Megjött a hangja meg a 
kedve mókára, játékra. 

Ekkoriban már nem Csapó Daninak hívták, hanem Kopjás Daninak, 
aminek egyszetű a története. 


Egy napon a bíró juhait hajtotta ki legelni a hatodik vagy a hetedik 
dombra a falutól, ahol a birkák se gyümölcsfában, se vetésben, se szőlőben 
kárt nem tehettek. S ahogy a dombok közt csatangolt a birkák nyomában, 
egyszer csak valami hegyes ütötte meg a szemét egy bokor, tövében. 
Odament, megnézte, hát egy kopjavas volt. A rozsda zöldesre-kékesre marta, 
törött nyele félig-meddig elkorhadt már. De még így rozsdásan 15 szép kopja 
volt: török fegyver. 


Hazavitte, s otthon addig-addig csiszolgatta, reszelgette, mígnem éles, 
rezes fénnyel csillogott. Faragott hozzá nyelet, és attól fogva soha meg nem 
vált tőle. Nem bottal, kopjával hajtotta a kecskéket, a juhokat, kopjával 
terelgette a szarvasmarhát. Magával vitte, mikor a szőlőben, a 
gyümölcsösben dolgozott. Még ha a trágyát hányta ki az istállóból, akkor 15 
odatámasztotta a kapufélfának, a szemét meg rajta tartotta. 


— Kivel akarsz hadakozni? — kérdezte Pajzsgyártó. 

— Jó leszen ez— válaszolt Dani —, ha majd ránk ront a pogány. 

— Béke vagyon, te! — mordult rá a bíró. 

Nem mondott ellen, megtapasztalta már, hogy ez nem okos dolog. 

Nem 1s felelt, csak a tekintetét vetette arrafelé, honnan érkezett volt. S§ 
ezzel a biccentéssel, mintha azt mondta volna, hogy míg a török odaát 
sanyargatja a magyar földet, addig béke nincs. 


— Mit tjesztgetsz azzal a nyárssal? — támadt rá a bíróné, mikor Dani 
fegyveresen lépett a tornácra vagy a konyhába. De aztán megszokta, s 
nemsokára már ekként szólogatta, ha munkát akart adni neki: 


— Gyere már, te döfölő kedvű. Gyere, te bökös legény! 


Csak olyankor nem vette észre a kopját, ha evett. Ilyenkor se látott, se 
hallott, szeme a tányéron, lelke meg a gyomra mélyén. 


Egy napon Dani úgy végzett magában, hogy a romba dőlt kolostor 
környékén legeltet. Fúrta az oldalát, mit rejthetnek azok a zordon kövek, 
mohos falak. A kolostor messzi volt, úgy meghajtotta hát a nyomorult 
birkákat, hogy alig jutott idejük egy-egy harapásra a fűből. Futniok kellett, 
sokkalta gyorsabban, mint birkatermészetükhöz illett. Futottak hát, és 
panaszosan bégettek, mivelhogy inkább legelni lett volna kedvük. Zengett az 
egész völgy a panaszuktól. 

Kárba veszett a kegyetlen loholás, mert a kolostort nem érték el. 


Mégpedig éppen annak az eseménynek következtében, melynek érdeméül 
Danit ezentúl Kopjás Daninak nevezték. Az történt, hogy egyszer csak 
megállottak a juhok. A vezérkos leszegte a fejét, s nekiveselkedett a földnek, 
mintha ugrani készülne. 

Ugyanakkor Dani észrevette, hogy a két kutya, amelyik a nyájat 
gyámolította, ott szorong mellette, feszült mozdulatlanságban, táguló 
orrcimpával, tarajosodó szőrrel. Az ijedelmes jelek mind arról tudósították 
a legényt, hogy harapós ellenség ólálkodik a közelben. 


Amióta hadas idők köszöntöttek az országra, az ordasok szertelenül 
megszaporodtak, ők hivataloskodtak sírásói tisztben a csatatereken, hol úgy 
meggyűlt a hulla, hogy emberi erővel el nem takaríthatták. Megpajtásultak, 
megbíztak, elkényelmesedtek, mert minél cudarabb napok virradtak az 
embernek fiára, annál biztonságosabbá enyhült az ő életük. Békén hagyták a 
magányos vándort, akár lovon Járt, akár gyalog, békén hagyták a karámokat, 
az ólakat, s ha kutya vetődött lakmározó helyük közelébe, amúgy félvállról 
horkantottak rá, nem vették üzőbe. 


Csakhogy mostanság békeidő Járta, s a példás egyetértés ember és farkas 

között megbomlott. Szabadlak körül is föl-fölhangzott éjszakánként az 
embert, állatot borzongató rút orgonálás. Most csend volt, csak a birkák ina 
remegett. 


— A büdös kórság emésszen el! — morogta Dani, s erőltette a szemét 
váltig, hogy kifürkéssze a lappangó veszedelmet. 


Hiszen az ő becsületén esne folt, ha a bíró nyájának valamiként híja 
támadna. 


Csak cserjéket látott, hajladozó üde hajtásokat, csöndeskén bomló zöld 
leveleket. Tanácskérésképpen a kutyákra pillantott, s amazok el is igazították 
hibátlanul. Szagot fogtak, s egyazon pontra meredtek mindketten. 


Dani a sarkára guggolt, hogy a szeme egy szinten legyen a kutyák 
szemével. S egy bokor ágai között mindjárt észrevett valami barátságtalanul 
rőtes foltot, ami csak farkas lehetett. Az állat bizonyára arra várt, hogy egy 
vigyázatlan birka közel merészkedjék leshelyéhez. 


Ezt kellett valamiként megelőzni. Dani nem sokáig tépelődött, hamarosan 
rájött a legcélszerűbb teendőre. Guggoltából hasmánt ereszkedett a fűbe, a 
kopját a hóna alá szorította, s nagy vigyázattal kúszni kezdett a birkák között 
a bokor iránt, hol az ordas leskelődött, a Jó lakoma reményében. 


Mikor alkalmasan megközelítette, egy széltől álló birkát addig-addig 
szúrogatott, bökögetett a kopjája hegyével, míg valamelyest kiszakadt a 
nyájból, s ott idétlenkedett a farkasrejtő sürű szomszédságában. Maga 
mögéje csúszott, s szemét a bokorra szegezte. 


Egyszerre megrezzentek a levelek, s valami fojtott surrogás hallatszott. 
Dani összeharapta a száját, s abban a pillanatban, mikor a farkas már a 
levegőben úszott, kopjáját a birka fölé nyújtotta. 

A nyáj szétrebbent, a vezérkos az üres levegőt öklelte pazar vitézséggel, a 
kutyák vicsorogtak. A farkas pedig ott vergődött, tekergőzött, hörgött a 
kopján, mely nyársként fúrta keresztül. 

— Most menekülj, ha tudsz! — kiáltott Dani diadalmasan. Azzal hirtelen 
megfordította fegyverét, hegyét a földbe döfte, hogy a sebzett vad el ne 
szabadulhasson. Előrántotta kését, s háromszor-négyszer megmártotta a 
görcsösen rángatózó állatban. 


Nehéz volt a farkas, mindamellett Dani kopjára tűzve vitte haza a vállán. 
Ingét, gatyáját rózsásra csapzotta a szakadó vér. Büszkén haladt végig a 


14 


falun, mintha nem 1s farkast, hanem valami jeles béget nyársalt volna föl. 
Büszkén, de szótlanul s csak amúgy foghegyről válaszolt, ha valaki kérdezte, 
ő ejtette-e el a vadat, hol és miképpen. 


Éppen a dögöt nyúzta az istálló oldalánál, mikor Menyhárt toppant be a 
bíróék portájára. Lélekszakadva jött, főbenjáró hírrel, de megdugult benne a 
szó a hóhéros munka láttán. Tudta ugyan ő is, akár az egész falu, hogy Dani 
vitézül megvédte a bíró nyáját. Mégis megkérdezte: 

— Te pusztítottad el? 


Dani bólintott, s tovább hántotta az irhát. A szeplős dalnok figyelmesen s 
irigykedve nézte, mintha maga sohasem nyúzott volna dögöt. Vastagabb 
dicsőség farkast nyúzni, mint ürgét vagy nyulat. Külön-külön tüzelt minden 
egyes szeplő az arcán, valamennyi más-más színben. Izgalmában nagyot 
nyelt, s elfúló hangon hirdette meg az újságot: 

— Hegedős érkezett Herendre. Neves hegedős. Derék hegedős. Dalos 
Baksa Bálint. Az egész falu őt itatja, őt eteti, őt hallgatja. Gyere, hallgassuk 
meg mi 1s. 

Pajzsgyártó bíró többet volt hazulról távol, mintsem otthon. Titkos céllal 
járt-kelt, még a felesége sem tudta, mikor hova készül. Ilyenkor Dani 
vidáman élt, mert tudm való, hogy a kövér fehérszemélyeknek puhább a 
szíve, mint az ösztövéreké, s a haragja 15 lustább. Nem hajtotta új béresét, 
még okkal sem, nemhogy oktalanul. S mivel a bíró megint elcsatangolt 
valamerre, az asszony eleresztette farkasölő kisbéresét hegedős-hallgatni. 
Még azt 1s ráhagyta, hogy az ura öregebbik lován keljen útra. 

Fölkerekedett hát a két fiú. Egyik a lantját vitte, a másik a kopjáját, s 
elügettek Herendre, hol tetemes sokadalom verődött össze a molnár 
udvarán. A parasztok öregebbje fatönkökre kuporodott, a pásztorok 
guggoltak, az asszonyok, leányok egy csomóba verődtek. 


A hegedős nekivetette hátát a malom oldalának, s elnézett a sokaság 
fölött, mert éppen gondolkozott. Patkóforma bajsza kétoldalt lecsurgott a 
szája mellől. Ezen akadt meg a szeme a rátekintőnek, meg a homlokán, mely 
fényesen, okosan domborodott. Haja volt még bőven, de magasan 
gyökeredzett, a homlokán túl, onnan omlott kétoldalt a vállára. 


Egy darabig csönd volt, aztán megeredt a szó. Halkan eleinte, később 
egyre erősebben. Mikor a hegedős fölemelte jobb kezét, egyszerre elnémult 

mindenki. Nem hallatszott más zaj, csak a malomkerékről lepergő vízé, a 
malomkövek dohogásáé. S a csöpögés és dohogás zajába olyan mélyen 
ömlött bele a hegedős hangja, mintha pince mélyéről törne föl: 


Hej, vitézek, jó vitézek, 

Hősi tettről szól az ének. 
Thury Györgyről, aki gyakran 
Mosta kardját vérpatakban. 


A nép jajgat, gaz török dúl, 
Nagy Thury György hadba indul. 
Égő harag a szívibe, 

Megy a török eleibe. 


Ekként kezdődött a szép vitézi ének. Aztán azzal folytatódott, hogy a híres 
kapitány jöttének hírére megszalad a török, s bezárkózik a várba. Hasztalan 
azonban, mert Thury György uram lóra szökken, a palánk alá vágtat, s onnan 
hívja a béget viadalra. De a pogány nem hallgat a bátor vitézi szóra, s csak 
akkor áll ki nagy remegve, mikor Thury György úgy befröcskölte már 
gyalázattal, hogy azt sem tudta, merre keresse a becsületét. Kiállott a 
nyomorult, két rend páncélban, de hiába ügyeskedett, a sorsát el nem 
kerülte, Thury György uram derék kopjája úgy átszaladt rajta, hogy a vasa a 
hátán bukkant ki. Odabent a várban pedig sírtak-ríttak a pogányok, mint a 
vénasszonyok. 


Alig hangzottak el az utolsó szavak, a fehérnépek vészes jajgatásban 
törtek ki, a férfiak meg szilajul kiáltoztak, mintha máris indulni akarnának a 
török ellen. Dani görcsösen markolta a kopjája nyelét, s a szeme lázban 
égett. 

— Ihatnék — mondta a hegedős. 


Egyszerre hárman nyújtottak neki egy-egy fazék bort. Elvette mind a 
háromtól. Két tenyere közé szorította a fazekat, könyökét a magasba emelte, 
fejét hátravetette. S ahogy ivott, a fazék fenekét lehetett látni, kétoldalt a 
hegedős lelógó bajszát, csendesen imbolyogva, s ádámcsutkáját, mely 
kortyolása ütemére mozgott fel és alá, ráérősen. 


Üresen tette le a fazekat, köhintett egyet-kettőt, megint fölemelte jobb 

karját. A zsibongás elült, s a csöndben ismét szárnyalni kezdett az ének. 


Estébe fordult az idő, hamvasodott a határ körös-körül, a Bakony lila 
ködökbe burkolózott. Az országút elhagyatottan kerülgette a dombokat, s 
szürkén fénylett. A két fiú magányosan iparkodott hazafelé. Nem ejtettek 
szót, egyik 15, másik 15 elmerült gondolataiba. 


Egyszerre megriadtak. Már nemcsak a maguk két lovának a dobogását 
hallották. Mögöttük ís lódobogás verte föl a csöndet, egyre erősebben. 
Hátra-hátranéztek, de az út kanyargott, s egyebet nem láttak, csak a port, ami 
a nyomukban úszott. 


— Még Jó, hogy Itt a kopja — mondta Dani. 

— Jó — ismételte Menyhárt szúnyogvékony hangon, s valahogy nem éppen 
nyugodtan. Azzal sebesebb futásra ösztönözte lovát. Csakhogy a szegény 
pára semmi kedvet nem mutatott a vágtatásra. Egy-két szökkenés után ismét 
úgy ügetett, ahogy eddig, inkább kényelmesen, semmint sietősen. 

— Bizonyára portyázó török — vélte Dani, s a válla mögött hátrapillantott. 
Ezúttal sem látott senkit. Az út ismét kanyarogva futott. Dani gyorsan 
határozott: 


— Lest vetünk neki. 

— Micsodát? — kérdezte kocogó fogakkal Menyhárt. 

— Tőrbe csaljuk — magyarázta Dani. 

— Abból nagy baj leszen — vélte a másik —, utóbb még bejön a tőrbe, s 
akkor mi leszen velünk? Inkább ne csalogassuk. 


Az idő sürgetett. Dani magyarázat helyett elkapta Menyhárt lovának a 
kantárját, s az állatot letérítette az útról. Nem messzi lugasszerűen 
összeboruló fák állottak. Alkalmasabb helyet keresve sem találhattak volna. 

— Ez a les? — tudakolta Menyhárt megilletődötten. Többet nem szólt, 
mégsem volt csendben, a fogai összeverődtek. 

— Csitulj már, te korcs szerzet! — förmedt rá Dant. 

Ezalatt a lódobogás egyre közeledett. Egy ideig tompán hangzott, mikor 
azonban a lovas a kanyarulatba ért, egyszerre meghatalmasodott, baljósan, 
fenyegetően dohogott, mintha nem is egy lovas, de egy egész csapat tartana 
arra. Ettől a súlyos zajtól Menyhárt a fele eszét nagy hirtelen elvesztette, 
kirohant a fák alól a gyepre, s kísértetiesen, mintha nyúznák, kiáltozni 


17 


kezdett: 

— Segítség! Segítség! Segítség! 

Amint utána pillantott megkergült barátjának, Dani megpillantotta a 
lovast. Magyar volt, nem török, kihajtott hát a gyepre, s a fák előtt megállott. 


A lovas pedig látta a két gyereket. Az egyik fegyvertelen volt, és 
segítségért kiáltott. A másik kopját szorongatott a markában. Mindebből azt 
hitte, hogy a fegyveres valami galádságon munkálkodik, ráförmedt hát 
keményen: 


— Takarodj innen, martalóc kölyke! Különben úgy a derekad végébe 
döföm a kopjádat, hogy a füleden jön ki a hegye! 
— A hegedős! — kiáltott föl Menyhárt boldogan. 


— Az vagyok. Dalos Baksa Bálint — válaszolt amaz. Aztán ismét Danihoz 
fordult: 

— Utoljára biztatlak szóval, hogy tágíts innen. 

Szegény Dani sehogy sem tudta, miként viselkedjék, nyelje-e le a 
gyalázatot szótétlen, vagy vérrel mossa le. Szerencsére Menyhártnak megjött 
a bátorsága, s szaporán elmondta, hogy nem ellenségek ők ketten, hanem jó 
barátok. Segítségért pedig azért kiáltott, mert azt hitte, rajtuk a török. 


Dalos Baksa Bálint kurtán fölnevetett: 
— Nem Jár a török magában. Hacsak vesztett csata után nem. 
— Hova tartotok? — kérdezte aztán. 


— Szabadlakra — mondta Dani, de olyan hangosan, hogy a harmadik 
határban 15 meghallhatták. 


— Nem vagyok én süket, te kopjás vitéz. 

— Nemis gondoltam, hogy az. 

— Akkor miért fárasztod a tüdődet? 

— Ki-ki úgy beszél, amilyen a hangja. 

— Hát — mondta a hegedős -, te inkább úgy beszélsz, mint ki nagyobbnak 
akar látszani, mint amekkora. Talán kopjával is azért övezted föl magad. 

Dani erre olyan halkan válaszolt, mintha szégyellné, amit mond: 

— Hadba készülök a török ellen. 


18 


— Öklelni tudsz-e? 
— Hogyne tudnék. 


A hegedős lovastul szembefordult Danival, s szelíd szóval biztatni 
kezdte: 


— Döfj meg! 
— Nem akarok én kárt tenni kendben. 
— Döfj meg bátran. Úgyis te húzod a rövidebbet. 


— Én-e! — kérdezte Dani. Zavartan markolászta a fegyvere nyelét, s hol a 
vasára sandított, hol a hegedősre. 

Kékült, sűrűsödött a homály, mindamellett az út még mindig világított, s 
látni lehetett, ha nem 1s egészen jól. 

A hegedős most már nem szóval, hanem biztató mozdulatokkal csalogatta 
lovagi próbára a legényt. Annak a farkas járt az eszében, s úgy vélte, nagy 
kár lenne, ha Dalos Baksa Bálint 15 olyanformán végezné. 


— Én már vért is ontottam ezzel — morogta baljós komorsággal. 


Csak hát hiába volt minden igyekezete, sehogy sem bírta kedvét szegni a 
hegedősnek. Utóvégre Dani hóna alá szorította a kopját: a vasa olyan 
fenyegetően villogott, hogy maga 15 megilletődött. 

Baksa Bálintnak volt egy bőrpajzsa, azt rácsúsztatta bal karjára, a kantárt 
a jobbal fogta. 

Egy darabig méregették egymást, Dani a pajzsot, Baksa Bálint a fiút. A 
lovak megindultak, eleinte lassan, de nemsokára már fütyült a levegő a 
lovasok füle mellett. Dani előrehajolt a bíró öreg hátasán, s olyan vadul 
szorította a kopja nyelét, hogy a tenyere s az oldala belefájdult. Megcélozta 
a hegedőst a gyomra táján. 


Amaz kitárt karral száguldott feléje, mintha egyéb vágya sem volna, mint 
hogy átalszaladjon a testén a kopja vasa. Lígett-lógott a bőrpajzsa a bal 
karján, s csak akkor rántotta maga elé gyakorlottan, mikor kis híján a 
mellébe fúródott a fegyver. 

Mit művelt, mit nem, Dani föl nem foghatta, de annyi bizonyos volt, hogy 
az erő, mit a döfésbe adott, ellene fordult. A szúrás talált, a kopját nem 
eresztette el, a viadal mindamellett úgy végződött, hogy a hegedősnek a 
hajaszála sem görbült meg, maga pedig hanyatt esett a földre, s a hóna alól 

úgy meredezett a csöndes estébe a nevezetes fegyver, mint valami óriási 
tüske. 


— No, fiam — mondta Dalos Baksa —, ha az orrod vére eleredt volna, 
istenlátta füvet keress. Az bizonyosan elállítja. 


— A hajnali nyavalya eredt el, nem az orrom vére! — önérzeteskedett a 
legényke, s lóra pattant újólag. — Próbáljuk meg még egyszer! 

Nem végződött különbül a második próba sem. Harmadjára a hegedős így 
szólt: 


— Lépésben jöjj, hadd mutassam meg, miként vetlek ki a nyeregből. 


Megmutatni megmutatta, de Dani nem sok hasznát látta az oktatásnak. 
Valahogy úgy esett meg a gyalázat, hogy a hegedős az utolsó pillanatban, 
mikor már-már élő húsába szúrt a fegyver, rézsút tartott pajzsával felfogta a 
döfést. A kopja hegye belefúródott a pajzsba, a hegedős gyors mozdulattal 
megtaszította a kopját, mire Dani megingott a nyeregben, s mialatt 
kétségbeesetten kapaszkodott a kopjanyélbe, a lova kifutott alóla, ő meg 
hanyatt terült ismét, dicstelenül. 

A hármas kudarctól úgy megátalkodott, hogy talán hajnalig folytatta volna 
a bajviadalt. Csakhogy leszállott már a sötét. Hallgatagon indultak tovább. 

— A becsület úgy kívánja — mondta a hegedős —, hogy kinek kopjája 
vagyon, öklelni 1s tudjon. 

Dani nem válaszolt, sem erre, sem arra, mit a hegedős később mondott. 
Azazhogy megadta ő a választ minden szavára, de csak magában. Eltökélte 
keményen, hogy a fegyverforgatást megtanulja. 

Dalos Baksa Bálint Kanizsára tartott nagy Thury Györgyhöz, ki ekkortájt 
ott kapitánykodott. De Menyhárt addig kérlelte, míg hajlott a szóra, s 
megszállott Szabadlakon. 

Szép reggel derült a világra. A bíró házának végében a kis kamra ajtaján 
becsurgott a napfény, s beáramlottak a tavaszi hangok. A közelben egy 
szerelmes harkály sűrün, sürgetőn koppintgatott egy faágat, tökéletesen 
másként, mint mikor kukac után kutat. Várt valamicskét, kél-e válasz hívó 
szavára, majd megismételte a jelt, másfélszer olyan hosszan, mint előbb. 
Ebből az egész madárvilág megtudhatta, hogy sokáig már nem kívánja 
halogatni a családalapítást. A harkály sincsen fából. 

Dani heverészett még egy darabig, aztán fektében lendületet vett, hogy 
kiszökkenjen vackából, ahogy reggelente szokta. De visszahanyatlott nyögve. 
Szép dolog a vitézi élet, s nincs gyönyörűségesebb foglalatosság a 
bajvívásnál. Ára van azonban ennek is, akár bármi másnak a világon. 

Háromszor esett ki Dani a nyeregből, s a földet mindenkor testének 
leggyarlóbb része érte először. S ez a gyarló rész az éjszaka folyamán úgy 
elnehezedett, mintha háromszorosára gyarapodott volna. Egyszóval Daninak 
le kellett mondania arról, hogy amúgy fickósan ugorjék ki az ágyból. Oldalt 
fordult hát, lábát a földre bocsátotta, s fölegyenesedett. 

— Jaj! — nyögte kurtán, mert állni sem tudott másként, mint hogy kissé 
előredőlt. Megragadta kopjáját, melyet fejtől a vackához támasztott. Azzal 
gyámolította magát, s bizony nagyon gyászosan festett, amint a kuckóból 
elbotladozott a kútig. 


Pajzsgyártóné asszony vajat köpült a tornácon, s ez a foglalkozás 
bizsergető reménységgel töltötte el. A reménységet nem a szívében, hanem a 
gyomrában érezte. Magának köpülte a vajat, s ez a fáradságot 15 feledtette 
vele, holott rest volt. Ezenközben azonban fölpillantott, s a szeme 
egyszeriben megakadt a béresén. 

— Talán bizony megköszvényesedtél az éjszaka, te kopjás vitéz? — 
kérdezte félig csodálkozva, félig szánakozva. 

Dani megrezzent, s derekasan iparkodott, hogy úgy mozogjon, mint akinek 
kutya baja sincs. 


— Lidérc nyergelt meg, ugye, lelkem? — faggatta tovább a bíróné. — Napra 

néző füvet kötözz a hátadra. Különben megrögződik a nyavalya, s holtodig 
boton járhatsz. 


— Nincs nekem semmi bajom — húzódozott Dani. 


— Nem vagyok én vak. Ne áltass engem, mi hasznod belőle? Hozok egy 
marék napra néző füvet. Nem szenvedhetem, hogy így gyötrődsz. 

Mit tehetett Dani, hagyta, hogy a bíróné ápolja, száraz füvet kötözzön a 
derekára, s ráolvasással erősítse. Hagyta, hogy befektesse a kamarába, s a 
nyájat másra bízza, míg ő felépül. De mihelyt az asszony dolga után látott, 
feltápászkodott gyötrelmesen, s a kertek alatt elindult Süke Menyhártékhoz, 
mivel a hegedőssel még találkozni akart, mielőtt az tovább folytatja útját. 


Erőltette . váltig a lépést, noha minden íze csikorgott. S 
amint erőlködött, rájött hamarost, hogy a gyalogjárás minden ráolvasásnál, 
napra néző fűnél hatásosabb orvosság. Sajgott a dereka vége, igaz, de már 
senki nem vélhette köszvényesnek, aminek erősen megörült. Restellte volna, 
ha Baksa Bálint észreveszi, hogy a bajvívás ilyen kegyetlenül megviselte. 


Még nem 1s látta a sövényt, énekszó ütötte meg a fülét. Nem a hegedős 
dalolt azonban, hanem Menyhárt, szelídebben, mint máskor, de 
semmiképpen sem gyönyörködtetőn. Meg 15 rótta mindjárt: 

— Hű, te szégyentelen! Hát nem restelled a kedves tavaszt meggyalázni 
rusnya énekeddel? 


— Érdemes dalos nevelődik belőle! — védelmezte a hegedős. 

Mire Menyhárt ábrázata lángba borult, maga sűrűn pislogni kezdett. 

Dani lekuporodott melléjök, s nézte, mint tanítgatja Dalos Baksa a 
pajtását. Egyszer egyik énekelt, aztán a másik, mígnem a hegedős 
megszólalt, mély hangon, ünnepélyesen, s csak ennyit mondott: 

— Ihatnék! 

—  Bortól nemesedik a lélek, bortól ércesedik a hang, bortól 


magasztosodik a gondolat, bortól izmosodik a bátorság! — hirdette a 
hegedős, s egy hajtásra kiitta, ami bort Menyhárt hozott. 

Lehet, hogy a lelke megnemesedett, a gondolata magasztosabbá lett, a 
bátorsága megizmosodott, annak viszont nem adta jelét, hogy a hangja 
ércesebbé vált volna tőle. Mert kérlelhette Menyhárt, többet nem énekelt. 
Hanem mindkettőjük ijedelmére szedelőzködni kezdett, s afelől faggatta 

őket, nem esik-e útjába, Kanizsára menet, valami palánkvár. 
— Maradjon még — unszolta Menyhárt. 


— Maradjon hát — toldotta meg Dani —, s tanítson meg arra a lökésre, 
amivel olyan parádésan kivetett a nyeregből. 


— Kísérjetek el — biztatta őket Dalos Baksa —, útközben szerét ejtjük, hogy 
ökleljünk egyet. 

Valamelyest tántorogva körülkémlelt, s a tekintete megütközve állapodott 
meg a kövér Sükénén, mintha tudakolná, ugyan bizony miként került ide ez a 
jámbor fehérszemély. Hasonlóformán pillantott vissza Sükéné is, több 
joggal, mivelhogy ő odahaza volt, amaz meg vendégségben. 


— A világnak lassú a folyása — mondta a hegedős titokzatosan, s hogy ezt 
igazolja, kimondhatatlan lomhasággal kezdett fölkészülni az útra. 


— Édesanyám — hízelkedett Menyhárt —, hadd kísérjük el egy darabon a mi 
nagy hírű vendégünket. 


— A tisztesség úgy kívánja — hagyta rá az asszony. 
Ekkor Menyhárt beszaladt az istállóba, fölszerszámozott két szomorú 
gebét, s csakhamar vígan ügettek a palánkvár iránt. 


Egy helyütt zöldfüves lapály terült el a dombok között. 


— Itt megvívhatunk — mondta a hegedős olyan komoran, mintha életre- 
halálra akarna kiállani a legénnyel. Azzal leszökkent a lováról, és 
bőrpajzsát felcsatolta a karjára. 


— Nem magam találtam ki ezt a fogást — magyarázta —, hanem jeles vitéztől 
lestem el. 

— Nagy Thury György uramtól? — kérdezte Dani. 

— Nem éppen tőle, hanem Gyulaffy Lászlótól, ki nem kisebb vitéz Thury 
Györgynél. Nem is bajviadalban művelte, hanem harcban. Apródját 
levágták, maga fegyvertelen maradt az iszonyú viaskodásban. Éppen le akart 
hajolni a nyergéből, hogy egy gazdátlan handzsárt fölvegyen a földről. 
Csakhogy ekkor már rohant feléje egy török, kopjaszegezve. [edtemben, 
hogy baja esik, akkorát kiáltottam, magam 15 megbántam. Azazhogy hasznos 
kiáltás volt, mivel Gyulaffy uram észrevette a közelgő veszedelmet. Bátran 
ellovagolhatott volna, nem messzi magyarok aprították a pogányt. Mindenki 
más így cselekedett volna, de Gyulaffy László el nem bírta volna viselni a 

szégyent, hogy meghátrál a török elől, még ha fegyvertelen Is. 
Megsarkantyúzta a lovát, s száguldott, szembe a törökkel, fedetlen mellel, 
mintha biztatná, ide vágj, ha mersz. A pogány egy kicsikét meghökkent, mert 
harcban forgolódott ember 1s ritkán láthat ilyen bátor tettet. Egyszóval jött a 
török, Gyulaffy László uram meg ment vele szemben. Ami ezután történt, azt 
magad 15 megtapasztaltad. Mikor a török döfött, Gyulaffy felfogta a 
pajzsával, eltérítette egy kissé a szúrást, a törököt meg úgy kivetette a 
nyeregből, hogy hármat bucskázott volna, ha meg nem tiprajta a lovával. A 
kopját kirántotta a kezéből, s útravalóul a török mennyországba, még egy 
döfést 15 adott neki, hadd dicsekedhessék Allah előtt, hogy fegyvertől halt 
meg, nem oktalan állat patájától. 


Dani nagyot nyelt izgalmában, s olyan különös tekintettel révedt maga elé, 
mintha ott zajlott volna le a szeme előtt a félelmes viadal. 

— Miért csak szóval segítette? — kérdezte aztán. — Miért nem rohant 
védelmére fegyverrel? 

— Miért? — ismételte a hegedős meglepetten. — Azért, fiam, mert én a 
várfalon állottam. Messzi a harctól. 

— Engem hat ökörrel sem tarthattak volna vissza. 

A hegedős egy darabig nézte Danit: 

— Hallod-e, azért jöttünk ide, hogy te taníts engem, vagy azért, hogy én 
tanítsalak téged? 

A bölcsesség azt súgta Daninak, hogy nem volna tanácsos cselekedet, ha 
most az igazságot kiborítaná a tarisznyájából. Nem mondott hát egyebet, 
csak ennyit: 

— Bizony rám férne a tanítás. 

A hegedős ábrázata menten megkedvesedett. Magas homlokát ráncba 
vonta, mint aki erősen iparkodik derék munkát végezni, s nem sajnálja az 
érdemes ügyhöz méltó fáradozást. Vitézek közt forgolódik a lantos meg a 
hegedős, meg 1s áhítja hát a fegyverek dicsőségét. Száz esztendőben egyszer, 
ha megesik, hogy hegedős öklelésre oktathat halandó embert. Baksa Bálint 
majd elolvadt gyönyörűségében. 

— No, fiam — biztatta —, szállj csak le a lóról, előbb gyalog próbálkozunk. 
Szép lassan támadj rám a kopjáddal, hadd lásd, miként hárítom el a döfést. 

A hatodik vagy hetedik szúrás után a legény öltötte fel a pajzsot. Sűrű 
szemöldökét szigorún összevonta, s mikor Baksa Bálint feléje bökött, 
felfogta a kopját. Felfogta egyszer, felfogta kétszer, de csak amúgy 
parasztosan, mint ahogy az ember szeme elé kapja a kezét, hogyha 
rárjesztenek. 


— Ha lóháton csaptunk volna össze — magyarázta a hegedős —, egy falás 
nem sok, annyi kenyeret sem pusztíthatnál többet e földön. 


Menyhárt a fűben hasalt, onnan biztatta majd a mestert, majd a tanítványt. 
Csak akkor tápászkodott föl, mikor azok ketten lóra pattantak, hogy amit 
gyalog tanultak, vitézi módon is kipróbálják. Dobogva nyargalt a két ló, 
Baksa Bálint kezében szikrázott a kopja. Dani lebocsátotta pajzstartó bal 
karját, kitárta a mellét védtelenül. A szíve úgy kalapált, majd kiszakadt, a 
torka összeszorult, s ezenközben figyelt, figyelt feszülten, mert jól tudta, ha 
csak egy szempillantással megkésik, nyárson végzi fiatal életét. Már 
majdhogy megcsiklandozta a kopja fényes vasa, mikor villámgyorsan melle 
elé rántotta a pajzsot, és taszított egyet vele. 

— Hijja-hijja, hujjajaj! — kiáltott föl Menyhárt, s már rohant, hogy 
fölsegítse a földről a hegedőst. 

Amaz vastagon káromkodott, nyögött, az oldalát tapogatta. Majd hirtelen 
rendbe szedte emberi méltóságát, s azt mondta, amit hasonló esetekben 
mondani ildomos: 


— Így kell ezt csinálni, fiam, nem másként. Jól megtanultad. 
— Tegyünk még egy próbát! — unszolta Dani. 


— Minek, fiam? — vonakodott a hegedős, s az ülepét tapogatta. — Tudod 
már elégségesen. Bátran mehetsz a török ellen. 

Lezöttyent a fűbe, s abból, ahogy sáfrányszínűre gyulladt ábrázata kékbe- 
zöldbe borult, kiviláglott, hogy a zuhanás módfölött megviselte. 

— Ihatnék — szólalt meg erőlködve. Beszélni ugyan nehezére esett, de 
megszokta már hosszú évek óta, hogy minden munkája végeztével így 
kiáltson föl, s nem igaz ember az, ki hűtelen a szokásaihoz. Ajkára szorította 
Menyhárt tökkobakját, s oly szeretettel csüngött rajta, mint gyermek az anyja 
emlőjén. 

Aztán útnak indultak a palánkvárba. 

Nemhiába keresztelte a föld népe Vastagpalánknak a várat. Vaskos, 
zömök, tömzsi alkotmány volt valóban. Sárral tetemesen megtapasztott 
boronafalai marconán emelkedtek ki az erdő zöld hátteréből. Mély árok 
övezte, víz azonban nem sok jutott beléje, zöldes volt, békanyál lepte be, s 
zavarosan poshadozott az aranyló napsütésben. 


Amiként ezt a haditudomány megkívánta, körös-körül minden fát, bokrot 
kiirtottak. A szüntelen tiprástól, taposástól még fű sem fészkelt az irtáson, 
kopáran szürkéllett a föld, itt-ott egy korhatag fatönk meredezett elő. 
Félkörös kasok fedezékéből ágyúcsövek süket torka nézett szembe az 
érkezőkkel. 


— Ilyen fészekben kél a dicsőség — mutatott a hegedős a palánkra. — 
Végvár ez, fiaim, vitézség iskolája, bátorság bölcsője. Csak egy híja vagyon 
ennek a dicsőség szállásának. Egy híja, de nagy híja. 

— Ugyan bizony micsoda? — tudakolta Menyhárt. 

— Akkor szép a vár, fiaim, ha a bástyákon póznák meredeznek, a póznákon 
tar fejek száradnak. Itt pedig nagy ideje nem öltek törököt. 

A lódobogásra megélénkült a várfal. Nem nagyon, csak éppen három-négy 
tollbokrétás sisak tünt föl a kasok mögött s a sisakok alatt egy-egy félorca, a 
félorcában vizslató szemek. 


Dalos Baksa szép vastagon kiköpött láttukra, s tüstént meg 15 magyarázta, 
miért cselekedett ekként: 


— Zsoldosok ezek, fiaim, nem katonák. Ezek alatt megzápul a dicsőség 
tojása, nemhogy kikelne. Ezektől olyan nyugodtan alhat a török, mint anyja 
kebelén. De ha már itt vagyunk, bemegyünk. 


Ez időt a császári zsoldosoknak nem nagy becsületük volt a magyar 
hazában, s nem is cselekedtek semmi olyat, mivel dicséretet érdemeltek 
volna. Számuk mindazonáltal egyre gyarapodott, mert a határ menti magyar 
földesurak sorra adományozták váraikat a királynak, ne kelljen maguknak 
fizetni a katonát. A legtöbb várban zsoldosok táboroztak nagy lomhán, s ha 
kimozdultak a vackukból, akkor is a föld népén ütöttek rajta, nem a törökön. 

Mert a töröktől módfölött féltek. S ennek olyannyira híre támadt, hogy e 
történet kezdete előtt két évvel, mikor Miksa király és császár a békéről 
alkudozott Szelim szultánnal, a szultán arra kérte, hogy minden várába a 
maga katonáit parancsolja. Gyarló zsoldosok voltak ezek, eszem-iszom 
emberek, gyáva-tunya szerzetek, nem olyanok, mint akik száz évvel ezután 
csatáról csatára megverték a pogányt. Ezért köpött olyan vastagot Dalos 
Baksa Bálint, mihelyt megtudta, hogy Vastagpalánkon zsoldosok tanyáznak. 


Amint az őrök megbizonyosodtak felőle, hogy a lódobogás nem 
veszedelem hírnöke, sorra felegyenesedtek. 

Egyikük most riadhatott föl álmából, sisakja csáléra állott, egyébként 
pedig kövér arcáról olyanformán csurgott le kétoldalt a hús, mintha szakállt 
viselne. Bambán nézett a jövevényekre, kíváncsiság nélkül, s nem kérdezett, 
ahogy derék strázsához illik, hanem ásított. Félelmesen festett ásítás közben, 
a szája szinte szemlátomást növekedett, mígnem ritkás fogai belesárgultak a 
levegőbe. Aztán hirtelen kattintással becsapta a száját, de csak azért, hogy 
ismét nekilóduljon a következő ásításnak. 


— Ez az ásító bajor! — magyarázta Menyhárt. 

— Hé! — kiáltotta a hegedős, ki megelégelte a tiszteletlen fogadtatást. — 
Vitézi énekek hűséges énekese jött látogatóba. Nyiss ajtót, hadd beszéljek a 
kapitánnyal. 

Válasz helyett az őr leballagott a várfalról. 


Amint Daniék közelebb mentek a palánkhoz, hortyogás ütötte meg a 
fülüket; emelkedett, süllyedt, meg-megreszketett, mint valami elátkozott 
trombita. Aztán egy szőke meg egy barna katona jelent meg a várkapuban, 
olyan lustán, olyan lomhán, hogy megfájdult a szem láttukra. Nem szóltak 
ezek sem, csak intettek, hogy bemehetnek. 


Szük udvarra értek. A várfalak oldalán kisebb-nagyobb házak, pajták, 
csűrök. Valamennyinek föld takarta a tetejét, meg ne gyúlhassanak, ha 
kívülről csóvát vet be az ellenség. Keskenyebb, szélesebb grádicsok 
vezettek föl a falak tetejére, mely széles volt, s vagy kasok, vagy vékonyabb 
palánkok emelkedtek rajta. Ezek szolgáltak oltalmul a várfalon a 
katonáknak, pattantyúsoknak, hogyha csata tombolt. Alig néztek körül, a 
legnagyobb házból rettentő csörgés, csörömpölés hallatszott. S egy 
pillanattal ezután megjelent egy vértes lovag, gyalogszerrel. 

— Ez Pacalkopp kapitány — súgta Menyhárt. 

Így nevezte a félelmes zsoldost, holott Panzerkopf volt az igazi neve. 
Pacalkopp se sokat jelent, de mindenképpen többet, mint Panzerkopf, 
aminek valóban semmi értelme nincs, ha magyar füllel hallja az ember. Jött 
a derék kapitány, recsegett-ropogott, mintha diót törne minden lépésével. 

Megtermett ember volt, bő húsú, bő hájú. Orra tövében rókaszín bajusz 
villámlott, felső ajkát elfödte, alsó ajka azonban kilöttyedt alóla, sötét 
rózsaszínen. Széles ábrázata a nyershús színeiben pompázott, s hogy a 
tekintet el ne unatkozhassék rajta, kékbe játszó foltok csinosították. Pirosló 
orra megviseltnek,  nyűttnek látszott, mivel áfonyaszín bibircsókok 
burjánoztak rajta. Vérrel öntözött vén mócsinghoz hasonlított, s ki ilyennel 
még nem találkozott, meg se próbálja elképzelni, mert könnyen hamis útra 
tévedhet. 

Panzerkopf lustán végigmérte a vendégeket, aztán kinyújtott ujjal 
rámutatott Baksa Bálintra: 


— Hegedős! — szólalt meg vigyorogva. 
— Lantos! — mondta, s ezúttal Menyhárt felé döfött az ujjával. 


— Te meg micsoda szerzet vagy? — kérdezte végezetül Danitól, s bajusznyi 
szemöldökét megugráltatta a homlokán. 


— Béres vagyok, kapitány úr — válaszolt Dani. 
Panzerkopf legyintett, s becsmérlőn elhúzta a száját: 
— Kopjás béres — dörmögte —, bolond béres. 

Ezalatt lassúdan összeterelődtek a katonák. 


Egyik felől a zsoldosok, nagyobbára németek meg néhány olasz, spanyol, 
vallon. 

Magyar katonasága is volt a várnak, tíz gyalog hajdú. Ezek egy csoportba 
verődtek. 

Baksa Bálint alkalmas helyet keresett magának, hátát nekivetette az egyik 
kuckó oldalának. Panzerkopf gyalogszéket hozatott, arra ereszkedett alá 
csörömpölő vértjeivel. A fegyveresek a lépcsőkön helyezkedtek el, vagy a 
puszta földön a falak tövében. Csak a strázsák maradtak a falon, mintha a 
kötelesség odaragasztotta volna őket. 


A hegedős pedig énekelt, majd Thury Györgyről, majd Gyulaffy 

Lászlóról, Magyar Bálintról, s valahányszor végére ért egy-egy éneknek, egy 
hajtásra kiivott egy kupa bort. 

— Eleget dicsérted a magyarokat — szólalt meg Panzerkopf kapitány —, 
most a császári zsoldosokról énekelj]. 

— Azokról én sehol nem hallottam éneket — válaszolt Baksa Bálint. 


— Az baj — csóválta meg fejét a kapitány —, szívesen meghallgattam volna. 
Még szívesebben meghallgatnám, ha rólam énekelnél vitézi éneket. Rólam, 
Panzerkopf kapitányról. Nézd, hogy tudok inni! 

Fölállott ültéből, két kézre fogott egy terjedelmes kancsót. Szétvetette a 
lábát, fejét hátraszegte, s csorgatni kezdte a bort a torkába, semmivel sem 
lassabban, mintha egyik vödörből a másikba öntötte volna. A mutatvány 
végeztével megtörülte csapzott bajszát, mely egyszerre összecsöpörödött, 
úgy megtelt borral, maga pedig büszkén körülhordozta tekintetét. 


— Ilyen ember Panzerkopf kapitány. No — unszolta a hegedőst —, ehetsz, 
ihatsz egy hónapig, s szerezd meg Panzerkopf kapitány énekét. 


— Ára vagyon annak — válaszolt Baksa Bálint. 
— Kapsz két arany forintot — azzal már nyújtotta a kezét parolára. 


A hegedős nem válaszolt, csak fintorgott kényszeredetten. Megijedni 
éppen nem 1jedt meg, de hogy mit legyen mondandó, bizony nem tudta. 


— No? — kérdezte Panzerkopf fenyegetőn, s a szeme megvillámlott. 
Baksa Bálint lassan fölemelkedett: 


— Ha kegyelmed úgy akarja — mondta nehéz szóval —, én megszerzem az 
éneket. Akár tüstént indulhatunk. 


— Hova, te? 

— Hát a törökre. 

— A törökre? — kérdezte a vitéz kapitány, s a szemét kerekre meresztette. 
— Oda. 


— Bolond ez a hegedős! Bolond! Sült bolond! Nem a törökre akarok én 
menni. Dalt akarok Panzerkopf kapitányról. Ha a török levágja a hegedős 
fejét, ki szerzi meg a vitézi éneket? 

A kapitány összekurafiázta, donnervetterezte Baksa Bálintot, nagy 
mérgében talán rosszabbra 15 vetemedett volna. Csak hát előállott Barkó 

Dénes, a hajdúk tizedese. 


— Tisztelettel kérem, Pacalkopp kapitány úr, hallgasson meg engem. Itt 
vagyunk mi tízen, hajdúk. Lesre csaljuk Akibár agát. Jöjjön velünk, metélje 
szét a gaz pogányt. A hegedős pedig megénekli, olyan szépen, hogy a 
kapitány úr unokái is sírva fogják hallgatni. 

— — Menjünk! — Menjünk!  —- kiáltották a hajdúk, egyszerre 
talpra szökkentek mindannyian, egyik-másik kirántotta a szablyáját, s 
megsuhogtatta a levegőben. 

— Mozgolódik a török — folytatta a tizedes — az a gaz Akibár valamit 
forgat a tar fejében. Ha mi nem megyünk, rajtunk üt ő. Hadd ízlelje meg a 
vasat. Vezessen kegyelmed. Mi ismerünk itt minden völgyet, zugot, hajlatot, 
tőrbe csaljuk a pogányt. Kegyelmedet meg szájára veszi a hír! 


— Törökre! Törökre! — kiáltozták szinte részegen a hajdúk, tüzelt a 
szemük, villogott a foguk. Úgy elöntötte őket a harci kedv, hogy a zsoldosok 
óvatosan elhúzódtak tőlük, s kezüket a fegyverükön tartották. A strázsák a 
falon egyszerre fölélénkültek, de nem kifele figyelmeztek, hanem a 
várudvaron zsibongó hajdúkra. 


Panzerkopf kapitány maga elé meredt egy darabig, mintha fontolgatná, 
mitévő legyen. Aztán megingatta a fejét lassúdan. 


— A felséges császár megbékélt a szultánnal. Nem leszünk frigybontók. 


A tizedes keserün felsóhajtott. A lelkesedés pedig éppoly gyorsan 
elhamvadt, amilyen hirtelen lobot vetett. Törökülésbe zöttyentek a hajdúk, 
az őrök a falon ugyancsak. Panzerkopf kapitány rácsapott a combvértjére: 


— Nem baj — mondta nagylelkűn —, nem kell hősi ének. Nem kell 
Panzerkopf kapitány dala. Énekelj a szerelemről, hhej, hháj, barna 
kislányról, ihháj-csuhháj kis rózsámról, liliomról, gyöngyvirágról, hogy a 
fene egyen meg! 

Nem kérette magát a hegedős, hanem énekelt szakadatlanul, közben- 
közben nagy sebesen ürítgette fakupáját. Amúgy a fél vállával intett 
Menyhártnak, hogy üresen ne hagyja. Amaz engedelmeskedett, de magáról 
sem feledkezett meg. A hajdúk vére tüzet fogott, rúgták a port, s táncoltukban 
a csizmájuk szárát csapkodták. 


Panzerkopf kapitány egy darabig nézte őket. Majd hirtelen kigyulladt a 
tekintete. Beállott a hajdúk közé, azok körbe fogták, körültáncolták, ő meg 

utánozta őket, ahogy a súlya meg a páncélja megengedte. Nagyokat zöttyent, 
s úgy recsegett-ropogott a tömérdek vért rajta, hogy aki csak a kiáltozást, a 
csörömpölést hallotta, de semmit nem látott, szentül hihette, hogy véres 
ütközet tombol. 

— Barna kislány! Barna kislány! — kurjantott a vitéz kapitány, magasba 
rúgta a lábát, a tenyerével pedig akkorát talált rásújtani roppant jókedvében, 
hogy a lépést elvétette. 

— Barna kislány! — kiáltotta még. Azzal hanyatt esett, akkora lármával, 
mintha egy roppant bádog zuhant volna alá valami magas torony tetejéről. A 
hegedős tovább játszott. A hajdúk tovább pörögtek-forogtak, tovább 
csapkodták a csizmájuk szárát, egyre távolodva a dicstelenül elhanyatlott 
kapitánytól, kit végül 15 négy hű zsoldosa állított lábra. 

— Megállj, barna kislány! — morogta Panzerkopf haragosan. — Ezért még 
megfizetsz! 

Dalos Baksa Kanizsának vette útját, a két fiú meg visszatért a faluba. 
Azazhogy előbb ellátogattak abba a csalitosba, hol Dani legeltetés közben 
kopjavasra lelt egy bokor tövében. A lovakat kikötötték, maguk meg kutatni 
kezdtek a harasztban emberölő szerszámok után. Rugdosták az avart, 
föltúrták a bokrok alját, de nem jártak szerencsével. Holott Menyhárt híven 
emlékezett rá, hogy ezelőtt két évvel errefelé menekült a Veszprém vára alatt 
szétugrasztott török sereg egy csoportja. Itt ütöttek rajtuk a huszárok, s itt 
vágták le őket. 


— Tovább keresünk — mondta Dani. 


Úgy is tettek. A bozót egyre sűrűsödött, a föld lágyan lejtett lépteik alatt, 
mígnem egy omlás vöröses martjához értek. A meredek oldalba fücsomók, 
csenevész cserjék kapaszkodtak kétségbeesetten. Háromfelől majdnem 
merőleges fal övezte a völgykatlant, melybe csak egyetlen oldalról nyílt 
szabad bejárás, az 15 olyanformán, hogy ki befelé tartott, nem láthatta 
azonnal, hogy csapdába esett. 


Menyhárt és Dani hamarosan megegyezett abban, hogy a völgyet 
átkutatják, mert ha török temető van ezen a tájon, minden bizonnyal itt lesz. 
A katlan fenekét szélesebb-keskenyebb vízmosások barázdálták össze, 
egyébként dúsan tenyészett rajta rekettye, galagonya, mogyoró, csalán, 
szamárkóró, vad összevisszaságban, szinte áthatolhatatlanul. 

Minden afelől tanúskodott, hogy ember nagy ideje nem vetődött erre. 
Lépésről lépésre haladtak a gúnyaszaggató, bőrmarasztaló, embergátló 
ciheresben, s Dani időnként bele-beledöfött kopjájával a földbe. Olykor a 
vas puhán elmerült a porhanyó talajban, olykor követ ért és megcsikordult, 
végezetül egy szúrásra fojtott zörrenés jött válaszul. 


— Vas! — szólalt meg elégedetten. 


Nem vas volt egyébként, hanem egy zöldrozsda lepte rézpajzs, formájára 
nézve kerek. Nekigyürköztek, s föltúrták a földet egy széles darabon. Török 
temetőre bukkantak csakugyan. Csontok sárgállottak, jatagánok, handzsárok, 
vértek, sisakok, tőrök között, néma összevisszaságban; egy hadseregre való 

csont s egy hadseregre való fegyver. Ők legalább tömérdeknek becsülték a 
leletet. 


Menyhárt mohón beletúrt a vitézeknek kedves zsákmányába. Eleddig 
abban a jámbor hiszemben élt, hogy a hősi énekek dalosa puszta lantján és 
bátor szívén kívül egyebet nem visz a csatába. A hegedőstől megtanulta 
viszont, hogy fegyverre ií5 szükség van, s jártasságra az öklelés meg a 
kardforgatás tudományában. Nagy nehezen ráakadt egy alkalmatosnak vélt 
kopjavasra: 


— Ez Jó leszen! — kiáltotta, s már fordult 15 volna vissza, ha Dani nem int, 
hogy maradjon. 


A béke harmadik éve tartott már, mintha nem csupán vendégségbe 
látogatott volna el a pogánytiporta magyar földre. Futott ember 15 csak hébe- 
hóba toppant be a faluba, úgy látszott, a Hódoltságban megenyhült az élet, 
akárcsak a királyi földön. Törökre, háborúra nem gondolt más Szabadlakon, 
csak az egy Kopjás Dani. Ahogy a gondos kertész a virágot, úgy ápolta 
lelkében a haragot, s készülődött gondolatban a bosszúra. Afelől, hogy mi 
módon megy majdan végbe, nem sokat törte a fejét. Erre csak most eszmélt 
rá, a csontokkal keveredő rengeteg fegyver láttán. 

— Sereget gyűjtünk! — mondta büszkén. — Törökverő szép sereget! 

— Sereget? — visszhangozta a szeplős dalnok tisztelettel. 

Hamarosan belátta, hogy ennél mi sem könnyebb. Hadba méltó ember 
akad Szabadlakon bőséggel. A halomban pedig, itt a völgy fenekén, 
valóságos fegyvertár rejlik. Ellenség nélkül sem kell szűkölködniök, odaát a 
Hódoltságban csak úgy nyüzsög a janicsár, akindzsi, bezlia, szpáhi. 

Vagy azok jönnek portyára ide, vagy ők törnek be amazokhoz. 

— Miért 15 ne gyűjtenénk sereget? — bökte ki a végső következtetést. 

Egyik is, másik 15 fölnyalábolt egy csomó fegyvert. Aztán kigázoltak a 
tüskés, sűrü bozótból a szabad térre, hol a lovaik falevelet hersegettek, 
mivel minden füvet gondosan lelegeltek maguk körül, ameddig a pányvától 
elérhettek. A két legény lóra ült, s addig térült meg fordult, míg a török 
temetőben használható holmira még egy koldus sem lelhetett volna. 
Alkalmasabb hely híján a zsákmányt Pajzsgyártó kertjének végében rejtették 
el. 

Dani legszívesebben még aznap hozzálátott volna a toborzáshoz. Csak hát 

időközben megjött útjáról Pajzsgyártó, s efelől az egész falu tudomást 
szerzett, mert a bíró ordított, ahogy a torkán kifért, s elcsatangolt béresét 
gyalázta cifrán. 


— Gatyamadzagot sodrok a beléből! — ismételte untalan. 


Ez a terv nem hangzott éppen kecsegtetőn, mindamellett Dani beballagott 
nagy nyugalmasan a bírói portára. Előzőleg elbúcsúzott Süke Menyhárttól, 
ki a kölcsönvett lovat is elvezette. 


Amint megpillantotta Danit, a bíró leoldotta a nadrágszíját. Olyan 
félelmes képpel művelte ezt, amiből bárki kitalálhatta, hogy vagy a 
nadrágszíjat akarja megpuhítani a bérese hátán, vagy a bérese hátát akarja 
puhítani a nadrágszíjjal. Akár ezt, akár azt vette célba, gazda nélkül csinálta 
a számadást. Dani megragadta a kopjája nyelét, a fegyvert kinyújtotta, a 
száját összeharapta és várt. 

Egy darabig farkasszemet néztek. A bíró vörösen, mert nem kedvelte, ha 
szándékában akadályozzák. Dani sápadtan nézett, de elszántan, olyannyira 
elszántan, hogy a bíró rántott egyet a vállán, aztán visszakanyarította a szíjat 
jogos helyére. 

— Nyergelj, tarisznyálj, koszos fattya! — förmedt rá a fiúra. 

Nem azzal a céllal azonban, mintha tüstént útnak akarná indítani, inkább, 
hogy kedvére kiabálhasson, s a dühét lohassza. 


Dani bement az istállóba, rádobta a nyerget a lóra, s mialatt a szerszámot 
igazgatta, csatolgatta, szorítgatta, a kopjáját ott tartotta a keze ügyében. Most 
ébredt rá, milyen bölcsen cselekedett, hogy nem forgolódott fegyvertelenül a 
világban. 


Kopjástul hágott föl a lajtorján a padlásra, hol fürtökben lógtak a 
szelemenfáról a kolbászok, az oldalasok, a hurkák, a gömböcök. S amint 
körüljártatta a tekintetét, mindjárt látta, hogy itt alkalmasan elrejtheti a 
padlóra hányt szalmában a fegyvereket. Leakasztott két oldal szalonnát, egy 
kövérebbet meg egy soványabbat, s a padlás ajtajából megtudakolta: 

— A kisebbiket-e vagy a nagyobbikat? 

— Mind a kettőt — határozott gyorsan a bíró —, még egy gömböcöt is 
hozzál. Hosszú útra megyünk. 


Dani lelkében a kíváncsi várakozás meg a sajnálkozás feleselt egymással. 

Ki keveset látott még a széles világból, repesve indul vándorútra. Nem 
olyankor azonban, mikor éppen sereggyűjtésre készülődik. 


— FI ne kószálj! — szólt rá Pajzsgyártó kurtán s igen barátságtalanul, azzal 
kilépett a kapun. 

Miután megrakta a két tarisznyát, s már semmi nem hiányzott ahhoz, hogy 
útra keljenek, Dan kilesett a kerítés fölött, nem közeledik-e a gazdája. 
Aztán a konyhához lopakodott. A bíróné tátott szájjal aludt a kemence 
mellett a szalmán, kezében egy üres szilke. 


Kedvező volt a pillanat, lefutott hát a kert végébe, magához ölelt egy 
csomó gyilkolószerszámot. Az udvaron megállott, hogy utolérje a lélegzetét, 
majd fokról fokra fölhágott a lajtorján, mindig jobb lábbal lépve először, 
majd a ballal. Nagy teherrel ekként könnyebb fölfelé menni. Mikor az utolsó 
rakománnyal eljutott a padlásajtóig, úgy megfogyatkozott az ereje, hogy 
maga 15 megijedt a melle zihálásától. A terhet pedig a padlóra 
teremtette. Az éktelen csörömpölésre a bíróné fölriadt. 


— Hé! — kiáltotta, mintha fulladozna. Ezt a kiáltást még megismételte 
kétszer, aztán motyogott valamit, de már félálomban. Ezzel a veszély elmúlt. 
Dani sietve besuvasztotta az emberölő készséget a szalma alá, nem messzi a 
gerendától, melyről barátságosan lógtak alá négy disznó jóízű maradványai. 
Maga letelepedett a tornác lépcsőjére, s várakozott engedelmesen a 
gazdájára. 

Amaz napszálltakor jött meg, azaz későn. Hajnalra halasztották az 
indulást. 


Mikor már nyeregben ültek, Dani megkérdezte: 

— Aztán a nyájat ki látja el? 

Hallotta a bíró a kérdést, hogyne hallotta volna, megsűrüűsödő pillogása 15 
jelezte, mindamellett egy árva szóval sem válaszolt. Dani megütődött ezen, 


hiszen Pajzsgyártó szerette a barmát, ahogy minden vagyonát szerette. Ha 
nem szól, nem szól — gondolta —, én nem firtatódom. De tűnődőbe esett. 


— Hajts csak egyenest — mondta a bíró a falu határában, s maga eltért 
oldalt —, a keresztnél várj meg. 


Tapasztalta már Dani odahaza 15, hogy a bíró titkolózó természetű. Néha 
hetekig távol volt, s még a felesége sem tudta, hol jár. Az asszony 
faggatózására sem válaszolt többet, mint hogy ügyes-bajos dolgaiban 

hivataloskodott. De a testén gyarapodó zsír meg a zsíros mosoly az 
ábrázatán azt hirdette, hogy akármerre csatangolt is, az idejét nem 
vesztegette haszontalanul. Dani pedig fogadkozott magában, hogy a szemét 
kinyitja. Alig született meg az elhatározása, bebizonyosodott, hogy e 
világban valóban célszerű nyitott szemmel járni. 


Az út mentén ugyanis öt Jó formájú tehén legelészett, s az öt tehénre egy 
leány vigyázott, a botjára támaszkodva, ahogy a pásztorok szokása. Sudár 
termetű, széles vállú, kemény karú lány volt. A szája mosolyra állt, azazhogy 
a mosoly s a fintor között ingadozott, s orcája két oldalán a gödröcskék 15 
szemlátomást habozóban voltak, hogy kinyíljanak-e vagy bezáruljanak. 


Daniban megállott a lélegzet. Mindamellett gyorsan kitalálta, hogy ez a 
lány Bugyogós Borka. Nem esett nehezére a fölfedezés, mert a szép lány a 
szépsége gyarlóbbik felével oly dicséretesen megtöltötte a piros török 
bugyogót, hogy kevés híján szétrepedt rajta. 

Ehhez a bugyogóhoz Borka történelmi úton jutott. Csaták után a föld 
szegény népe kiment tallózni a mezőre, s gondosan megszedte a holtakat, kik 
éltükben annyi javából kiforgatták. A török, ha tehette, elvitte a halottait, de 
szerencsére nem mindig Jutott ideje rá, ilyenkor egész falvak felruházkodtak. 
Következésképpen nemegyszer megesett, hogy a csikós ujjatlan janicsár 
mentét hordott a szüre alatt, s a paraszt dervisgúnyában aratott. Az 
asszonyok különösen kedvelték a fehér turbánokat, mely kendőnek is 
megtette, de pendelyt is varrhattak belőle a gyerekeknek. Egy ilyen csata 
utáni tallózásból özvegy Füsüsné piros török bugyogóval tért haza. Borka 
akkoriban a válláig sem ért az anyjának, s mikor a bugyogót engedelmesen 
felöltötte, alig látszott ki belőle. Eleinte naphosszat sírdogált, annyira 
bántotta a csúfság. S ha nem sírt magától, könnyre fakasztották a gyerekek, 
kik rajostul tódultak a nyomába, s hangos szóval gúnyolták: 


— Alul török! Felül magyar! Alul török! Felül magyar! 


Időjártával azonban Borka megszokta a bugyogót, mivel hozzá 
nevelkedett. S megszokta a falu népe is, hogy Szabadlak legszebb lánya 
török bugyogóban feszít. Már maga a tisztelendő úr sem ütközött meg a 
furcsa viseleten, holott akkortájt főbenjáró erkölcstelenségnek ítélték, ha 
fehérszemély férfigúnyát öltött. Csak hát a tisztelendő úr 15 inkább Borkát 
nézte, mintsem a bugyogót. Dani sem a bugyogón gyönyörködött el, hanem a 
lányon, ki botjára támaszkodott, s barna karja jóízűn buggyant ki 

erszényszájú fehérgyolcs ingéből. A legény megrántotta a gyeplőt. Tudta 
ugyan, hogy illendő volna valami szíveset mondania, de a torka kiszáradt, 
mintha egy álló hete egyetlen korty vizet sem nyelt volna. Ez a megigézett 
mozdulatlanság hízelgett Borkának, meg mulattatta i15. Orcája két oldalán 
kinyíltak a kicsi gödrök, szétpattant két ajka is, és nevetni kezdett. 

— Engem nézel vagy a teheneimet? 

Ekkor végre ráeszmélt Dani, hogy igen gyarlón fogott a legénykedéshez. 
Bátorításul a bajszához kapott, hogy pödör egyet, s mindjárt utána hegyeset 
mond. Csakhogy a lány megelőzte. 

— Az ilyen bajuszt nem pödörni kell, hanem a disznók elé vetni. 

Ebbe belesápadt szegény Dani. Lehet, hogy sok fogyatékossága volt, de 
egyik sem keserítette annyira, mint ez a békétlen férfiúi ékesség. — Ha te 
bántasz, én 15 bántalak — gondolta, s már vágott 15. 

— Téged néztelek volna, de a teheneid szebbek. 

— Nézd csak őket bátran — biztatta Borka —, az ilyen bivalyborjúhoz, mint 
te, tehén való, nem lány. 

Dani összeráncolta a homlokát. Úgy vélte, hogy az utolsó szó a férfit 
illeti. 

— Adod te még alább 1s — vetette oda foghegyről, s a két térdével már meg 
15 szorította a lovát. Silánynak becsülte a visszavágást, s még inkább néhány 
pillanattal később, mikor a lány utána kiáltott: 

— Adom majd alább is, de olyan alul, ahol te vagy, még vénen sem. 


Méregben váltak hát szét. Borka rákönyökölt újólag a pásztorbotra, s 
hosszan követte tekintetével a távozót. Eleinte azon bosszankodott, hogy 
amaz milyen hekkesen ül a nyeregben, mintha legalábbis főkapitány volna. 
Utóbb azon, hogy eszébe sem jut visszanézni. 


— Csakugyan a teheneket nézte volna? — tűnödött Borka, mikor a lovas már 
eltünt, csak por kavargott utána. S olyan csodálkozva vette szemügyre az öt 
kövér tehenet, mintha első ízben látta volna őket. 

A legmódosabb gazda a faluban a bíró volt, nyomban utána Duhajosi 
gazda következett, ő csak azért nem vitte többre a bírónál, mert 
gazdálkodáson kívül egyebet nem művelt. A bíró viszont szüntelenül 
kupeckedett, csiszárkodott, s nesze szálldosott, hogy magyarral, némettel, 
törökkel egyaránt kereskedik. Híre támadt az ügyességének 15. Kinek valami 
eladnivalója akadt, hozzá vitte. Ő meg forgatta a pénzt és az eszét, a békét 
pedig Jártasan lefölözte. 


Duhajosi gazda nem szolgált rá a nevére. Bortól, késtől, veszekedéstől, 
sőt még a nagyevéstől i1s tartózkodott, s talán a szerény nevezetet 15 
megérdemelte volna, ha nem áhítozik oly erősen arra, hogy Pajzsgyártót 
gazdagságban meghaladja. Bántotta, hogy övé a legtöbb szántó, a 
legtéresebb legelő, a legtermékenyebb szőlő a faluban, mégsem ő a 
módosabb, s a bírói rangra sem ő emelkedett. Ennek a bánkódásnak pedig a 
béresei meg a napszámosai itták meg a levét. Hajszolta őket embertelenül, s 
amit ígért, soha meg nem fizette. De minden erőlködése, fukarsága, 
szószegése kárba veszett, Pajzsgyártó egyre gazdagodott, az ő vagyona pedig 
nem gyarapodott. 

Szabadlak népének csaknem egynegyede Duhajosinak dolgozott. Közöttük 
öreg Süke Menyhárt, ki a szilaj gulyát őrizte a Bakonyban, s csak hébe-hóba 
vetődött haza. Az övé volt az az öt szép háztáji tehén 15, melyeket Borka 
hajtott ki napról napra. Özvegy Füsüsné napszámba járt a bírói tisztre 
törekvő gazdához, s szörnyűmód elvadult a tömérdek igazságtalanságtól, 
amit napról napra tapasztalt. Nem is szeretett más embert a lányán kívül, s 
olyan lepcses szájú fehérszeméllyé dühösödött a szolgasorban, hogy 
nemcsak Duhajosi uram, hanem maga Pajzsgyártó bíró is tartott tőle, mert 
csúnya szájalásban senki vele nem versenghetett. 


Ez a nap zajos riadalommal kezdődött. Reggeltájt öreg Süke Menyhárt 
bekocogott tömzsi, borzas kis lován a szegényszerre, hol a viskója állott. 
Felesége az udvaron mosott, Menyhárt pedig az istálló sarkában kucorgott, s 
a lantosi művészetet gyakorolta. Nem sokáig azonban. 


Mihelyt az apját meglátta, befutott az istállóba, hogy legalább a lantot 

megmentse a veszedelemtől. Alig rejtette el a jászolban, a széna alá, az öreg 
már fenekelte bőszen, nem amúgy magafeledten, hanem oktató szándékkal, 
ahogy gondos apához illik: 


— Nesze, te elfajzott féreg! Hát máson sosem jár a nyomorult eszed, 
minthogy a szép világot szomorítsd a nyekergéseddel? Bár dudát szült volna 
az anyád helyetted, akkor tudnám legalább, hogy az Isten meg akart sújtani a 
bűneimért! Ordíts csak, ezt még mindig Jobb szeretem a muzsikádnál! Ordíts 
csak, amíg van benned hang. Hát nem tudod, hogy munkára született az 
embernek fia erre a földre? Vagy megtudod, vagy meghalsz! 


Menyhárt üvöltött, az anyja csuklások közt sírt, könnye belepergett a 
teknőbe. Nincs ideje a szegény embernek a búslakodásra, nem hagyta hát 
abba a mosást, habár majd megszakadt a szíve. 


— Te korcs duda, te! — mondta az öreg, mikor belefáradt már az 
igyekvésbe, hogy a fiát a helyes útra terelje. Búcsúzóul még képen 
legyintette, s már ment 15 Duhajosi gazdához, hogy a csordáról számot adjon. 

Szegény Menyhárt az istálló földjén feküdt, s hogy több ütleg nem érte, a 
bőgést is abbahagyta. Csak szipogott, s az orrát húzta. 

Sok minden megfordult az eszében, az az egy véletlenül sem, hogy 
hűtlenül búcsút mond a lantosi hivatásnak. Mikor se a feneke, se a háta nem 
sajgott már, s kellőképpen megnyugodott, kihúzta a lantot a széna alól, s 
mintha mi sem történt volna, nekivágott a mezőnek. A szíve vigaszra 
szomjazott. 


Odakünt a dombok között nagy hirtelen elhatározta, hogy Dani tanácsát 
valóra váltja. Legalábbis azt a részét, hogy szeretőt választ magának. Csak 
hát egymaga volt az egész határban. Gondolta, az lesz a legalkalmasabb 
mód, ha a jó szerencsére bízza a sorsát. Valakit csak elébe vet a véletlen, s 
azt majd holtáig szereti, föltéve, hogy barna kislány lesz. A szőkéket nem 
kedvelte. 


Ahogy félig búsan, félig reménykedve lépdelt a füvön, megdobbant a 
szíve figyelmeztetőn. Teheneket látott ugyanis, Duhajosi gazda széles hasú 
teheneit. 


— Borka! — szólalt meg édes reménykedéssel. 


— Mit akarsz? — kérdezte a lány. A füvön ült egyébként, s éppen a 
tarisznyáját bontogatta. 

Menyhárt behunyta a szemét. — Most vagy soha — gondolta, s halántéka 
majd szétpattant. 

— Légy a szeretőm! — kiáltotta rettenetes hangon. 

Maga is megijedt a hangjától meg a merészségétől, s ottmaradt veszteg, 
ahol állott, és dermedten várta, hogy most mi történik. 

De nem történt semmi. 

Fogta hát a lantját, s rossz lelkiismerettel, szégyentől pirosló orcával 
lépegetni kezdett Borka felé. Hátha csak szabódik a lány, bátorította magát, 
hátha utóvégre kedvező választ csikarhat ki tőle. Borka fölpillantott, s a 
tekintetük összetalálkozott. Aztán Borka megrázta a fejét. 

Vagy akarta, vagy nem, mindenképpen úgy esett, hogy sűrű haja épp 
arrólfelől fedte el az arcát, ahol Menyhárt állott, s nyelte a nyálát 
izgalmában. 

— No-no-no — mondta a dalos legény biztatásként, de inkább dadogásnak 
hangzott. Azzal átkerült a lány másik oldalára. 

— No, leszel-e a szeretőm? 

Borka újólag egy biccentéssel tiltakozott. Most meg amarról omlott a haj 
az arcába. Menyhárt visszalépett, honnan jött volt. 

— Lantos ember szeretőjének lenni nagy tisztesség ám, Borka. Ne feledd! 
Az egész faluban én vagyok az egyetlen lantos! 

Úgy hallotta volt Menyhárt, hogy a gyöngén tiltakozó vászoncseléd szíve 
mélyén nem is tiltakozik, inkább csak a szeméremnek adózik ekként. Ezért 
hát egy ideig még biztatta Borkát, majd jobbról, majd balról, mígnem amaz 
megelégelte: 

— Ne kering] már körülöttem, te kerge dongó! 

— Dongó? — visszhangozta Menyhárt elhülten. Sok mindenre számított, de 
erre nem. De aztán szavára lelt: 

— Bizony nem illendő, hogy dongónak nevezel egy magányos lantost. 
Lásd, én szép szóval járultam hozzád. S a szándékom 15 nemes. En holtig 
szeretni akarlak, s holtig neked énekelni. 

— Dongó vagy te, akármit ís beszélsz — mondta Bugyogós Borka. 
Felugrott, s lassan elhajtotta a teheneket. 

Menyhárt búsan elballagott, s egy galagonyabokor hűsében heveredett le. 
De akár a bárányfelhős eget szemlélte, akár a talpát, minduntalan erre a 
kegyetlen sérelemre emlékezett. Azazhogy később nem is vette 
sérelemszámba a dongói minősítést. Jól emlékezett a leány szavajárására. 
Ilyeneket szokott mondani Borka, ha legény évődött vele: 


— Mit mereszted a szemed, te bivalyborjú? 


A dongó ennél sokkalta barátságosabb nevezet. Még a kerge dongó Is. 
Elvégre szép lány, rátarti lány Borka, illendő, hogy ne hajoljék mindjárt az 
első szóra. 

Annyit-annyit törekedett Menyhárt a hűsön, míg egy szép virágének fakadt 
a szívében. Utána ment hát a lánynak, megtalálta hamarosan. Hasmánt feküdt 
a fűben, könyökére nehezedve. Leült vele szemben: 


— Hadd halljad, mennyire szeretlek — mondta, s énekelni kezdett, amint 
következik: 


A szeretőm piros rózsa, 

Egy nagy dongó körüldongja, 
S így szól hozzá, rózsaszál, 
Szíved zárját dobd le már! 


De a rózsa meg sem mozdul, 
Szegény dongó dong bolondul, 
Szálldos, röpdös, rimánkodik, 
Mignem egyszer elhanyatlik. 


Megreszket a lélek benne, 
Mintha útra kerekedne. 
Jaj, Borkám, én meghalok. 
Az a dongó én vagyok! 


— Ládd, igazam volt — válaszolt Borka a dal végeztével —, dongó vagy te, 
semmi más. Kerge dongó! Bolond dongó! Menj másfelé dongani! 

Ennyi csapás egyazon napon mértéktelenül sok volt. Menyhártban először 
futkosni kezdett a lélegzet, aztán egy hosszú sóhajtás kacskaringózott elő a 

melléből. Az édes reménység pedig megvékonyodott a szívében. 


— Isten bizony meghalok, ha nem szeretsz — mondta ünnepélyesen, s 
valahogy úgy érezte, ha még egyet sóhajt, elszáll a lelke 15. De nem szállott 
el, habár Borka fölöttébb kegyetlenül válaszolt: 


— Bolond dongó bolond beszéde. 


Ezzel a hamva 1s szertefoszlott az édes reménykedésnek. Holott oly szép 
lett volna, ha Borka elfogadja szeretőjéül, s élete végéig neki énekelhet. A 
drága ábránd füstbe ment. Menyhárt föladta a harcot, s másra már nem 
vágyott, mint hogy egy kedves szót kapjon útravalóul, vagy legalább egy 
vigasztaló tekintetet. Leguggolt hát, szemben a lánnyal, s úgy kérlelte lágyan: 

— Nézz rám! 

Borka ránézett, csak hát nem olyanformán, ahogy Menyhárt szerette volna. 


Hidegen nézett, egy kicsikét haragosan. S még ezzel sem elégedett meg, 
hanem megkérdezte bosszúsan: 


— Mit mereszted a szemed, te bivalyborjú? 


— Hát nem dongó vagyok? — kérdezte Menyhárt sápadtan, s a térde 
remegett, mialatt fölegyenesedett. Hiszen dongónak senki mást nem nevezett 
Borka rajta kívül. A bivalyborjú nevezet pedig mindenkinek megjárt, ki 
körötte legyeskedett. 

— Szóval bivalyborjú vagyok? — tudakolta könnyek között. 

Mire Borka helybenhagyólag bólintott. 


Lantja a vállán, bánata a szívében, Menyhárt lassan eltávolodott 
megszomorítása színhelyéről. Ment, ment, tévetegen, s ahány lépést tett, 
annyival mélyebben gázolt bele a szerelembe, mintha nem a szilárd földön 
járna, hanem hínáros tóban. A dalt pedig, melyet Borka szívének 
megnyerésére költött,  kérve-kéretlenül — mindenütt énekelte. Minek 
eredményeképpen, mihelyt fölbukkant valahol, öregek és fiatalok ugyanazzal 
a versezettel fogadták: 


Jön a dongó! Itt a dongó! 
Dongó! Dongó! Kerge dongó! 

Ahogy a bíró meghagyta volt, Dani az útmenti keresztnél várakozott rá. 
Meghaladta már a delet a nap, mikor Pajzsgyártó egy düűlőútból előbukkant. 
Fél karjával urasan intett a legénynek, hogy kövesse. Mentek-mentek, s egy 
árva szó nem sok, annyi sem esett közöttük. 


Ez a csöndesség alkalmat kínált Daninak az ábrándos gondolkodásra. 
Nagyot csalatkozott azonban, ha azt remélte, hogy a világot tüzetesebben 
szemügyre veheti. S ezt már aznap estetájt megtapasztalhatta. Belovagoltak 
egy tanyába, hol egy ormótlan nagy birkahodály állott. A juhászok akkora 
alázattal fogadták a bírót, mintha fejedelmükül tisztelnék. S ez ismét 
gondolkodásra késztette Danit, hiszen az embernek fiát annál kevesebb 
becsület övezi, minél távolabb vetődik falujától. 


Miután a bíró sorra kezelt az emberekkel, s a tanyát bejárta, odalovagolt 
Danihoz. Kibontotta a tarisznyáját, s eléje vetette a  soványabbik 
oldalszalonnát meg a gömböcöt. 


— Itt maradsz! — bökte ki kurtán. — A bacsónak pedig engedelmeskedj ! 

— Mikor jön meg kend? — tudakolta Dani kíváncsin. 

— Én? — vörösödött el a bíró. — A szádat befogd, különben nyereg alá 
gyűröm a fejed. 

Ez nem hangzott biztatón, s hogy valamiként a bíró ilyen vállalkozásra ne 
vetemedhessék, Dani megsimogatta a kopjája nyelét. Tapasztalta már, hogy a 
bíró a harcot csak olyankor kedveli, ha egymaga üthet. De hát amaz már 
megfordította a lovát, s nem vett észre semmit. 


A bacsót 15 megkérdezte Dani, hogy mi lesz a teendője. 


— Majd megmondom! — válaszolt az, szakasztott úgy, mintha a bírótól 
tanult volna szűkszavúságot. És csakugyan megmondotta. Egyszer legeltetni 
küldte, máskor segítenie kellett számba venni egy nyájat, vagy 
többedmagával fegyveresen őrködni egy csapás mentében, útra kelni 
pirkadatkor, ismeretlen céllal. 


Az idő múlott, múlott, s Dani föl nem foghatta, mi megy végbe körülötte. 
Hol egy nyájat hajtottak be a hodályba, hol öt-hat koszette, girhes birkát. 
Néha kiürült az egész rengeteg hodály, de lassacskán ismét megtelt. Sem azt 

nem gyanította, honnan kerül ide a sok juh, sem azt, hova terelik. 
Valahányszor faggatózott, kapott választ ugyan, inkább cifrát, mint egyszerűt, 
de semmiképpen nem hasznosat. Annyit azonban kitalált, hogy embereknek, 
birkáknak egyaránt a bíró parancsol, s alighanem valami förtelmes 
álnokságban szorgoskodik. Nemhogy tisztult volna, sűrűsödött a titok 
körülötte. 


Jártatta az eszét máson 15. Főleg, ha legeltetni rendelték, mert ilyenkor 
szabadabban szárnyalhat a lélek, mint cserényszövés, birkanyúzás, fejés 
közben. Gondolatban vissza-visszatért a  bugyogós  tehénpásztorhoz. 
Emlékezete kedvteléssel időzött telt orcáján, s a gödröcskéket is híven 
kirajzolta, csakúgy, mint egész személyét. Különösképpen azt sem felejtette 
el, hogy amint a lány hosszú botjára támaszkodott, a nagylábujját időnkint 
föl-fölmeresztette, amire nem minden halandó képes. Daninak úgy rémlett, 
hogy tökéletesen mást mondott a nagylábujjával, mint a szájával. Csak hát a 
szavak maradandóbb jelet vésnek az elmébe, mint az efféle néma üzenetek. 
De mikor Dani arra gondolt, hogy a játékos vetélkedésben alulmaradt, az 
emlékezés költötte melegség pokolbeli hévséggé átalkodott a szívében. 


Ilyenkor vadul fogadkozott, hogy holtáig nem vált szót fehérszeméllyel, se 
bugyogóssal, se szoknyással. Így követelte a büszkesége. 


Egyébiránt türelmetlenül várta, hogy megtérhessen Szabadlakra, s valóra 
váltsa sereggyűjtési nagy szándékát. Ez a szándék kis híján megfeneklett. 
Ősszel megjött a tanyára Pajzsgyártó, kövéren és elégedetten. Egy jókora 
nyáj birkát rábízott Danira, melléje adott egy sereg fegyveres legényt, s 
útnak indította Szabadlakra. 

Dani megérkezett szerencsésen, reggel korán fölserkent, s Menyhárt 
keresésére indult. A kert végéig sem jutott, mikor fájdalmas óbégatás, 
siralmas szűzmáriázás ütötte meg a fülét. Pajzsgyártóné jajgatott. 

Senkit nem lelt, akit felküldhetett volna a kövér bíróné, maga szuszogott 
föl hát a lajtorján a padlásra, hogy szalonnát hozzon, mivel rettentőn 
megéhezett. 


Mire fölért, kifogyott a lélegzete, s hogy megpihenjen, ráereszkedett a 
halom szalmára a kürtő mellett. De föl is pattant tüstént, fürgébben, mint 
menyasszony korában. Előbb megtapogatta a rámás húst a hátán, a derekán, 
nem esett-e benne kár, aztán lábbal belekotort a szalmába, hogy utánajárjon, 
mi csiklandozta mégolyan ádázul. S amint rugdalódzott, egyre-másra 

csillantak meg a szalmaszálak között a gyilkos fegyverek. Úgy megijedt, a 
szalonnát sem akasztotta le a gerendáról, hanem a padlásajtóhoz loholt, s 
csak úgy özönlött belőle a rémület: 

— Jaj, szűzanyám, jaj, én édes megváltóm! Gyilkosok törtek rám! Itt 
vannak a fegyvereik! Jaj, szűzmáriám! Majdhogy bele nem haltam! Jaj, mi 
lesz velem, ha megjönnek! Ha rám törnek, meggyilkolnak! Jaj, én édes 
megváltóm! 

Dani egy futamodással a lajtorjánál termett, onnan csitította a felindult 
bírónét: 

— Jöjjön le bátran, kend, nincs itt gyilkos sehol. 

— Be jó, hogy Itt vagy, Dani fiam — sóhajtott föl Pajzsgyártóné. — Hát 
lehet, hogy a gyilkosok nincsenek itt, de az emberölő készségük ott van a 
szalmában. Mi másért rejtették volna oda, mint hogy megöljenek 
mindannyiunkat. Be jó, hogy itt vagy, Dani fiam. Legalább nem félek 
annyira. 

— Ne 15 féljen, kend, mert a fegyvert én dugtam a szalmába. 

A jámbor asszony elcsodálkozott, s kevés híján leesett a lajtorjáról. 

— Te? 

— Én hát. S azért, hogy kendet megvédelmezzem, ha pogány martalócok 
fenyegetnék. 

— No — mondta Pajzsgyártóné —, csak aztán ki ne derüljön, hogy magad 
vagy a gyilkos. 


Dani olyan barátságosan mosolygott föl a lajtorja lábától a bírónéra, hogy 
abban ellobbant a gyanú. Félig visszafordult, nyilván, hogy a szalonnáért 
menjen, de a fegyverek látványa megrettentette. 


— Fogd a létrát — mondta —, mert leszállok. 
Miután ezt lassúdan megcselekedte, odalent mélyen fölsóhajtott. Nem a 


megkönnyebbüléstől azonban, mint sejteni lehetett, hanem az étvágy vette 
elő. 


— Szaladj föl, Dani fiam, szaladj, mert erősen megéheztem. Hozd le a 
szalonnát, a legkövérebbet. Azt a sok cudar fegyvert pedig hordd el innét. 
Egy pillantásra sem merném lehunyni a szemem, amíg ott hevernek a fejem 
fölött. 

Miután a bíróné eltűnt az oldalszalonnával a házban, Dani azt módolta ki, 
hogy a fegyvereket a csűr fedele alá rejti, száraz helyre, hol a rozsda nem 
tehet kárt bennük. 


— Elhordtad? — aggodalmaskodott a bíróné. 


— Elástam — mondta a legény, hogy az asszonyt megnyugtassa. Amaz 
felsóhajtott: 


— Embernek, fegyvernek csak a föld mélyén vagyon nyugovása. 
Ez olyan bölcsen hangzott, hogy Borvető 1s bátran mondhatta volna. 


Másnap Dani egy zsákravaló fegyvert elvitt Menyhárthoz. Ott aztán 
köszörültek szorgalmatosan. A megélesített kopjákat, handzsárokat Dani 
ismét visszadugta a csűr fedele alá, hogy hadas idők jöttén használható 
fegyvert adhasson minden ember markába. 


Egyébként Dani, jártában-keltében a mezőkön, cserjésekben, erdőkben 
szakadatlanul tanulta az öklelést. Gyarló módon, igaz, de lelkes 
buzgalommal. Nyúl ugrott ki a bokorból? — kopját vetett rá. Ahány 
vakondtúrás vetődött elébe, célba vette mindet, s ezt művelte az irtáson 
magányoskodó tönkökkel, lelógó korhadt ágakkal, tátongó odúkkal. 

Egy ízben olyannyira elhatalmasodott rajta a harci hevület, hogy szétdúlt 
egy nagyobbacska szénaboglyát. Estig villázta aztán, míg ismét felpúpozta, 
félt a gazda haragjától. Egyszóval, ha valami szúrható fordult az útjába, 
rátámadt bátran, s amerre a nyájat hajtotta, a sövényeken, fákon, kerítéseken, 
istállók oldalán mély sebek hirdették vitézi kedvét. 


Utóvégre ráeszmélt, hogy az ekként szerzett tudománnyal meg nem 
elégedhet. A gyakorlat új módjára a kertben jött rá, ahol meglátott egy 
emberfej nagyságú tököt, amint barátságosan sárgállott. 


Pajzsgyártó bírónak hosszú udvara volt. Fa csupán egyetlen hárs nőtt 
rajta, a kút mellett. Az udvart sövény kerítette el a kerttől, ott viszont 
seregestül díszelegtek a szebbnél szebb gyümölcsfák. Dani keresett magának 
egy célszerű dorongot, s az udvar végén beásta a földbe, körüldöngölte 
keményen, meg ne inoghasson. Annyit hagyott belőle a földből kinyúlni, 
hogy a dorong olyan magasan végződjék, ahol egy lovas ember feje 
kezdődik. Hozott a kertből egy kerekded tököt, s rátette a rúd végére. Maga 
fölnyergelte a bíró leggyorsabb lovát, fölszökkent rá, s kopjaszegezve 
száguldani kezdett. Neki a töknek. 

Harmadjára talált bele. A tök bánatosan reccsent egyet, s két darabban 
lehullott a földre, épp abban a pillanatban, mikor Pajzsgyártóné a tornácra 
lépett. A testes nőszemély megmeredt álltában, s a kötényét kezdte 
gyűrögetni megütközésében. 

— Mit vétett neked az a derék tök? — talált szavára végül. — Mit vétett 
neked, te kolontos nyársaló, tökök veszedelme! Szíró-szúró döfölő bolond. 
Nem azért vetettünk tököt, hogy te hadba indulj ellene. Ki látott ilyet, 
kopjával támadni a tökre?! Disznónak szántuk azt, nem kopjás vitéznek. 


Dani illedelmesen végighallgatta a pörlekedést, aztán leugrott a lóról, 
másik tököt rakott a rúd végébe. 


— Haragszik? — kérdezte szelíden. 


— Hogyne haragudnék, te kopjával társalkodó. Hisz úgy összenőttél azzal 
a fene szerszámmal, hogy magam sem tudom, hol kezdődik a béres, hol a 
kopja. Nem elég, hogy rostává lyuggattad a fél falut, most már a jámbor 
töknek sem hagysz nyugtot. Utóvégre engem is fölnyársalsz, úgy 
beleátalkodsz a böködésbe! 


Mialatt a bíróné ezt elmondta, Dani odalépkedett a tornác elé. 


— Inkább ne haragudjék — kérlelte —, hanem gondolja azt, hogy az a tök egy 
pogány. En meg kendet védelmezem ellene, s ha el nem pusztítom, rabszíjra 
fűz mindkettőnket, a portát felprédálja, és csóvát vet rá búcsúzóul. 

Azzal nyeregbe ugrott megint, megsarkantyúzta lovát, s a tök nemsokára 
iszonyút hersent, mintha jajgatna. Darabjai szertegurultak az udvar kemény 
földjén. 

— Jól művelted! — ismerte el a bíróné. — Csak hát tök az, nem pogány. 

— Még egynéhányat fölaprítok, aztán a disznóknak vetem. 

Látta a bíróné, hogy a takarmány nem megy veszendőbe, a lovagi játék 
elszórakoztatta. Ezért hát gyakorta kiült a tornácra, s nézte bajnokoskodó 
béresét. 


Dani rövidesen úgy belejött az öklelésbe, hogy már nemcsak egy goromba 
tököt talált el száguldás közben, de akkor is ritkán hibázott, ha almát tett a 
rúd végébe célnak. 


Öklelő tudományának pedig híre terjedt faluszerte. Vasárnaponként 
eljöttek csodájára a parasztok, jöttek a legények. Letelepedtek az udvar 

szélén, s nézték a tökön próbált vitéz kopjaforgatását. 

S mivelhogy emlékeztek a török dúlásokra, harcos szóval buzdították: 

— Üsd, nem apád! Üsd a gaz pogányát! 

Bugyogós Borka is odakíváncsiskodott egyszer. Alig kuporodott le az 
istálló oldalához, körülrajzották a legények. Elsőnek Menyhárt óvakodott 
melléje, azaz inkább oldalvást a háta mögé, hogy rajta legeltethesse a 
tekintetét. Közönként sóhajtott egy-egy forrót, ilyenformán tudósította a 
lányt, hogy a szerelem csak úgy buzog benne, mint annak előtte. Szólni 
ugyanis nem mert, mert alig nyitotta ki a száját, Borka szigorúan rápillantott. 

Sok legény versengett Borkáért, kiről a leggonoszabb vénasszonyok sem 
mondhattak mást, mint hogy ő a legszebb lány a faluban. S ezek a legények 
most mind ott tolongtak körülötte, morcosan néztek egymásra, vizslatva a 
lányra. Amaz ült csöndesen, s a csupasz földet szemlélte maga előtt, bárki 
kitalálhatta révedezéséből, hogy nem itt Jár az esze, hanem valahol másutt. 


Egyszerre csak ráunt, hogy a legények le nem veszik a szemüket róla. 
Fölpillantott haragosan, s megkérdezte: 

— Mit bámultok, mint a bivalyborjúk? 

Egy mokányos ábrázatú legényke lelt elsőnek szavára. Köcsög Pista. 


Azért illették ezzel a névvel, mert inkább köcsögfeje volt, mintsem 
másforma. Másik nevezetességéről maga számolt be: 


— Rólam mindenki tudja — mondta —, hogy én a fokhagymás kolbászt 
mindennél jobban szeretem. Nohát, ha ideraknának melléd három 
szekérderék kolbászt, én mégis téged néznélek, még ha a szívem 
belehasadna is! 

A többi legény elismerőn tekintett Köcsög Pistára, hogy a szerelmét ilyen 
jelesen megbizonyította. Amaz vidáman szimatolt, mintha már érezné a 
közelgő boldogság szagát a levegőben. De aztán elborult az ábrázata. 

Borka a földet vizsgálta maga előtt. Úgy látszott, megtalálta, amit keresett. 

— Látod-e ezt a rothadt almát? — kérdezte. — Tudd meg, hogy én még ezt 15 
szívesebben nézem, mint téged. 

Füles Gergő ott állott Pista mellett, s kacagtában akkorát csapott a 
vállára, hogy az kevés híján összeroskadt. 


— Derék lányhoz derék legény illik — mondta, s pöffeszkedni kezdett 

jártasan, hogy mindenki kétakkorának láthassa, mint amekkorára nevelkedett. 
S ahogy pöffeszkedett, a két füle pattanásig megtelt vérrel. A jelen 
pillanatban különösen szembetűnő volt, hogy nevét mivel érdemelte meg. 


— Ilyen derék legény mellett egy nagy öröme bizonyára lenne az ember 
lányának — felelte Borka. 

Elnémultak a legények. Senki nem várta, hogy Füles Gergő ilyen kedvező 
választ kap. Hallgattak illedelmesen, mert úgy való, hogy az kérdezzen, 
akihez szóltak. 

— No, mi az az öröm? — tudakolta Füles, és magába szívott még egy fél 
akó levegőt. 

— A korai özvegység. 

Gergő gyászba borult füllel görnyedezett a tomboló hahotában. A maga 
tömérdekítésére szánt levegő pedig bús sóhajokban özönlött ki a melléből, 
mert most inkább zsugorodni vágyott. 

Ezenközben Dani a tizedik tököt 1s széthasította. Gondolta, mielőtt tovább 
folytatja a vitézi szórakozást, előbb kifújja magát. Leugrott a lóról, s 
verejtékben fürdő orcával, csapzott hajjal odaballagott a legényekhez, hadd 
lám, min mulatnak. Amazok nem látták, de Borka észrevette. Dani csípejére 
vágta a kezét, s egy ideig szótlanul álldogált közöttük. Aztán nagyot nyelt 
meglepetésében. Soha emberfia nem nézett rá úgy, ahogy most Borka. A 
szeme szinte sütött, s a pillái finoman rezegtek, mintha a tekintete lángja 
lobogtatná őket. A gödröcskék a két orcáján majd kinyíltak, majd 
összezárultak, mint a tanácstalan estikék, melyek nem tudják, lement-e a nap, 
vagy még süt. 

Dam szeméből egyszerre kifordult a világ, megigézetten meredt a lányra, 
mintha most látná először életében. Előrelépett, maga sem tudta, milyen 
szándékkal, de valami hatalmas erő megtaszította. S mihelyt megmozdult, 
Borka tekintete fölizzott dúsan, akár a hegyek mögé bukó nap. Hosszú pillái 
nem verdestek, nem 15 rezegtek többé, hanem lassúdan ráhanyatlottak arcára, 
s a varázs feloldódott. 


Maga Dani arra ocsúdott föl, hogy körös-körül mindenki őt bámulja. 


— Megpróbálom almával — szólt megfontoltan, s már ment is a lovához. 
Mindamellett jól hallotta, amit Borka mondott a legényeknek: 


— Ki a legderekabb kopjás, az hívjon engem a fonóba! 
Mire Füles Gergő rettentőt kiáltott: 
— Még ma száz tököt szétverek! 


Már indult 15 volna, hogy a fogadalmát beváltsa. Csak hát Pajzsgyártóné 
résen volt: 


— Azt már nem, fiam, ha csak a magadét nem. Mert ennyi elég a 
disznóknak mára. 


Megbolydult a többi legény is. Elsőnek a fürge Csima Péter érte utol 
Danit. 


— Hadd próbálkozzam most én. Egy kobak pálinkával hálálom meg, ha a 
kopjád kölcsönadod. 


— Kettővel! — tetőzte meg mindjárt az ígéretét, mert látta, hogy ahány 
legény, mind oda tart, s nyilván mind a kopja végett. 

— Ettől én meg nem válok — mondta Dani, és hűséges fegyverét 
ünnepélyesen megrázta. — De kopját azt adhatok mindnyájatoknak, van 
nekem egy hadseregre elégséges. 


Rangosan leugrott a lóról, fölkapaszkodott a csűr teteje alá. A többiek 
fölfelé fordított fejjel lesték, hogy most mi következik. Dani egy darabig 
kotorászott, aztán szólt Menyhártnak, hogy hágjon föl ő is, s adogatni kezdte 
neki az élesre köszörült, vészesen fénylő fegyvereket. Menyhárt mindjárt az 
elsőt nagy ügyetlenül a földre ejtette: 

— Hogy a ragya pettyezzen meg — förmedt rá Dani —, nem tudsz vigyázni? 
Kárba megy a köszörülésünk. 

Menyhárt megbántottan tekintett föl rá. 

— Hát nem elég, hogy szeplős vagyok? Még ragyát 15 kívánsz rám? 

A frissen fölkopjázottak szerteszéledtek, nyelet faragni a fegyverbe, meg 
lóért. Nemsokára kezdetét vette a vitézi próba. Egyik legény a másik után 
nyargalt végig az udvaron, s vallott csúfot Borka szeme láttára. Mert hát 
kiviláglott, hogy mégoly terjedelmes tököt sem könnyű dolog lóhátról 
eltalálni. Borka kacagott, a legények káromkodtak, fogadkoztak. S ebben a 
nagy nevetésben, szitkozódásban megszületett a kopjások csapata. 

Iszonyú idők következtek. Iszonyú idők a tökökre. Miután a legények 
megtudták, hogy Borka oly igen becsüli az öklelést, targoncaszám hordták a 
tököt a házuk udvarára. Minden telek végében meredezett egy-egy dorong, a 
bajnoki gyakorlat meg szünet nélkül tombolt. Elsőnek a szemfüles Duhajosi 
gazda vette észre, hogy a termést mily szörnyüűmód megritkították. 
Káromkodott egy sort, aztán csőszöket szegődtetett a tökrontók elűzésére. 

Vasárnaponkint majd egyik, majd másik portán dúlt a torna, többnyire a 
szegényszeren, hol a vitézkedők nagyobb biztonságban hadakozhattak, mint a 
módosabb gazdák szeme előtt. Iehetségükhöz képest mindannyian 
beletanultak az öklelésbe. S időjártával az 15 megmutatkozott, hogy néhányan 
aligha nevelődnek pogányokat rettentő hősökké. 


Nemcsak Menyhárt tünt ki esetlenségével, hanem Karikás Pongrác is, 
holott igyekezett embertelenül. Csak hát a sors gondolkodó természettel 
verte meg, s valahogy úgy adódott mindig, hogy éppen akkortájt jutott eszébe 
valami, mikor már-már kopjahegyre tűzhette volna a tököt. 


Tíz nekiszáguldás közül egy, ha sikerült, s az 15 olyan sután, hogy a tök 
egészben ott ragadt a fegyvere végén. El 15 búsult szegény a sok kudarcon. 


— Már látom — mondta bánatosan —, hogy gyászos végre jutok, ha majd 
emberi ellenséggel kell megküzdenem. 


A legények Borka kedvéért ragadtak kopját, lassankint azonban megejtette 
őket a fegyverek varázsa. Észre is alig vették, s már arról álmodoztak, hogy 
előbb vagy utóbb csatamezőn hasznosítják a tudományukat. Dani tüzelte 
őket, hogy ha majd tavaszra fordul az idő, s a török előbújik vackából, 
bátran induljanak ellene. 


Zsiga, a falu kondása 15 a kopjásokhoz szegődött. Szakasztott úgy festett, 
mint egy dervis, és ezt felerészt dervisgúnyájának köszönhette, mit az apja 
zsákmányolt volt egy csata után. Másrészt tar fejének. Valami álnok nyavalya 
színkopaszra rútította, s ráadásul pirosas foltokkal tarkázta a koponyáját. 
Minek következtében Zsiga soha a kucsmáját le nem vette a fejéről, akár tél 
volt, akár duhasztó melegű nyár. Egyébiránt a kopjázást vonakodva űzte, 

amúgy tessék-lássék, örömét abban a reménységben lelte, hogy a véres 
háborúban majd ő lesz a sereg kürtöse. Kivívta máris, hogy a torna 
kezdetére, befejeztére egyaránt ő adta meg a jelt. Tülökkel, minthogy más 
szerszáma nem volt. A Jel maga fölöttébb undokságosan hangzott. 


Egyik-másik kopjás tiltakozott is ellene, s mintha csakugyan igazuk lett 
volna. Füles Gergő gazdagyerek volt, s amellett lusta. O csak a vállát 
vonogatta, mikor a förtelmes tülkölés fölharsant, s nem mozdult. Ezzel 
mutatta, hogy nem disznó. A piros arcú, bogárszemű Kantáros Misi nagy 
hangon kinyilatkoztatta, hogy tülökkel a csürhének parancsolnak, nem kopjás 
vitézeknek. 

— Ne bomolj, Misi! — mondta Dani kapitányosan. — Mi aprítjuk a tököt, a 
disznók megeszik. Ezért jár tülökszó nekünk is, nekik 15. A kürt majd akkor 
lesz jogos, ha törököt aprítunk. 

— Úgy is van! — hagyta rá Cigány Tódor, ki mindig mindenkire mindent 
ráhagyott, oly erősen szeretett egyetérteni felebarátaival. Nem is tudta soha, 
mikor mondott igent, mikor nemet, kiváltképp, ha a legények 
összekülönböztek. Ezt a tulajdonságát ki 15 figurázták gyakran: 

— No, Tódor, 1gen-e, nem-e? — kérdezték, s ő hol bólogatott, hol a fejét 
rázta, aszerint, amit a többiek éppen mondtak. 

Egyszóval a kopjások vetélkedtek, s szorongatták Borkát, hogy valljon 
színt a hajlandósága felől, ahogy megígérte volt. A lány azonban legfeljebb a 
szemével árulta el, hogy a szíve ki felé húz, azt 15 csak olyankor, ha Danira 
nézett. Amaz majd megfőtt a tulajdon vérében, olyan hév forróság öntötte el 
a lány láttára. Visszanézett bátran, szólt 15 Borkához, nem azt azonban, amit 
más mondott volna a helyében, s amit szíve szerint mondania kellett volna. 
Megátalkodott büszkeségében, hogy Borkának kell a kedveskedést 
megkezdenie. Makacskodott a lány 15. Lánggal égett a szemük, az arcuk, a 
szájuk, mégsem esett másról szó közöttük, mint affélékről, hogy: 

— No, most egy almát teszek a karó végébe — mondta Dani. 

— Zöldet teszel vagy pirosat? — kérdezte Borka. 

— Először zöldet, másodjára pirosat. Ez a rendje. 

— Ez. 


Azzal Dani fölrakott egy savanyúzöld almát a karó hegyébe, s vagy 
eltalálta a kopjával, vagy nem. 

Szüretre megjött a bíró, hogy a hivatalát ellássa. Szabadlak egyebek 
között borral 15 adózott a vastagpalánki zsoldosoknak meg a veszprémi 
kapitánynak. A szolgáltatásról a bíró gondoskodott. Panzerkopfnak kiürült a 
pincéje, erősen sürgette hát az új bort. 


Egy nap aztán szekerekre rakták a teli hordókat, s a szállítmány döcögni 
kezdett a hepehupás úton Vastagpalánk iránt. Elővédnek meg hátvédnek két- 
két zsoldos lovagolt, talpig páncélban. Az ő tisztjük volt, hogy a küldeményt 
megvédelmezzék. Erre lett is volna módjuk, mert feleúton a falu és a vár 
között, egy sereg torzonborz haranja tört elő a sűrűből. Sokat nem beszéltek, 
de az ábrázatukról lerítt, hogy elszántan szomjasak, s az életüket sem 
sajnálják a borért. Ilyen nagy áldozatot azonban nem kellett hozniok. Alig 
látták meg a zsoldosok a fegyveres legényeket, félelmes csörömpölések 
közepette elszáguldottak. Amazok megitták a bort, megtöltötték a 
csutorájukat, a maradékot kidöntötték, s a lovakat 15 kifogták a szekerek elől. 
Gyalog jöttek, de a szerencse jóvoltából lóháton térhettek meg búhelyükre, s 
a tetejében részegen. 


A faluban ijedelmes nagy riadalom támadt. Tudták mindannyian, hogy 
Panzerkopf, ha kell, erővel 15 megveszi rajtuk a bort. Ez 15 kegyetlen csapás 
volt. De még inkább megrettent a falu népe attól, hogy az erdőben haramják 
tanyáznak. 

Pajzsgyártó bíró összehívatta a falu bölcseit, hogy megtárgyalják, mit 
legyenek teendők. Addig-addig tanácskoztak, feleannyi bort megittak, mint 
amennyi veszendőbe ment, mégsem végeztek semmit. 


A vitéz Panzerkopf kapitányt pedig egyre cudarabbul tikkasztotta a 
szomjúság. Napról napra leszalasztott a faluba egy-egy zsoldost, s egyre 
borzasztóbb fenyegetésekkel. A zsoldos ordított, a bíró az ajkát harapdálta, 
a fogát szívta, s ígérettel igyekezett lecsillapítani a dühös követet. Ő azt 
szerette volna, ha Panzerkopf küld katonát, kíséretül a bor mellé. A kapitány 
viszont ismerte a maga embereit, és sajnálta a bort. Ezért nem egyezett bele 
abba sem, hogy a várbeli hajdúkat rendelje kíséretül a szekerek mellé. Azok 
ugyan megvédelmezték volna a bort, de nem Panzerkopf, hanem a maguk 
javára. 

A zsoldos elvágtatott, csak úgy porzott utána az út, a bíró pedig leült a 
tornácra, a fejét leejtette és sóhajtozott. 

Ahogy ilyenformán szellőztette a bánatát, meglátta Danit, ki őt nézte, 
holott a trágyát kellett volna villáznia. Elfutotta a méreg: 


— Ne engem bámulj, te tökháborító, hanem serénykedj! Mert ha én fogok 
villát, a tetemeddel szaporítom meg a ganét! 


Dani olyanformán nézett a haragos emberre, mintha csak arra várna, hogy 
ölre mehessen vele. 


— Béklyóba verlek! — mondta a bíró rákvörösen, de még csak föl sem kelt. 
Holott enélkül bajosan vihette volna végbe a fenyegetését. Mióta meg akarta 
verni a nadrágszíjával, s a legény a kopjája után kapott, a bíró tudta, hogy ha 
verekedésre kerül a sor, vagy ő nyuvasztja meg a béresét, vagy amaz őt. 

— Azért néztem kendet — szólalt meg végre Dani csendes szóval —, hogy 
valamit megkérdezzek. 


— Kérdezni lehet! 
— Rám bízná-e kend a bort? A zsoldosok borát. 
Pajzsgyártó nem felelt, Dani ünnepélyesen folytatta: 


— Térdig gázolhat kend a belemben, ha csak egy cseppet 15 veszendőbe 
hagyok belőle! 


Bajban volt a bíró, ezért végighallgatta szitkozódás nélkül a béresét. Dani 
elmondta, hogy nyolcan vannak kopjás legények, s ők nyolcan 
megvédelmezik a boros szekereket. 


— Nyolc fegyveres kevés lesz — szólalt meg a bíró, miután hosszan járkált 
fel és alá a tornácon, leszegett fejjel, komoran. A deszkák tompán dobogtak 
a lába alatt, mert a bíró sokat nyomott mindenkor, de ha gondolkodott, 
majdnem kétannyit. Dani büszkén szemlélte gondjaiba merült gazdáját, s 
előre élvezte a dicsőséget. Hiszen ha a bíró nem hajlana a szavára, ordítana, 
nem az agyát erőltetné. 


Másnap csakugyan útnak indították a zsoldosok borát. A nyolc kopjáson 
kívül még hat paraszt ajánlkozott kísérőül, a szegényszerről valamennyi, 
harcban forgott, sokat próbált emberek. Velük tartott a vén Gerső Máté, ki 
egyre azt hajtogatta, hogy ő már csak a szép halált keresi. Nem nagy 
szerencsével kereste azonban, mert százévesnek látszott, ha nem többnek. 
Fakószürke szeme könnyben úszott mindig, arcát fehér hegek borították. Jött 
a dongalábú Sóvágó Ádám is, munkába csökött, apróka öreg, örökké tréfás 

kedvű. Jött a bibliás szavú Sete Ábrahám, és nyugodtan várta Isten 
rendelésének beteljesülését, mindamellett kardot kötött az oldalára. Jött a 
hatalmas Kaszás Gergely, a fürge Zsikó Mihály. A vezetőjük pedig Borvető 
Dénes volt, ki gyakorta mondott bölcset, s gyakorta cselekedett bölcsen, ami 
jeles ajándék ezen a földön. 


Ezúttal is mindenki az ő bölcsességére bízta magát. Ő meg jártasan 
elrendezte a sereget. Minden szekér saroglyájába ültetett egy-egy öreget, 
hogy ne csak elölről, hátulról 15 védhessék a hordókat. A csapat maradékát 
pedig úgy osztotta el, hogy kétoldalra, előre és hátra is jutott fegyveres. 

— Ilyenformán — mondotta — egy zászlóalja haramja sem keríthetne be 
bennünket. 

Már indulóban voltak, mikor megesett a baj. Kondás Zsiga ünnepélyesen 
a nyitott kapuhoz léptetett, szájához emelte a tülköt. 

A következő pillanatban a bíró disznói ostromolni kezdték az ól 
gerendáit, Kantáros Misi meg Füles Gergő földhöz teremtette a kopjáját, 
ugyanezt cselekedte Köcsög Pista Is. 


— Nem addig van az! — kiáltotta. — Most nem tökre megyünk, hanem 
rablókra! 


— Elvégeztetett! — szólalt meg a bibliás szavú Sete Ábrahám. 


Ezt olyan öblös hangon nyilatkoztatta ki, hogy egyszerre mindenki feléje 
fordult, nagy várakozással. Az öreg Sete magasba emelte két karját, ahogy 
apostoli hivatást üző emberhez illik: 


— Az idők beteljesültek — mondta méltósággal. — Elfajzott az ember ezen a 
földön. Ime, kürt helyett a kondás tülkével szólnak mihozzánk. 
Megérdemeltük, mert rút bűneink disznókhoz hasonlatossá aljasítottak 
mindannyiunkat. 

— Hogy kend mivé aljasodott, mivé nem, maga tudja — felelt Köcsög Pista. 
— De én tülökszóra meg nem indulok. 

— Én sem! Én sem! Én sem! — tüzeltek még néhányan, s el is húzódtak a 
többiektől. 

— Bolondok vagytok! — kiáltotta Dani, s ugyanazt ordította a bíró 1s a 
tornácról. 


— Bolondok lehetünk, de disznók nem! — feleselt Füles Gergő. 

Ezúttal 15 Borvető Dénes bukkant rá az okos teendőre. Szépen elvette 
Kondás Zsiga tülkét, fölakasztotta egy szögre a tornác gerendáján. Maga 
odaállott a kapuba, s csak ennyit mondott: 


— No, emberek, induljunk! 


Meghúzta a kantárt, hátra sem nézett. De hallotta, amint a szekerek alatt 
megreccsen az udvar köve, s hallotta a lovasok dobogását 15. S ha nem 
fordult hátra, jól számított, nem maradt el senki. 


Óvatosan haladtak. Valahányszor elkanyarodott az út, megállottak, s csak 
akkor hajtottak tovább, miután földerítették, nem várják-e őket lesre. 
Csakugyan várták, s efelől hosszú, füttyös feleselés tudósította őket. A 
kopjások s a fegyveres parasztok egy darabig szorongva vesztegeltek, hogy 
most mi lesz. 


Aztán a füttyök eltávolodtak, majd elhaltak egészen. A rablók nyilván 
kevesen voltak ahhoz, hogy ennyi fegyveressel meg merjenek ütközni. 


Damék meggyorsították a menetet, s nem sok idő múltán bedöcögtek a 
szekerek Vastagpalánk udvarára. Egy darabig tétlen vesztegeltek, ezalatt 
Panzerkopf kapitány felöltötte valamennyi vértjét. Másként, mint hadi 
öltözetben, nem szívesen mutatkozott az emberek előtt. 


— Ihháj! Csuhháj! — rikkantott föl a hordók láttán. 
S ezt valóban komolyan gondolta. A hazatérő kopjások még az irtás 
szegélyét sem érték el, már tombolt a várban a duhaj mulatozás. 


Szabadlak népe megszállotta az országutat. Főleg a szőlősgazdák 
igyekeztek, hogy minél hamarabb megtudhassák, szerencsésen ütött-e ki a 
vállalkozás, vagy balsikerrel járt. Ünnepelték is a bormentőket, ujjongással, 
öleléssel, kínálták őket jólélekkel, alig fért már beléjük az étel meg az ital. 
Daniék nem maguk fordultak be hát a bíró udvarára, hanem népes kísérettel, 
ahogy győztesekhez illik. 


Dani harci jelentés helyett csak ennyit mondott a gazdájának: 

— Kend sem fog egyhamar kárt tenni a beleimben. 

— De nem ám — bizonygatták a szőlősgazdák, holott nem tudták, miről van 
SZÓ. 

Ez volt a kopjások első diadala. S maga Duhajosi gazda is elismerte, 
hogy többet nyert borban, mint amennyit vesztett tökben. A csőszeit 

elbocsátotta, s urasan szabad prédául hagyta termése maradékát a vitézi 
játékokra. 

Szertelen ujjongásukban a szabadlakiak balgán megfeledkeztek a 
haramjákról. Holott azok a falu megdézsmálása végett táboroztak szabad ég 
alatt, az erdőben. Eleinte csak apróbb lopásokra vetemedtek. Utóbb 
azonban, hogy a megtorlás elmaradt, vérszemet kaptak, s éjnek idején rajta- 
rajtaütöttek valamelyik falu végi házon. 


Ezúttal Dani meg sem várta, hogy a bíró tanácskozni kezdjen a falu 
bölcseivel, hanem összehívta a kopjásokat, s megkérdezte, vele tartanak-e a 
rablók ellen. 


— Megyünk! — kiáltották a kopjások lelkesen. 


Csupán egyetlen ember maradt némán: Füles Gergő. Ő sem azért, mintha 
harci kedv nem buzogott volna a szívében, hanem mert valamelyest 
lassabban gondolkozott társainál. Aztán megszólalt ő is, fölöttébb férfiasan: 


— Megyünk! — mondotta. 


Vasárnapról vasárnapra bejárták az erdőt, s kutattak a haramják után. 
Leltek nyomot, nem is egyet: tüzek hagyta fekete foltot a fűben, avarban, 
frissen taposott csapást, nagy halom lóganét egy tisztáson, félredobott 
rongyos gúnyát, birkacsontot, borjúcsontot. Csak éppen a rablók fészkére 
nem sikerült semmiképpen rábukkanniok. Maguk a rablók pedig majd egyik, 
majd másik végéről törtek be a faluba. 


Valahányszor a kopjások dolgukvégezetlen tértek meg, Borka soha el nem 
mulasztotta ingerelni őket. Azazhogy Danit bökögette mindig, s igen 
fullánkosan: 


— Azt beszélik, hogy a rablók a faluban ütöttek szállást. 
— Ugyan bizony honnan tudod? — kérdezte Dani gyanútlanul. 
— Onnan, hogyha a bíró istállójában aludnának, akkor sem akadnál rájuk. 


Mire Dani csak a szemöldökével válaszolt. Összehúzta haragosan, s 
odább lépett. 


Ebben az évben csak karácsony előtt szakadt le a hó. A mezőket 
engesztelő, édes fehérség lepte be. Ebbe a fehérségbe gázolt bele a nyolc 
kopjás hallgatagon és elszántan. Valamennyien tudták, hogy ez a 
legkedvezőbb alkalom, a hó megőrzi a nyomot. Mindamellett a fél erdőt 

bebarangolták, míg ráakadtak a rablótanyára. Se embert, se állatot nem 
leltek ott, de amit láttak, mind azt tanúsította, hogy a haramják nemrég keltek 
útra, s mindössze hatan voltak. 


Egy darabig követték a frissen vert csapást a hóban. Aztán nyomakodni 
kezdett lefelé a szürkület, már inkább a fehérleples föld világított, semmint 
az ég. Megfordultak hát, rájuk ne esteledjék az erdőben. 

Elmúlt egy nap, két nap, három hét, négy hét, egyszóval telt az idő, s nem 
kelt lába senki jószágának. A rablók okosan eltakarodtak, hogy olyan helyen 
sanyargassák a népet, hol nem küldenek fegyvereseket a nyomukba. A 
kopjások becsülete pedig megnövekedett Szabadlakon. 

Alighogy lefolyt az olvadás leve, s a föld megszikkadt, Pajzsgyártó 
megrakta arannyal az erszényét, lóra ült, elvágtatott, sem azt nem mondta, 
hova megy, sem azt, mikor tér meg. 


A nyájas természet buzgón iparkodott, hogy a földet a maga kedve szerint 
fölékítse. Megéledtek a dombok, s a tavasz lágy leheletében kinyújtóztak a 
fák. Az emberi szívekben csakúgy pattogtak a rügyek, mint odakünt a látható 
világban. A kopjások el-elakadó lélegzettel sürgették Borkát, hogy mondja 
már ki, melyiküket kedveli. Haszontalan volt minden iparkodásuk. 
Hízelkedhetett neki Köcsög Pista, Kantáros Misi, Füles Gergő, akárki más, 
vagy a vállát vonogatta, vagy valami csípőset mondott. 


Egy napon Borka a bíró udvarában összetalálkozott Danival. Duhajosi 
gazda gyönge bárányt küldött Pajzsgyártónénak, nem ajándékul, hanem söprő 
pálinka fejében. Így alkudtak meg a bíróval, ki a maga nyáját megint vásárra 
hajtotta, de a feleségéről gondoskodni akart. A kövér asszony módfölött 
szerette a Íriss bárányt. 


Ahogy egymásba botlottak, egyszerre kigyulladt mindkettőjük tekintete. 
Egy darabig nézték egymást, mint a megszállottak. Aztán Borka nagy 
szelesen megkérdezte: 

— Miért nem mondasz te nekem soha semmit? 

Daniban még mindig ágaskodott a sértett büszkeség: 

— Mit mondhatnék — felelte —, ha semmi nem jut eszembe? 

Mire Borka nyakig vörösödött. 


— Hát ha neked semmi nem jut eszedbe, akkor nekem az jut eszembe, hogy 
a fejedért egy törött fazekat sem adnék. 


Az ajkát összeharapta, s bement bárányostul a bírónéhoz a konyhába. 
Dani eltűnődve pödörte a bajsza rakoncátlan felét. Tünödtéből arra riadt föl, 
hogy a szíve majd kiszakad, a lába pedig, mintha ki akarna ugrani alóla, 
mert egyazon szándék kormányozta ezt 1s, azt 15, csak az elméje tartott ki 
makacsul amellett, hogy nem megy utána a lánynak, s nem szól hozzá 
kedvesen, míg az el nem kezdi. 

Sóhajtott egy mélyet, s bement az istállóba. Szénát vetett a jászolba a 
teheneknek, s a villát untalan a földre bocsátotta. Kiverte a hideg verejték a 
hátát, az ereje pedig mintha elapadt volna. S mikor mind ennek a tetejében 
még a hideg 1s rázogatni kezdte, Dani búsan felsóhajtott: 

— Belém esett a kórság. 

Alighanem Borka is így Járt, mert mikor néhány nap múltán ismét 
találkoztak, olyan szelíden szólt a legényhez, ahogy még senki nem hallotta 
beszélni: 

— Holnap gyere a Maglóhátra, ott legeltetek. 


Erre a kedves szóra várt Dani idestova egy éve már. A boldogság elfakadt 
a szívében, a torka összeszorult, mintha hurkot vetettek volna rá. 
Megszólalni nem bírt, csak intett, hogy ott lesz, de valahogy olyanformán, 
hogy Borka arcán kivirágzott a mosolygás. 


El 15 ment volna Dani minden bizonnyal, csak hát alkonyatkor megjött 
kalmárútjáról a bíró. Lovon ügetett be a portájára, négy markos legény 
kísérte, bunkós fütykös mindegyik kezében. Megvárták, míg leszáll a lóról, 
mintha odahaza is féltenék az ellenségeitől, maguk csak azután szöktek a 
földre. 


Tarisznya lógott a bíró vállán, féloldalra görnyedt a súlyától. S hogy nem 
könnyű terhet cipel, látszott egész arcán, erőlködő mozgásán. Egyébként 
elégültnek mutatkozott, megvacsorázott, s korán nyugovóra tért. 


Aznap éjjel Dani törökkel álmodott, ami egyébkor 15 megesett vele. Arról 
álmodott, mit átélt volt odahaza, a rettenetről, melynek maga maradt 
hírmondójául. Verejtékben riadt föl, s egy ideig nem tudta, hol van 
valójában. Odakünt pedig lopakodó léptek neszét hallotta. Megdörzsölte a 
szemét, s tovább figyelt. Most már tudta, hogy a zaj a kertből szűrődik hozzá. 
Fogta a kopját, s kisurrant az ajtón. 

Sütött a hold valamelyest, de felhők szűrték meg sugarait, s olykor lassú 
vonultukban el-elborították. Az istálló oldala mellett haladt, onnan úgy 
fordult, hogy a motozástól távolodjék. Szórva-hintve gyümölcsfák állottak a 
kertben, Dani árnyékból árnyékba szökkent, mígnem hátulról megközelítette 
a neszezés forrását. Egy ember volt az, nagy darab, széles vállú ember. Nem 
sokáig erőltette a szemét, megbizonyosodott felőle, hogy a bíró az. Ott állott 
az öreg diófa alatt. A legény hasra feküdt a földön, hogy ha már idáig 

settenkedett, el ne mulassza megszemlélni, miben mesterkedik a gazdája. A 
diófa tövébe rőzsét raktak volt, fele kötegben hevert még, a többi 
szétszóródott. A bíró egy hordófenéknyi területet megtisztított. Mihelyt ezzel 
elkészült, fölegyenesedett, szuszogott egy sort, aztán a tenyerébe köpött, s 
nekifeszült az ásónak. 


Nem lett volna ebben semmi csodálatos, ha nem éjnek idején adja a fejét 
erre a foglalkozásra. Dani nem fordult hát vissza, hanem várta, mi 
következik. A bíró ásott, ásott. A gödör két oldalán sötéten púposodott a 
kihányt föld. Pajzsgyártó fölegyenesedett, tenyerét a derekára szorította, 
szuszogott egy sort. Ezúttal mélyebben, rendetlenebbül, mint az előbb. Az 
ásó vasa úgy csillogott az előbukkanó holdfényben, mint egy maréknyi víz. 

Egyszer csak Dani arra lett figyelmes, hogy a bíró már nem áll, hanem 
guggol, és erősen nyög. Valami négyszögletes fekete tárgyat emelt a gödör 
fölé. Óvatosan bocsátotta a mélybe, még utána nyúlt, mintha meg akarná 
simogatni. Szelíden hányta rá a földet, hosszan tapodott rajta, hogy 
elegyengesse, s ezenközben úgy festett, mint valami esetlen medve, ki 
tánccal mulatja idejét. 


Elnézte volna Dani tovább is a talányos szorgoskodást, ha meg nem 
rezzenti valami sunyi motozás. Arrafelé kapta a fejét, s egy sötét árnyékot 
látott alattomosan elosonni. Másnapra hagyta hát a bírót a titkával együtt, 
maga nyomába szegődött a surranónak. 


Amaz a kert végének tartott, ahol egy csermely ezüst csíkja hasított bele a 
partokat szegélyező bokrok sötétjébe. Loppal ment, s oly jártasan, hogy 
neszt alig-alig vert. Az ér túlsó partján az országútnak fordult, s mivel a 
füzek fedezték, bátrabban haladt a célja iránt. 


Dani elvesztette szem elől, csupán az ember lépteinek fojtott dobogása 
kalauzolta. Amaz a csermely túlsó partján haladt, ő ezen, s csaknem 
egyszerre érték el az országutat. A lappangó nem Herendnek vette útját, 
hanem a Balatonnak, ami messzi feküdt, s innen odáig falu sem akadt. Ezért 
hát Dani nagyot gondolt, s hangos szóval ráköszöntött emberére: 


— Adjon Isten Jó estét. 
Amaz megrezzent, mintha hideg vizet zúdítottak volna a nyakába, olyan 


váratlanul érte, hogy emberi szót hall, holott egyedül hitte magát. 
Körülkémlelt, majd válaszként a süvegéhez emelte a kezét, de nem szólt egy 

árva szót sem. 
— Adjon istenre fogadj isten a válasz — folytatta a legény a barátkozást. 


— Adjon isten — dunnyogta erre a paraszt, de olyan halkan, hogy csak az 
érthette, ki gyanította, mit mond. 


— Várjon már kend, ne siessen! — szólt rá Dani. — Egyfelé viszen az utunk. 


Megint csak valami morgás jött válaszul. Ugyanakkor az ember 
szaporázni kezdte a lépést, a távolság növekedni kezdett közöttük. Mire 
Dani észbe kapott, amaz már rohant. Ő meg a nyomában, hiszen csak a 
bolond enged eliszkolni olyan embert, ki a kertek végében leskődik, s egy 
adjon istenre futásnak ered. 

— Állj meg! Állj meg szépszerivel! — kiáltott rá, mikor már kevés híján a 
sarkára hágott, annyira utolérte. 

Mikor az ember látta, hogy nem menekülhet, oldalt szökkent, hirtelen 
megfordult, kés villogott a kezében. Dani pedig ezúttal tapasztalta először, 
hogy a tökön szerzett tudománynak is haszna lehet. Amint a lendület 
továbbröpítette ellenfele mellett, a kopja nyelével gyakorlottan megbökte a 
fejét. Az ember megtántorult, elvágódott, s már hanyatt feküdt a földön, 
mikor végre értelmes szó hagyta el ajkát. Nem olyan azonban, amilyenre 
magyar ember fakad, ha fejbe találják verni: 


— Meded, Allah, meded! — kiáltotta fojtott hangon, mintha még most is 
azon iparkodna, hogy lármát ne csapjon. Tenyerét a homlokára szorította. 
Nem sok eredménnyel, mert ahol a kopjanyél megsújtotta, felszakadt a bőre, 
s a vére elöntötte egész ábrázatát. Mialatt Allahot hívogatta 
nyomorúságában, Dani lehajolt, s kirántotta az ember gatyájából a madzagot. 
A madzaggal hátrakötötte a kezét. 

Mikor idáig Jutott, akkor vette csak észre, hogy törököt fogott, de nem 
tudja, mitévő legyen vele. Időt akart nyerni, megtudakolta hát a nevét. 
Különben 1s úgy illendő, hogy a rabtartó tudja, ki a foglya. 

— Husszein! — válaszolt amaz, valamelyest megnyugodva. Sok helyütt 
megfordult már életében, de olyan szokással sehol nem találkozott, hogy kit 
halálra szántak, megöletése előtt a neve felől faggassák. 


Reménység fakadt hát a lelkében. 
— Hadd hallom, Husszein, miben kereskedel nálunk? 

Törte a magyar nyelvet a pogány, pogányul törte, de amit akart, 
elmondotta. Kalmárkodni jött magyar földre, túl 15 adott minden portékáján, 
de garázda hajdúk állották útját, megverték, megkínozták, kifosztották. Mit 
tehetett volna mást, gyalogszerrel eredt útnak, hogy visszatérjen a 
Hódoltságba. 


— Allah úgy rendelte, hogy koldusként fejezzem be nyomorult életemet — 
sóhajtotta. 


— Hazudsz, te lótejen hizlalt szutykos pogány! 
— Allah látja lelkem, hogy az igazat mondtam. 


— No, ha nem mondod meg az igazat — vágott vissza Dani, s fölemelte a 
kopjáját —, Allah mindjárt meglátja a lelkedet, s lefordul a trónusáról, úgy 
eliszonyodik az ocsmányságodon. 

Ízelítőül kopjája vasával a bordái közé bökött a töröknek. Az nyüszített, 
esdekelt, de kitartott a hazugsága mellett. 


— Mit kerestél a szabadlaki bíró kertjében? — folytatta Dani tovább a 
vallatást. 


Erre Husszein megmeredt fektében, mert a kérdésből kiviláglott, hogy 
faggatója többet tud, mint amennyit ő gyanított. A ravaszságához 
folyamodott, mely annyi bajban megsegítette már. 


Elgondolkozott Dani 15. Mindabból, mit a múlt nyáron tapasztalt tanyai 
szolgálata közben a nagy hodálynál, s amit most tapasztalgatott éppen, arra 
következtetett, hogy a bíró csakugyan kereskedik a pogánnyal. Elragadta a 
keserű indulat, s magasba emelte a kopjáját. 


— Meded, Allah, meded! — nyögött föl a török rémülten, s vergődni 
kezdett, mintha csúszvást remélne menekvést. Holott nem őrá fenekedett a 
legény, hanem a törökkel cíimboráló bíróra, a bajkeverőre, veszedelem, 
dúlás költögetőjére. 

— Légy könyörületes, s én gazdaggá teszlek — rimánkodott Husszein. — 
Megmutatom, hova rejtette a szabadlaki bíró az aranyát. 

A kopjás legény legyűrte a haragját. Tudta, hogy vagy most fejti meg a 
bíró titkát, vagy soha, s az ilyen főbenjáró vállalkozáshoz higgadtság 
szükséges. 


— Sok aranya vagyon a bírónak? — kérdezte. 

— Féltarisznyára való. 

— Hazudsz, csimbókos fejű pogánya! — ijesztett rá rabjára. Tudni való, 
hogy az ijedt ember nyelve gyorsabban feloldódik. 

— Temetetlen pusztuljak el — átkozódott Husszein —, sakálok hordják szét a 
csontjaimat, ha nem az igazságot mondom. 

— Vigyázz, csimbókos fejű — intette a legény —, meg talál foganni az átkod, 
s magad vallod kárát. Ugyan bizony honnan juthatott volna aranyhoz a mi 
szegény bírónk? 

— Magától a nagy hatalmú Akibár agától többrendbeli Juhnyájak fejében. 
A tulajdon szememmel láttam, mikor a fényességben dúskáló aga a ti hitetlen 
bírótok markába számolta a pénzt. Délen járt a nap, mikor belekezdett, már 
nyugodni készült, s még mindig nem jutott végére a számolásnak. Akkor 
határoztam én el, hogy azt a töméntelen aranyat megszerzem. Ovatos ember a 
ti bírótok, egy basa nem őrizteti a személyét gondosabban, mégis látatlanul 
kísértem el a házáig. Megbújtam a kertjében, ott leskőödtem, mert tudtam, 
hogy elássa a kincsét. Nem is csalatkoztam. Gyere, menjünk a bíró kertjébe, 
bizonyosodj meg felőle, hogy a szegény Husszein szava aranyat ér. 


Most már látta Dani, hogy a pogány elpártolt a hazudozástól. De valamit 
még mindig nem értett: 

— Ravasz pogány vagy te, Husszein — mondta —, csak hát én sokkal 
ravaszabb vagyok nálad. Mert ha a bírónak aranya vagyon, te meg kilested, 
hova rejtette, miért nem loptad el? Hiszen azért szaglásztál utána. 


— Gyorsabb voltál nálam, ügyesebb is, mivelhogy rabul ejtettél — ismerte 
el a török. — De ravaszság dolgában nem mérközhetsz velem. A ravaszságot 
én az anyatejjel szoptam magamba. S nem múlik el nap, hogy ne táplálnám, 
növeszteném. A ravaszságom pedig azt parancsolta, hogy az aranyat ott 
hagyjam, ahol nyugoszik. 


— Szertelenül meghizlaltad a ravaszságod — vélte Dani —, most aztán se té, 
se tova nem bír mozdulni, úgy megülte a háj. Nyugszik boldogan, mint kövér 
bivaly a feredőben. 

Husszein hosszan felsóhajtott: 

— Gyalog Jár a te hitetlen elméd, különben ékes szavakkal magasztalnál 
bölcsességemért. Mert ha ellopom az aranyat a rejtekből, aranyostul ejtettél 
volna rabul. En meg semmit nem fizethetnék neked a szabadságomért 

cserében. Felezzük meg a bíró kincsét, bocsáss utamra, s örvendezz jó 
szerencséden. Magam sem fogok másként cselekedni. 


Többet a török nem mondott. Hallgathatott nyugodtan, Dani most már azt 
sem bánta volna, ha holtáig meg sem mukkan. Kicsalta belőle, amire 
kíváncsi volt. 


Látta, mekkora szörnyű veszedelmet zúdított a bíró a falura. Addig 
komplárkodott hitszegő módon, mígnem a török figyelmét magára vonta. 
Hiába titkolózott, hiába rejtegette az összevásárolt birkákat a tanyasi 
hodályban, s hajtatta úttalan utakon, a ravasz Husszein mégis túljárt az 
eszén. Ha épségben megtér a Hódoltságba, ötöd-hatodnap az egész falut 
fölprédálta volna martalóc társaival. Husszein rabul esett. De hátha másnak 
15 eszébe jutott a bíró után szaglászni? Hátha éppen a nagy hatalmú Akibár 
aga forgat hasonló terveket turbános fejében? 


Amint ezt végiggondolta, Dani hosszan fölsóhajtott. 


Husszein aggodalmasan szemlélte fektéből. Első ízben esett meg vele, 
hogy arannyal akarta megváltani a szabadságát, s kecsegtető ajánlatára ilyen 
furcsa választ kapott. Fel nem foghatta, mi végből sóhajtozik a legény, holott 
holtáig urasan élhetne a sarcból. 


Ez a talány megrettentette módfölött, s még inkább az, hogy Dani, mintha 
bedugult volna, nem szólt, csak a kopjája barátságosabb végével serkentette 
föltápászkodásra. Engedelmeskedett volna készségesen, csak hát hátrakötött 
karral feküdt, s nem boldogult semmiképpen, akárhogy is igyekezett. 
Utóvégre maga a legény segítette talpra, és se szó, se beszéd, terelni kezdte, 
de nem a falunak, hol a kincs nyugodott, nem is a Balatonnak, amerre 
Husszein hazatérhetett volna, hanem oldalvást, egy másik úton. 


Ez az út Vastagpalánknak vitt. 


Vagyis Dani amellett döntött, hogy a rabot Panzerkopf kapitánynak adja át. 
Nehezére esett ugyan lemondania a dicsőségről, hogy a törököt végighajtsa 
Szabadlakon, mégis így határozott. Nyilvánvaló volt ugyanis, hogy a faluban 
Husszeint megvallatnák. A vallatásból kiderülne, milyen álnokságon törte a 
fejét a bíró kertjében, aminek a következménye az lenne, hogy Pajzsgyártó 
máshova dugná a kincsét. Holott arra a kincsre szükség lehet egykor. 

Ahogy mendegéltek a dúsan csorduló holdvilágban, Dani eltűnődött — 
ugyan bizony milyen fogadtatásban lesz része. Gyönge ártatlanságában nem 

kételkedett afelől, hogy a kapitány megjutalmazza bátor cselekedetéért. 
Legszívesebben egy csillogó mellvértet kért volna vagy legalább egy 
páncélsisakot. 


A lelke mélyén abban 15 reménykedett, hogy a rettentő kapitány a 
veszedelem hírére elszánja magát a frigybontásra, s hadra kél. Hiszen 
tanácsosabb a bajt eleve leküzdeni, semmint tétlenül várni, míg a nyakunkba 
szakad. 


Ezenközben már a vár körüli kopár irtás földjét taposták. Dani rikkantott 
egyet, aztán még egyet. A strázsák nagy nehezen fölriadtak, de mikor 
észrevették, hogy két parasztforma ember háborgatja a nyugodalmukat, olyan 
rút tanácsokkal látták el őket, hogy az alvó madarak fölriadtak az erdő fáin, 
és pironkodva csiviteltek. 

— Török rabot hoztam a vitéz Pacalkopp kapitánynak! — hirdette meg Dani 
ünnepélyesen, mihelyt szóhoz jutott. 

A zsoldosok valamit motyogtak egymás között, halkan és alamuszin, föl ne 
ébresszék véletlenül a hajdúkat, kik a palánk másik végében aludtak. Aztán 
négy vértes kióvakodott a kapun, kettő gyorsan betuszkolta Husszeint a 
palánkba. 

— No — rendelkezett Dani önérzetesen —, kísérjetek a vitéz Pacalkopp 
kapitány elé. 

— Menj dolgodra, koszos paraszt — dünnyögte az egyik zsoldos —, a 
kapitány alszik. 

Csak hát Dani tovább makacskodott, hogy ő nem ingyen hozta a pogány 
rabot, s a kapitánnyal föltétlenül beszélni akar. 

— No, ha nem ingyen hoztad, nesze a fizetség! — kiáltotta a fürgébb 
zsoldos, a kardját kirántotta, s a lapjával pallani kezdte Danit. Nekibuzdult a 
másik 1s, még biztatták 15 egymást, ilyenformán: 

— Hej, krucufix, szakramentum! 

— Hej, szakrament, krucufixum. 

A kiáltozást akkor sem hagyták abba, mikor Dani magához tért 
meglepetéséből, rájuk emelte a kopját, ők meg gyakorlottan megfutamodtak, 
be a palánkvár kapuja mögé. 

Nem messzi a palánkvártól Dani lezöttyent a földre, hogy számot vessen 
jelennel, jövendővel. Annyit hamarosan megértett, hogy kár volt Husszeint 
Vastagpalánkra vinnie! Hiszen amaz a zsoldosoknak sem kínálhat egyebet a 
szabadságáért, ha csak a bíró aranyát nem. Ismeretes pedig, hogy a 
zsákmányra éhes zsoldos minden tatárnál komiszabb. Amint Dani idáig 
merészkedett a gondolkodásban, már szinte látta, miként zúdul húsz 
bádoginges a falura, s prédál föl mindent, mert aranyat sejt ott is, hol 
nincsen. Ezen úgy megijedt, hogy nekifutamodott a holdvilágos mezőnek, s 
meg sem állott a bíró kertjéig. 

Holott a félelme alaptalan volt. 


Husszein minden bizonnyal kínálgatta volna a kincsét, csak hát a 
zsoldosok vele sem bántak különbül, mint Danival, azaz ott ütötték, ahol 
érték. Ritkán láttak törököt, kitöltötték hát a bosszújukat rajta, hiszen a török 
miatt senyvedeztek a várban, távol édes hazájuktól. 

Miután derekasan helybenhagyták a nyomorultat, betaszították a tömlöcbe. 
Odabent végtére szóhoz jutott Husszein, s kiáltozott 15 torkaszakadtából, 
hogy vezessék a kapitány elé, de senki nem törődött vele. Ki rabul esett, 
mind kiabál, s mind ígérget. A végeken viszont az a szokás járta, hogy mikor 
egyik vagy másik várban több rab gyűlt össze, egyet közülük útra 
bocsátottak a kialkudott sarcért, a többi ott maradt túszul. Igen nyugtalanul, 
mert ha az az egy meg nem tért a mondott időre, az életükkel feleltek érte. 


Husszein tehát elheveredett a rothadt szalmán, s imádkozott Allahhoz, 
hogy ne senyvedezzék ott sokáig egymaga. Így eshetett meg, hogy sem aznap, 
sem másnap, sem harmadnap nem kereskedett arany után se török martalóc, 
se német zsoldos. 


Hiába 1s kereskedett volna. Dani meg sem állt futtában, míg a diófa alá 
nem ért. Ott egy darabig tapogatott a gallyak közt, ezenközben dohogott 
magában, s fogadkozott, hogy többre műveli elméjét az okosságban. Végül 
egy helyütt hidegebbnek érezte a földet. Ott ásni kezdett, meglelte a ládát, 
kiemelte szuszogva, s a vermet gondosan betemette. 

Már hasogatta a hajnal az ég alját, nem futotta az időből új rejtek ásására. 
Tépelődött, hova suvassza a kincset, hogy se török, se német rá ne 
akadhasson. Végtére a trágyadombba bújtatta el, s visszalopakodott a 
kamrába. Békétlen lélekkel, mert sokat végzett ugyan aznap éjjel, de csekély 
haszonnal. 


Alig nyújtóztatta ki a derekát, meghallotta a bíró motozását a házban. Tett- 
vett, harákolt, brummogott, csoszogott bocskorában, utóvégre nevén 
szólította a béresét: 

— Hé! Dani! Tarisznyálj, nyergelj ! 

Mialatt a legény a lovak körül szorgoskodott, a bíró letelepedett a 
tornácra. Csakhamar megjelent Pajzsgyártóné, s nagy Szeretettel egy 
karikába göngyölített kolbászt tett az ura elé, meg kenyeret melléje. A bíró 
ünnepélyesen hozzálátott a falatozáshoz, az asszony hasára ejtett kézzel 
gyönyörködött benne. Szerette nézni az urát evés közben. 

Mikor a kolbász inkább Pajzsgyártó volt már, semmint kolbász, a bíró 
fölállott. Dani odavezette a lovat a tornác elé, a bíró kinyújtotta a lábát, 
belelépett a kengyelbe, s nagy súlyosan ráereszkedett a lóra. Azzal már 
hajtott 15 kifelé, meg sem várva a béresét. 

Nemsokára a bozótosban ügettek, fakadozó ködök között, elöl 
Pajzsgyártó, mögötte Dani. A bíró kedvtelve fütyörészett, egyszer vékonyan, 
máskor vastagon, de szünet nélkül. 

— Te sem fütyörésznél ilyen vígan — gondolta Dani —, ha tudnád, amit én 
tudok. 

Jókedve volt a bírónak, mellfeszengető jókedve. Hogy el ne apadjon, s a 
torka se száradjon ki, untalan szájához emelte tökkobakját, s húzta-húzta. 
Megint fütyült, s megint ivott. 

Mikor a nap széthessentette a ködöt, szét a hideget, Pajzsgyártó 
dúdolgatott, mintha a meleghez szebben illene a dörmögő hang a cikázó 
füttynél. 

A gazdája jókedvétől-e, vagy attól, hogy az aranyat kiásta, s elrejtette a 
maga céljaira, Dani bátorságra gyulladt, s megkérdezte: 

— Hova megyünk? 

— Csak ide — válaszolt a bíró, s fél vállával előreintett. 


73 


Bokros dombok között haladtak, majd befordultak a Bakony hűvös sátra 
alá, s Pajzsgyártó ismét füttyel üzent jókedve felől. Olykor-olykor széthúzott 
szájjal, megfeszített ajakkal madár módra válaszolt egyik-másik 
csivitelőnek, csipogónak, cserregőnek. S harsányan fölkacagott, ha a 
rászedett madár a közelükbe szállott, s tanácstalanul röpködött, mivelhogy 
felelgető társát sehol sem lelte. 


— Messzi megyünk még? — tudakolta Dani, hogy legalább hazugságot 
halljon, ha már az igazat elrejtik előle. De a bíró ezúttal sem válaszolt 
egyebet, mint az előbb: 


— Csak ide. 


Pajzsgyártó úgy megszokta már a titkolózást, hogy akkor is hallgatott, 
mikor bátran beszélhetett volna, s hazudott akkor 1s, ha az igazat nem kellett 
takargatnia. A dudorászásra, fütyörészésre meg minden bizonnyal azért 
szokott rá, mert így a nóta egyik felét eltitkolhatta. 


A szálas erdőt kopár irtás szakította meg, tönkök meredeztek ki a földből, 
egy-egy ottfeledett rönk hevert fonnyadt lombú gallyak alacsonyabb- 
magasabb halmai között. 


Túl az irtáson szinte égbe szöktek a fák, alig valamicske látszott a 
koronájukból; zöldben-kékben-aranyban villózó rezgés, mely szakadatlanul 
változott az enyhe szélben. A csapás összeszorult, nem árulta el más, mint 
hogy az avar megkopott a léptek alatt, színét vesztette, s alázatosabban lapult 
a földre. A lovak patája tompa dobogást vert. 


Egyszerre éles, háromszor szaggatott fütty hasított a csendbe. A bíró 
tüstént válaszolt a maga jelével, mely valamelyest a rigó füttyéhez 
hasonlított. 


Nemsokára lódobogás kélt, s a fák közül négy torzonborz pásztor bukkant 
elő. Fütykös és balta mindegyiknél volt, egynél kard, egy másiknál kanócos 
puska. Ez utóbbi látszott a vezérüknek. Mihelyt megbizonyosodtak felőle, 
hogy nem más érkezett, hanem akit vártak, hárman megfordultak, s jobbra 
tértek, a puskás meg a bíró mellé rúgtatott. 

Alig váltottak egy-két szót, a bíró hátraszólt Daninak, hogy álljon meg, 
ahol van, szemét-fülét nyissa ki, s füttyel adjon jelt, ha valaki közeledik, 
azzal ellovagolt a puskással. 


Dani kikötötte a lovát, maga lekuporodott, kibontotta a tarisznyáját, s 

kenyerezett jóízűn. Amíg evett, a lelke az ételen csüggött, mintha semmi más 
nem volna a világon, ha csak az nem, amit befal. De az utolsó falat megakadt 
a torkán. Eszébe jutott, hogy Borka aznap ment a Maglóhátra legeltetni. Neki 
meg ki tudja, meddig kell még itt rostokolnia. Tapasztalta már, hogy a lány 
makacs természetű, s tudta, hogy ő maga 15 az. Ráncba borult a homloka, 
ijedelembe a lelke, mert arra gondolt, hogy amilyen dacosak mind a ketten, 
talán megint eltelik egy év, míg újólag nyájassá enyhül a lelkük. Addig 
pedig csontvázzá aszalja a kórság, úgy eleped. 

Borka valóban a távoli Maglóháton legeltetett, hova soha legeltetni nem 
járt sem ő, sem más. A napot nézte az égen, az árnyékot a földön. A nap 
csakúgy, mint a zsugorodó árnyék, az idő múlásáról beszélt. S ahogy 
méregette az időt, egyre a falu felé lesett. Nem látszott ide egyéb belőle a 
templom szelíden aranyló keresztjénél. 


Hiába nézett-nézett, nem igyekezett senki feléje a faluból jövet. Hosszú 
nyelű kopja feküdt mellette a lombosodó fűben. Ez a kopja volt a cégér a 
találkozáshoz, el ne bízhassa magát a legény. Időnkint Borka fölemelte, 
megvizsgálta frissen köszörült vasát, az ujja hegyével próbálgatta, éles-e, 
SZÚrÓS-e. 

Aztán fölugrott, két kézre fogta a fegyvert, ahogy a haragjától meg az 
erejétől tellett, belevágta a földbe. Épp utána nyúlt, hogy kirántsa, mikor a 
hajlatban meglátta Dongó Menyhártot. Hátán a lant — a mellén átvetett 
madzag tartotta —, kezében kopja. Homlokáról ömlött a verejték. 

— Hova bújtál előlem? — kérdezte panaszosan. — Az egész határt 
fölkutattam, míg rád leltem. 


— Kutattad volna föl inkább a poklot! — tört ki Borka, s hátat fordított az 
elhült legénynek. Elégségesen bosszantotta az 15, hogy kit várt, nem jött, az 
pedig még erősebben fölingerelte, hogy más érkezett helyette. De annyi idő 
sem telt bele, hogy Menyhárt megsértődhessék, Borka már mosolyogva 
nézett rá, s intett, hogy telepedjék le melléje a földre. 

— Énekeld el az énekemet! — biztatta. 

— A dongósat? — tudakolta Menyhárt bizonytalanul. 

A leány bólintott. Felhúzta két lábát, s átölelte térd alatt. Menyhárt pedig 
énekelt, s olyan esengő, epekedő, sorvadozó pillantásokat vetett Borkára, 
mint akinek már-már szétfeslik a szíve szerelmében. De mindez a forró 

unszolás kárba veszett. Borka összeráncolta a homlokát, s csak annyit 
mondott szigorúan: 

— Tököt hozzál! 

— Mit?... Mit?... — hebegte Menyhárt, amint hanyatt-homlok aláhullott 
szerelme egéből a földre. 

— Szaladj! Siess! — sürgette a lány. 

Menyhárt tanácstalanul tárta szét a karját: 

— Örömest hoznék. . . Csak hát tavasz van. 

Csakugyan tavasz volt, s nem töktermő ősz, de Borka gondolata még ott 
késlekedett a bajnoki tornákon, mikor ahány legény, mind előtte hivalkodott 
az ügyességével. Egyedül Dani viselkedett úgy, mint akinek az öklelésen 
kívül más gondja nincs. 

— Akkor hozz valami mást. 

Mit tehetett volna Menyhárt, bevette magát az erdőbe. Gyámoltalanul 
nézelődött a fák közt, mígnem megütötte a szemét egy sárgás színű, kövér 
taplógomba. Lefejtette a törzsről, s visszatért Borkához. 

— Nem találtam egyebet — mondta szabadkozva. 

— Taníts meg öklelni — kérte a lány. 

— Hadd tanítsalak inkább lanton játszani — alkudozott Menyhárt. 

— Én mondom meg, mire taníts! — indulatoskodott Borka, s olyan elszántan 
nyúlt a kopja után, mint aki kész vért ontani. Holott csak az egyik tehén farát 
sújtotta meg a fegyvere jámborabb végével. 

— Farta, te! — biztatta. 

Távolodtak, távolodtak a Maglóhátról, hova a lány szeretettel várta Danit. 
Nem jött. Most nekiszilajodva hajtotta az öt tehenet, hogy ha mégis 
odavetődne, hűlt helyét lelje. Szinte gyűlölettel gondolt rá. Mindamellett a 


cégérül hozott kopját keményen szorította a markában, s eszébe sem jutott, 
hogy félredobja. 


Ezenközben Dani tűnődéssel mulatta idejét a csöndes erdőben. Utóbb 
ráunt, hogy az elméjét meddőn körbejártassa, s szomorkodjék, amiért itt 
időzik tétlenül, s nem a Maglóháton üldögél Borka mellett. Ekkor halkan 
fütyörészni kezdett, nem amúgy  szórakozásformán, hanem komoly 

szándékkal. Úgy vélte, hogy egy olyanféle jelnek, amilyennel az erdei 
pásztorok üzentek a bírónak, ő is hasznát veheti egykor. 


A távolban egy kolomp lágy hangjai hullottak csöppenként az erdő neszei 
közé. Lassúdan erősödött a kolompszó s a topogás, zizegés, halk motozás, 
ami kísérte. Birkák jöttek az avaron, tévetegen, mivelhogy legelnivaló alig- 
alig kínálkozott. Magas, sápadt növények nyúlongtak a száraz levelek közül 
a fukar fény felé. Kétoldalt az erdei pásztorok őrizték a nyájat, hátul a bíró, 
bizonyára gyanakvásból. 

Dam melléje léptetett, s megkérdezte: 

— Hova hajtjuk a nyájat? 

— Csak ide — bökött előre fél vállával Pajzsgyártó. 


Hogy ezen mit értett, Daninál ravaszabb ember sem fejtette volna meg. 
Nem a falunak vették útjukat, hanem eltértek rézsút, s a szálfák alatt 
haladtak, nagy egyetértésben, holott se csapás, se ösvény nem húzódott arra. 
Mentek hallgatagon, a sudár fákat fokonkint fiatalabb erdő váltotta föl, 
vékony gyertyánok, szilek, egy-egy tölgy, hárs s egyre több kőris, mely most 
hányta fehér virágját. A dombok hirtelen összeszorultak, a levegő 
meghűvösödött. Egy katlanszerű vízmosásba jutottak, meredek tetején 
bokrok tenyésztek sűrün, s csaknem egész hosszában elfödték. 


A pásztorok a vízmosás szájához telepedtek, nyilván, hogy elrekesszék az 
utat a kalandos kedvű birkák elől. Dani 1s le akart szökkenni a nyeregből, de 
Pajzsgyártó intett, hogy maradjon. Szótlanul előrelovagolt, föl a vízmosás 
szélére, honnan széles kilátás tárult a lombok fölött. A távolban az elhagyott 
kolostor düledező falai komorlottak. 

Mielőtt szóba kezdett volna, a bíró hosszan fürkészte a tájat. 

— Látsz-e füstöt? — tudakolta. 

Nem volt füst sehol. 


— Elmégy oda — magyarázta aztán, s kinyújtott karjával a levegőbe rótta az 
utat, melyet béresének követnie kell. 

— Lépésben — fűzte hozzá. — S a szemed nyitva tartod, meg a füled. Úgy 
hírlik, haramják lappanganak arrafelé. Ne félj tőlük, semmid nincs, nem 
bántanak. Eszedbe ne jusson megfutamodni, ha beléjük botlasz. Válts szót 
velük, de el ne áruld, hogy én Itt rejtőzöm a nyájjal. 

Nem szóval, csupán homlokára vont szemöldökével kérdezte Danit, 
megértette-e a parancsot. A legény bólintott. 


— Ha senki emberfiával nem találkozol innen a kolostorhoz menet — 
folytatta aztán —, akkor odahaza meghálsz, hajnalban pedig a kolostorhoz 
hajtod a nyájamat. 

Intett Daninak, hogy indulhat. Ugyanakkor nagyot sóhajtott, mintha mélyen 
megbánta volna, hogy ilyen sokat beszélt, ahelyett, hogy annak rendje-módja 
szerint eltitkolta volna a küldetés célját a bérese előtt. 

Ahogy a gazdája meghagyta, Dani lépésben ment, és vizsgálódott, fülelt 
igyekvőn. Egyszer valami neszezés ütötte meg a fülét. Megállott. A nesz 
elhalt. Lármásan nekilódult, s hirtelen ismét megállott. Megint hallotta a 
neszt. Most már bizonyos volt felőle, hogy nem maga ballag az erdőben, 
hanem valaki kíséri. Nem közelről, hanem messziről. Dombról völgybe 
szállott alá, völgyből dombra kapaszkodott, a kolostor tornya majd eltűnt, 
majd előbukkant, s közeledett szakadatlan. 


Bujkáltak-e errefelé haramják vagy sem, afelől kétségben maradt. Annyi 
azonban bizonyos volt, hogy élő emberrel nem találkozott. Keményen 
furdalta viszont a kíváncsiság, vajon a bíró maga eredt-e utána. A 
kolostortól a falunak vette hát útját, de mihelyt a csalitosba ért, kikötötte a 
lovát, maga meg felóvakodott egy dombháton. 


Nem sokáig kémlelődött, két bokor közt megpillantotta a puskás pásztort. 
Feszülten fülelt, jártatta a szemét, s untalan megállott. Megértette, hogy a 
gazdája módfölött fél. Megértette továbbá, hogy őt a bíró csaléteknek küldte 
előre. Meg azt is, hogy Husszein valóban jeles mester lehet a 
ravaszkodásban, hogy az óvatos bírót látatlanul a házáig kísérte. S ez a 
gondolat megújította lelkében az aggodalmat, hogy a falura előbb vagy utóbb 
rácsap a veszedelem. 


Hazatérőben nagy vargabetűt írt le, hogy a Maglóhátat útba ejtse. Borka 
ottjártáról a tehenek jóvoltából szerzett tudomást. Káromkodott s 
továbbhajtott. 

Már alig-alig üzent a nap a világnak, mikor Dani bekocogott 
Pajzsgyártóék portájára. A bíróné a tornácon ült, s az ura ködmönét foltozta. 
Nemcsak a képéről, még a lábujjáról is lerítt, mily kevéssé kedveli az 
ilyenféle munkát. Egyszer csak az ölébe eresztette a ködmönt, s fölsóhajtott: 

— Holnap leszen a születésnapja. 

— Kinek? — tudakolta Dant. 

— Kinek? Hát annak a bádogban csühödő ártánynak! — válaszolt a bíróné, 
és félig búsan, félig mérgesen kiköpött. 

— Az uramnak pedig mondd meg — folytatta később —, hogy üzenjen 
tüstént, melyik két hordót küldessem a várba. 

Soha ünnepet Panzerkopf kapitány el nem mulasztott, de valamennyi 
ünnep közül legtöbbre a születésnapját becsülte. Szerette ezt a napot, 
szenvedéllyel és gyöngédséggel, s megkövetelte a falvak népétől, hogy ők 15 
kivegyék a részüket az örömből. Azaz jókedvvel szolgáljanak borral, 
ökörrel, kaláccsal, csörögefánkkal, pogácsával, kolbászos káposztával. 


Négy faluban sütöttek-főztek hát ezen a nevezetes napon, s taligában 
fuvarozták a jóféle ételeket a palánkvárba. A falakat a kapitány hűséges 
zsoldosai körös-körül megtűzdelték virágzó ágakkal. Sárga legényrózsa, 
vörös orgona, fehér labdarózsa ékítette az ágyúkat övező marcona kasokat. 

Bent a várban mindenfelé zsoldosok kuporogtak, ölükben vértjük, 
köpdösték kiadósan, s bőrrel-ronggyal fényesítették. Panzerkopf kapitány 
maga egyre mosolygott olyanformán, ahogy a nyers hús mosolyoghat, ha 
jókedve van. Csak akkor zordult el az ábrázata, mikor megtudta, hogy az a 
két hordó bor, amit a szabadlaki bírótól szokott kapni évről évre baráti 
ajándékként, nem érkezett meg, holott délhez közeledett az idő. 


Mindebből bárki kitalálhatja, hogy az a halandó, kit a bíróné bádogban 
csühödő ártánynak tisztelt, Panzerkopf kapitány volt személyesen. 


Pajzsgyártóné számon tartotta az ünnepet, s ura kötelességéről sem 
feledkezett meg. Csak hát a bort a bíró gondozta, s ő nem tudta, melyik 
hordó mit rejt. Óborra nem volt méltó a kapitány, de lőrét sem 
merészelhetett neki küldeni. Tanácstalanságában a kövér asszony úgy 
topogott az udvar közepén, mint a kotló, ha szétrebbentek a csibét, s a szíve 
annyifelé húzza, ahányfelől csipogást hall. 

Nem sokáig űzhette a tétova topogást, mert a kapu kivágódott, s rangosan 
belépdelt két zsoldos, ünnepi fényességben: az ásító bajor meg a kancsal 
vallon. A második mutatkozott félelmesebbnek, mert az első csupán ásított 
üdvözlés helyett, s az ásítás értelmét a szűkelméjű ember 15 könnyedén 
felfogja. A vallon képét éktelenül elrútította a szertelen kancsalság. Olykor 
úgy nézett, hogy a két szeme majd összekoccant az orra nyerge fölött, máskor 
hátat fordítottak egymásnak, s ha az egyik keletre, a társa minden bizonnyal 
nyugatra tekintett. Amiből az következett, hogy többnyire a vallon maga sem 

tudta, hova néz, és mit lát. Egyébként tömzsi, vérmes, szurokhajú ember volt. 


Mihelyt meglátta a bírónét, mindjárt kiharsant belőle az ordítás, a szavai 
azonban úgy összefolytak, mintha lélegzet nélkül beszélne. Hosszú 
szónoklata odacsábította a kíváncsi szomszédokat a sövényhez, onnan lesték, 
mi történik a bíróék portáján, s mit mond a vallon. De mindössze egyetlen 
szót értettek, az utolsót: 


— Bárt! — kiáltotta a kancsal zsoldos, és a kardjához kapott. 
S ez nyilván bort jelentett. 

Végre megszólalt a bíróné igen rosszallólag: 

— Rövidebben 15 megmondhattad volna! 


Erre a vallont megint elkapta az indulat s a beszéd heve. Minden páncél 
vacogott a testén, s fölöttébb félelmesen festett. 

— No? — kérdezte az ásító bajor két ásítás között. S mikor látta, hogy a 
bíróné nem siet kiszolgálásukra, megrántotta a társa karját. 

— Mennek a pincébe! — jelentette be harsányan Kacsintó Kis, a bíróék 
jobb oldali szomszédja. Ezzel mindenki egyetértett. 


S a két zsoldos csakugyan a pincébe ment. Szelíd csöndesség tátongott a 
nyomukban. Maguk is csendben munkálkodtak odalent, legalábbis egy ideig. 
Mert aztán a hűvös pincemélyből forró kurjantások szállottak föl, megannyi 
üzenet boron táplált jókedvük felől. 

— Jaj, istenem, jaj, én édes istenem szűzmáriám, fakaszd szét a pofájukat, 
meg ne ihassák a borom! — siránkozott Pajzsgyártóné oly ájtatos hangon, 
mintha imádkozna, s a szemét 15 a kellő módon forgatta hozzá. Azonközben 
pedig le-lekukucskált a pincébe, de nem látott semmit. A pince mély volt, s a 
belső ajtó szárnya félig csukva. 

De nagy hirtelen elszökkent leshelyéről. A kancsal vallon riasztotta meg, 
ki tántorogva, küzdelmesen hágta meg a meredek lépcsőt. A napvilágon 
szuszogott egyet pihenésképpen, s gyanútkeltő némaságban körülnézett az 
udvaron. 

— Hóűü! — horkantott föl böffentésformán, a lajtorjához lépett, mely a 
padlásajtóhoz volt támasztva. Megragadta, megemelte. Elgondolkozott és 
eleresztette. 


Cikcakkban lődörgött egy darabig az istálló és az ól között, majd berúgta 

a szín ajtaját. 
Megint csöndesség támadt. 
— Hóú! — hallatszott ekkor a színből ezúttal egy diadalordítás. Csakhamar 


előtűnt a kancsal vallon, vállán egy kurta létra. A pincelépcsőn majdhogy el 
nem veszítette az egyensúlyát, utóvégre azonban épségben ért le. 

Mindenki feszülten várta, hogy most mi következik. Kacsintó Kisnek 
öklömnyire duvadt a szeme, a bíróné eltátotta a száját. 

Nemsokára valami mennydörgésféle dübörgés tört föl a pincéből, kevés 
idő múltán pedig egy teli hordó döcögött végig méltóságos nehézkességgel a 
hepehupás udvaron. 

— Jártasak a gazok! — bólintott Kacsintó Kis elismerőn. 

A zsoldosok valóban ügyes módját lelték a pince kifosztásának. A létrát a 
lépcsőre fektették, s ketten kétfelől lökdösték a hordót a létra két foka közé a 
résbe. Ilyenformán a munka sokkal kényelmesebben esett, mintha a lépcsőn 
magán görgették volna föl. 

Hordó hordó után gurult ki az udvarra, az egyik a vályúnak koccant, s 
másik a disznóólnak, a harmadik az istálló ajtaját torlaszolta el, a negyedik 
egészen a kapuig görgött, mintha világgá készülne menni. A nyolcadik hordó 
után abbahagyták a fáradságot, leültek egy üres ászokfára, szemben egyik 
csapra vert hordóval, s újólag fölgerjedt szomjúságukat enyhítették. 

Pajzsgyártóné ez ideig csak a kezét tördelte. Most föleszmélt, s a 
könnyein keresztül szemügyre vette a prédára szánt hordókat az udvaron. 
Elsőnek azt helyezte biztonságba, mely az istálló ajtajához csapódott. 
Bekormányozta óvatosan a jászol alá, s szalmát hányt rá. Egy másikat a 
színbe gurított be. Epp a harmadik megmentésével vesződött, mikor 
kitántorgott a pincéből a két zsoldos. Vörösen jöttek, s most már az 15 
ordított, ki eddig szívesebben mulatta ásítással az idejét. 

Sokat nem teketóriáztak, hanem négy hordót felraktak a bíró szekerére, s 
elhajtottak a palánkvár iránt. A bíróné egy ideig követte őket a tekintetével, 
aztán lassan, megfontoltan átkozni kezdte a két zsoldost, Panzerkopf 
kapitányt, minden atyjuk fiát, egész nemzetségüket. 

— Foszoljék szét a hús az ülepükön, mint az elnyűtt kendő ! 

Ennél jobbat mutatóba sem kívánt nekik. 

Minderről Dani nem vihetett hírt a bírónak, hajnal hasadtával elindult volt 
a nyáj nyomában. 

Birkahajtás közben a gyarló ember akaratlanul ií5 spekulál, kivált, ha 
rejtelmek hálózzák körül. Dani büszke volt rá, hogy túljárt a ravasz 
Husszein eszén, most meg akarta tetézni a büszkeséget. Annyit tudnia nem 
volt elégséges, hogy a bíró a törökkel kereskedik, a módját 15 ismerni 
akarta. 

Ahogy jó béreshez illik, mihelyt megérkezett a nyájjal a kolostor 
romjaihoz, Dani belekezdett a bíróné üzenetébe. 

— Ha kérdezlek, akkor beszélj! — mordult rá Pajzsgyártó. 

A nyájat akarta számba venni előbb. Ez pedig hosszadalmas munka volt. 
Ennek végeztével a mehetnék kezdte sürgetni. De Dani most már nem hagyta 
magát: 

— Kérdezzen kend, különben baj lesz! 

Pajzsgyártó bátorításul fölvetette a fejét. 


— A bíróné asszony üzeni, hogy ma van Pacalkopp kapitány születésnapja 
Ses 


— Hű! — bődült el a bíró. — Hogy a sérv szakassza meg, a kancur tályog 
lepje be, a hideglelés holtig rázogassa! 


Sötét arca megszürkült, a szeme fehérjén sokasodtak a szederjes erek. 

Dani meg a négy pásztor riadtan szemlélte. Szívdobogva várták, minő 
szörnyű végbe hajtja szertelen indulata a bírót. Amaz a szájába harapott, 
talán mert újólag erőt vett rajta titkolózó természete. Elég, ha ő maga 
haragszik, minek tudja más 1s. 

Mindamellett megcsikorgatta a fogát: 

— Miért nem szóltál hamarább, te gyalázatban fogant? 

— Szóltam volna, ha kend belém nem fojtja a szót. 


Egy darabig farkasszemet néztek. A bírónak hullámzott a melle, vastag 
nyakán kidagadtak az erek, minden dühe a bérese ellen fordult. A karja már 
ütésre rándult. De megzabolázta az indulatát, s maga sem tudta, azért-e, mert 
éppen szüksége volt a legényre, s agyoncsapni ráér később 15, vagy mivel 
amaz olyan bátran tekintett rá, mint aki nem hisz abban, hogy 
agyoncsaphatják. 

— Egyszer még megmellyesztelek! — morogta a bíró sötéten. Aztán 
megmagyarázta Daninak, melyik két hordót rakja szekérre, s vigye a 
zsoldosok kapitányának ajándékba. 


Dani lóra ült, s vágtatott, vágtatott. 


A bírónét a tornácon lelte. A kövér asszony átkozódási tudománya még 
nem apadt el. De a fáradtság kezdte lenyűgözni, a karját már nem rázta, s a 
szitkokat amúgy halkan morzsolgatta az ajkai között. A legény láttára friss 
erővel buggyant föl lelkében a keserűség, s beszélt kifogyhatatlanul. 


Így tudta meg Dani, hogy nem szükséges bort fuvaroznia a palánkvárba, a 
derék zsoldosok elvégezték helyette a munkát. S ez bizsergő jóérzéssel 
töltötte el, nem a káröröm miatt azonban, hanem mert visszafordulhatott, 
hogy utánajárjon, miként kalmárkodik a bíró a törökkel. 

Az istállóban kiválasztott egy gömbölyű farú pej kancát, helyébe 
bekötötte azt, melyen jött volt, s már lóhátról szólt oda a bírónénak, hogy 

mennie kell. Amiből a testes asszony bátran hihette, hogy a legény az ura 
parancsa szerint cselekszik. 


Meg sem állt, míg a kolostor romjaihoz nem ért. Ott senkit nem lelt, de 
nem sokáig kellett vizsgálódnia, a legázolt fű elárulta, merre vette útját 
Pajzsgyártó a birkákkal meg a pásztorokkal. Lovát kipányvázta, maga 
gyalogszerrel követte a csapást. S mivel a birkaféle nem kedveli a sietséget, 
meg sem fáradott még nagyon, mikor egy dombhátról meglátta a nyájat. 


Most már óvatosabban haladt, meg ne orrontsa valamiként a bíró, hogy 
utána szimatol. Egy darabig mögöttük baktatott, de hamar megértette, hogy 
ennél rosszabb módját keresve sem lelhetné a kémlelésnek. A lágyan 
göndörödő dombok között akadt egy magasabb. Arra hágott föl. Ezt a 
dombot szálerdő borította, s a törzsek sűrű rácsán keresztül mást nem 
ragadott meg a tekintete, mint egy-egy zöld vagy kék foltot, ahhoz képest, 
hogy a földre vagy az égre nézett. Nekigyürköőzött hát, s felkúszott egy fára. 


Mikor odafönt kibukkant a lomb fölé, egyszerre kitárult előtte az egész táj. 
Olyan közel csillogott a Balaton vize, hogy úgy rémlett, csak a tenyerét kell 
kinyújtania, ihatna belőle. Zölden csillogott a Balaton, zölden csillogtak az 
erdő borította dombok, s hullámzottak széles hullámokban, melyeknek 
csupán a felülete remegett. A levegő olyan üdén tiszta volt, hogy a tekintet 
gáttalanul röpülhetett, csak messzi-messzi állotta útját valami porzórezgő 
bizonytalan köd. Nem 1s köd, inkább füstje, emléke a ködnek. Szinte külön- 
külön látszott minden fa levele, a legpicinyebbek, az alig bontakozók, a 
félénken tárulkozók 15. Egy részük nyersen, dúsan harsogott, egy másik 
részük fölfelé fordult, az eget tükrözte, s ezüstöskékké hidegült, vagy nem 15 
levélnek látszott, hanem fényben lubickoló harmatcseppnek. 


Dani megborzongott, mivel ez ideig soha ilyen magasról nem pillantott 
még a világra. 

Első ámulata oszoltán szemlélődésbe fogott. Tudta, merre kutassa a 
nyájat, meg 1s lelte hamarosan. Parányi kis bogaraknak látszottak idefentről 
a juhok, a bíró ugyan lovon ült, de ő sem festett nagynak, lelapította a 
magasság. Mögötte haladt most 1s a jószágnak. 


Dani kényelmesen elhelyezkedett a fa tetején, s mikor ismét hozzálátott a 
nézelődéshez, éles villanás hasított a szemébe. Először egy, aztán még egy, 
aztán egész sereg, mind a Balaton csücske felől. Szíve összeszorult, lüktetni 
kezdett, meggyűlt benne a gyűlölet, majd széthasította. Fegyverekről 

verődött vissza a napfény, török fegyverekről. Mint megannyi labdarózsa, 
úgy fehérlettek a turbánok. 


Ide-oda hordozta a tekintetét a nyáj és a török katonák között. Nem 
lehetett kétség, a bíróék a Balatonnak tartottak, a törökök meg amonnan 
jöttek, nyilván a birkákért. A kolostortól lassan lejtő völgyek húzódtak 
girbén-görbén a Balatont körülölelő nádasokig. Ezen az úton hajtotta 
Pajzsgyártó a magyar földön összevásárolt birkákat a töröknek. A ravasz 
Husszein bizonyára itt leste meg, amint a bíró és Akibár aga megalkudott. 
Innen settenkedett be Szabadlakra, hogy a bíró titkát kiszaglássza. 


Most látta csak Dani, mekkora veszedelem fenyegeti a falut. A töröknek 
elég a kezét kinyújtania, máris a markába szoríthatja mindannyiukat. És 
ekkor Borka jutott eszébe, kit előző nap már nem lelt a Maglóháton, s a 
féltés megsajdította a szívét. Mit cselekedjék, hogy megóvja a töröktől? 
Mert abban nem kételkedett, hogy vagy előbb, vagy utóbb, ez a rengeteg 
turbános rázúdul a magyar földre. 


Kuporogtában a fa tetején gondolkodott, gondolkodott, s egyszer csak 
azon vette észre magát, hogy félhangon énekel: 


A nép jajgat, gaz török dúl, 
Nagy Thury György hadba indul. 
Égő harag a szívibe, 

Megy a török eleibe. 


Odalent azonban nem Thury György, hanem Pajzsgyártó ment a török 
eleibe. Meghajolt alázattal, aztán egyik oldalon a bíró legényei, másik 
oldalon a törökök, számolm kezdték a birkát. 


Dani egy darabig nézte a rút vásárt, aztán gyorsan lecsúszott a fáról. A 
kolostorig meg sem pihent, ott felpattant a pej kanca hátára, az meg vitte 
derék iparkodással a falu iránt. Az egyik dűlőútnál kevés híján beleütközött 
egy tehénbe. Amint oldalt tekintett, még négy tehenet látott, mögöttük Borkát 
kopjásan s Dongó Menyhártot, ugyancsak kopjával. 


Megrántotta a kantárt. Komoly mondandóra szánta magát, de a szó torkán 
akadt. Szája kinyílt, a szeme pedig simogatni kezdte Borka pirosra gyulladt, 
duzzadó orcált. S mivel az illendőség beszélnie tanácsolta s magyarázat 

adására, bevezetésképpen ezt mondta: 
— Megyek a faluba. 
— Azt hittem, csak a szádat tátod — válaszolt Borka. 
— Beszédem vagyon veled. 


Akármilyen szelíden mondta ezt, Borka megrezzent, mintha tövisbe lépett 
volna: 


— Velem? — ismételte fenyegetőn. — Velem te csak akkor beszélhetsz, ha 
majd kukorékos bajszod serken. Addig úgy lépek keresztül minden 
szavadon, mint az útilapun. 


Ezen a feleleten nemcsak Dani ámult el, hanem Menyhárt 15. Mindketten 
az orruk alá nyúltak, s tapogatták zsenge bajuszukat. Talán az iránt 
puhatolóztak, hogy férfiékességük olyan-e, amilyennek a lány kívánja. 
Dűlőre nem juthattak azonban, mivelhogy mit sem tudtak a kukorékosság 
felől. Holott a lány látnivalón a lelke mélyéből beszélt, kibuggyanó könnyei 
tanúsították. Egyet-kettőt szippantott az orrán, aztán megriasztotta a teheneit, 
s maga utánuk eredt. 


Dani nem bántódott ugyan meg, de nem tartóztatta a lányt. A férfiember 
nem kedveli a síró vászoncselédet, még hát a fele könnyét el is nyeli, mint 
Borka tette. 


Voltaképpen a komoly mondandót Borkának szánta Dam, de hogy az 
odábbállott, Menyhártot részesítette belőle. Fölemelte az ujját, ekként 
figyelmeztette a lantost. Amaz áhítatosan feléje fordította ábrázatát. Dani 
összecsücsörített ajakkal megeresztett egy füttyentést. A fütty olyanformán 
hangzott, hogy akár fürj, akár rigó kószált arra, azt 15 vélhette, hogy hozzá 
szólnak, azt is, hogy nem. Ebben a füttyben ugyanis a fürjek édes 
pitypalattya a feketerigó énekével párosult. Nem használhatta se fürj, se 
rigó, de az ember fiának derék szolgálatot tehetett. 


— Próbáld! — biztatta Dani a lantost. 

Negyedjére, ötödjére Menyhárt hibátlanul megismételte a jelt, hatodjára 
már cifrázta. 

— Kinek üzenünk ezzel a füttyel? — tudakolta végtére. 


Erre Dani elbeszélte, mit tapasztalt, s hogy a fütty a kopjások harci jele 
lesz, ha majd rájuk szakad a török veszedelem. Mikor meghallotta, hogy a 

pogány alighanem betör majd Szabadlakra, Menyhártban lobot vetett a 
lelkesedés: 

— Hadd jöjjön — kiáltotta —, hadd jöjjön a gaz pogány! Ti levágjátok, én 
pedig megéneklem, milyen vitézül küzdöttetek! 

— Bajosan — morogta Dani a foga között. 


— Azt hiszed — hivalkodott a szeplős lantos —, hogy nem tudok hősi éneket 
költeni? Ide hallgass: 


Kopjás Dani vaskopjája 
Rásújt a kopasz pogányra, 
Mit tehet a gaz lator? 
Egyet nyekken s elpatkol. 


— Bajosan — ismételte meg Dani —, mert ha te nem fogsz fegyvert, hanem 
cincogással mulatod az idődet, magam döflek keresztül. 


Menyhárt ábrázatát szégyenletében elöntötte a vér. Az ádáz pirosság 
elnyelte valamennyi szeplőjét. Halkan, rekedten, alig-alig hallhatón szólalt 
meg: 

— Majd a csata után énekelek. Majd ha magam is vitézkedtem. 

Mire Dani helyeslőn bólintott. 

— Tegyünk fogadalmat — mondta aztán. — Fogadjuk meg, hogy Borkát nem 
engedjük török kézre jutni. Az életünk árán sem. 

— Fogadom! — kiáltotta Menyhárt, amilyen vastag hangon csak bírta. 

Még egy fogadalom hátra volt. Menyhártnak meg kellett esküdnie, hogy 


senkinek egy árva szóval sem említi, amit a bíró galádságairól megtudott, 
szagot ne foghasson Pajzsgyártó valamiként. 


Ilyenformán Dani és Menyhárt csak annyit mondott a kopjásoknak, hogy a 
török alighanem rajtaüt a falun, föl kell tehát készülődniök a védelemre. A 
készülődést pedig azzal kezdték, hogy valamennyien híven megtanulták a 
füttyjelt. 

Panzerkopfot úgy kifényesítették a legényei, hogy a napra lehetett nézni, 
őrá nem. Szikrázott, tündökölt, sziporkázott minden porcikája, mintha nem 
közönséges zsoldos volna, hanem tündérek kapitánya. De ez a töméntelen 
csillogás, villogás, szemkápráztatás mind semmi volt ahhoz a fényhez 
képest, ami az ábrázatán lobbant föl. Mégpedig akkor, mikor megízlelte a 
bíró borát. Ehhez fogható bort még nem vedelt életében, habár fél Európát 
végigítta már. 

Négy hordót csapra veretett, az ötödiket középre állíttatta, maga 
felmászott rá, és körülnézett. Nem azért, hogy Jobban lásson, inkább, hogy őt 
láthassa mindenki. 


Csak hát senki nem hagyta abba a kedvéért, amivel éppen 
foglalatoskodott. Az udvaron szerteszét a zsoldosok meg a hajdúk a maguk 
módján ünnepelték a kapitányt, szótalanul, mivelhogy mindegyikük szája teli 
volt. Egy szakállas zsoldos kolbászos káposztát zabált, s ezenközben a fele 
káposzta megragadt a szakállán. Egy másik félig sült birkacombot 
marcangolt, a harmadik hanyatt terült egy hordó mellett, s egyenesen a 
csapból folyatta a bort a szájába. Úgy gurgulázott gyönyörűségében, hogy 
elijedt, aki hallotta. 

A kapitány kardot rántott, de ezt sem vette észre senki. Erre 
megmérgesedett, a combvértjéhez kezdte csapkodni a kardját, s oly 
iszonyatos zenebonát művelt, hogy kinek a falat, kinek a korty bor állott meg 
a szájában. Mindenki nyelt egyet, s a kapitányra függesztette a szemét. Ő 
meg intett. Egy zsoldos színültig töltött egy hasas fazekat a bíró borából, s 
átnyújtotta a kapitánynak. 

— Magamra köszöntöm ezt a poharat — mondta Panzerkopf, s olyan 
gyorsan döntötte le a gégéjén a bort, hogy az 15 berúgott, aki csak nézte. 


—  Köszöntsetek rám poharat! — parancsolta. —  Éljenezzetek és 
ünnepeljetek, mert soha ilyen kapitányt nem kaptok. Nincs még egy 
Panzerkopf kapitány, el ne feledjétek! Eljen Panzerkopf kapitány! 

— Éljen! — kiáltották utána a zsoldosok, egyszerre öt nyelven. 

— Éljen! — kiáltották a hajdúk magyarul. 
Aztán csönd lett, mert mindenki ivott. 


— Még egy poharat köszöntök magamra! — szólalt meg Panzerkopf, miután 
a kupák, kobakok, csutorák, fazekak kiürültek. 


— Becsüljétek meg magatokat, és becsüljetek meg engem! — folytatta, 
miután Ivott. — Nekem köszönhetitek, hogy békességben éltek, nekem 
köszönhetitek, hogy színét sem látjátok a töröknek. Nekem bizony. Mert az 
én rettenetes hírem tartja őket féken. Tudja a gaz pogány, hogy ha Panzerkopf 
kapitány megharagszik, Konstancinápolyig meg sem áll. Köszöntsetek rám 
még egy poharat! 

A kapitány megvárta, míg mindenki ivott, aztán lekászolódott a hordóról. 
Megjött az étvágya, pecsenyét hozatott, hogy újabb ágyat vessen a bor alá. 

Ezenközben a ravasz Husszein reménység és félelem között hányódott a 
tömlöc rothadt szalmáján. Valójában nem 1s tömlöc volt az, hanem kamra, 
vaspántokkal megerősített tölgyfa ajtóval. Husszein aznap még egy falást 
sem evett, mindenki megfeledkezett róla az ünnepségben. A jóféle pecsenyék 
illata beszüremkedett a börtönbe, a nyál meg gyűlt Husszein szájában, de 
megzabolázta a természetét. Nem dörömbölt az ajtón, nem kért enni, bár 
tudta, hogy nem hagynák éhen. De a szabadság még a teli hasnál is többet ér. 
Ha másért nem, azért mindenképpen, hogy a szabad ember gyakrabban 
tömheti dobosra a hasát a rabnál. Szabadságra vágyakozott Husszein s a bíró 
aranyára, hogy ne nyomorultul legyen szabad. Türtőztette hát az étvágyát, s 
figyelt, figyelt szüntelenül. Figyelte, mint ittasul meg egyre Jobban a zsoldos 
népség, s mint fogyatkozik a napvilág. 

Öreg este volt már, mikor rászánta magát, s ököllel megverte az ajtót. De 
aki éppen arrafelé ácsorgott, csak szakramentet mondott, s odábbállt. Megint 
dörömbölt, megint haszontalanul. 


Odakünt nőttön-nőtt a lárma, időnként elgurítottak egy-egy üres hordót, 
csapra vertek egy telit. Emitt németül énekeltek, amott magyarul. Husszein 
Allahhoz fohászkodott, törökül. A gyomra korgott, panaszosan, ahogy a 
miüezzinek imádkoznak. Ismét dörömbölt, de válaszként csak egy rúgás rázta 
meg a tömlöcajtót. Hatalmas rúgás lehetett, az ajtó 15 tanúsította, de még 
inkább a rugdalózó, ki jajgatva káromkodott, aztán elvágódott, neki a 
tömlöcajtónak. Nyilván, mivel kézbe kapta megfájdult lábát, s elveszítette az 

egyensúlyt. 

Husszein nem tudta, mitévő legyen, verje-e tovább az ajtót, vagy várjon. 
Segítségül hívta hát Allahot. Mivel Allah a füle botját sem mozgatta meg, 
Husszein jobbnak vélte, ha egy ideig csöndben vesztegel. 


Elcsöndesedett a rugós ember 15, hangosan szuszogott, elnyomta az álom. 
Husszein fölkapta a fejét — távolabb iszonyú üvöltözés támadt, recsegés, 
csörömpölés, dobogás, német és magyar szavak feleseltek egymással, majd 
valaki fájdalmasan, hosszan fölüvöltött: 


— Hilfe! 

Erre lábra kelt néhány vértes, és arrafelé csörtetett, honnan az ordítás 
eredt. Fölriadt álmából a rugdalózó is. Husszein pedig teli torokból 
fölkiáltott: 

— Hilfe! — azzal mindjárt felugrott, s ide-oda topogott a szalmán, nyögött, 
zihált, mintha az életéért küzdene. Aminthogy valóban azt tette. 

Ezenközben feszülten figyelt az ajtóra, melyen már motozott, ki az előbb 
belerúgott volt. 


Mikor az ajtó kinyílott, Husszein villámgyorsan berántotta az embert, aki 
bekandikált, s tömni kezdte a szalmát a szájába, amilyen gyorsan csak bírta. 
S mivel amaz ellenkezett, s fektében egyre vadabbul hányta-vetette magát, 
lerántotta páncélsisakját, s addig ütötte a fejét, mígnem elcsöndesült. Most 
már menekülhetett volna, ha Dani annak idején ki nem rántja gatyájából a 
madzagot. Nem tehetett mást, fáradságosan kihüvelyezte a németet a 
ruhájából, felöltözött, hálát mondott Allahnak, és kisirült a tömlöcajtón. 

A vár közepén hatalmas máglya lobogott. Körülötte négy zsoldos ült, 
kezükbe nyárs, a nyárson nyers hús, azt pirították a máglya szélére kotort 
parázs fölött. Távolabb húsz-harminc ember fetrengett egy gomolyagban a 
földön, a hajdúk és a zsoldosok gyomrozták, gyúrták egymást. Panzerkopf 
kapitány ott dülönyőzött mellettük, kezében kivont kard. Olykor-olykor 
komiszul lesújtott egyik-másik verekedőre a kard lapjával, s mindannyiszor 
harsányan felröhögött. 


Husszein elsurrant mellettük, s ahogy igazhitűhöz illik, ki megveti a 
hitvány keresztényeket, vastagot köpött. Baj nélkül kilopakodott a 
palánkvárból az éjszakába, mely szorosan és puhán ölelte magához a 
sugdolózó rengeteget. Az ösztöne kormányozta, az nógatta sietésre. Nem 

pihent meg, csak mikor már elenyészett mögötte a palánkvári mulatozás 
zsívaja. 

A hajdúk püfölték a zsoldosokat, a zsoldosok gyomrozták a hajdúkat. Ez 
fájt I5s meg jól 15 esett, a katonának olyan a verekedés, mint a falat kenyér, 
teste-lelke megújul tőle. Egy idő múltán Barkó Dénes, a hajdúk tizedese úgy 
becsülte, hogy aznapra elegendő lesz ennyi megújulás. Odalépett hát a 
zsoldoskapitányhoz, s így szólt hozzá: 


— Hát sose iszunk Pacalkopp kapitányra? 
— Hogyne innánk, donnerwetter! — üvöltött föl amaz dörgő hangon. 
Közébe gázolt a tülekedőknek, a tizedes követte példáját. 


Addig ordítottak, kardlapoztak, mígnem az embergomolyag lábra állott. 
Ki dülöngve, ki egyenesen, ki sántítva, ki a derekát tapogatva, hajdúk és 
vasasok a hordók köré sereglettek ismét. 

— Itassuk meg a törököt! — mondta Panzerkopf kapitány, s ördögien 
elvigyorodott. 


Ezzel aztán vége lett a mulatságnak. Odabent a tömlöcben, vérbe fagyva, 
ruhátlanul egy zsoldost leltek. Szájából szalmacsutak meredezett elő, szája 
körül, orrán, szemén feketére alvadt vérrögök. Alig pislákolt már benne az 
élet, mikor leöntötték borral, ami a legjobb orvosság. Megrázkódott tőle, 
meztelen melle meghullámzott. Lélegzett. 


Több mint egy éve nem láttak más törököt, mint ezt az egyet, fájlalták hát 
erősen váratlan elvesztét. Különösen a hajdúk, kik a gyászhír hallatára 
biztatás nélkül iíi5 rendbe szedték magukat, s felövezett karddal vártak 
parancsra. A tizedes a fele legénységet az erdőbe szalasztotta a szökevény 
után. 


Panzerkopfnak is sikerült néhány zsoldost talpra állítania. Rettenetes 
szóval rivallt rájuk, hogy a török nélkül vissza ne térjenek. 

De hát a vasasok jobb szerettek hallani a törökről, mintsem szemtől 
szemben állani vele. Még akkor is, ha fegyvertelen, hiszen a szerencse 
forgandó. Ezt példázta bajtársuk gyászos esete 15. A zsoldosok megfontoltan 
jártak hát el, s habár nem tanácskoztak előzetesen, egyöntetűen a falu iránt 
vették útjukat. Házból házba mentek, s ordítozva követelték, hogy a 
szökevény törököt tüstént szolgáltassák ki nekik. 


Olyan irgalmatlan lármát csaptak, hogy mindenki felriadt. A kopjás 

legények fegyverük után nyúltak, s feszülten füleltek, nem török martalócok 
garázdákodnak-e a faluban. De csak német szitkokat, spanyol 
káromkodásokat, olasz jajgatást hallottak. 


Felriadt Dani 15. Még a szemet sem dörzsölte meg, máris kitalálta, hogy a 
szökevény nem lehet más, mint a ravasz Husszein. Kapta az ásót, a diófa alá 
futott, s a rejteket, honnan már elvitte volt a kincset, ügyesen kibontotta. 
Ravaszságból cselekedett ekként. Hiszen ha a bíró hírét veszi, hogy egy 
török rab megszökött Vastagpalánkról, s a vermet üresen leli, nem másra, 
hanem a törökre fog gyanakodni. 


Elcsöndesedett a falu, a vasasok dolguk végezetlen visszabaktattak a 
palánkvárba még hallatszott a danolásuk, mikor megjött a bíró. Nem a kapun 
jött, hanem a kert felől, a diófa alól. Nem ordított, nem üvöltött, de olyan 
erősen azért nem volt titkolózó a természete, hogy hang nélkül elviselje a 
csapást. Szűkölt, mint a halálra rémült kutya, mikor már nem menekülhet. S 
szűkölését csuklások szaggatták meg. 


Dam arra gondolt, hogy Husszein szökésével megnövekedett a 
veszedelem. A darázs mézre gyüűl, a török aranyra. De ha még úgy gyűlne is 
a zsákmányra a pogány, másnap éjjel előtt ítt nem lehet. Azzal Dani 
elégedetten elaludt. Elégedetten, mivelhogy abból, ami aznap történt, egy és 
más úgy esett meg, ahogy ő akarta. 

Nem jött a török sem másnap, sem harmadnap. Holott a bíró javában 
készülődött fogadására. Nem örömmel, igaz, hanem hallgatagon, komoran s 
oly vigyázatosan, hogy élő ember ki nem fürkészhette, miben mesterkedik. 
Tanult a maga kárán, s nem hagyott veszendőbe egyetlen árva pillanatot sem, 
hanem dugdosta a vagyona maradékát. Kiürült a padlás, a csűr, a kamra, 
kiürültek a vermek, az ól, az istálló. Ha idegen vetődik oda, azt hitte volna, 
hogy szegény ember portájára tévedt. 

Olyan sűrű titokban végezte a dugdosást, talán maga sem tudta már, hova 
rejtette a gabonát, a mézet, hova a bőröket, a viaszot, a vásznat, a posztót, s 
hova az aranyát. Mert volt még a bírónak pénze azonfelül 15, amit Dani elvitt 
a diófa alól. Ezt a pénzt két részre osztotta. Egy maréknyit beleszórt egy 
csatos ládába, s a ládát beásta a körtefa tövébe. Ezt szemfényvesztőnek 
szánta... A tetemesebb részét úgy akarta megóvni a veszedelem elől, hogy a 
kertje végében folydogáló patak medréből kiemelt egy nagyobbacska követ, 
lyukat kapart, a lyukba belerakta a tallérokat, s fölébük tette a nagy követ. 
Azt pedig megfogadta magában, hogy ezt a pénzt, akár az élete árán 1s 
megmenti. Minderről csak maga tudott. 

A bora elvermeléséhez azonban segítségre volt szüksége. 


Akkortájt, csakúgy, mint annak előtte és utána, a parasztok elmozdítható 
ólakat építettek. A bíró szólt Daninak, kettesben nekiveselkedtek az ólnak, s 
eltolták a helyéről. Aztán Dani gödröt mélyesztett oda, hol nemrég az ól 
állott. A gödör fenekét kibélelték gallyal, szalmával, erre az ágyra rakták az 
ászokfákat, amazokra a hordókat. Felül rudakat fektettek keresztben- 
hosszában, gallyat szórtak rájuk. Mindennek a tetejébe földet hánytak, 
elegyengették szépen, majd az ólat visszacsúsztatták eredeti helyére, hogy a 
vermet eltakarja. Amilyen furfangos volt a bíró, a savanyú borát a pincében 
hagyta prédának. 

Egyébiránt a falu gyanútlanul sütkérezett a békében. Az eget nem tarkázta 
felhő, felhőtlen derűben nyújtóztak a lelkek is. Mosoly virított a szájak 
körül, a szemek szögletében. Az udvarokon vígan kaparászott az apró 
jószág. Időnkint egy-egy jérce felröppent a sövényre vagy a kútkávára, s 

világgá kodácsolta ijedelmét. Hadd tudja mindenki, hogy jércéből tyúkká 
rangosodott, s megtojta első tojását, ami semmi dolog lehet másnak, de neki 
nagy. Rucák kutattak a pocséták zavaros vizében, legelésztek a libák, s 
mérgesen sziszegtek, valahányszor gyermek vagy kutya vetődött a közelükbe. 
Egyik-másik küszöbön vénember üldögélt, s csapdosta a legyet csupasz lába 
szárán. A falu közepén, a tó partján, csattogtak a sulykok az asszonyok 
kezében, mosták a vászonneműt. Közben-közben abbahagyták, tereferéltek, s 
fel-felgyöngyözött a nevetésük: szerelemről folyt a szó. Sistergett a zsír a 
serpenyőkben, rotyogott a leves bográcsban, fazékban. Valahonnan bűz és 
méltatlankodó óbégatás szállott elő, megkozmásodott a kása, azon 
siránkozott, aki főzte. Az emberek künt dolgoztak a földeken, olykor 
megpihentették a kapát, a kaszát, s körülnéztek ráérőn. Lubickoltak a 
dombok a napfényben, itt-ott előbukkant a legelésző jószág, egy völgyből 
furulyaszó iparkodott világgá. 


S ebbe az édes békességbe egyszer csak belevágtatott egy ember. 


Hajtotta a lovát, mintha se látna, se hallana, nem volna egyetlen pillanat 
veszteni való ideje. Az állatról meg szakadt a tajték. 


— Hova, te? 
— Ki űz, te? 
— Mi lelt, hé? 


Így kérdezték Borvető Dénest, amerre elhaladt. Amaz rettenetesen 
belehevült a menekülésbe. Válaszként egyszer balra, egyszer jobbra 
kiáltotta, hogy , Jönnek", , itt vannak", de az ijedelem eltorzította a szavát s 
az ábrázatát 15. Lóhalálában száguldott a dűlőúton, egyenest a falunak. A vad 
kiáltozás meg a lódobogás messzire elhallatszott. Ahány paraszt dolgozott a 
földeken, mind a hang iránt szaladt, akár látta Borvetőt, akár nem. Az út 
eldugaszolódott előtte, meg kellett hát állania. S ha már megállott, leugrott a 
lóról, s mire valamelyest megenyhült a zihálása, megszólalt nógatás nélkül. 


S mindjárt az első szavai azt példázták, hogy a bölcsesség sem pártolt el 
tőle hűtlenül. Azzal kezdte ugyanis, hogy baltanyélnek legalkalmasabb a 
gyertyánfa, ólnak is Jó. Fáért ment hát az erdőbe. Kinyújtott karral mutatta, 
melyik dombon fogott hozzá az alkalmas törzsek kiszemeléséhez. Egy 
darabig dolgozott, aztán arra eszmélt, hogy nem egymaga dönti a tőkét. A 
távolból baltacsapások zuhogása áradt feléje. Egy egész falura való baltás 


96 


iparkodhatott ott. Pedig jól tudta, hogy senki aznap Szabadlakról favágni 
nem indult, hiszen társat keresett volt a vállalkozáshoz. Egyik lovát a 
szekérnél hagyta, maga ráült a másikra, s elhajtott a lárma iránt. Egy irtásról 
aztán megbizonyosodott, hogy nem tévedett. Valóban seregnyi paraszt 
döntötte a fát, nem messzi a kolostor romjaitól. 

— A mi fánk az! — kiáltott föl fenyegetőn Kacsintó Kis, s úgy nézett körül, 
mint aki szövetségeseket toboroz, hogy a tolvajokat tüstént megbüntesse. 


— Bizony, a mi erdőnket ritkítják! — mondták többen. 
— Azt hát — hagyta rá kurtán Borvető Dénes. 


— Csakhogy — folytatta rövid szünet után — nem a maguk szántából 
garázdálkodnak azok a parasztok. A török hajtotta ki őket. Egyik részük fát 
vág, másik részük ácsol, a harmadik rész a földet hányja. Palánkvárat épít a 
török a kolostorból. 


Gyászosabb hírt bajosan hozhatott volna ember. Templomi csöndesség 
támadt. Egy darabig meg sem szakította más, mint egy-egy köhentés, 
hümmögés, harákolás. Nem is néztek egymásra, hanem ki-ki a földet 
szemlélte maga előtt, vagy a lábát vizsgálgatta. 

— Így kezdődik — mondta ki végül Kacsintó Kis mindannyiuk gondolatát. 


Értettek ennyiből is. A hódoltatás kezdődött így. A török palánkvárat 
épített, megrakta őrséggel, s ameddig a kardja elért, a maga hatalma alá 
hajtotta a falvakat. Így fogyott, zsugorodott a kedves magyar haza, így 
csöpörödött mind parányibbra az édes magyar szabadság. 


Török ide, török oda, a szekerét nem hagyja veszendőbe! Borvető Dénes 
visszafordult hát, s csak az erdő alján jutott eszébe, hogy a gyászos újságot a 
faluszélén 15 elmondhatta volna. 


A többiek hallgatagon nekilódultak az útnak, s hányták-vetették magukban 
a gondokat, a gondolatokat. Az eleven folyam egyre nőtt, szélesedett. 
Megfeküdte a lelkeket a baljós hír, még a lépés is elnehezedett tőle. Volt, 
kinek útba esett a háza. Senki nem lépett ki a sorból. Egy helyre tartottak 
mind, a bíró portájára. 

Ott már nyüzsgött a nép. Nem mindenki hallgatta végig türelemmel 
Borvető Dénes számadását, egyiket-másikat úgy megriasztotta a török 
veszedelem, hogy meg sem állott futtában a bíró házáig. Faluszerte folyt az 
aggodalmas tanakodás a zorduló jövendő felől. 

Pajzsgyártóné a tornácon gubbasztott, a bíró meg a tornác lépcsejére 
telepedett, maga elé meredt, a szavakra nem figyelt, a zsibongás elringatta. 
Színlelte, hogy erőlteti az elméjét, mint tapasztalt bíróhoz illik, holott régen 
elvégezte magában, mitévő lesz. . . 


Mindamellett cselekedett ís, nem olyanformán azonban, ahogy az 
elhatározásához illett volna. Mivel fölöttébb csavarosan járt az esze. 


— Szét kellett volna hordani a kolostor romjait! — fakadt ki belőle a 
megkésett bölcsesség. 


— Szét bizony — hagyták rá többen. 
— Tanácskozzunk! — sürgették mások. 


Bizonyára meg 1s kezdték volna a tanácskozást haladéktalanul, csak hát 
egyszerre mindenki fölfigyelt. Füttyök cikáztak a levegőben. Először az 
alvégen szólalt meg a jel, s a felvégről jött rá felelet, aztán mindenfelől csak 
ez hallatszott. Aggodalom töltötte meg a lelkeket. Féltükben a töröktől, a 
szabadlakiak azt hitték, hogy bekerítették őket, s menekvés most már nincs, 
ha csak a dicsőséges halálba nem. Sok a gyarló ember, ki az enyészetet még 
dicsőségben sem kedveli. Ezek legszívesebben elbújtak volna. 

Mialatt a bíró udvarán javában találgatták, ugyan bizony kik fütyülhetnek, 
és minő gyászos végből, a kopjások ráakadtak Kondás Zsigára. O hiányzott 
egyedül a kicsi seregből, nélküle nem akartak a bíró portájára menni. 
Miután Zsiga előkerült, elnémultak a füttyök. Dani megkérdezte a kondást: 

— Jössz-e velünk a törökre? 

— Én megyek — felelt Zsiga —, de csak ha tülkölhetek. 


Ezen kevés híján összeverekedtek. Megint akadt néhány legény, ki 
lázadozott a tülökszó ellen. 

Dani rájuk nézett, s kiköpött kapitányosan. Ebből megérthették, hogy nem 
az érdemli meg a disznó nevezetet, ki tülök biztatására indul hadba, hanem a 
gyáván lapuló. Utóvégre abban leltek megegyezést, hogy Zsiga tülkölhet, de 
nekik másként, mint a csürhének. 


Kondás Zsiga készségesen bólintott, utóbb azonban elborult a képe, s 
aznap nemigen lehetett szavát hallani. Csak egyféleképpen tudott tülkölni. 


A kopjások büszkén vonultak át a tágas udvaron, s az istálló sarkánál 
kuporodtak le. Fegyverét mindannyi maga előtt tartotta, s ilyenformán 

nagyon szálkásan és hegyesen festettek. Mindannyian átérezték, hogy végtére 
elkövetkezett a nagyságos alkalom, s erejüket, ügyességüket csakhamar 
össze kell mérniök a pogánnyal. 

Dani úgy választott helyet, hogy ültéből jól láthassa a bírót. Nézte is 
merőn, s a szíve a torkában dobogott. Egész teste tüzelt, alig bírta megállani, 
hogy rá ne rontson a gazdájára, nagy veszedelmük hitvány kerítőjére. 

Nem messzi a kopjásoktól özvegy Füsüsné gunnyasztott egy tönkön, s fél 
karjával magához szorította a lányát. 

— Gyere közénk, Borka! — hívta a lányt Menyhárt. 

— Gyere! Gyere! — biztatta Füles Gergő. 

Borka a válla fölött pillantott rájuk, de nem kelt föl, és se igent, se nemet 
nem mondott, hanem Danit fogta vallatóra a tekintetével, tőle várt unszolást. 
De csak addig, míg az anyja vissza nem fordította a fejét erővel. A lányán 


kívül senkit, semmit nem szeretett a világon, s a szívét most megülte a 
félelem. 


Úgy illett, hogy a tanácskozást ne kezdjék meg, mielőtt a falu egész népe 
össze nem sereglett. Lassanként elhalt a nesz, amit az udvarba sietők talpa 
vert a földön. Megjött Borvető 15. Odament a szegényszeriek közé, kik egy 
csoportba gyülekeztek, akárcsak a kopjások. 

Ekkor megszólalt a bíró: 

— Küldöttem segítségért Nagyvázsonyba, Tihanyba, Veszprémbe — s 
beletörődőn legyintett —, a tihanyi meg a vázsonyi kapitány egyet üzent: ha itt 
a török, itt lesznek ők is, addig egyéb dolguk vagyon. Veszprémbe Kovács 
Gergely ment. Még nem hozott se katonát, se biztatást. 

Dani fölegyenesedett ültéből, s intett, hogy szólni kívánna. De a bíró úgy 
tett, mintha nem venné észre. 

— Hadd merjek én Vastagpalánkra — kiáltotta. 

— Oda Takács Bonifácot küldtem. Meg kell térnie hamarosan — felelt a 
bíró, s intett Daninak, hogy üljön le. A legényke azonban nem 
engedelmeskedett. 

Az arca untalan színt váltott, messzire látszott, hogy a lelke háborog. 

— Ülj le! — kiáltott rá a bíró. 

— Nem én! — válaszolt Dani rekedten. 

— Nem-e? — kérdezte Pajzsgyártó fenyegetőn. — Aztán miért nem? 
— Merthogy szólani kívánok. 
— Ülj le! — rivallt rá a bíró, s a nyakán kidagadtak az erek. 


Nemhiába védelmezték meg a kopjások a falu borát, nemhiába űzték el a 
haramjákat a határból, becsületet szereztek maguknak bátor ügyességükkel. 
Itt ís, ott 15 megszólaltak, hogy hadd beszéljen a legény. Amaz pedig 
szemfülesen élt az alkalommal: 


— Odaátról jöttem én, a Hódoltságból! — kiáltotta. — Jobban ismerem én a 
törököt, mint kendtek a lovukat. Apám, anyám, minden testvérem ők vágták 
le. Míg le nem vágtak, ők sanyargattak, meg a szabad hajdúk. Két gazdának 
adóztunk. Üssünk hát rajta a gazokon! Üssünk rajtuk, mielőtt a várat 
felépítik. Mert ha az a vár egyszer áll, holtunkig nyűnek. Éljünk magyarokul! 
Ha más nem tart velünk, megyünk törökre, mi, kopjások! 


— Majd én megmondom hova merjetek! — szólalt meg a bíróné. 


A csúfondáros szó olyan jól esett a szorongó lelkeknek, hogy egyszerre 
kitört a nevetés, mindenki hálátlanul megfeledkezett a kopjások derék 
tetteiről. Amazok tűzbe borult orcával feleseltek vissza. Végtére felugráltak 
ültükből, s vad fegyverrázás közepette fogadkoztak, hogy komolyan 
gondolták, amit mondtak. 


Mintegy varázsszóra mindenki elnémult. A tömeg kettévált, s utat nyitott 
Takács Bonifácnak, ki nemrég éppen indult el Vastagpalánkra, most a 
meszelt falnál fehérebbre színtelenedett az arca. Szutykos gatyáját a combján 
meglucskosította szakadó vére. Szólásnyi ereje sem maradt. Körülfogták, 
támogatták, el ne aléljon valamiképpen, elfektették egy halom szalmán a szín 
kapujában. A bíró pálinkát csurgatott vacogó ajkai közé. 

Egy darabig szinte megkövülten lestek, lesz-e ereje megszólalni, vagy 
vele hantolják el a titkát, ha a szája örökre lezárul. Amaz nyögött 
keservesen, s oda-oda kapott sebesült combjához. Annyi máris nyilvánvaló 
volt, hogy egyhamar nem mond búcsút a földi létnek, annál sokkal 
derekasabban nyögött. 

Pajzsgyártó néhány korty pálinkát megint a szájába löttyentett, s mintha 
ezzel megvásárolta volna magának a jogot a követelőzésre, ráförmedt 
keményen az emberre: 


— Szedd össze magad, hé! És beszélj! 

Takács Bonifác pedig engedelmesen beszámolt tapasztalatairól. Halkan 
beszélt, de a templomi csendességben egyetlen szavát sem vétették el. A 
török minden utat elrekesztett a palánkvár körül. Ő maga élt a gyanúperrel, 
hogy a kövesúton nem érhet oda, a bozótosnak vágott hát neki. De térhetett 
bármerre, mindenhol török őrség táborozott, mindenhol istentelen 
némaságban. Addig próbálkozott, míg egyszer belébotlott három akindzsibe. 
Rálőttek, eltalálták, hanyatt-homlok bezuhant egy szakadékba, eszméletét 
vesztette, nem mozdult, a török holtnak vélte. Ennek köszönte menekültét, 
meg annak, hogy egy idő múltán fölérzett. Akkor már volt annyi ereje, hogy a 
szakadékból idáig vergődjön. 

— Hallottátok? — kérdezte a bíró. 


Úgy látszott, mindenki erre a biztatásra várt, mert a nagy csönd egyszerre 
fölszakadt. Ozönlött a szó. Ki-ki magyarázni kezdte, mi lehet a török 
szándéka, s miben keressenek védelmet ellene. 

— Adjon még pálinkát, kend! — nyögött Takács Bonifác. A bíró ugyan 
hallotta, de amit akart, megtudta, minek adott volna. 


Megint elült a zsivajgás, ezúttal Kovács Gergely jóvoltából. Kevés híja 
volt, hogy vad vágtatásában bele nem szaladt az udvaron összegyült népbe. 
Még ágaskodott a lova, már kiáltotta a palotai kapitány üzenetét. 


— Ha a török betör, a kapitány úr 1s itt leszen. Addig türelmeskedjék a falu 
nyugodalomban. 


— Hallottátok? — kérdezte a bíró még öblösebben, mint annak előtte. 
Fölhágott a tornác lépcsejére, s megrázta a két karját minden erejéből. 

— A pogány a falu határában. Vastagpalánk nem segíthet, Tihany, Vázsony, 
Veszprém késlekedik a segedelemmel. . . 


Szünetet tartott, s a tekintetét körüljártatta a némán figyelő embereken. 
— Meghódolunk! — mondta aztán. 


Mély, ijedt csönd támadt. Majd mint valami halál hírnöke, megszólalt a 
bibliás szavú Sete Abrahám: 


— Elvégeztetett! 
— Mit mondott kend? — kiáltott Borvető Dénes a bíróra. 


Két ugrással ott termett a tornác előtt. Nyoma sem látszott már rajta 
előbbi rémületének. Vézna volt, nyeszlett volt, mégis úgy szállott szembe a 

nagy, tagbaszakadt emberrel, mintha bizonyos volna győzelmében: 


— A kend pofáját bocskortalpnak is restellném elfogadni! — mondta 
olyanformán, mint aki kiköp. 

Pajzsgyártó se hátra nem hőkölt, se meg nem rendült. Egy pillanatig arra 
gondolt, hogy megtiporja ezt a nyomorultat, ki neki dolgozik, s kölyökkorától 
az ő kenyerét ette. 

Időközben odasereglett Borvető mellé a szegényszer többi lakója, Kaszás 
Gergely, Zsikó Mihály, Sete Ábrahám, ki most azon a véleményen volt, hogy 
mégsem végeztetett el a falu sorsa. Jött a sebhelyes arcú Gerső Máté, s 
utolsónak a dongalábú Sóvágó Ádám, ki mindenkinél lassabban járt, 
mégsem hiányzott sehonnan. S már ott döfölték a levegőt frissen köszörült 
kopjáikkal a legények is. 

— Kend szakasztotta ránk a vészt! — vágta Dani a bíró szemébe az 
igazságot. 

De nem hallgatott rá senki, maga a bíró sem. Zűrzavaros kiáltozás tört ki. 
A mozdulatok elárulták kinek-kinek az érzületét, hiszen másként beszél, ki 
mindjárt fegyverre kelne, másként a meghunyászkodó, s megint másként, ki 
úgy véli, hogy túljárhat mindenki eszén. 

Zászlóul szolgált a kiáltozás, annyi haszna megvolt. Hiába gyűlölte 
Duhajosi gazda a bírót, mögéje állott, csakúgy, mint Füles Gergő apja, igazi 
nevén Tenyeres Gergő. Egyik szavával a bíró igazát védelmezte, másikkal a 
fiát gyalázta. Egyébként testre egyforma volt apa és fiú, csupán 
terjedelemben különbözött. 


— Meghódolunk! — hirdette Füsüsné is, és szilajul magához szorította 
Borkát. Gyülölte ugyan Duhajosit, a gazdáját, de az eszét szerfölött becsülte. 
Ha a bíró 15 meghódolásra biztat, Duhajos:i is, nyilván velük a bölcsesség. 


A vagyonosabbak többnyire a bírót pártolták. Kacsintó Kis meg a molnár 
azt tartották célszerűnek, ha megbújnak a Bakonyban, s a vész eloszoltán 
térnek vissza Szabadlakra. S nem kételkedtek benne, hogy a török vagy 
visszavonul, miután megszedte magát, vagy a király küld csapatot ellene. 


Leglármásabbak a kopjások meg a szegényszeriek voltak. Lelkesen 
bizonygatták, hogy fegyverfogható emberben nem lesz hiány. Nemcsak az ő 
szabadságukra tör a pogány, a többi falura 15 ugyanaz a sors vár. Akad majd 
Herenden meg másutt is, ki megérti, hogy fegyverrel kell szembeszállni a 

fegyveres ellenséggel. 

De mielőtt bármit végezhettek volna, mielőtt mindenki elmondhatta volna 
a gondolatát, beszaladt az udvarra a két őr, kik a bíró parancsára az utat 
vigyázták. 

— Jön a török! Rajtunk a török! — kiáltozták messziről. 

Az udvart megint megülte a csönd. 

— Mit tapasztaltatok? — szólalt meg a bíró, mikor a két őr már leugrott 
lováról. 

Amazok nem a falu határában őrködtek, hanem távolabb. Tiszta volt az 
idő, jól elláttak oda, hol az út egy alacsony domb aljában befordul 
Vastagpalánknak. Nem járt arra se ember, se állat. Egyszerre arra lettek 
figyelmesek, hogy gomolygó por tölti meg a völgyet. A porfelhő lassúdan 
közeledett, mígnem az útra lebbent. Ekkor már a fegyverek csillogása 15 
látszott, amint át-áttört a szürkeségen. 

— Erős had lehet — vélte az őrül küldött paraszt —, a portyázók sebesen 
jönnek, mint a villámcsapás. 

— Meghódolunk! — kiáltotta a bíró még egyszer. 

Az indulat szederjessé rútította az ábrázatát. Azzal bement a házba. 

A sokadalom Java szétrebbent. Ki-ki rohant, hogy biztonságosan elrejtse, 
mit megmenthet a vagyonából. 

Nemsokára már csak a kopjások s a szegényszer parasztjai maradtak az 
udvaron. S ahogy álldogáltak, mintha lanyhulni kezdett volna előbbi 
lelkesedésük. Dani odalépett Borvető elé, s maga mögé mutatott, a 
kopjásokra: 

— Mi a Kokashegyre megyünk. Kendtek velünk tartanak-e? 

— Nem bíró ez, hanem lábra kelt kapca — szólalt meg Borvető, mint aki 
nagy ideig tűnődött, míg eljutott erre az eredményre. Aztán amúgy félvállról 
megjegyezte: 

— Megyünk hát. Hogyne mennénk. 

Megbeszélték, hogy a hegy aljában találkoznak, s már indultak is, 
málházni, fegyverkezni, minden szükségesről gondoskodni. 

Dani széjjeltekintett az üres udvaron. Mikor látta, hogy senki szeme rajta, 

hátrafutott a trágyadombhoz, előkotorta a bíró kincsét, melyet igen dísztelen 
állapotban látott viszont, és besuvasztotta a tarisznyájába. Fölment a 
padlásra, amennyi férőhely még akadt a tarisznyában, kitöltötte szalonnával, 
kolbásszal. Aztán az istállóban megnyergelte a bíró legerősebb lovát. 


Ezt már Pajzsgyártóné 15 észrevette: 

— Hová mégy, te gyalogdisznó? — kérdezte. 

Megütődött Dani ezen a furcsa kérdésen. Ugyan bizony mi késztethette a 
bírónét, hogy éppen akkor nevezze ilyenformán, mikor lóháton ült? 


— A kend szépségét keresem — felelt —, s meg nem térek, ha csak azzal 
nem. 

Ezen meg a bíróné rőkönyödött meg. Mire magához tért, Dani már 
vágtatott a kövesúton, hol kis híján beleütközött Kacsintó Kis három 
púposra rakott szekerébe. Kacsintó Kisék a Bakonyba mentek, hogy 
megvárják derűsebb idők kivirradtát. 

Ezalatt Pajzsgyártó bíró fölöltötte ünnepi ruháját, hogy illendőn fogadja 
magyar földön a törököt, s megindult elébe. 

A porfelhő lomhán közeledett. 

A nevezetes porfelhőt, mely olyannyira megriasztotta Szabadlak 
békességhez szokott népét, a ravasz Husszein verte föl. Nem egymaga 
természetesen. Az érdem azonban mindenképpen az övé. 


Egyszóval a ravasz Husszein kijátszotta az üldöző hajdúkat, és épségben 
visszatért a török várba, hol szállása volt. A bujdosás cudarul elcsigázta. 
Noha majd összecsuklott nagy gyöngeségében, előbb evett-ivott, s csak 
azután heveredett le, hogy testét-lelkét megújítsa. Aludt egy fél napot, megint 
evett, megint Ivott. 

Mindezek után úgy érezte, hogy elegendő ereje van meghánynia-vetnie, 
mihez fogjon. Leült a földre, s tekintetét a tevéken jártatta. A teve bölcs 
állat, higgadt állat. 


A tevék kérődztek, Husszein meg számot vetett minden körülménnyel. 
Elsősorban azzal, hogy Dani azóta nyilván értesítette a bírót, hogy törököt 
látott ólálkodm a kertjében, tehát a bíró minden bizonnyal más rejteket 
keresett a talléros ládának. A ládára annyira vágyakozott a ravasz Husszein, 
hogy majd eleredt a nyála, ha csak rá gondolt. Ahogy tovább jártatta elméjét, 
már azt 15 tudta, hogy sokkalta kedvezőbb, ha az arany kéttizedét megkapja, 
mintha az egész kincs a bíróé marad. Mindezek után úgy végzett magában, 
hogy nyolc társával éjnek idején rajtaüt a bíró portáján. Vagy odaadja a bíró 
az aranyat, vagy megfontoltan lenyiszálják a fejét. 

Alkalmasnak látszott a terv, s a tevék 15 olyanformán kérődztek, mintha 
helyeselnék. Kiválasztotta hát nyolc leghívebb barátját, s megbújt velük a 
bokrok között, tanácskozásra. Az akindzsik lezöttyentek vele szemben, sötét 
tekintetüket ráfüggesztették. 


Igazhitűhöz méltó módon Husszein ekként kezdte: 
— Ki magára nem gondol, arról Allah 15 megfeledkezik. 
A nyolc akindzsi intett, hogy ők sem vélekednek különben. 


— Ismertem egy embert — folytatta Husszein —, ki érdemben túltett a 
nagyvezíren, de soha semmire nem vitte, mivelhogy úgy rejtegette érdemét, 
mint fukar az aranyát. Ismertem egy másik embert, ki elrejtette az aranyát, 

szakasztott úgy, ahogy az érdemes ember az érdemet. Az érdemet más meg 
nem szerezheti, még ha nemis őrzi fegyveres strázsa. De ki elrejti aranyát, s 
nem őrzi, könnyen elveszítheti. Ismerek egy harmadik embert, aki 
ravaszsággal kifürkészte, hova rejtette aranyát a második ember. 


A nyolc akindzsi meg sem mukkant, de figyelt rendületlenül. 
— Az a harmadik ember én vagyok — tudósította társait Husszein. 


Erre az akindzsik sűrün bólogatni kezdtek, amivel bizonyára azt mondták, 
hogy jó az érdem, de az arany többet ér, mivelhogy aranyon mindenkor lehet 
érdemet vásárolni, de érdemmel nem mindig juthat aranyhoz a halandó 
ember. 


— Szedjük meg együtt ravaszságom gyümölcsét — fűzte tovább a szót 
Husszein. 


Némi megfontolás után az egyik akindzsi megszólalt: 


— Ismertem egy embert, ki nyolc vendéget hívott asztalához. Ott voltam a 
temetésén 15. Nyolc vendége nyolcfelé vágta, mert egy negyed báránnyal 
több nem került az asztalra. 


— Az én ravaszságom tíz szép gyümölcsöt termett — mondta Husszein. — 
Egyen-egyen 15 megosztozhatna tíz ember, olyan gyümölcsök azok. Kilencen 
vagyunk rá. Minden ember egy-egy gyümölcsöt kap, a tizedik gyümölcs meg 
a ravaszságot illett. 


Tanácskozásképpen az akindzsik összenéztek. Bólogattak egyetértőn. 
— Ha Allah is úgy akarja, indulhatunk — szólalt meg a legöregebb. 


Alig hágta át a delelőt a nap, már a Balaton iránt ügettek, hogy onnan a 
völgyeken át megközelítsék a kolostort. Husszein vezette őket, ki akkor 
ismerte meg ezt a rejtett csapást, mikor a bíró után lopakodott volt. 


A Balatonig rejtőzve mentek, s külön-külön, hogy szemet ne szúrjanak az 
őröknek. De a nádasban, majd a dombok között, a magyar király földjén, 
biztonságban érezték magukat, s a nyelvük 15 megoldódott. Szerették az 
aranyat mindannyian, s egyéb öröm híján számolgatták. Szinte a csengését 15 
hallották, annyi erővel képzelték maguk elé. 

Hamvasodott a levegő, hűvösödött a szagos erdei csönd. Egyszerre 
lódobogást hallottak. Kitértek sietve rézsút, be a cserjésbe, hogy 
meglapuljanak, míg a vész elvonul. Allah azonban úgy rendelte, hogy az 

egyik ló nyihogni kezdjen. S ez az egyetlen, kurta nyihogás a földre verte 
Husszein ravaszságának mind a tíz gyümölcsét. Lovasok csörtettek be a 
bokrok közé, kezükben duhajul villogó görbe handzsár. Mit tehettek az 
akindzsik, muzulmáni alázattal lebaktattak a völgybe. A szívük összeszorult, 
mert ki foglyul ejtette őket, nem más volt, hanem maga Akibár aga, 
legrettenetesebb parancsolójuk. 


Az aga nem szólt egy árva szót sem, mintha némaságra tett volna 
fogadalmat. Fejét zöld turbán övezte, mivelhogy Mekkát megjárta már. 
Horgas orra belebukott sűrű szakállába, koromszín szeme álmosan villogott. 
Fénylő feketeségében úgy festett, mintha forró olajból rántották volna kt. 
Miután megszemlélte a szökevényeket, méltósággal intett, hogy fegyverezzék 
le őket, maga megsarkantyúzta a lovát. 


Husszein most visszafelé ügetett ugyanazon az úton, melyen idáig 
elkalandozott. Akkor a reménység ösztökélte, most félelem súlyosodott a 
vállán. S ha beszélhet, minden bizonnyal elmondta volna, hogy ismert egy 
embert, ki ravaszságával hivalkodott, de ostobasága tőrbe csalta. 
Töredelmesen belátta, hogy a tizedik gyümölcsöt meg nem érdemelte volna, 
még ha kedvezőbb is a szerencse. Nem ravasz az, ki a véletlenre 
hagyatkozik. 


Az őrök beszélgettek, s elejtett szavaikból megtudta, hogy a rettenetes 
agát mi cél terelte a dombok közé. A birkák útját fürkészte, mert az a 
gondolat fogamzott meg tündöklő elméjében, hogy ezentúl nem aranyon, 
hanem fegyveren veszi meg a birkát. Bejárta hát az erdőt a juhok 
elpöttyögetetett jelei vezérletével. Igen bosszús volt. Akolra ugyanis sehol 
sem lelt, sem legelésző nyájra, az útjelzőkkel viszont meg nem elégedhetett. 


Mihelyt belovagoltak a táborba, Akibár aga megkorbácsoltatta a 
szökevényeket. Későre járt az idő, az estéli csöndességet olyan fájdalmas 
üvöltés verte föl, hogy a tevék pofájában megállott a visszakérődzött fű, a 
dervisek pedig elsápadtak irigységükben. Ilyen messzi hangzón s 
hátborzongatón ők maguk sem tudtak üvölteni, holott ez a hivatásukhoz 
tartozott. 


Másnap Husszein megvallotta, milyen járatban kelt útra. 


Akibár aga földerült a hallottakon. Olyannyira, hogy a rendbontókat nem 
vonatta karóba, holott mindenkor erősen kedvelte ezt a büntetést. Nem 
kegyelemből, hanem merő feledékenységből. Ahogy bölcs igazhitűhöz illik, 

törökülésbe ereszkedett egy drága perzsaszőnyegen, melyet hazájából hozott 
magával. lekintetét gyöngyös saruja talpára szögezte, s elmélkedett mély 
mozdulatlanságban. 


Mihelyt végzett az elmélkedéssel, két pribék kémet hívatott maga elé. 
Megparancsolta nekik, hogy a szabadlaki bírót tartsák szemmel, s ha 
menekülni készülne, tüstént tudósítsák felőle. 


A pribékek kihátráltak a sátorból, Akibár aga maga elé parancsolta a 
defterdárt. 


Habil defterdár régente egy háremben hivataloskodott. Ebben a tisztjében 
férfias szikársága visszahozhatatlanul elpártolt tőle. Kárpótlásul viszont 
nemcsak asszonyosan meggömbölyödött, hanem megtanult írni, olvasni, 
számolni, s oly sokra vitte a műveltségben, hogy soha nem panaszkodott, 
mert hite szerint jó vásárt csinált. Viselkedése, szavajárása az előkelő 
környezet hatására példásan kicsiszolódott. S ebben tetemes része volt a 
költészetnek 15, melyet Habil a háremben kedvelt meg, s jeles tehetséggel 
művelt. 


Egyébiránt a háremben sokkal gömbölyűbbre hízott, mint amilyen 
mostanság volt. Azóta megszottyant hajdan dagadó kövérsége, csontján a 
hús, húsán a háj, testén a ruha ernyedten lötyögött. Szeme gödre 
megszürkült, mintha okulárét viselne, s tekintetét megtompította a gyakori 
szenvedés. Valami rejtelmes nyavalya emésztette a nyomorultat. Orvosa 
meghagyta, hogy munkáját fekve végezze, s a tanács nem volt haszontalan, 
mert ebben a helyzetben minden fájdalma megszűnt. 


Akibár aga jóságosan intett. Ez azt jelentette, hogy Habil defterdár 
ledőlhet a kerevetre, amit meg 15 cselekedett késedelem nélkül. Elterült 
puhán, és hűséges kutyaszemmel lesett föl urára. Maga az aga daliásan 
lépegetett a sátorban fel és alá. Ahogy vitézlő férfiúhoz illik, Jobb szeretett 
lábon gondolkozni. 


A defterdárt azért rendelte színe elé, hogy megtanácskozza vele az 
aranyszerző vállalkozást. Sok embernek volt esze a török táborban, de 
annyi, hogy másnak is jusson belőle, egyedül Habilnak. Miután mindent 
megtudott a körülményekről meg az aga tervéről, a defterdár kilottyantotta 
fonnyadt színű nyelvét, körülnyalta a száját, s ezt mondta, költőien, ahogy 
mindenkor beszélt: 

— A bátorság sólyma csak egyszer lakhat jól a fukarság kertjében. 
Az aga bólintott, hogy megértette. Habil folytatta: 


— A fukarság kertje nem maga termi virágait, hanem a szorgalom 
szántóiról gyűjti be a termést. Csavarjuk hát fejünk köré a bölcsesség 
turbánját, s bocsássuk ki markunkból az önmérséklet kantárját. 


— Kieresztjük — határozott az aga villámgyorsan. 

, Aranyból sosem lehet elég" — tartja a régi perzsa mondás. 

Akibár tehát úgy végzett magában, hogy nem elégszik meg a bíró 
aranyával, hanem meghódoltatja az egész környéket. S a birkát, amit a bíró 


pénzen vett meg a parasztoktól, ő megveszi adóban. Hiszen a fukarság kertje 
a szorgalom termésével bővelkedik. 


Mindezek után az aga meghagyta a defterdárnak, mitévő legyen. S mivel 
az ész egymagában gyönge ezen a háborús földön, mellé adta a foghíjas Alit, 
hogy az erő megsegítse az észt, ha ingadozna. 


Habil fölkászolódott, a táborban fölvijjogtak a sípok, megperdültek a 
dobok. Alkonyatkor a török már két falu népét hajtotta a kolostor romjai 
felé, ásóval, kapával, csákánnyal, baltával. Maga az ékes beszédű defterdár 
négy sor puha csemeletpokrócot teríttetett egy szekér aljába, s ráheveredett 
szomorún. Utazni még kényelemben sem szeretett. 


Még aznap útra kelt maga Akibár is. Széles körben körülfogta 
fegyvereseivel Vastagpalánkot. A katonák sátrat vertek, s példás csöndben 
táboroztak, vaksötétben, mivelhogy tüzet sem gyújthattak, meg ne 
neszelhessék a palánkvár katonái a vesztükre vetett cselt. 

Virradatkor a vitéz aga lóra ült, s húsz válogatott lovasával odavágtatott a 
palánkvár előtti tágas irtásra. Ott megrántotta a kantárt, a csapat nyugodtan, 
lépésben keresztülvonult a szabad téren. Nem egyebet akart az aga, mint 
hogy az őrség számolhassa meg, hányan vannak. 

De ha ezt akarta, rosszul számított. Se embert nem látott a várfalon, se zaj 
nem ütötte meg a fülét. Azazhogy mikor erősebben odafigyelt, horkolást 
hallott, lustán emelkedő, lustán aláereszkedő, lustán rezgő horkolást. 

— Majd csak fölserkennek — vélte az aga, s azzal visszafelé 15 megtették az 
előbbi utat. 


Változás valóban történt. Nem más, csak annyi, hogy a horkolás elnémult, 

s az egyik kas mögül egy ember tápászkodott föl. Fejét hátravetette, s 
állhatatosan csukott szemmel nyújtózni kezdett, s szinte nőtt, növekedett 
nyújtózás közben. Mikor utolérte a tulajdon magasságát, ásításra nyitotta a 
száját. 

Ahányan voltak, mind az ásító bajorra szegezték tekintetüket. Az aga 
Perzsiából jött ide. Akadtak csapatában tatárok, kurdok, arabok, rácok, 
görögök, albánok. De ha még tíz más nemzetség tagjai odavetődnek, azok 15 
csak ámuldoztak volna. Idelentről úgy látszott, mintha az ásítás a derék őr 
fejét keresztben kettőbe hasította volna. 


Mikor a zsoldos ásítása delelőjére ért, a szeme 1s kinyílott. Vesztére, mert 
meglátta a török lovasokat, melléből tagolatlan bömbölés tört elő, maga meg 
rohanni kezdett lefelé. Tompa huppanás jelezte, hogy nem a talpára esett a 
várudvaron. Mint adott jelre, öt-hat fej tűnt föl a várfalon. Azok is csak 
félig, megbújva az ágyúkasok, a fal árnyékában, készen arra, hogy 
lebukjanak menten, ha valami fenyegetőt észlelnek. A várudvarról zörgés, 
fejvesztett futkosás, kiabálás hallatszott. 


Akibár aga előreléptetett. Olyan közel nyomult a várhoz, hogy a 
puskagolyó könnyen kárt tehetett volna benne, ha valaki lőni merészel. 


— A kapitánnyal akarok szót váltani! — kiáltotta. 

Egy darabig semmi válasz nem jött. Aztán hirtelen lebukott az előbbi 
kukucskálók feje. Nyilván azért, mert odalent a várudvaron kilépett a 
szobájából Panzerkopf kapitány, talpig vasban. Mellette négy zsoldos, 
lövésre kész puskával. A kapitány a vár másik vége felé kémlelt, hol a 
hajdúk ütöttek szállást. Ordítozás, tülekedés zaja verte föl a csöndet, majd 
sebes kopogás közeledett. Barkó Dénes, a hajdúk tizedese Jött futvást, lobot 
vetett benne a méltatlankodás. Mindamellett a belső béke érdekében 
megzabolázta mérgét, s nem ordított, holott oka lett volna rá. 


— Fel nem foghatom, mi történt, kapitány uram — mondotta. 


Panzerkopf tudta, mi történt, hiszen ő parancsolt a várban. Úgy tett mégis, 
mintha sejtelme sem volna semmiről. Artatlanul tudakolta: 


— Mit nem foghatsz föl? 


— Török áll a vár alatt — folytatta Barkó Dénes, s izgalmában vadul 
nyargalászott az ádámcsutkája fel és alá a nyakán —, kegyelmed pedig azzal 
kezdi a hadakozást, hogy zsoldosaival lefegyverezte a hajdúimat. Talán 
bizony elfeledte kegyelmed, hogy a pogány az ellenség, nem mi, szegény 
magyarok? 

— Nohát, ha csak ezt nem foghatod föl — felelt a vitéz kapitány —, szent lesz 
a béke közöttünk. A hajdúk verekedő szerzet, mi zsoldosok pedig óvjuk a 
frigyet. Nem esik bántódása egyik legényednek sem. Most pedig gyere 
velem a bástyatetőre, hadd lássuk, miben mesterkedik a török. 


Onnan a magasból oly szemgyönyörködtetőn festett a török csapat, hogy 
Panzerkopf akaratlanul is elbámult. Ejnye! — mondta volna, ha nem neveli rá 
a hadi szokás, hogy ilyen vitézi alkalmakkor más viselkedés való. 
Összevonta hát mérgesen a szemöldökét, s harapósan megkérdezte: 


— Mit akarsz? 

— Bajra hívlak — válaszolt Akibár aga. 

— Bajra? — ismételte a derék kapitány, mintha nem akarna hinni a fülének. 
— Hát nem hallottad, hogy a mi császárunk békét kötött a ti szultánotokkal? 

— Ó — válaszolt a török —, a te császárod nem haragszik meg, ha levágott 
fejemet a nyeregkápádra akasztod. S a felséges padisah homloka sem borul 
gyászba, ha hírét veszi, hogy leszeltem a fejed. 

Panzerkopf egy darabig izzadság borította homlokát törülgette, végtére 
azonban csak rálelt az alkalmas válaszra: 


— Lehet, hogy a felséges padisah megbocsátana neked, de az én császárom 
rettentőn haragos ember. 


— Panzerkopf kapitány, neked inadba szállt a bátorságod. 


— Élő ember engem megrettenni sohasem látott — válaszolt Panzerkopf, 
kidüllesztette a mellét, s a kardjára csapott. 


A rettenetes aga egy darabig szép szóval hívogatta bajviadalra a 
kapitányt. Mikor látta, hogy nem boldogul, hangot váltott: 


— Te tetvekkel társalkodó rühös kutya! — kiáltotta. — Te bádogfazékba 
bújtatott gyáva nyúl! Te szeméten hizlalt ártány! Te szégyene a férfiúi 
nemnek, asszonyok közt is legutolsó! Gyere, éhesek a kutyáim, hadd 
aprítsalak fel nekik! 


— Vagy menjen kegyelmed, vagy bocsásson engem oda! — sürgette 
félhangon a tizedes. Akibár ezalatt tovább folytatta a gyalázkodást, oly 
csúfosan, hogy a katonái döcögtek kacagtukban. Barkó Dénes arca meg 
lángba borult. De Panzerkopf kapitány egyetlen pillanatra sem rendült meg. 


— Menjen már kegyelmed — csattant föl a tizedes —, különben lecsúszik a 
gatya rólam szégyenletemben! 


Rohant volna le a bástyáról hogy kardot, páncélt öltsön, s megvívjon 
maga a törökkel. Ezt a kapitány nem hagyhatta. Amint a tizedes oldalt 
fordult, megtaszította gyorsan. Amannak annyi ideje sem maradt, hogy 
elkáromkodja magát, lezuhant az udvarra, majd a nyakát szegte. Ott a 
zsoldosok rárontottak, megkötözték, s betuszkolták a tömlöcbe. 


— No — fordult a kapitány Akibár aga felé —, most már nyugodtan 
beszélhetünk. Mondd el illedelmesen, mi szél hozott ide? 


— A várat akarom. 
— A várat? — rebbent meg Panzerkopf kapitány szeme. 
— Vagy fegyveren, vagy aranyon — válaszolt a török. 

15 


A porfelhő elmondhatatlan tunyasággal hömpölygött a falu felé. 
Rágomolyodott az útmenti fákra, végighintette a réteket, s egyre hosszabb 
uszályt lengetett maga mögött. 


Ezenközben innen is, onnan 15 szivárgott a nép a Kokashegy felé. 
Nemcsak a kopjások, jóformán az egész szegényszer fölkerekedett, 
asszonyostul, gyerekestül, jószágostul. Mindenki útnak indult, ki többre 
becsülte a szabadságot a szolgasornál. Nyikorogtak a szekerek, el-elakadtak 
a gödrökben, ökrök, tehenek, bivalyok nyakán panaszkodott az iíga. Emitt 
törött kereke helyébe iparkodott újat tenni egy földühödt paraszt, s 
káromkodott, akárcsak mindenki, kinek baja támadt a kegyetlen 
vándorlásban. S az aljtól fölfelé reszkettek, zörögtek a cserjék, hajladoztak 
az ágak, nyüzsgött, mozgott, bozsgott a domb, mintha lábra készülne kelni. A 
tetőn javában épültek a szállások, putri putri mellé, s a bokrokra vetve 
száradt a Írissen mosott vászonnemű. 


Minden újonnan érkezőnek Dani előtt kellett elhaladnia. Kopjája nyelére 
támaszkodott, s bölcs megfontolással igazította egyiket ide, a másikat 
amoda. S ha valaki szépszerével nem talált megállanm, a mellének szegezte a 
fegyvere vasát: 

— Vagy így, vagy úgy szót kell értenünk! — mondta ilyenkor zordonan. 

Segítségül ott ügyeskedett mellette Köcsög Pista, kezében kolbász és 
kenyér, hogy nagyobb kedve legyen a szorgoskodáshoz, meg Csima Péter. 
Rájuk azt a feladatot rótta, hogy fegyvert nyomjanak a kezébe minden 
épkézláb embernek, asszonynak, ki még nem készült föl a hadakozásra. 
Tellett a török temetőben ejtett zsákmányból. 


Egyszóval Dani olyan jártasan vezérkedett, mintha mást sem művelt volna 
életében. S erre szerfölött nagy szükség volt, mert az emberek magukra is 
gondoltak, a törökre is, de arra alig, hogy bátor sereggé kell nevelődniök. 


— A Jatagán elfogyott — mondta Köcsög Pista teleszájjal —, handzsár 15 már 
csak három van. 


Lehet, hogy Dani okos választ tudott volna adni a főbenjáró bejelentésre, 

de nem jutott rá ideje. A kokashegyi tábort egyik pillanatról a másikra, 
mintha az égből bocsátották volna alá őket, izgatottan röfögő disznók 
árasztották el. Veszettül futkostak, egy asszonyt feldöntöttek, kiborítottak egy 
teli bográcsot, gödörbe estek, megriasztották a legelésző lovakat, teheneket, 
és sivalkodtak, sivalkodtak. 


Aztán a disznók mögött, kaján mosoly az ábrázatán, megjelent Kondás 
Zsiga. A büszkeség majd szétvetette. 

— Ide hajtottam a csürhét! — hirdette meg fennen, amit amúgy 15 mindenki 
tudott. Azzal megfújta a tülkét. 

Sok munkát adott a konda, mindamellett a parasztok örültek a négylábon 
járó áldásnak. De még jobban föllelkesedtek, mikor Dani szólott hozzájuk. 


Úgy látszott, hogy kinek szándékában volt, eljött Kokashegyre. Déli 
kenyerezésre készülődtek a parasztok, ki főzött, ki rőzsét szedett, ki fát 
vágott. De a kezek mintegy varázsszóra megmerevedtek, az emberek 
odagyűltek Dani köré. 


— Ki katonának elszegődik, egy aranyat fizetek annak — mondta a kopjás 
legény. Ez a néhány szó rendítette meg a lelkeket. 


— Zsoldban? — tudakolta Borvető Dénes bölcsen. 

Dani bólintott. Ekkor előlépett Kondás Zsiga: 

— Nekem két arany jár, egy zsold fejében, egy a csürhéért. 

A legény rápillantott a kondásra, mint ki gondolkodóba esett, s erősen 
mérlegeli, miként szolgálja az igazságot. Zsiga képe újólag vigyorgásra 
húzódott. Dani ekkor fölemelte a fél lábát, s csak ennyit mondott: 

— Csődörösen beléd rúgok! 

Ezt mindenki helyeselte, hiszen a telhetetlennek mindenképpen fizetség 
jár. Zsiga óvatosan hátraszökkent, de nem felelt semmit. Az is lehet, hogy 
belenyugodott az ítéletbe. 

Ekkor a parasztok firtatni kezdték, ugyan bizony miből akar Dani zsoldot 
fizetni. A legény a bíró kincsét egy fa tövébe rejtette volt. Most odament, a 
szárától fogva fölemelte a tarisznyát, kivette belőle a bíró vaspántos ládáját, 
s rácsapott a tenyerével. 

— Itt a zsold. 


A ládában  megcsörrentek az  aranyforintok, olyan méltóságos 

csörrenéssel, hogy annak is torkában rekedt a szó, ki erősen kívánt beszélni. 
Az emberek szótlanul állották körül Danit, ki ott guggolt a láda mellett, s hol 
egyikre, hol másikra kacsintott, vagy laposat, vagy hetykét, kinek milyen 
dukált. A mosolygás egyre szélesebben virágzott az ábrázatán, egészséges 
fogai elővillantak. 


Jókedve átragadt a többiekre 1s. 


Aztán hirtelen felrántotta a láda fedelét. Arcáról levált a diadalmas 
mosolygás. Megszemlélte volt a zsákmányt, mégis elámult, akár a többiek, s 
csak úgy fölkiáltott meglepetésében: 

— Hűűű! 

Olyan erővel tört elő a mellekből a kiáltás, hogy harci kurjantásnak 15 
beillett volna. A szemek az aranyforintokra tapadtak, a kiáltás meg szállott, 


keményen, tömören a napsütéses levegőben, mígnem beleütődött egy hegybe, 
s visszafordult, honnan elindult volt. 


— Hű! — mondta a hegy csöndesebben. 


— Honnan vetted, ördöngös kölyke? — kérdezte Borvető. De nem Danira 
nézett, , hanem az aranyra. — Hunyorgott, s majd megbénult 
megilletődöttségében ennyi tömérdek kincs láttán. Kevés híja volt, hogy 
kalapot nem emelt, mivelhogy a vagyont tisztelni szokás. 


Egyhamar el sem lehetett volna, dönteni, az aranynak van-e nagyobb 
becsülete vagy az arany megszerzőjének. 


— A bíró kincse ez — mondta a legény, s azt sem hallgatta el, hogy a török 
veszedelmet Pajzsgyártó kalmárkodása szakasztotta rájuk. Ekként tudta meg 
Szabadlak népe a bíró árulását. Az undokságos újságot ki-ki természetéhez 
képest fogadta. Volt, kinek leesett az álla, volt, ki káromkodott, átkozódott, 
az öklét rázta. Néhányan bosszút fogadtak, olyan iszonytatón, hogy a tulajdon 
hátuk lúdbőrössé borzolódott. 


A bibliás szavú Sete Ábrahám lelt elsőnek szavára: 


— Ha most elosztogatod — intette a legényt —, deresen csapat holttá a 
gazdád. 

Mikor pedig látta, hogy Kopjás Dani nem figyel rá, hanem rendre a 
markába nyom mindenkinek egy-egy aranyat zsoldban, prófétai hangon 
kinyilatkoztatta: 

— Elvégeztetett! 


— Ez bizony egykönnyen nem végeztetik el — vágott vissza Köcsög Pista, s 
valóban bőségesen maradt az aranyból a zsold kifizetése után 15. 


— Ez a háború kedvezőbben kezdődik a többinél — vélte a dongalábú 
Sóvágó Ádám. Azzal elsomfordált, nyilván, hogy a forintját elássa. S ezt 
mások 1s megcselekedték. Hagyján, ha az ember elvész, legalább a pénz ne 
pusztuljon vele. 


— No — fordult Dan Borvető Déneshez —, vegyen kend maga mellé három 
fegyveres embert, s őrizzék meg híven a kincstárat. Híja ne támadjon. En a 
faluba osonok, s kikémlelem, mit művel a török. 


A Kokashegy, melyet Dani táborul választott a kopjásoknak, Vastagpalánk 
és a kolostor romjai között emelkedett, s valójában domb volt, de hegynek 
tisztelték, lévén a hegy nagyságosabb nevezet. 


A palánkot ugyan az erdő fái elfödték a kutató szem elől, s a kolostor 
romjaiból sem látszott több a torony csúcsánál, viszont az utat, mely egyiktől 
és másiktól a faluba vitt, innen jól szemmel lehetett tartani. Amellett a 
Kokashegy a rejtőzésnek 1s fölöttébb kedvezett. Hajdan erdő borította, azóta 
sűrű cserje sarjadt az irtáson, néhol embermagasságnyira nyúlott, máshol 
azon 1s túl. 


Dam fogta a kopjáját, és fölkapaszkodott a domb ormára. A palánkvár 
felől kanyargó út fölött még ott lebegett a baljós szürkeség maradéka. Maga 
a falu porba borult, nem egyenletesen azonban; a bíró portája táján terjengett 
legvastagabban a felhő, vagyis innen eredt. Muzsikaszó szállongott a 
csöndes légen át, a nagy távolság megvékonyította, idefent cirpelésnek 
hallatszott. Villanások is cikáztak, nyilván fegyverek vasának villanásat. 

— Mulat a pogánnyal cimboráló — morogta magában a legény, s a bíróra 
értette. Ki 15 köpött mindjárt, mintha bepiszkította volna a száját. 

Lecsúszott a fáról, s késedelem nélkül a falunak vette útját. De alig került 
meg két-három bokrot, megállott, mivelhogy egy panaszos hang a nevén 
szólította. 


— Ne óbégass, Menyhárt, hallod-e? — rótta meg a szeplős lantost. 


— Hogyne óbégatnék, hogyne siránkoznék, hogyne panaszkodnék! — 
válaszolt amaz szemrehányóan, közeledőben a cserjék közt. 

— Hogyne jajgatnék — folytatta aztán, szemtől szemben barátjával —, mikor 
az egész hegyet bejártam, de sehol a nyomára nem akadtam. Jaj, minő 
gyászos sors vár szegényre! Elete virágjában, szépsége teljében tapossák 
sárba! Meghűl a lélek bennem, ha csak rágondolok. 

— Ugyan bizony kiről beszélsz? 


— Gyalog lélek verhet tanyát benned, ha magadtól rá nem jössz. Kiről 
másról beszélhetnék, ha nem Borkáról?! 


Menyhárt folytatta volna, de még ki sem tátotta a száját, már nem látta 
Danit. Csak a hajladozó ágak árulták el, hogy merre halad, s a lába 
dobogása, hogy erősen stet. 

— Várj meg már, te! — kiáltott utána. — Ketten többre megyünk! 

De amaz se meg nem állt, se meg nem válaszolt. Az ijedtség s a szégyen 
marokra fogta a szívét. Az ijedtség, hogy a lánynak baja eshet, a szégyen, 
hogy nem gondolt rá magától. Holott keményen fogadkozott volt, hogy nem 
engedi török kézre, még ha éltével kell 15 megváltania. Rohant hát, ahogy a 
lába bírta, arcát-kezét tüske sebezte meg, untalan megcsúszott, a mellén 
végigvágott egy-egy ügyetlenül félrehajtott ág. Oda sem figyelt, meg sem 
érezte, mint ahogy Menyhárt kétségbeesett kiáltásait sem hallotta. 


A Kokashegy lábáról a szegényszernek fordult, ahol Borka lakott az 
anyjával. A szegényszer kihaltnak látszott, sehol egy ember, sehol egy állat, 
még az aprójószág sem sürgött-forgott, kapirgált. Egyéb zaj nem hallatszott, 
mint a mulatozásé, mely tovább tombolt a bíró udvarában. 


Ekkor végre fölfigyelt Dongó Menyhártra, ki nem elégedett meg a 
kiáltozással, hanem integetett 15. Török ugyan nem látszott se közelben, se 
távolban, de kiabálni semmiképpen nem volt bölcs dolog. Jelt adott hát 
Menyhártnak, hogy csituljon el, mert megvárja. 


Amaz elnémult nyomban, s meglassította a lépést. Kimerült a reménytelen 
rohanásban, s ha nem restelli, megállott volna, hogy kifújja magát. 


— Mihez fogunk? — kérdezte elfulladó hangon, s megigazította lantját. 

— Sok mindenhez, kivéve egy dolgot. 

— Az az egy mi? — kíváncsiskodott Menyhárt. 

— Az az egy az éneklés — válaszolt Dani mogorván. 

Se Borkát, se az anyját nem lelték otthon. A falu maradék népe a bíró 

portájára sereglett, oda vonzotta őket 15 a vidám zengedelem. Messziről 
meglátszott, hogy nem fenyegeti életveszély az embereket. Előbb azok tűntek 
föl, akik a fára másztak, s onnan tekintettek alá jókedvün. Két juharfa őrizte 
a bíró kapuját, majd leroskadtak, úgy meglepte ágaikat a nép. A kaputól nem 
messzi, a fák alatt öt málhás szekér állott. Ponyva fedte valamennyit, 
mindamellett a figyelmes szemlélő kitalálhatta a rakományukat. Másként fest 
a fegyver s a puskaporos hordó a ponyva alatt, mint a posztó, a liszt vagy az 
oldalas. Két zsoldos ácsorgott körülöttük őrségben. Mindez azt mutatta, 
hogy Panzerkopf kapitány búcsút mondott Vastagpalánknak, de a jószágát 
nem hagyta ott. 

Mikor Dani meg Menyhárt befordult a kapun, mindjárt megértették, miért 
másztak fára a szabadlaki parasztok. Amin mulattak, azon minden halandó 
ember örömest elgyönyörködött volna, ha nem víz, hanem vér folyik az 
ereiben. A tömeg közepén, a szabad téren ott állott a bíró egymaga, ingben- 
gatyában, mezítlábasan. 

Arcáról, testéről szakadt a verejték, a melle zihált, s a szeme olyan 
haragosan izzott, hogy a félősebbek ijedten pislogtak, ha tekintetük 
beleakadt a bíró tekintetébe. Az udvart Panzerkopf zsoldosai árasztották el. 
Maga a rezes képű kapitány egy üres hordón ült, lábát kinyújtotta, kezében 
hosszú négyelő ostort tartott. 

— Megjött-e az eszed? — vallatta a bírót. 


Pajzsgyártó iparkodott erőt venni kimerültségén és gyűlöletén. Alázatosan 
beszélt. 


— Szívesen adnék bort, ha volna. Ami volt, odaadtam. A többit elvitték. 
Könyörgöm, higgye meg nekem, vitéz kapitány úr. Könyörgöm. . . 

Tovább nem folytathatta, Panzerkopf a lábára csördített az ostorral. 

— Ha nem adod a Jó borodat, akkor táncolj! Táncolj, kutya! 

A bíró táncolt, s hogy a lépést el ne véthesse, megszólaltak a dudák és a 
tamburák. Ha pedig táncoló kedve lankadt, vagy a kapitány, vagy valamelyik 
zsoldos kezdte biztatni, hol ostorral, hol rikkantással, hol bottal. A lőréből 
még tartott, a zsoldosok ittak, s olykor táncra perdültek maguk 1s. 
Csuszamlott már a nap lefele, de volt még ereje bőségesen. A felhevült 
katonák szertedobálták puskájukat, kardjukat, sisakjukat, s csujjogattak, 
ahogy a magyar huszároktól, hajdúktól tanulták. 

Ezt látta Dani. Látta, nézte, de sehogy sem értette. Annyit még megértett, 
hogy Panzerkopf kedvet kapott a bíró borára. De azt már fel nem foghatta, 
miért hagyta ott a várat veszedelem idején, miért vonult ide valamennyi 
zsoldosával, málhás szekereivel. Faggatni kezdte hát a parasztokat, hogy 
talán bizony a török kiűzésére sereglett a faluba a zsoldoshad? 


A parasztok azt felelték, amire vágyakoztak. Vaklárma volt, erősítették, 
egy fia török sincs a falu határában. Haszontalanul rémültek meg. Dani meg 
Menyhárt tovább kutatott a sokadalomban Borka után. 


— Ott vannak! — szólalt meg Menyhárt, s kinyújtotta a karját. Borka az ól 
mellől gyönyörködött a bírótáncoltatásban, mellette az anyja. 


Menyhárt azon nyomban befurakodott a tömegbe. Dani követte, s a szemét 
le nem vette a lányról. Szép volt messziről is, de ahogy közeledett hozzá, 
egyre hatalmasodott a szépsége. A legény agyát valami édesen súlyos 
szédület ülte meg. A kórság — gondolta szégyenkezve. S mialatt ez 
megfordult a fejében, nyelt vagy kettőt, mert nem lett volna illendő 
kimondania a gondolatát. 


— Értetek jöttünk, Borka — szólalt meg Menyhárt, merőben fölöslegesen, 
mert úgy látszott, hogy Borka a Dani biztatására vár. A lány nézte a legényt, 
a legény nézte a leányt, s ezenközben csodálkozott szertelenül, hogy az ereje 
miért hagyta nagy hirtelen cserben. Utóvégre Borka megsokallotta a szótlan 
bámészkodást: 


— Állj odébb! — csattant föl hangja. — Nem látom a bíró táncát. 


Mire Dani az udvarra pillantott, s azon nyomban meglelte elveszett erejét. 
Ekkor Panzerkopf kapitány intésére a muzsika elnémult, s a bíró szuszogva 
megállott. Mindazonáltal bort ezúttal sem adott. 


Holott Dani tudta, hogy bora van, s a rejtekét 15 Ismerte. Kevés híja volt, 
hogy föl nem ujjongott, olyan okos gondolat fogamzott meg agyában. Nem 
más, minthogy a zsoldosokat leitatja, megszerzi fegyvereiket, s ezekkel a 
fegyverekkel védi majdan meg Szabadlakot a török ellen. 

Lassú vérű ember volt a mócsingos képű kapitány. Eleinte csak amúgy 
ijesztésformán mérgelődött. De mikor látta, hogy a bíró nem enged, s ő 
hasztalanul sóvárog a finom borra, iszonyún felbőszült. Hússzínű ábrázata 
elsötétült, halántékán ujjnyi vastagra duzzadtak az erek, a szája rángott, 
szájával együtt a bajusza. Fölállott, megcsóválta feje fölött az ostort, s 
mikor már fütyült, süvöltött, akkor sújtott rá a bíró lábára. Olyan sikeresen, 
hogy amaz magasba szökkent kínjában, s odafönt a levegőben kapott az ütés 
nyomához. Ezenközben pedig fölöttébb furcsán festett, kacagott is 
telitorokból, aki csak látta. 

— Ugorj, te lószöcske! — kiáltott a kapitány, megint megdurrogtatta az 
ostort, megint lesújtott, s a bíró valóban felszökkent újólag, talán még 
magasabbra, mint az előbb. 


Panzerkopf úgy belejött a bírónyomorgatásba, hogy reggelig sem hagyta 
volna abba, de akkor megállott előtte egy fekete hajú, zömök legényke, s 
illendőn megszólította: 


— Ihatnék a nagyságos kapitány úr? 
— Hát te ki vagy? — kérdezte Panzerkopf. Az ostort ugyan leeresztette, a 
nyelét azonban úgy fogta, hogy mindjárt üthessen, ha kedve támad rá. 


— Szegény béres vagyok — mondta Dani -, s ha a vitéz Pacalkopp kapitány 
nem sokall egy aranyat négy hordó óborért, én sem restellném a fáradságot. 

Dani ismerte a világot, tapasztalta, hogy az ingyen ajándék gyanút szül. 
Ezért kért pénzt szolgálata fejében. 

— Kinek a borát árulod te ilyen potom pénzért? — kérdezte Panzerkopf. 


— A bíróét — válaszolt a legény —, mivelhogy én ástam a rejteket hova 
eldugta. 

— Négy aranyat kapsz! — kiáltotta a kapitány. — Mindegyik hordóért egyet- 
egyet. 

A nagyobb nyomaték kedvéért az övére ütött, nyilván mert az erszényét ott 
tartotta. Búcsúzóul odarittyentett még a bíró lábszárára. Pajzsgyártó 

káromkodva ugrott oldalt. 


Dani négy zsoldos kíséretében megindult az ólhoz. A zsoldosok 
megragadták az ólat, félrehúzták szuszogva, nyögve. Néhány ásónyomás után 
feltárult a verem, aztán egyik hordó a másik után kigurult az udvarra. 

Panzerkopf kapitány megvárta, míg az első hordót csapra ütik. Megízlelte 
a bort, csettintett egy messzi hangzót, aztán a bírót odakötöztette a tornác 
oszlopához, hadd lássa, mint fogy el a bora. Amaz azonban már nem törődött 
a borával, szederjes erek hálózta szeme Danira meredt. Merőn nézte, 
gyűlölettel, s a szája széle meg-megreszketett, mint a marni készülő 
szelindeké. 


— Megszolgáltad a négy aranyat! — mondta Panzerkopf kapitány a 
legénynek, s harsányan hahotázni kezdett. Egy-két zsoldos követte példáját, 
kacagtak, s a hasukat csapdosták, jóllehet nem 15 gyanították, min mulat a 
kapitányuk. Ezt csak ő maga tudta, meg Dani, kinek a megszolgált négy arany 
helyett csupán egy ütötte a markát. Azt az egyet úgy összeszorította, mintha 
attól félne, hogy kicsusszan az ujjai közül. 


Mikor elégségesen eltávolodott a zsoldoskapitánytól, Dani kinyitotta 
ökölbe fogott markát. Az arany sárgán csillogott a tenyerén. Sápadtabban a 
körmöci aranynál. 

— Látod-e? — mutatta Menyhártnak. 

— Török pénz — mondta a szeplős dalnok megilletődötten. 

— Most már mindent értek — suttogta Dani. — Ehhez — bökött nagyujjával az 
aranyra — árulás díjában jutott. 

Menyhárt elszörnyülködött, s a fogát szíva szemlélte a zsoldosvezért, kit 
Dani ilyen csúnyán befecskendett gyalázattal. 


— Ugyan bizony mivel szolgálhatott a töröknek? — kérdezte végtére 
tétován. 


— Alighanem eladta a palánkvárat. 
Valóban ezt cselekedte a rezes képű zsoldoskapitány. 


Mikor a rettenetes Akibár aga értésére adta, hogy a várat mindenképpen 
megveszi, vagy fegyverrel, vagy arannyal, Panzerkopf úgy gondolkozott, 
hogy kedvezőbb, ha az utóbbi módot választja, ilyenformán mindketten jól 
járnak, ő 15, a török 15. Viszont ha fegyver dönti el a vitát, egyedül a török 

jár jól, s neki, a császár katonájának, nem az a tiszte, hogy a pogánynak 
kedveskedjék. Megalkudott hát az agával, az ágyúkat ott hagyta, ott a 
nyughatatlan vérű hajdúkat ís, gúzsba kötve valamennyit, minden egyebet 
szekérre rakatott, s megindult hűséges zsoldosaival, rendezetten, ahogy 
fegyelmezett katonákhoz illik. 


Panzerkopf azt tervezte, hogy északnak megy, s biztonságos helyen 
elszegődik valamelyik várba, hol kevés a fegyveres. Csakhogy a nap 
irgalmatlanul tűzött, s úgy fölhevítette a vértet rajta 15, legényein is, hogy a 
bolhák elaléltak a testükön, s rajostul hullottak az országút porába. Mire 
Szabadlak határát taposták, a nyelvük taplóvá száradt, ajkuk 
kicserepesedett, testük verejtékben pácolódott. S ekkor a kapitány, ki borra 
gondolt szüntelenül, a homlokára ütött. Eszébe jutott a születésnapján ízlelt 
pompás bor: a bíró bora. 


Pajzsgyártó vesztére otthon volt. Jó borral azonban utóvégre 15 nem ő 
kedveskedett a szomjúhozó  zsoldosoknak, hanem Dam, ki bölcs 
megfontolásból cselekedett ekként, amint rövidesen kiviláglik. 


Dani zsebre vágta Panzerkopf aranyát, intett Menyhártnak, s Borkához 
ment újólag. Ekkor már szedelőzködtek a fehérszemélyek mind, nehogy az 
ittas zsoldosok garázdán rájuk rontsanak. Derék lányok voltak, nem 
kedvelték az ilyesmit. S a zsoldosoktól valóban okkal félhettek, nem evett 
már egy sem közülük, inkább ivott valamennyi, s ordított a világ minden 
nyelvén. 

— Borka, lelkem! Borka, lelkem! — szólongatta Dani az anyja oldalán 
lépegető lányt. 

Amint utána eredt, egy sebhelyes ábrázatú emberbe ütközött. 

Soha a faluban nem látta, idegen lehetett hát. Ez a sebhelyes egy másik 


ismeretlennek integetett, ki a bíró kertjében egy fiatal fa villájában kucorgott 
egymaga, igen kényelmetlen helyzetben. 

A legény amúgy futólag figyelt föl rájuk, jelbeszédükre, alattomos 
tekintetükre, ami inkább bajt ígért, mintsem jót. De mihelyt Borkát utolérte, 
megfeledkezett róluk, meg arról 15, hogy szűkében van az időnek, sietnie 
kell, különben nem válthatja valóra a tervét. 


Az országúton voltak, biztonságos távolságban a tivornyázó zsoldosoktól. 
Füsüsné ott hagyta hát a lányát a két legénnyel, maga előrestetett. 

Borka összevonta tömött szemöldökét, s buzgó igyekvéssel szigorította 
kerek arcát haragosra. Csak hát a szemének sehogyan sem bírt parancsolni. 
A szeme sürgetett, s ezenközben majd felizzott, majd ellágyult. A tüzeknek ez 
a változatos játéka egyszerre elhalt, végtére ugyanis Menyhárt mondta el, mit 
Borka Danitól szeretett volna hallani. 


— Gyere velünk — kérlelte a lantos szerelmesen —, gyere a Kokashegyre. 
Ott a helyed miközöttünk, kopjások közt. 


A lány a szeme sarkából Danira pillantott, mintha tőle várná a 
megerősítést, hogy csakugyan ott az ő helye a Kokashegyen. 


— Ott hát — mondta a kopjás legény, s belepirult a restelkedésbe. 
Keményen szándékozott beszélm, a hangja pedig elcsuklott, ami nagy 
szégyen. 


— Miért menjek? — kérdezte Borka, s megvonta a vállát hekkesen. 
— Jön a török! — tudósította a két legény egyszerre. 


Mire Borka annyit válaszolt, hogy ő nem fél se töröktől, se tatártól, senki 
emberfiától. Minek hurcolkodna hát a messzi Kokashegyre, mikor megvan ő 
otthon 15? 


— Ne bomolj! — szólt rá Dani gorombán. — Hiszen ha a török meglát, már 
viszen 1s, amilyen szép vagy! 

Borka megállott, leszegte a fejét, lesütötte a szemét, s a kötényét babrálta. 

— Szép vagyok? — kérdezte halkan. 

— A súj egyen meg, ha nálad szebbet láttam! 

— Nem láttál szebbet? — kapta föl a fejét. 

— Hol láttam volna? 

Menyhárt úgy vélte, hogy célszerű, ha ő 15 közbeszól: 


— A török rabszíjra fűzi a szemrevaló fehérszemélyeket, s elhajtja az 
emberpiacra. 


— Bizony — erősítette meg Dani -—, a töröknek csakugyan ez a szokása. 

— A töröknek? — hitetlenkedett Borka, holott minderről ő is tudott annyit, 
mint a két legény. 

— A töröknek! — bólintott rá Dant. 

— S neked mi a szokásod? — fordult Borka Dani felé. 

— Nekem?! 
— Nem akarod, hogy a török elvigyen? 
— Inkább a fél karomat vágatnám le, ha azzal megválthatnálak! 


Amint ezt kimondta, Dani a bal kezével a jobb karja húsába markolt. A 
szeme összeszűkült, az ajkát beharapta. A lány egy pillanatig merőn nézte, 
mintha többé el nem bírná oldani róla a tekintetét. Gyöngeség fogta el, 
valami forrón terjedő zsibbadás, mely soha nem érzett édességgel töltötte 
meg a szívét. Fölsóhajtott. 


Aztán szinte futva megindult, s minél inkább távolodott, annál táncosabbá 
könnyült a lépte. Hosszú haja ide-oda lengett-lobogott. 


Mire a két legény utolérte, félhangon dúdolgatott. A dalt kettőbe harapta, 
az állát leszegte ismét. A válla azonban rezgett, mivelhogy nevetett, de 
egyben arra törekedett, hogy a nevetését elnyomja. 

— Végül 1s jössz-e? — kérdezte Dani, hol az utuk kétfelé vált. 

— Csak azért — felelt a lány —, mert igen nagyon sajnálnám a fél karodat. 
Estére fent leszek, vagy anyámmal, vagy egyedül. 

Dani és Menyhárt egy darabig szemmel kísérte a távolodó lányt, aztán 
nekivágott a Kokashegy barátságtalan bozótjának. Iparkodtak erejüktől 
tellőn, de nem a sietség miatt hallgattak. Inkább a gondolataikat forgatták. 
Időnként egy-egy megriasztott madár röppent föl előttük. Az árnyékos 
részeken zengő felhőkben kavarogtak a szúnyogok. 

— Alighanem mégis fél a töröktől — vélte Menyhárt. 

Dani helybenhagyólag bólintott, s bal kezével megint megtapintotta a Jobb 
karját, vajon a helyén van-e még. Egyszerre azt érezte, hogy ádáz 
tikkadtsággal szomjas, de annyira, mintha parázs izzana a mellében. 

— Ihatnék — mondta. — Ihatnék, ihatnék! 

Menyhárt készségesen nyújtotta a csutoráját. Dani megállott, s megrázta a 
fejét. Ugy nézett körül, mint ki eltévedt, s nem tudja, melyik tájára vetődött a 
világnak. Az előbb kiáltotta, hogy ihatna, de semmi kedve nem volt inni, s 
ezt nem értette, sehogy sem értette. 

A tábor szélénél kifújták magukat. Odafent már úgy folyt az élet, mintha 
évek óta Itt lakott volna mindenki. 

Csakhamar megkezdődött a tanácskozás. — Ma csellel szerzünk fegyvert — 
mondta Dani —, furfanggal sok drága fegyvert. Megvan hozzá a módunk meg 
a bátorságunk. Útközben mondom el a tervet, mivelhogy sietnünk ajánlatos. 
De ha fehér gyolcsról nem gondoskodunk, bajosan vihetjük jó végbe a 
vállalkozásunkat. Menjetek hát az asszonyokhoz, s ki-ki annyi fehér vásznat 
hozzon, amennyivel ötször körültekerheti a koponyáját. 

A sebhelyes idegen, kibe Dani belebotlott volt Borka után futtában, 
tovább integetett fán kuporgó társának. Miután így értésére adta, amit kellett, 
fogta a botját, átkígyózott a sokadalmon, ki az országútra. 


Egyenletesen lépegetett, valamelyest görnyedten, s a bottal olykor 
támogatta magát. Mikor előrenézett, a szája el-elhúzódott elégedettségében, 
s ettől a heg az ábrázatán merevül elfehéredett. Többnyire elöl kalandozott a 
tekintete, de időnkint hátrakémlelt a válla fölött. Ilyenkor gyanakvás ülte 
meg az arcát, meg elszánt fenyegetés. Gyanakvás, mivel félt, hogy esetleg 
követik. Fenyegetőre pedig nyilván azért bőszítette vonásait, hogy ha 
valóban követnék, a  tolakvónak elmenjen a kedve a kéretlen 
kíváncsiskodástól. 


De nem eredt utána senki, csupán a vigadás lármája kísérte. Aztán 
elfogyatkozott az 15, mintha az aláereszkedő alkonyat homályai fölszívták 
volna párnás, áttetsző testükbe. Messzi, a fák lombja fölött, már látszott a 
romba dőlt kolostor sután meredező tornya. 


A sebhelyes meggyorsította lépteit, sötét arcát kiverte a verejték. Időnként 
káromkodásra fakadt. Megvolt rá az oka, tudta tapasztalatból, hogy ki késve 
érkezik a hasznos hírrel, cudar fizetséget kaphat. Átkozta magát, hogy a 
kelleténél tovább gyönyörködött a bírótáncoltatásban. Sietett hát, majd 
kilöttyent a nyelve. 


Parancsba azt kapta volt, hogy a kolostornál keresse az agát. Nem messzi 
a kolostortól: egy őr ugrott elébe. Elmondta, hogy a dicsőségben dúskáló, 
vitézségben felülmúlhatatlan Akibár nem tartózkodik a táborban. Habil 
defterdár ott az úr, meg a foghíjas Ali. 


Mikor megtudta, hogy a jövevény királyi földről érkezett, a strázsa 
mindjárt faggatni kezdte, van-e sok kincse a magyaroknak. 


— Akad — felelt a sebhelyes már menet közben. Semmi kedve nem volt 
hosszas beszélgetésbe elegyedni. 


— Hát szép lányok vannak-e? — kiáltott utána az őr. 
— Dögivel! 


127 


Erre a jeles válaszra a strázsa csemcsegni kezdett bensőségesen, meg 
cuppogatni. A sebhelyes már nem hallotta, Akibár agára gondolt, s hiába 
volt távol az aga, rettentőn félt tőle. 


A kolostor udvarában a sebhelyes meglátta a foghíjas Alit. Fehér lovát 
csutakolta gyöngéden. 


Szép ló volt, karcsú testű, hosszú lábú, hosszú nyakú. A bal szemén kékbe 
játszó folt tarkállott. Ménesben is meg lehetett volna ismerni erről a 
jellegzetességéről. A foghíjas útbaigazította a pribéket, hogy a defterdárt hol 
keresse. 


Amaz elmondta a sebhelyesnek, hogy Akibár aga Vastagpalánkon 
táborozik, oda kell mennie, mégpedig haladéktalanul. A sebhelyes lóra ült, s 
elszáguldott, hogy beszámoljon urának mindarról, amit Szabadlakon észlelt. 


Ezalatt Panzerkopf kapitány telhetetlenül vedelte a bíró nehéz borát. Száz 
meg száz reménység bizsergette, hiszen nemcsak kedvére ihatott, hanem 
aranya 15 volt, s az aranynak az a tulajdonsága, hogy tündéri szépségbe 
öltözteti a jövendőt. Soha ennyi tömérdek vagyon nem feszítette az 
erszényét, s ennyi vágy nem csiklandta a szívét. Hogy 15 gondolhatott volna 
rá, hogy egyszerre ketten acsarkodnak zsenge boldogságára, s a végzet két 
oldalról kerülgeti. 


Ivott a kapitány, ahogyan csak ő tudott inm, s ha a kelleténél jobban 
elővette a szédülés, mindegyre újabb és újabb ágyat vetett a bor alá. Az 
ennivalóról — Pajzsgyártóné gondoskodott, nem önszántából, hanem 
Panzerkopf parancsára. Három tüz lobogott az udvaron, mindegyik fölött 
szolgafára akasztott bogrács. A bográcsokban birkahús rotyogott, s 
barátkozott a dagadó kölessel. 

A rezes képű kapitány éppen az egyik bogrács fölé hajolt, s az ételt 
ízlelgette, mikor iszonyatos zenebona, üvöltözés, fegyvercsörgés, lódobogás 
viharzott föl. Belezendült az egész határ, annyi torok emlegette Allah szent 
nevét. 


A fakanál kifordult Panzerkopf kezéből, beleperdült a parázsba, s 
csodálatos gyorsasággal elhamvadt. Ő maga előrenézett, s visszahőkölt, 
mert szemből fehér turbános törökök közeledtek. Hátraszökkent, hogy 
meneküljön — törököt látott ott is. Egyszóval elől-hátul, körös-körül 
mindenütt , bazsarózsaforma  turbánok fehérlettek, kopják szikráztak, 

handzsárok, jatagánok villogtak. 


Harcban próbált ember volt a kapitány, gyakorlottan megállapította hát, 
hogy bekerítették. 

Ebben nem is tévedett. Annál nagyobbat tévedett viszont, mikor a 
turbánosokat törököknek vélte. A kopjások voltak a támadók. Török 
mivoltukat csupán a turbánjuk bizonyította, no meg az, hogy az igazhitűek 
szép szokásához híven, Allaht hívták segítségül vállalkozásukhoz. 

Nem amúgy vaktában támadtak azonban, hanem tudományos csellel. Dani 
az udvarra rontott be lovasaival meg talpasaival, hogy riadalmat keltsen, s 
ezzel módot adjon Borvető Dénesnek zsákmányejtésre. 


Öt jókora szekér vesztegelt a bíró háza előtt az országúton, a zsoldosok 
málhás szekerei. Ez a ponyvával leborított, takarosan lekötött öt szekér volt 
a kopjások rajtaütésének a célja. A bölcs kapitány semmi hasznos holmit 
nem hagyott a palánkvárban. Sem ételneműt, sem posztót, de legfőként 
fegyvereket és puskaport nem. Mi sem lett volna oktalanabb, mint üres 
kézzel érkezni jövendő vitézkedése színhelyére. 


A szekereket fölváltva őrizte két-két vasas. Példás bajtársiassággal akként 
egyeztek meg, hogy hol a szekerek alatt horkoltak tökrészegen, hol meg a 
bíró borát vedelték. Ilyenformán, mikor Borvető Dénes körülfogta ügyesen a 
szekereket, a zsoldosok jámboran tűrték, még egy pofon sem csattant el, s 
már senki nem védelmezte Panzerkopf kapitány drága jószágalit. 

Borvető arról volt nevezetes, hogy minden körülmények között rálelt a 
helyzethez illő mondandóra. 


— Fogjatok be! — rendelkezett bölcsen, s az öt szekér nemsokára megindult 
egy dűlőúton, a kertek alján, hogy aztán Kokashegynek forduljon. 


Borvető jóízüűn fütyörészett. Mindamellett közönkint hátrapillantott. 
Hiszen a leggyávább ellenség 1s vitézségre gerjed olykor. 


De a zsoldosok félelemre gerjedtek, nem vitézségre. 


A figyelők hírül vitték Daninak, hogy Borvető teljesítette feladatát. Egy 
idő múltán, mikor már a ragadmány biztonságosan eltávolodott, akár vissza 
is fordulhattak volna. Csak hát a zsoldosok oly higgadt mérsékletet 
tanúsítottak az ellenállásban, hogy Daniékat nem vitte rá a szívük a csatatér 
elhagyására. Maga Panzerkopf kapitány keresztényhez illő beletörődéssel 
tűrte, hogy két turbános kopjás hátracsavarja a karját, kirántsa öve mellől 
díszes erszényét, lecsatolja kardját, elvegye sisakját, páncélingét. Nem 
ordított, nem 1s szólt, csak sóhajtott mélyen, megrendülten, s véreres szeme 

majd kiguvadt üregéből. Egy darabig várt, kevés híján maga figyelmeztette 
kifosztóit, hogy akad még rajta prédára méltó portéka, nevezetesen a gatyája, 
melyet a távoli Flandriában zsákmányolt volt. Végül csalódottan legyintett, 
és szelíden hasra feküdt a bogrács szomszédságában, hol a balsors utolérte. 


Ezenközben páncélos katonái ólban, istállóban, színben, szénaboglyában, 
tyúkketrecben, kutyaólban, ágy alatt, szuszékban, padláson, pincében 
kerestek menedéket a váratlan vész elől. Fegyvertelenül mindenütt, hiszen 
tudvalevő, hogy a fegyverrel bujkáló katona fölingerli az ellenséget, s annak 
csak rossz vége lehet. 


De húzódhattak akárhova, és zsugorodhattak feleakkorára, mint amilyenek 
valójában voltak, a kopjások megtalálták őket. A tapasztalat azt mutatta, 
hogy az olyan katona, ki ellenállás nélkül megválik kardjától, puskájától, a 
csizmáját, a mentéjét sem védelmezi. 

A kopjások rongyot viseltek ujjas, zsákot nadrág helyett, bocskorja, 
csizmája alig néhányuknak volt. Tisztességes öltözetben Füles Gergő 
feszített egymaga. Sarkantyúzta hát őket az emberi gyarlóság, addig-addig, 
míg a bujkáló zsoldosokat mind fölkutatták, s kirángatták az udvarra, ott 
pedig sűrű allahozás közben kiforgatták valamennyit páncéljából, 
csizmájából, néha még a nadrágjából 15. Az ingyen ruházkodás végeztével 
serényen eltakarodtak. Legelégedettebb közöttük talán Menyhárt volt, ki egy 
vadonatúj bőrzekét zsákmányolt. Egész úton visszafelé menet simogatta, oly 
édesen esett a viselése. 

Egyszerre csönd támadt a bíró portáján. Feneketlen csönd, melyet már a 
rémült emberek fogakocogása sem zavart meg. 

Akkor Panzerkopf kapitány nagy óvatosan körüllesett, nem látott semmit. 
Fölemelkedett ültéből — még mindig nem észlelt fenyegető vagy gyanús 
jelenséget. Fölugrott hát, s elszántan körülnézett. 

— Rajtunk a török! — tört ki belőle a kiáltás rekedten, harciasan. 

Előretámolygott néhány lépést, aztán hirtelen kővé dermedten megállott. 
Előtte egy ember feküdt hosszan elnyúlva. Fél arca látszott csupán, azt 
vastagon megülte a por. Ahogy körülnézett, majd könnybe lábadt a szeme a 
pusztulás láttán. Délceg vértesei módfölött szánalmasan festettek ingben- 
gatyában-meztéláb, ahogy az ellenségtől megmenekültek. 


— O — csuklott föl keservesen —, mivé lettek az én szép katonáim! Es mivé 

leszek én nélkületek? 


Férfi volt Panzerkopf kapitány, nem fakadt el sírva. De a szíve majd 
megrepedt fájdalmában. Nyögött egyet, s mivel más alkalmatosság nem 
akadt, lomhán ráereszkedett az előtte fekvő zsoldos hátára, hogy ott 
megpihenjen, s számot vessen jelennel, jövendővel. 


De alig ült le, a zsoldos megmoccant, s rémültében kerekre nyitott 
szemmel sandított hátra. A kancsal vallon volt az, ki holtnak tettette magát, 
hogy baja ne essék, s most kapitányának érintésére életre kelt. 


— Donnerwetter! Szakramentum! — szökkent talpra üvöltve a kapitány. 


Az udvar mintegy varázsütésre megélénkült. A zsoldosok egy része 
készségesen  Panzerkopf köré sereglett, hogy  parancsához képest 
cselekedjék. Mások az udvaron szerte heverő, félredobott vagy elejtett 
holmik között válogattak. Sokan most kukkantottak ki búvóhelyükről, s 
vizsgálódtak, hogy biztonságos-e már ismét az élet. 

Panzerkopf kapitány soha ilyen zabolázhatatlanul nem szomjazott vérre, s 
ekkora lángot még soha nem vetett a harci kedv szívében. Allát előreszegte, 
fogát összecsikorította, s vadul dobbantott. 

— Mocskos népség! — lihegte. — Úgy törtek ránk, akár a haramják. Ó, 
legalább egyet fölaprítottam volna! 

Ebben a pillanatban, mintegy a gondviselés kegyéből, újólag alkalma 
nyílt a rezes képű kapitánynak a törökölésre. Ismét fölzendült a csatazaj. 

— Allah! Allah! — hangzott rekedten, s valahogy másként, valahogy 
félelmesebben, mint az előbb. A levegőt füttyjelek hasogatták, puskák 
ropogtak,  asszonysikoltás  kélt, gyermeksírás,  marhabőgés,  nyerítés, 
szűkölés; vad káromkodások feleseltek egymással, magyarok-törökök 
vegyesen. Mindezt kardvasak éles csattogása, sebesültek jajgatása kísérte. 


— Itt a török! — állapította meg Panzerkopf a gyászos tényt. 


Vagy cáfolatot várt, vagy helyeslést, vagy segítséget — körülnézett hát. De 
embert nem látott. Az udvar ismét elhagyott csatatérnek festett. 


Panzerkopf kapitány mélyet sóhajtott, aztán ő is elbújt alázattal az 
istállóban. 

Odafönt az égen szemlátomást hízott, gömbölyödött, formásodott a hold, s 
meghintette a tájat sugaraival. Mozdulatlanul hegyesedtek-fodrosodtak a 
dombok, rebbenéstelenül vesztegeltek a fák. 


Az országút ráérősen kanyargott, lustán elhajolva tért majd jobbra, majd 
balra. A por valamelyest kékesnek rémlett, megfestette a hold. 


Egyik részük lovon, a másik gyalogosan, a kopjások lármásan özönlöttek 
a Kokashegynek, hangosan örvendezve diadalukon, az újabb dicsőséges 
próbán, melyet derekasan megállottak. A vértelen csatában komiszul 
megizzadtak valamennyien. 


Dani mélyet sóhajtott, leoldotta fejéről a  turbánná gyalázott 
vászonlepedőt, s fölitatta a verítéket arcáról, nyakáról, melléről. Példáját a 
többiek is követték, s csakhamar átvedlett a török sereg magyar sereggé. 
Tekintélyesen meggyarapodott a tökaprítók hajdani kis csapata. Közéjük 
állott valamennyi fegyverfogható férfi, ki a Kokashegyre menekült a 
veszedelem elől, öreg és fiatal egyaránt, s valamennyi büszkén nevezte 
magát kopjásnak. 

S ahányan voltak, most mind a zsákmányt vizsgálgatták. Ki a puskáját, ki a 
sisakját, ki a vértjét. Olykor megállott két legény csizmát cserélni. Egyiket 
szorította a csizma, a másiknak lötyögött a lábán. A csere végeztével 
elégedetten tápászkodtak föl, s iramodtak a többiek után, de mindjárt 
elfakadtak káromkodva. Mivelhogy, kinek a csizmája bő volt, megmaradt 
változatlanul annak, a másiknak a lába pedig csakúgy szorult, mint annak 
előtte. Amiből a töprengő ember számos következtetést vonhat le, de 
legajánlatosabb volt arra gondolni, hogy a zsoldosokat egyforma nagyságú 
csizmákkal látták el. Aminthogy így 15 történt. 

Egy kiszolgált puskás is akadt a kopjások között, Derce bácsi. Érdemes 
tanítói igyekezettel mutogatta, miként kell puskával bánni, mi a töltés és a 
lövés módja. Egyszer csak fölkapta a fejét: 

— Lovasok jönnek! — szólalt meg. 


A kopjások elnémultak. De a csönd nem nyújtózott tovább két-három 

pillanatnál. 
— Allah! Allah! Allah! — hangzott föl messziről. 


De nem látszott senki, az út befordult előttük. Úgy rémlett, mintha a 
csatakiáltás nem emberi torkokból törne elő, hanem az erdő fáiból, a 
bokrokból, a holdsugaras levegőből. Egy darabig csupán ez a vészesen 
hullámzó, baljósan meg-megújuló kiáltás hallatszott. Aztán mintha szőnyeget 
vetettek volna alája, egyhangú, súlyos dobogás kélt. Ez 15 erősödött, az 15 
erősödött; a dobogás vad dübörgéssé, a kiáltás süketítő vijjogássá, s az 
útkanyarból összefolyó tömeg bomlott elő, alul sötét alaktalan, felül 
lidércesen szikrázó. A sötét tömeg lovasokká foszlott-szakadozott, s minden 
lovast lidércként szálldosott körül egy-egy szeszélyesen csavarodó, majd 
szélesedő, majd vékonyuló lángszalag, mely a sebesen forgatott pengék 
körül kígyózott. 

Egyszóval török csapat lepte meg őket, oly váratlanul, hogy ellenállásra 
nemis gondolhattak. 


— Jaj, szűzanyám! — kiáltott föl Csima Péter, s lélekszakadva futni kezdett, 
mintha szárnya eredt volna. Nem egymaga futott, ő csak a jelt adta meg, s a 
példát mutatta, a kopjások úgy szétrebbentek, mint a pihe, ha ráfúj a szél. 

Az úton Dani maradt egyedül. 


— Hé! Kopjások! Hé! Emberek! — szólogatta társait, de azok se láttak, se 
hallottak. Meg sem igen fordulhattak már, mert a török csapat 
legyezőszerűen szétbomlott, s utánavetette magát a menekülőknek. 


Dani úgy fogózott a kopjája nyelébe, mint a fuldokló. Lelke nemrég a 
dicsőség fényében sütkérezett, most harag és elkeseredés töltötte el. Minden 
terve, minden reménysége semmivé vált. Égő szégyenletében egymaga akart 
helytállni a magyar becsületért. De hiába maradt az úton, hogy az egész 
török sereggel szembeszálljon, mert csupán egyetlen akandzsi száguldott 
feléje. A gyarló ember gyakorta elhatározza, hogy inkább a halál, mintsem ez 
vagy az. Dani is a halált hívta, mégis, mikor ott termett előtte meztelen 
pengével hadonászó török képében, oldalt ugratta a lovát, s ugyanabban a 
pillanatban, hogy ellenfele lesújtott handzsárával, találomra feléje bökött a 
kopjával, de elhibázta, mert a török gyakorlottan kitért a vas elől. Ekkor már 
a török egy vonalban volt vele, másfél kar távolságra. Dani másodjára 15 
döfött, ezúttal talált, s a fegyver mindjárt ki 15 csúszott a markából, magával 

rántotta az akindzsi, amint idétlenül lefordult lováról, s hörögve a földre 
hanyatlott. Nem emberi hangon hörgött, inkább olyanformán, mint mikor a 
folyóvíz lyukba surran. S ahogy fájdalma hányta-vetette, a melléből 
kimeredő kopja táncolt, hajladozott, végezetül megállott a levegőben. Mire 
Dani kirántotta hűséges fegyverét a halottból, már csak halkuló lódobogás 
üzent a pogány veszedelem felől. 


A sebesült kopjások, mintha a török távolodtára vártak volna, egyszerre 
jajdullak föl, s kiáltottak segítségért. Ugyanakkor szivárogni kezdtek a 
megfutamodottak 1s, árokból, bokrok alól, gödrökből, vissza az útra. 


Az akindzsi csapatot, mely váratlanul rátört a zsákmányukon örvendező 
kopjásokra, a sebhelyes pribék vezette, a nagy hatalmú Akibár aga 
parancsára. Ahogy ellenséges földön mindenkor szokásos volt, felderítőket 
küldött előre, és sikerült 15 meglepnie a kopjásokat. Időt veszteni nem akart, 
hiszen nem hadakozási céllal indult Szabadlakra, hanem a bíró aranyának 
megszerzésére. Keményen megparancsolta hát a tizenöt akindzsinak, hogy ne 
üldözzék hosszan az ellenséget, vágjanak le belőle minél többet, ejtsenek 
minél több foglyot, aztán folytassák útjukat. 

Így is történt. Az akindzsik továbbszáguldottak, útközben megállás nélkül 
emlegették istenüket, s korbácsolták a lovuk után kötött rabokat, hogy 
rémület kísérje minden léptüket. 

Amint befordultak a bíró tárva-nyitva ásító szekérkapuján, a lovak 
horkantva fölágaskodtak. Ugyanakkor, mintha a föld megelevenedett volna, 
egy fél templomra való fegyvertelen ember emelkedett föl, ingben-gatyában 
valamennyi, s jámborul égnek emelte karját. 

— Kik vagytok? — tudakolta a pribék, mivel nem ismerte föl a dísztelen 
gyülekezetben a császár őfelsége vérteseit. 

— Kötözzétek meg őket! — parancsolta aztán. 

Egy csomóba terelték a rabul ejtett zsoldosokat. Panzerkopf kapitány 
megadón tűrte a gyalázatot. Nem szólt, nem moccant, a fáklyafényben 


vöröslő földet bámulta, maga is vörösen, mintha szakálla-bajsza tüzet fogott 
volna. 


Öt kopjás esett foglyul, valamennyi zihált a vad rohanástól, az egyiknek 
arcát, a másiknak vállát, mellét vér festette meg, a korbácsütések nyoma. 
Szegény Menyhárt lihegve szorította frissen zsákmányolt német bőrzekéjéhez 

a lantját, melyet híven megőrzött a rettentő kavarodásban. Füles Gergő feje 
céklaszínűre színesedett, s mintha kétszeresére dagadt volna. Cigány Tódor 
az alvadt vért kapargatta le a szája szögletéből, hol megcsomósodott. Derce 
bácsi, kit ugyancsak utolért a balszerencse, öreg volt már, s inkább holt, mint 
élő, annyira megviselte a lélekszakasztó loholás a ló nyomában. 


Az udvaron még lágyan füstölgött a három tűz, a zsarátnok sunyin izzott a 
vastag hamu alatt. A teli bográcsok a szolgafákon függtek. A levegőt megülte 
a birkafaggyú súlyos szaga. 


A pribék szájában összefolyt a nyál. Nagyot nyelt, s a tornác felé kémlelt 
a bizonytalan világosságban. A bírót kereste, kit a gerendához kötöztek volt. 
Csak a kötelet látta, ott gyűrűzött fehéren a földön, mint valami ártatlan 
kígyó, mivelhogy új kötél volt. 

— Mahmud! - kiáltott föl ekkor a sebhelyes. 


Aggodalmában, hogy társa esetleg meghalt, eltünt, s őt karóba húzzák a 
kudarcért, tenyerét ernyőformán a füle mögé hajlította. 


Hívó szavára valahonnan a magasból jött válasz, máshonnan, mint várta: 

— Itt őrzöm a gyalázatban fogant kutyát! — mondta Mahmud ékesen. 

S nemsokára kiviláglott, hogy ez a kutya maga Pajzsgyártó bíró. 

Hatalmas teste, mint valami sötét árnyék, egyszerre eldugaszolta a padlás 
ajtaját. Aztán a bíró megfordult, s háttal az udvarnak, nagy óvatosan 
lépegetni kezdett a lajtorja fokain lefelé. A nyílásban Mahmud jelent meg 


villogó handzsárral, s szigorún követte a bírót, kereket ne oldhasson 
valamiként. A lajtorja meg nyögött, recsegett a kettős súly alatt. 


Odalent az udvar földjén Mahmud beszámolt társának a maga derék 
munkájáról. Mialatt a kopjások a zsoldosokat kopasztották, Pajzsgyártóné 
szemfülesen fölhasználta a zűrzavart, s elvágta a kötelet, mellyel urát a 
tornác gerendájához kötözték. Más választásuk nem volt, a padlásra 
menekültek mindketten. Mihelyt a kopjások eltakarodtak, Mahmud utánuk 
lopakodott, s fegyverrel őrizte őket társa megérkeztéig. 


— Okos szolgája vagy a mi dicsőséges urunknak — dicsérte meg a 
sebhelyes Mahmudot. Majd a bíró felé fordította rút ábrázatát, s faggatni 
kezdte az aranya felől. 


Pajzsgyártó régen eltökélte, hogy törik-szakad, belegebed, a patakba 

rejtett aranyat ki nem szolgáltatja. A pribék biztatásként megcsóválta 
ötnyelvű tatárkorbácsát. A bíró bambán meredt rá, mintha nem értené a 
kérdést, s nem értené a fenyegetést sem. 

— Uram — mondta alázattal —, nekem nincs aranyam. 

A pribék lesújtott a korbáccsal. A bíró tompán fölnyögött. Egyszerre öt 
helyen hasadt föl a bőre az ütésre. Nehéz tekintetű, szederjes erek hálózta 
szemét gyűlölettel vetette rá sebhelyes kínzójára. Amaz nem válaszolt, 
hanem ütött gyorsan; egyszer Jobbról, egyszer balról, s a korbács sziszegett, 
akár a tűzre vetett kígyó. 


Hirtelen lebocsátotta korbácsát. Körülte mindenki dermedten állott, majd 
az emberek sorra elvetődtek a földön. Ezt cselekedte a sebhelyes 15. 


Orra előtt Akibár aga díszes, gyöngyös saruja pompázott. 
— Páratlan vitézségű, mindenkinél hatalmasabb aga — kiáltott föl 
megkönnyebbülten a bíró —, kezedbe ajánlom méltatlan életemet. 


Akibár méltósággal bólintott, amivel azt jelezte, hogy a bírót megismerte. 
Hogyne ismerte volna meg, hiszen falkaszám vásárolta tőle a birkát. 

— Megtarthatod méltatlan életedet — mondta az aga nagylelkűen. 

A bíró csókkal illette az aga köntösének szegélyét. Csakhogy az aga még 
nem mondott el mindent, amit mondandó volt: 

— Szükségem van az aranyadra. 

Pajzsgyártó megrezzent. Az előbb megfeledkezett róla, most ismét érezte 
minden egyes korbácsütés helyét. Nem ilyen választ várt. 

— A kegyelmes aga maga adta nekem az aranyat. A kegyelmes aga nem 
veheti vissza. 

— Figyelj szavaimra, te hitetlen! — kezdte Akibár. — A fényes porta 
pártolja a derék kalmárokat, ezért adtam én neked aranyat. 

Pajzsgyártó buzgón bólintott, hogy ez valóban így van. Az aga folytatta: 

— De vajon derék kalmár-e az, ki a föld mélyébe rejti aranyát? — Bizony 
nem. Te elástad az aranyadat, mert nem akarsz a pénzeden birkát venni. Ha 
meg nem vásárolsz birkát, ugyan mit adhatnál el nekünk, i1gazhitűeknek? Ha 
meg nem adsz el nekünk semmit, nem barátunk, hanem ellenségünk vagy. Sok 


jó szolgálatodnak köszönd, hogy nem vetetem fejed. Mondj hálát kegyes 
ítéletemért, mutasd meg, hova rejtetted az aranyat, s élj békével. 

Mit tehetett a bíró, alázattal megköszönte az aga kegyelmes ítéletét, majd 
ekként folytatta: 


— Minden szavadban az igazság fénye sugárzik, dicsőséges aga. Valóban 
méltatlan kalmár az, ki pénzét elássa, ahelyett, hogy forgatná. Én azonban jó 
kalmár vagyok, hidd meg. S ha el 15 ástam a pénzem, hogy haramják rá ne 
akadhassanak, csak addig hagytam a földben, míg eladó nyájra nem leltem. 
A kertben ástam egy rejtekhelyet, de abban nincs egy marék aranynál több. A 
többin birkát vettem, hogy  eladhassam táplálékul  vitézségben 
felülmúlhatatlan seregednek. 


Akibár aga intett. A bírónak ásót nyomtak a markába, s két fáklyás szolga 
kíséretében a kertbe mentek. Pajzsgyártó megállott egy körtefa alatt, 
megtapogatta a földet, majd ránehezedett az ásóra. Nemsokára megkoccant 
az ásó vasa, S a bíró egy keményen megpántolt ládát emelt ki a gödörből. A 
láda reményfakasztón terjedelmes volt, de aranyat valóban nem rejtett többet 
egy marékra valónál. Ez volt az az arany, amit a bíró cselből ásott el. 


A vitéz aga kedvetlenül szemlélte a láda fenekén csillogó aranyakat. Nem 
ennyire számított ő, hanem legalább húszennyire, hiszen számon tartotta, 
mennyit kapott Pajzsgyártó a nyájak fejében. Fitymálva szemlélte a sovány 
zsákmányt, mivel azonban úgy vélte, hogy az arany jobb helyen van nála, 
mint a földben, összemarkolta, s becsurgatta az erszényébe. 


Úgy látszott, hogy a bíró ravaszsága erőt vesz a balsorson. Úgy látszott, 
hogy nemcsak életét menti meg, hanem a maradék aranyát 15. Az öröm 
fészkelődni kezdett a mellében. Csakhogy a ravasz Husszein, mikor a bíró 
után kémlelt, mindent gondosan szemügyre vett. S abból, amit megfigyelt, 
semmit el nem hallgatott az aga előtt, mert tudta, hogy az életével játszik. 
Akibár most visszagondolt Husszein vallomására, s amint visszagondolt, 
mindjárt leszakított egy ágat a fáról, melynek tövéből most ásták ki a ládát. 
Körtefa volt, holott Husszein diófáról beszélt. 

A fáklyák csapongó fényénél hamarosan megtalálták a diófát, s tövében a 
gödröt. A zsíros fekete föld hűségesen megőrizte a láda nyomát. 

— Hitetlen eb! — sziszegte az aga fojtottan. — Látom, szagot fogtál, s 
kiástad az aranyadat. Hova dugtad? 

Pajzsgyártó égre-földre esküdözött, hogy ami aranyat Itt őrzött, azon mind 
birkát vett, hogy a vitéz aga csapata ne szűkölködjék táplálék nélkül. Akibár 

arca világosan elárulta, hogy hazugságszámba veszi a bíró minden szavát. 


Az idő későre járt. Ellenséges földön csak a bolond gondol kínvallatásra. 
S balga, ki halállal bünteti a gazdagot, mielőtt a vagyonával 
megörvendeztette volna magát. Az aga intett, s a sebhelyes pribék néhány 
taszítással meg egy rúgással a többi rab közé kormányozta a bírót. 


Mialatt az aga a kincs után kutatott, az akindzsik, kiket maga küldött volt 
vigyázó szolgálatba, sorra megtértek. S ahogy kötelességtudó akindzsikhez 
illik, a fél falut behajtották a bíró portájára. Az asszonyok s a lányok 
megriadva bújtak össze, háttal az akindzsiknek, mintha ezzel késleltetnék 
sorsuk beteljesülését. Néhány férfi lába közé ejtett fejjel aludt ültében, 
másoknak jutott fekvőhely, ezek vagy nyögtek, vagy horkoltak, vagy a 
fogukat csikorgatták álmukban. A csöndbe fojtott asszonysírás szüremkedett. 
Egy fiatalasszony sírdogált, karján gyermeke, őt nézte merőn, s a könnye 
kiapadhatatlanul hullott. A gyermek békésen aludt, piciny szája csücskéből 
kicsordult a nyál. Hosszú pillái szorosan rátapadtak szemgödrére, parányi 
legyezőkként terültek szét hamvas bőrén. 


Bóbiskoltak a kopjások is, gyűjtötték az erőt az újabb megpróbáltatásra. 
Menyhárt guggoltában aludt, a lantját két térdére fektette. Valahányszor 
lezöttyent a feje, az orra beleütődött a lantba, fölriadt és körülnézett. Mikor 
ezt éppen harmadjára cselekedte ekként, Borkát pillantotta meg, egy 
ugrásnyira. Elakadt a lélegzete, s az esze 15 megállott, nem ijedtében 
azonban, hanem örömében. Hiszen e gyászos napon csak bánat és szenvedés 
sújtott rá. Valami szívhez szólót szeretett volna mondani. Ehelyett csak nézte 
merőn a lányt, merőn, de kissé állhatatlanul, mivel olyan szépnek látta a 
fáklyák rőt fényében, hogy minduntalan hunyorognia kellett. 

— No — legyintett Borka szomorún —, most aztán mehetsz más körül 
dongani, engem elvisznek az embervásárra. 


Mire  Menyhártnak eleredt a könnye.  Fájdalmában sírt, meg 
szégyenletében, hogy ő csak a maga örömére gondolt, s nem a lány szánandó 
jövendőjére. Ekkor Derce bácsi megszólalt mellettük: 

— Minket aligha visznek messzi. Kell a munkáskéz a töröknek. Kell 
palánkot építeni. 

Menyhárt nagyot szívott az orrán, s azzal olyan sietve kezdett vetkőzni, 
hogy minden vészben épen megőrzött lantját is elejtette. 

— Beléd mi ütött? — kérdezte a lány. 

Válaszképpen Menyhárt Borka nyakába kanyarította aznap zsákmányolt 
bőrzekéjét. 

— Vedd föl! — szólt rá olyan kurtán, olyan parancsolón, ahogy soha 
életében még nem beszélt. 


A lány csodálkozva pillantott rá. Aztán kigyúlt a tekintete. Félig azért, 
mert most értette meg Menyhárt gondolatát, félig a hála ragyogott benne. 
Felöltötte a bőrzekét, s azzal átvedlett csinos lányból jóképü legénnyé. 
Török bugyogójában, német zekéjében daliásan festett. 

Még el sem lobbant az öröm a lelkükben, Menyhárt dideregni kezdett. 
Borka pedig úgy hálálta meg a jótéteményt, hogy magához ölelte Menyhártot, 
hadd áradjon belé a teste melege. Menyhárt vacogott, vacogott, s maga sem 
tudta, az estéli hűvösség vacogtatja-e jobban vagy a boldogság. 

Rekedt parancsoló kiáltás hangzott el, s az udvar egy csapásra lábra kelt. 
Mindenki Akibár agára meredt, ki gőgösen ülte meg kényes lábú, hosszú 
nyakú csődörét. 

Az akindzsik serényen szekerekre dobálták a zsákmányolt holmit. Rab 
több volt, mint török. Négyesével-ötösével szíjazták őket egymáshoz. Lazán, 
hogy egyik a másik sarkára ne hágjon menet közben. Az első rab kötelét az 
akindzsi a nyeregkápára hurkolta, vagy a szekér lőcsére. 


Még egyszer elhangzott a rekedt parancsszó, s a menet megindult a 
holdfényes éjszakában. 


Ekkor már a pórul Járt kopjás sereg 15 hazafelé tartott, megfogyatkozva, 
megtépázva, búsan. Néhány lovuk maradt mindössze, ezekre felültették a 
sebesülteket. Volt egy közöttük, a nyomorult Takács Bonifác, kit a hasán 
lékelt meg a török. Ezt négyen-négyen vitték fölváltva, maguk szerkesztette 
alkalmatosságon. Nevezetesen két fiatal fa levágott törzsére vastagabb- 
vékonyabb ágakat raktak keresztbe, arra fektették. 

Felhő borította el a holdat, lenge felhő, mindamellett az erdő elzordult, s 
az ijedelem szétterpeszkedett a szívekben. 

Dani komoran haladt a menet élén. Olykor elkiáltott egy-egy nevet, 
aszerint, hogy kire fordult a gondolata. Ilyenkor lassított valamelyest, talán 
abban a reménységben, hogy a válasz így könnyebben utoléri. Többnyire 
Menyhártot hívta. De se Menyhárt nem felelt, se Füles Gergő, se Derce 

bácsi, s még sokan mások nem. Ahányszor kiáltott, annyiszor ütötte szíven a 
süket némaság. 


Időnkint hátranézett, hogy számba vegye, szaporodott-e a hazatérő sereg. 
Már a bozótban haladtak, de mindig csak azt a néhány embert látta, ki 
közvetlenül mögötte iparkodott. Távolabb csupán a cserjék ágai hajladoztak, 
szeszélyesen kanyargó csíkban, mintha valami óriáskígyó tekeredne 
láthatatlanul a hegynek föl. 


— Csima Péter! — kiáltott föl Dani. — Megjöttél-e? 
— Meg hát! — hallatszott a hetyke válasz. 


Péter volt az első a szétugrasztottak közül, aki megkerült. Éppen egy 
kisebbecske tisztásra értek, Dani megállott hát, hogy megvárja. 


— Hogy mentetted meg a bőröd? — kérdezte Dani kapitányosan. 


— Besuvadtam a tóba — hencegett a legény —, be én. Nem féltem a víztől. 
Úgy guggoltam a tófenéken, hogy a béka sem különben. Egy nádszálat 
elmetszettem, azon át szívogattam-szopogattam a levegőt magamba. Jobban 
esett a levegő a legfinomabb bornál. Élet volt. A magam élete. Mikor úgy 
becsültem, hogy tiszta már az ég, kiláboltam a tóból, most itt vagyok, a 
hajam szála sem görbült meg. 


Mialatt beszélt, egyhangún csöpögött róla a víz, s amint egyik lábáról a 
másikra billent, talpa alatt meg-megtoccsant a maga eresztette pocsolya. 


— Úgy folyik rólad a bátorság, mint ereszből az eső — mondta Dani. 


— Lucskos Péter! — rikkantott föl Köcsög Pista boldogan, hogy a tulajdon 
gyávaságáról megfeledkezhet. 


A csúfnév pedig, mintha billogot ütöttek volna rá, úgy rajta ragadt a 
legényen. Csima Péterként indult el, Lucskos Péterként tért meg a 
Kokashegyre. 


Oda egyébiránt már eljutott a vereség híre. Néhány megszalasztott kopjás 
biztonságosabbnak vélte, ha egyenesen a táborba menekül, s nem az 
országúton kutat társai után. Ezek aztán megtöltötték a szíveket a maguk 
rémületével. Talpon volt a Kokashegy egész népe, s mihelyt meghallották, 
hogy  Daniék közelednek,  elejükbe áramlottak.  Hajtotta őket a 
türelmetlenség, az aggodalom, a félelem vagy a kíváncsiság. Emitt 
elvágódott s cifrán káromkodott valaki, amott ujjongva ölelkezett össze egy 

asszony épségben hazatért férjével, vagy lány csókolta a szeretőjét, anya 
siratta sebesült urát, fiát. Zúgott, visszhangzott a hegy. Majd megritkultak a 
kiáltások. Ugyanaz a néhány név röpdösött az éjszakában, fájdalmasan és 
reménytelenül. 

A tömegből előlépett Borvető Dénes, és csöndes büszkeséggel hívta 
Danit, hogy jöjjön, nézze meg, milyen gazdag zsákmányt ejtettek a 
zsoldosoktól elrabolt öt szekéren. Alig haladtak néhány lépést, Füsüsné 
állotta útjukat. Csípőre vágott kézzel, előreszegett állal nézett farkasszemet 
Danival. 


— Hol a lányom? — kérdezte, s kisírt szeme furcsán megvillant, mintha egy 
pillanatig valóban reménylette volna, hogy a legény kedvező választ adhat. 
Aztán szakadni kezdett belőle a szó. 


Beszédéből kiviláglott, hogy Füsüsné nem akart a Kokashegyre menni, 
mivel erősen bízott Duhajosi gazda eszében, s amaz a faluban maradt. Borka 
viszont annyira megátalkodott a szándékában, hogy az anyja hiába szidta, 
hiába verte meg, hátára vette a batyuját, s egymaga indult el a táborba. 
Füsüsné egy darabig harcolt a szívével, egy darabig csapkodott és 
szitkozódott az üres kunyhóban, aztán elhallgatott. Úgy érezte, hogy álltó 
helyében jéggé fagy a rettenetes némaságban. Vett egy átalvetőt, sebtében 
belehányta, ami holmija volt, s meg sem pihent, míg föl nem ért a hegyre. De 
ott hiába faggatódzott, Borkának senki a színét sem látta. 


— A pogány hurcolta el! — kiáltotta szinte sikoltva. 


A két férfi rábólintott, hogy csakugyan így eshetett. Borvető bölcs 
megfontolással bólintott, Dani szinte dermedten fájdalmában. Füsüsné eddig 
sírt, most szilajul átkozódni kezdett, csontos öklét fenyegetőn rázta Dani 
arca előtt: 


— Forduljon ki az étek a szádból, minden fogaddal együtt, a nyelved 
rothadjon meg, a víz keseredjék méreggé a gyomrodban, ha meg nem 
szabadítod! 


Erre a förtelmes kívánságra Dani olyanformán bólintott rá, mintha más 
vágya sem volna, mint hogy mindez az átok megfoganjon rajta. Csakugyan 
valami ilyenszerű érzés kelt a kebelében, a legkegyetlenebb bűnhődést is 
kevésnek becsülte volna, ha meg nem szabadítjuk Borkát. Összeharapta a 
fogát, mint aki máris harcba készül. Borvető karon ragadta. 

— Nem hagyjuk a török kényére a lányt — mondotta higgadtan —, de a 
reggelt megvárjuk. 

Tanácsa célszerűnek látszott, hiszen sem a rabok felől, sem a török felől 
nem tudtak semmit. Haditervük nem volt, a zsoldosoktól zsákmányolt 
fegyvereket még nem osztották szét, az emberek most tértek meg a vesztett 
csatából, törödötten. 

— Aludni akartok, kutyák? — kiáltotta Füsüsné. — Az én édes lányom pedig 
az akindzsik prédája leszen! Az Isten fakassza szét a belüket, de a tieteket 15! 
Te fészekbe tojó lélek, te — fordult Danihoz —, miért éppen téged szeretett 
meg az én szerelmetes leányom?! 

Azzal ott hagyta őket, de távolodtában egyre átkozódott. S ezt művelte 
egész éjszaka, megállás nélkül. 

Borvető példásan töltötte be kincstárnoki és fegyvertárosi hivatalát. A 
szekerekről a terhet lerakatta, s számba vette gondosan. Egyelőre a puszta 
földön hevert a hadi portéka, a posztó meg az ételnemű, csupán a rávetett 
ponyva óvta a viszontagságtól. De a szegényszeri parasztok elhatározták, 
hogy másnap fedelet húznak a fegyvertár fölé. 


A fegyverek, a puskaporos hordók láttán Dam lelkében kivirágzott a 
reménység. Miután mindent megszemlélt, egy darabig még ajkát harapdálva, 
szótlanul álldogált Borvető mellett. 

Aztán megszólalt: 

— Kérdeznék valamit kendtől. 

— Kérdezz csak, fiam — biztatta amaz. 

Dani ráemelte sötét szemét a nyeszlett kis emberre, s nagy elszánással 
vágott bele a szóba: 

— Látott-e már kend kukorékos bajszot? 

— Lehet, hogy se szeri, se száma, annyit láttam — felelt Borvető —, lehet, 
hogy egyet sem. S ez azért van így, fiam, mert magam sem tudom, milyen a 
kukorékos bajusz. 

— Én sem tudom -— felelt Dani csüggedten. 

Nem volt már sok hátra az éjszakából. A kokashegyi kakasok buzgón 
hirdették a hajnal közeledését. Az ég alja pirulni kezdett, s a fénnyel együtt 
növekedett az ébredő tábor zsibongása. Disznók röfögtek, lovak nyerítettek, 

asszonyok pöröltek, a hasa lékelt Takács Bonifác szaggatottan s egyre 
gyöngülő hangon üvöltött. Úgy látszott, a végét járja. Füsüsné újult erővel 
átkozódott, Cigány Tódor anyja rekedten jajveszékelt; és sírdogált szerényen 
és Jámboran a kövér Sükéné 15. Csakhamar kemény baltacsapások nyomták 
el a bátortalanabb zajokat. A szegényszeri parasztok építették tovább a 
fegyvertárat. 


A hajnali szürkeség világos derengéssé hígult, Dani fölment a Kokashegy 
csúcsára. Az utak elhagyatottan kanyarogtak a dombok között, Szabadlakon 
látszólag nyugalom honolt, a kolostor romjai körül már megindult a sürgés- 
forgás. Dani majd a tájat nézte, majd azon töprengett, miként lásson hozzá a 
hadakozáshoz, hogy a rabokat 15 megszabadítsa, s a törököt is elűzze a 
kolostor mellől. 


Ahogy így tépelődött, füstölgött magában, egyszer csak a nevét hallotta: 

— Dani, te! 

A nevét többször egymás után, s nemsokára azt 15 tudta, hogy Borvető 
Dénes keresi, nem más. Füttyentett válaszképpen, de nem mozdult a 
helyéről. Amaz lassan közeledett a sűrű bozótban. Mikor kiért a csúcsra, 


megfogta egy fiatal kőris törzsét, s mielőtt szóba kezdett volna, szuszogott 
egy Sort. 


— Zajonganak, lázadoznak — morogta kurtán, de aztán megeredt a nyelve, s 
elmondta, hogy miután az akindzsik elhagyták Szabadlakot, a falu maradék 
népe előbújt rejtekéből. Voltak, kik akkor is kitartottak amellett, hogy 
biztonságosabb, ha odahaza maradnak, a török bizonyára az építéshez 
hajtotta az embereket, s ennek végeztével elbocsátja őket békében. S§ a 
töröknek valóban ez volt a szokása, hiszen adóztatni csak lakott falut lehet. 
Mások fölhurcolkodtak a Kokashegyre. Ez utóbbiak hozták a hírt, hogy a 
török hány embert, lányt, asszonyt, gyereket fűzött rabszíjra. Afelől is 
megbizonyosodtak már, hogy a rabokat nem Vastagpalánkra, hanem a 
kolostor romjaihoz vitték. Ezekre a hírekre a tábor népe ismét fölbolydult. 
Egyre többen erősítették, hogy a kolostort haladéktalanul meg kell támadni, 
még mielőtt a vár fölépül, s mielőtt a rabokat elhajtják máshova. 


— No — felelt Dani —, ha ezért lázadoznak, hiába fárasztják a tüdejüket. Én 
sem akarok mást, mint hogy tüstént üssünk rajta a törökön. 


Borvető megcsóválta kicsiny kerek fejét. 

— A fegyveres embernek a tétlenség a betegsége. 


Nem elégedett meg azonban ennyivel, hanem megmagyarázta okosan, hogy 
oktalanság volna azonnal támadniok, előbb ki kell kémlelni a török tábort. 
Míg ez megtörténik, a hadinépet ellátják munkával, meg ne háborodjon 
tétlenségében. S hogy ezt miként tegyék, arra 15 volt hasznos tanácsa. 

— Kend csakugyan mértéktelenül bölcs — mondta Dani elismerőn. 


Mire Borvető semmit sem válaszolt, de az arcát enyhe pirosság lepte el. 
Fölöttébb boldog volt, mert a dicséretet még a tulajdon bölcs mondásainál 
15 Jobban szerette. 


Lépegetni kezdtek a tábor iránt. S a tábor valóban zajongott, zúgott, 
lázadozott. Egy korhadt rönkön parasztok ültek, sorban, mint eső idején a 
fecskék az eresz gerendáján. Körülöttük asszonyok, lányok, legények 
ácsorogtak. Az emberkaréj közepén Füsüsné állott. Mihelyt Danit meglátta, 
vádolón nyújtotta ki feléje a karját: 

— Ezt a tökaprítót akarjátok ti kapitányul? Erre akarjátok bízni magatokat? 
Vannak itt hadban forgott, csatában próbált emberek, ők vezessenek a török 
ellen! 

Mindenki Dani felé fordult, ki közönnyel, ki kíváncsian, ki ellenségesen. 

— Meggyulladtak — mondta Borvető Dénes —, ezekkel bajos leszen szót 
érteni. 

Valóban úgy látszott, mintha meggyulladtak volna. Két öreg paraszt 
rekedten feleselt egymással, mindenfelé lármázó, magyarázó vagy féktelenül 
kiáltozó csoportok alakultak. Sóvágó Adám dühödten földhöz vágta a 
kucsmáját, mivel semmiképpen nem engedték szóhoz jutni. 

Ahogy elnézte a zendülőket, Dani arra emlékezett, hogy a népet ő hozta 
ide a faluból, ő szerzett pénzt zsoldra, ő zsákmányolt fegyvert, puskaport. 
Szentül hitte, hogy egyedül ő kormányozhatja szerencsés végbe a főbenjáró 
vállalkozást. Egyedül ő űzheti vissza a törököt a Hódoltságba, honnan ide 
merészkedett. 


Azt 15 átértette, hogy ha a vezetés most kicsúszik a kezéből, oldott 
kéveként omlik szét a sereg. 


Fölhágott bátran egy favágó tönkre, fél kezében a kopja, keresztformán 
széttárta két karját, hadd lássa mindenki, hogy szólani készül. Néhányan 

fölfigyeltek, s az indulatoskodókat csitítgatták. Mások elfordultak, s kiköptek 
megvetéssel. Sóvágó fölvette a kucsmáját a földről, s a combjához paskolta, 
hogy a port lesodorja róla. Mindazonáltal a zajongó zsinatolás tovább folyt. 
Hiába meresztette a szemét, Dani egyetlen kopjást sem pillantott meg. 
Aludtak a legények, most pihenték ki a dicstelen kaland fáradtságát. 


— Hé, emberek! — kiáltotta Dani. 


Ekkor Füsüsné kivált a tömegből, s rátámadt a legényre ádázul, hogy ő 
hozta rájuk a vészt, miatta viszik embervásárra Borkát s a többi fehér 
személyt. Közeledett, közeledett, s egyre többen szegődtek a nyomába. 
Nemsokára az egész csoport ott állott Dam előtt, széles karéjban, még a 
rönkön pihenők is otthagyták nyughelyüket. 


Akár a pellengéren, úgy állott Dani a tönkön, szemrehányások, szitkok 
tüzében, s csodálatosképpen mégis nyugodtan. A lelke mélyén tudta, hogy ezt 
a csatát végtére ő nyeri meg. Hiszen a zajongók voltaképpen ugyanazt 
akarják, amit ő, s ha most ellene 1s fordultak, abban nem jutottak egyezségre, 
hogy helyette ki legyen a vezér. Ennyi pedig elég a győzelemhez. 


— Fecsegéssel akarják mulatni kendtek az időt? — kiáltotta szikrázó 
szemmel. — Fecsegéssel, mint a vénasszonyok? Véreink török rabságban 
senyvednek, magunk földönfutókká váltunk. Megvagyon a tehetségünk hozzá, 
hogy őket 15, magunkat 15 megszabadítsuk. De ez a szép tehetség bitangul 
elvész, ha kendtek gyalázattal fröcskölik tele a levegőt. Véreink ií5 rabok 
maradnak, magunk bujdoshatunk, míg a farkasok föl nem falnak. 


— Ki tart velem a pogány ellen? — kiáltotta teli tüdőből. 


Egyszerre csend támadt. Egy pillanatig tartott csupán. Aztán elhangzott a 
válasz, egy indulattal, de más-más szóval. 


— Ki pedig ennekutána 15 visszavonást szít — folytatta Dani —, azt magam 
tiprom meg csődörösen s olyan igyekezettel, hogy a tulajdon anyja sem 
ismer rá a maradványára. Most fegyverosztás leszen. 


Intett, s a Kokashegy harci kedvben egyesült népe engedelmesen követte, 
hogy fölszerelje magát puskával, szablyával, kopjával, golyóval, 
puskaporral. 

Mire megvilágosodott, Kokashegy minden fegyverfogható embere tudta, 
hogy aznap mi a teendője. A tófenéken vitézkedő Lucskos Péter tizenkét 
legény élén útnak eredt, hogy kifürkéssze, min munkálkodik a török 
Vastagpalánkon, nem készülődik-e ellenük. A választás azért esett éppen 
őrá, mivel előző nap ügyesen megmutatta, milyen jártas mester a futásban. S 
ezúttal nem harcolni kellett, hanem szimatolni, s elinalni a török elől, ha 
amaz kitörne a falak közül. 


— Oktalanul vért ne onts! — intette Dani a csekélyke bátorságú vitézt. 
Amaz fogadkozott, hogy a vérrel takarékosan bánik majd, s vöröslő füllel 
látott hozzá, hogy a csapatát összeszedje. 


Borvető Dénesnek a kokashegyi tábor védelme jutott föladatául. Sóvágó 
Ádám egy sereg paraszttal az aljba ereszkedett, hogy a hegyre fölvezető 
csapásba vermet ássanak, s megtüűzdeljék hegyes nyársakkal, hadd akadjon 
meg a török a tőrben, ha támadásra szánja magát. 


Mikor már ki-ki dolga után látott, Dani maga mellé intette Köcsög Pistát. 
Lóra ültek, s elügettek a kolostor iránt, nem az országúton azonban, hanem át 
a réteken, cserjéseken, keresztül az erdőn, nehogy az ellenség neszét vehesse 
kutató szándékuknak. Nemsokára már közelről hallották a palánkverők 
otromba fakalapácsainak nehéz puffanását, a fejszecsattogást, a kidőlő fák 
recsegését-ropogását. 

Most már vigyázatosabban haladtak, kantáron vezették a lovat maguk után, 
mígnem ráleltek egy eldugott kis horhóra, melynek meredek martjáról 
galagonyabokrok hajoltak alá sűrün. Itt a két lovat kikötötték, kopjájukat, 
tarisznyájukat 15 ott hagyták, csupán egy-egy tőrt vittek magukkal, hogy 
védekezhessenek, ha bajba keverednek. 

A két legény úgy egyezett meg, hogy ketten kétfelől kerülnek mögéje a 
török tábornak. Dani balra indult, Köcsög Pista jobbra. Találkozniok a török 
tábor túlsó oldalán kellett. Azért határoztak ekként, hogy körös-körül 
szemügyre vehessék gondosan a tábort, megtudják, mennyi akindzsi gyűlt ott 
össze, hol őrzik a foglyokat, miként halad a vár építése, van-e ágyú, s 
végezetül, hogy hol esik alkalmas hely a támadásra. Két ember többet lát, s 

ha az egyik elpusztulna, a másik hazaviheti a hasznos tapasztalatokat. 
Ekkor már delelőhöz közeledett a nap. 


Egyszóval Dani balra tartott, s ezenközben nagy Thury Györgyön jártatta 
az eszét, míg rá nem eszmélt, hogy alighanem méltatlanságot követ el, hiszen 
a híres vitéz nem kúszva szokott közeledni a törökhöz, ahogy most ő 
cselekedte. Az avar nedves volt, mindamellett zizegett, mert a tetején már 
megszáradt. Dani egy pillanatra megmeredt kúsztában, hogy eligazodjék. 
Éppen alkalmas időben, mert nem messzi tőle egy ember üldögélt a fiatal 
fák között álmosan, törökhöz illő törökülésben, övében handzsár fénylett, 
egyenletes, rezes fénnyel. S amint Dani a rést kutatta, melyen át látatlanul 
közelebb osonhat a fenekedőn dübörgő baltacsattogáshoz, egy másik rezes 
csillám villant a szemébe. Nyilván egy másik handzsárról. 


Némi iparkodás után ennek a fegyvernek a gazdáját 15 megpillantotta. A 
handzsár jókedvűn villogott a napsugárban, a gazdája viszont mellére bukott 
fejjel aludt. Dani arrafelé kúszott hát, s lassan mögéje került az alvónak. 
Most már a strázsák vonalán belül, bátrabban fürkészhetett. Több ízben 
megfordult errefelé, ismert minden zugot, hajlatot, jóformán minden egyes 
fát külön-külön. De mióta utoljára járt itt, a környék megváltozott. A 
kolostor hátsó falát épen hagyta a török, elöl viszont lebontatta a romokat. A 
kövek nagy, rendetlen halmokban tornyosodtak. Roppant boronagerendák 
hevertek egymás hegyén-hátán. Szabadlaki parasztok és zsoldosok dolgoztak 
az új falon, mely a kolostor tornyához csatlakozott. Mások irtották a fát a vár 
előtti téren. 


Az új palánk tehát elszántan, szinte szemlátomást épült, s már minden arra 
vallott, hogy nem amolyan kicsinyke sárfészket készülnek ide rakni, hanem 
derék várat. Tömérdek ember sürgött-forgott a kolostor előtt, s apasztotta 
erejét a török javára. De Borkát, Menyhártot sehol sem látta Dani. 


S akkor egyszerre fölhangzott a kedves füttyszó, a kopjások jeladása. 
Kevés híja volt, a válasz már-már kicsúszott Dani ajkán. Élnek hát, itt 
vannak hát — gondolta, s vigyázatosan továbbkúszott a hang iránt. 
Nemsokára beért az öreg erdőbe, hol nemrégen a bírónak segédkezett volt a 
nyáj terelésében. Egy helyütt az erdő bozótosban folytatódott, s a bokrok 
alacsony lombja fölött tarka török sátrak hegyes csúcsai tűntek föl. 


Ez volt az akindzsik tábora. Középütt magas, uras sátor, mely szinte 
trónolt a többi fölött, s terjedelemre kisebbfajta háznak is beillett volna. 

A füttyszó távolabbról kelhetett, úgy becsülte. Visszafordult hát az 
erdőbe, s a tisztás mentén továbbhaladt. A sátortábort ugyanis egy tisztásra 
verték a törökök, nem messzi az épülő palánkvártól. A sátrak elmaradtak, a 
tisztásról már csupán a törzsek közt alig-alig sejlő zöld foltok árulkodtak. 
Megint kalapálás, kopácsolás zaja hallatszott, sokkal gyöngébb, mint a 
kolostor környékén. Vagyis a tisztás másik végén 15 munka folyt. Dani fától 
fához szökött, hogy olyan helyre jusson, honnan kiláthat a szabad térre. 


— Ezek csak a kopjások lehetnek — mondta magában. 


Valóban így volt. Elsőnek Menyhártot látta meg, amint egy jókora cölöpöt 
cipelt. Vagy nem bírta vagy szándékosan dobta földre, bajos lett volna 
eldöntem. De nem sietett fölemelm, hanem gondterhelt ábrázattal 
elfüttyentette a kopjások jelét. 


— Ne fütyöréssz, te hitetlen kutya! — mordult rá egy akindzsi. Lustán, 
mivelhogy ült, s bizonyára azért szólt csak, hogy valami főakindzsi észre ne 
vegye, hogy a rab pihen. 

— Gyere ide, Boldi! — kiáltotta Menyhárt. 


Daninak torkán akadt a levegő. Az, kit Menyhárt Boldinak nevezett, s ki 
szapora léptekkel segítségére sietett, nem más volt, hanem Borka. Piros 
török bugyogóban, barna német bőrzekében. A szépsége odáig tűzött, hol 
Dani lappangott a fatörzsek között; szívét, arcát egyszerre árasztotta el édes 
hőséggel. Ez a hőség megtikkasztotta, s lágy epedést fakasztott a mellében. 


Amazok a két végénél megragadták a cölöpöt, s elballagtak vele 
könnyedén. Hogy hova, Dani nem láthatta, sűrün sorjáztak áfák. 


— Kicsi galambom! Szagos virágom! — suttogta Dani félhangon. Most, 
hogy a lány oly hirtelen eltűnt a szeme elől, újólag átélte a fojtogató érzést, 
mely megrázta rabságba esésének hírére. Cselekvésre sarkallta minden 
idege, minden i1zma. Továbblopakodott hát előre. Nemsokára megpillantotta 
a tisztás sarkában szorgoskodó kopjásokat. Először Füles Gergőt, ki eltátott 
szájjal vakarta a hátát, s a magafeledten kalapácsoló Derce bácsit. Aztán 
előbukkant Borka s mögötte Menyhárt, ingujjasan. 

Soha annyi esztelen terv nem fordult meg az agyában, mint ekkor. Lelke 
mélyén belátta, hogy a jelen pillanatban semmit nem tehet Borka 
megszabadítására, mindamellett tovább folytatta a vad tervezgetést. S 
mialatt elméje a vágyaival hadakozott, majdhogy meg nem feledkezett 

küldetése igazi céljáról. 

Maga sem tudta mennyi idő múlt el, mialatt megigézetten gondolkozott. 
Talán ha nem üti meg a fülét valami halk zizegés-ropogás, még sokáig 
elidőzött volna. Óvatosan, vigyázatosan, valaki közeledett a fák között. Dani 
megmeredt álltában, megszorította a kése markolatát, hogy megvédje az 
életét, ha szüksége adódik. Egyszer reccsenés hallatszott, vékony, tompa, 
amilyent az avar alatt heverő, korhadt száraz ág ad, ha rálépnek. Máskor az 
avar zizerészett, ijedelmes nesszel. S e tétova, félős motozást, mint valami 
riadt dobogás kísérte a szíve verése. 


Csönd lett. 


Egy bükkfaóriás ezüstös-fehéres foltokkal tarkázott törzse mellett valami 
barnás mozdult meg. Csupán egyetlen kurta pillanatra. Aztán megmeredt, 
eltűnt, összefolyt a fák s az avar színeivel, mintha csak a mozgás éltette 
volna. Dani tudta, olyan bizonyossággal, mint azt, hogy önmaga egy fa 
törzséhez tapadva kémlel, hogy a bükkfa mögött egy ember áll, és körülbelül 
ugyanannyit lát őbelőle, amennyit ő amabból. 


Szíve vadul döngette mellét. 


Erről lassankint arra fordult a gondolata, hogy annak az embernek ott a 
bükkfa mögött csakúgy dobog a szíve, mint őneki. Fél, akár őmaga. De ha 
fél, miért féljen ő 15? 

Vigyázatosan kihúzta a kését, s fél szemmel kilesett a fatörzs mögül. 
Kétujjnyi csík — ennyi látszott a fához lapuló emberből. 

Várt, várt, de beleunatkozott a várakozásba. Amaz ott szemben, 
dicséretesen győzte türelemmel. Meg sem moccant, mint a magát holtnak 
álcázó bogár. 

Mit cselekedjék? — töprenkedett Dani. Elvégre estig nem várhat, s ha 
megteszi, csak növeli a veszedelmet. Rontson rá nagy hirtelen? — Kurta 
késével nem sokra mehet, ha ellenfelének kardja, kopjája van. S a halál 
gondolatával együtt Borka is eszébe jutott. Semmi kedvet nem érzett az 
elmúlásra, még ha oly dicsőséges Is. 

Elöntötte a harag, hiszen látta már, hogy amaz jelesen érti a 
haditudományt. Nem más a célja, mint hogy próbára teszi őt. 

Megvárja, míg türelme fogytán kibújik a rejtekéből. 

— Megállj, megállj isten konoka! — fogadkozott magában. Már nem 
hallotta a szíve dobogását. Inkább azt érezte, hogy a vér a fejébe tolul, s az 
erek majd megpattannak a nyakán meg a halántékán. 


Mit cselekedjék? 


Olyanformán pillantott körül, mint a dühös ember, aki keres valamit, hogy 
a haragját kitölthesse. Egy száraz ágon akadt meg a szeme, lehajolt, 
nesztelenül fölvette. 


— Megállj, isten konoka! Megállj! — gondolta. 


Azzal az ágat odadobta, nem messzi a bükkfától. Abban a pillanatban a 
rejtőzködő oldalt szökkent, s láthatóvá vált egész személyében. 


Köcsög Pista volt. 


Egy darabig bután bámultak egymásra. Pista úgy nézte Danit, amaz úgy 
nézte Pistát, mintha egyiknek 15, másiknak is valami meghökkentő látomás 
lebbent volna a szeme elé. Holott errefelé kellett találkozniok, így beszélték 
volt meg. 


Miután eleget csodálkoztak, együttesen folytatták földerítői munkájukat. 
Hite szerint Köcsög Pista rálelt a támadás legalkalmasabb módjára, s a 
helyet 15 kiszemelte. 


A két legény az óriási bükkfa tövében nézelődött. Tőlük jobbra 
meredeztek a hajdani kolostor romjai, ezek köré húzták most a 
boronafalakat. A kolostortól feléjük téres tisztás húzódott. E tisztás felső 
végében, a várépítkezés szomszédságában tarkállottak a török tábor sátrai. A 
sátraktól nem messzi düledező oldalú birkaakol szomorkodott. Ugyanennek 
a tisztásnak a másik végében, Daniékkal egy vonalban, valami karámfélét 
emeltek. 


Egy sereg akindzsi őgyelgett tétlenül a serényen növekedő karám körül. 
Mások a fegyverüket tisztogatták, vagy nyílt lángon főztek valami pogány 
eledelt, mely nem csukja be előttük Mohamed paradicsomának a kapuját. A 
rabokat nemrég ejtették a törökök, más helyet, hol őrizhették volna, se Dani, 
se Pista nem látott. A karám közepén fehérszemélyek gubbasztottak alázattal, 
magyarok mind, ez látszott a viseletükről, s valami asszonyi munkával 
mulatták idejüket. Végezetül a kopjások is itt dolgoztak. Mindezekből a 
körülményekből a két legény arra következtetett, hogy ezt a karámot a 
pogány a szabadlaki parasztok szállásául szánta. 

— Ennél a bükkfánál gyülekezünk — mondta Köcsög Pista —, aztán hegyibe! 


Csak hát a rabszabadítás a kisebbik cél volt. Valójában arra szövetkeztek 
a kopjások, hogy a törököt kiűzik a Bakony aljáról. Magyarokul akartak élni 
kedves falujukban, meg kellett hát akadályozniok, hogy a pogány megvesse a 
lábát itt az új várban. 

— Megosztjuk a kopjásokat — mondta Dani, s már mutatta 15, miként eszelte 
ki a támadást. A tetemesebb csapat — s ennek Köcsög Pista lesz a vezetője — 
betör a sátrak közé, s odavonja az akindzsikat. Dani a maga fegyvereseivel 
Itt várakozik a bükkfa tövében, s mikor az ütközet már javában tombol, 
megrohanja a karámot, a rabokat kiszabadítja, fölfegyverzi s oldalba kapja a 
sátrak között megszorult ellenséget. 


— Délben már a kolostorban kenyerezünk — mondta bizakodással. 


Miután ekként határoztak a török sorsáról, Dani és Pista tovább folytatta 
útját. Bal felé tartottak, mert arrafelé Dani még nem vizsgálódott. Alig 
haladtak néhány lépést, észrevették, hogy a nagy tisztás után egy másik 
tisztás következik, s a kettőt egymástól vékonyka erdősáv választja el. Ez a 
tisztás kisebb, nyájasabb, szűzibb volt. A lombokon valami tarka folt tört át, 
figyelmeztetőn, hogy érdemes látnivaló kínálkozik. 


Dani és Pista beóvakodott a két tisztás között terjedő erdősávba. 
Csakhamar olyasmin akadt meg a szemük, hogy a lélegzetük is elállott 
ámulatukban. 

Egy sűrű lombú, hatalmas jávorfa tövében öt-hat finom csemeletpokróc 
feküdt a füvön. A pokrócokon egy férfiú nyugodott, kiről lerítt, hogy gazdag 
s kiválóan bölcs. Kövér volt ez a férfiú, de nem férfi módon, inkább 
asszonyosan kövér. Fejét takarosan megcsavart, föltornyozott zöld turbán 
fedte, s a homloka fölött szivárványos színekben tündöklő ék csillogott. 
Ahány követ belefoglaltak, annyi szín verte vissza a levelek megszűrte 
zöldes fényt, mely ráesett. — Piros — selyemmentét viselt, — sűrű 
gyémántgombokkal, sárga selyembugyogót s gyöngyökkel kihányt ékes sarut. 

Ez a kövér és hatalmas ember olyanformán hevert, olyan magafeledten, 
olyan puhán, mintha a lélegzés 15 nehezére esne. Valóban nehezen lélegzett. 
A levegő vékony sípolással jelezte, hogy most éppen befelé tart a kiváló 
férfiú tüdejébe, s vastagabb sípolással adott hírt afelől, hogy úton van 
kifelé. Fejtől egy szerecsen rabszolgagyerek őrködött, hogy se légy, se 
bogár, de még lepke se zavarhassa a nagyurat nyugtában. A szerecsen fiú 
legyező formájú pálmalevéllel látta el tisztjét. A nyugodalmat kedvelő férfiú 
selyemvánkost gyűrt bal válla alá, s egy hosszú, avasszalonna színű 
tekercsre betűket rótt. Ebből világlott ki bölcsessége. 


Dani és Köcsög Pista megindultan szemlélte Habil defterdárt. Mesében 
sem hallottak ilyen csodálatos szerzetről. Nem halandó embernek, inkább a 
mennyekből alászállott tüneménynek festett. Szinte várták, hogy pokrócostul 
a levegőbe emelkedik, és surrogva eltűnik a fellegek között. 


Visszafelé fordultak. 
Mikor már átkúsztak az őrök vonalán, Köcsög Pista megszólalt: 
— Nekem a mentéje meg a turbánja kell. A bugyogója legyen a tied. 

Lefelé hanyatlott már a nap, mire a két legény megtért kémlelő útjáról. 
Meg sem pihentek, hozzáláttak azonnal a hadikészülődéshez, hogy másnap 
fegyverre kelhessen a Kokashegy minden férfija. 


A ködös, csípős leheletű hajnalban a kopjások pezsgő jókedvvel, 
rendetlenül ereszkedtek le a Kokashegy oldalán. A lovakat száron vezették, 
a terep nem volt alkalmas lovaglásra. Fegyver jutott mindenkinek, a csapat 
egyébiránt ugyancsak tarkán festett. Volt, ki ingben-gatyában kelt hadra, 
mindamellett német sisak óvta a koponyáját. Egy másik talpig páncélt öltött, 
de mezítláb taposta a csuszamos füvet, a harmadik zörgő combvértet öltött 
báránybőr ujjasához. 

Ezüstösszürkén homálylott a levegő, a harmat hintette bokrok didergősen 
borzongtak. Körös-körül a táj elmerült a tejfehéren lappadozó ködben, 
dombtetők, facsúcsok nyúlongtak ki belőle kísértetiesen, mintha csak tetejük 
volna, aljuk nem. De aztán lassankint kiderült, hogy a tegnapi világ megvan, 
úgy, ahogy volt, nem oldódott föl a ködben. 


Az aljban a kopjások óvatosan megkerülték a török vesztére ásott 
farkasvermet, majd a lapályon megtorpantak. Néminemű kiáltozás 
eredményeként egybegyűlt a két csapat. Egyik felől a lovasok, másik felől a 
talpasok. 


Köcsög Pistának kellett hosszabb utat megtennie, ő indult hát el elsőnek 
lovasaival. Vele tartott Kaszás Gergely, vele Zsikó Mihály, a bibliás szavú 
Sete Ábrahám, Gerső Máté, a piros képű Kontáros Misi s még vagy 
tizenöten. 

— Siessetek! — biztatta a távolodókat Sóvágó Ádám mámoros szemmel, 
mintha italos volna. 


— Sietünk! Hogyne sietnénk! — kiáltott vissza Köcsög Pista. 

— Úgy siessetek — tanácsolta az öreg —, hogy a töröknek még a csipát se 
legyen ideje kitörülni a szeméből. 

Aminthogy a terv valóban az volt, hogy napfelkölte előtt betörnek a 
táborba, hogy a meglepetés, 15 segítségükre legyen. 

Megadta Dani is a jelt a maga gyalogjainak, azzal taposni kezdték a 
harmatos füvet. Lucskos Péter ott lépegetett Dam oldalán, s egyre azt 
hajtogatta, mennyi rengeteg hadinépet, mennyi ágyút látott előző nap 
Vastagpalánkon. Kondás Zsiga elhozta a tülkét, elrévedező ábrázattal 
simogatta, s arról ábrándozott, hogy ezentúl nem disznóknak, hanem 
törökverő hősöknek tülköl. Aztán föleszmélt s elszomorodott, bántotta, hogy 
a tülköt nem szabad megfuvintania. 

Sóvágó Ádám az ajkai között fütyörészett, sziszegésformán, s mindegyre 
Karikás Pongrácra lesett, ki ott haladt mellette, s láthatólag nagy gonddal 
küszködött. Pongrác mezítláb volt, lobogó gatyában s páncélingben. Ezt a 
páncélinget egy szelíd zsoldosról hántotta volt le, s most azon mesterkedett 
csökönyösen, hogy lejjebb húzza, mint ameddig ért. Ezért majd egyik, majd 
másik szomszédja kezébe nyomta a kopjáját, de hiába erőlködött, a 
páncéling makrancosan visszaugrott mindig. 

— Sehogy sem akar megnyúlni — panaszkodott. 


— Hiába rángatod — intette Sóvágó —, mert ha neked az a természeted, hogy 
cibálod, annak meg az a természete, hogy nem nyúlik. 


— Még a fele gyomromat sem takarja el. 

— Legközelebb szerezz hozzá páncélgatyát, fiam. 

— Az 15 vagyon? — kapta föl Pongrác a fejét reménykedve. 

— Közönséges zsoldosnak nincs, de Pacalkopp kapitány olyat hord. Volt is 
baja vele elégségesen, ha a csatában a kelleténél jobban megijedt. 


Az öreg olyan jól mulatott a tréfáján, hogy ráncos, cserzett bőrű arca 
kékké-zölddé-bíborrá színesedett. 


Dani úgy tett, mintha a ködöt fürkészné s a réteket, a cserjéseket a köd 
mögött. Így illik ez a jó kapitányhoz. Valójában Borka körül járt a gondolata 
szakadatlan. A nagyobb csapatot 1s azért bízta Köcsög Pistára, hogy a lányt 
maga szabadíthassa meg. 


Sóvágó ezenközben egyre merészebb képzelettel föstögette Karikás 
Pongrácnak a zsoldosok öltözetét. Elmondta, hogy a németek módosabbja 
talpig vasat ölt, a lábát bádogkapcába csavarja, s olyik bádogtakaró alatt 
nyugoszik. 


— Aztán mire Jó annyi tömérdek vas? — tudakolta Pongrác. 

— Magadtól is tudod — vágott vissza az öreg —, különben miért fosztottad 
volna meg azt a jámbor zsoldost az ingétől? A vasnak az az erénye, fiam, 
hogy a csatában megvédi az embert. Az ilyen talpig vasba öltözött vitézben 
az ágyúgolyó sem tesz kárt, a puskagolyó meg úgy lepereg róla, mint a 
száraz borsó. 

— Még szerencse — vélte a kopjás —, hogy a török nem kedveli ilyen 
módfölött a vasat. Különben hasztalan harcolna ellene az embernek fia. 


Sóvágó ravaszul hunyorított: 


— Mindennek vagyon orvossága, fiam. Veszel egy veder vizet, mögéje 
óvakodsz a vasas vitéznek, s meglocsolod bőségesen. Vagyon, ki csak 
olyankor veszi észre, mikor már moccanni sem bír, annyira 
megrozsdásodott. Én egyszer két öblös vederrel egy egész zászlóalja 
németet foglyul ejtettem. Háromszáz kovács dolgozott három álló napig, míg 


kiszabadította őket. 
A fehéren imbolygó ködből hirtelen kibomlottak az erdők fát. 


A lombok között olyannak látszottak a ködfoszlányok, mint valami óriási 
pitypang szárnyas magjai, melyek röptükben akadékra leltek. 


— Hideg dunyhát bontottak az angyalok — mondta egy öreg paraszt, aki 
hűségesen baktatott Sóvágó komája mellett, de eleddig meg sem szólalt. 


— Azért cselekedtek ekként — vélte Lucskos Péter —, hogy ne kívánkozzunk 
a mennyországba. 


Mihelyt behatoltak a fák alá, megcsappant a szó, aztán elhalt tökéletesen. 
Harmat ülte meg az avart, mely lágyan, rugalmasan süppedezett a léptek 
alatt. Olykor egy-egy csöpp víz lefordult valamelyik levélről. A menet 
hosszú sorrá szakadozott. 

Dani időnkint megállott, s nyugalmasan megvárta, míg ismét egy csomóba 
tömörült a csapat. Köd már csak a vízmosások, gödrök, szakadékok mélyén 
lappangott, de onnan is illant, megfoghatatlanul. S a levegő szemlátomást 
ritkásodott, megtelt vigasztaló csillogással, s bátorságot sugárzott a 
szívekbe. Keletről édes pirulás hozott hírt afelől, hogy a világosság ma sem 
hagyja cserben a földet. 


Mikor az óriási bükkhöz érkeztek, egy vonalba az épülő karámmal, Dani 
megállást parancsolt. A toprongyos csapat lassan összeterelődött, oly 
szorosan, mint juhok a nyájban. Ember embert ért, a fák sűrün sorjázó 

törzsei dárdákként meredeztek közöttük. 


Ahogy elnézte ezt a szedett-vedett hadat, Dani Habil defterdárra 
emlékezett, amint lustán elnyúlt a drága teveszőr pokrócokon, kövéren, hogy 
szinte kisajtolódott a zsírja, mint a hájas libáé, ha  megszorítják. 
Elcsodálkozott, hogy íme, a gondviselés két mértékkel mér, s a pogányoknak 
kedvez, s ezt föl nem foghatta ésszel. 


Tizenöten voltak a csapatban, gyalog mindannyian. A szemekben 
bizakodás csillogott s bátor türelmetlenség. Egyszerre olyan mély csend 
támadt, hogy hallani lehetett az erdő minden parányi neszét, a le-lepottyanó 
harmatcseppek halk verését az ázott avaron. 


A távolban füttyszó kélt. Erre a kis csapat csatarendbe állott, széles 
karéjban, hogy senki a szomszédját ne akadályozza. Ez a füttyszó volt a jel, 
hogy Köcsög Pista támadásra indul a lovasokkal. 

Odaát vad hujjogatás, csujjogatás, rikoltás töltötte meg a levegőt. Egy 
darabig csak a rekedt csatakiáltás áradt, hömpölygött, majd összefonódva, 
majd szétszakadozva. Fölviíjjogtak a török sípok, fojtottan, mégis élesen, 
hátborzongató fenyegetéssel. Parancsszók röpködtek, puskák kaffantak, 
mérges kutyákhoz hasonlatosan, s már csattogtak a kardvasak, hörögtek, 
jajgattak, üvöltöttek a sebesültek, nyerítettek a lovak. 


Hirtelen s módfölött váratlanul riadt bégetés, mekegés keveredett a hadi 
zajok tombolásába. 


Dani fölujjongott, hiszen a birkaakol a sátrak közelében állott, a bégetés 
azt hirdette hát, hogy Köcsög Pista betört a török táborba. Föl akarta emelni 
a karját, hogy rohamra vezesse csapatát. De a karja lehanyatlott, s mint 
mindenki körötte, ő 15 megütközve bámult Kondás Zsigára. Amannak 
ábrázatán túlvilági boldogság tündökölt, s oly szent hevülettel fújta a tülkét, 
mint valami angyal, ki most kapta az isteni parancsot, hogy utolsó ítéletre 
terelje össze a lelkeket. A hajnali Bakonyt pedig a rút hangzat megfestette a 
maga förtelmével. 


— Te disznók apostola! — kiáltott föl az öreg Sóvágó, s a tülköt kiverte 
Zsiga kezéből. 


Aztán a tizenöt kopjás nekilódult. Hol egyik, hol másik csuszamlott meg s 
bukott el a síkos avaron, s szökkent talpra tüstént, sárosan és lihegve. 
Ordított, ki elesett, ordított, ki lábon maradt, zengett bele az egész erdő. 

Úgyszólván egyetlen futamodásra elértek a karámig. 


Senki nem állotta útjukat. Vagy nem voltak ott őrök, vagy mindannyian a 
riadalom helyére siettek, a kopjások mindössze néhány akindzsit láttak a 
félig készen meredező boronafalak közelében. Ezeket is csak hátulról. 
Lélekszakadva menekültek a nyomorultak, s ezenközben nem festettek olyan 
rémületesnek, amilyen a hírük volt. 


A karámot gyanús csöndesség feküdte meg. Nem találtak benne senkit. 
Látszott az 15, hogy nem emberek, hanem barmok részére emelték. S az 
asszonyok, kik előző nap ott görnyedeztek, a sövényt fonták. 


— Nagyot szaladtunk — mondta az öreg Sóvágó, ki donga lábain utolsónak 
ért célba —, de hiába szaladtunk. 


Csakugyan így volt: a török a rabokat másutt őrizte. Nevezetesen a 
kolostor tornya mögött, a hajdani várárokban. A partot megtisztították a 
cserjéktől, kétoldalt magas kerítést emeltek, hátul tehát a torony, oldalt a 
kerítés vágta el a menekülés útját. 


Az árok szabadon maradt partján táboroztak a strázsálásra rendelt 
akindzsik. 


Most nyugtalanul rohangáltak ide-oda a friss irtáson, melyből vaskos 
tüskékként meredeztek elő a levágott bokrok csonkjai. Előttük emelkedett a 
kolostor mohos tornya, semmit nem láthattak hát a túloldalon tomboló 
küzdelemből. Félelemmel figyeltek az őrjöngő hangzavarra. Az emberek 
meredt mozdulatlanságban, de reménykedve vesztegeltek az árok fenekén, 
készen arra, hogy rárontsanak őreikre. Az akindzsik legalább ettől tartottak, 
mivel bizonnyal maguk is ekként cselekedtek volna hasonló helyzetben. 
Utóvégre a főakindzsi eszmélt rá a legcélszerűbb teendőre. Megállott az 
árokparton, mint a cövek, vicsorítva megsuhogtatta a handzsárát, s 
fenyegetőn förmedt a rabokra: 


— Földre! 


Mire a többi akindzsi 1s az árokpartra sereglett, s utánozta a példamutató 
cselekedetet. Egy szempillantásnyi idő sem telt el, s a hosszú várárok úgy 
festett, mint valami szörnyűséges tömegsír. Ki-ki ott vetette magát a földre, 
hol a parancsszó érte. Szorosan egymás mellett feküdtek a rabok, csupán 
fölfelé fordított fejük s figyelő tekintetük mutatta, hogy élnek. 

Az akindzsik tovább futkoztak az árok partján, s időnkint összenéztek. 
Foglyaik rémítéséül kegyetlenre torzították az ábrázatukat, s egymásra 15 
olyanformán tekintettek, mintha mindjárt ölre mennének. Holott inkább a 
menekülésen járt az eszük, hiszen tudták, hogy az ellenség bármely 
pillanatban rájuk csaphat, vagy az erdőből, vagy a kolostor mögül. 

Kicsinyke nyájként, a rab kopjások összebújtak, mintegy közösen 
védekezve a veszedelem ellen. Mióta fogságba estek, Menyhárt úgyszólván 
egyetlen pillanatra sem szakadt el Borka mellől. Satnyább volt a lánynál, 
mégis azon iparkodott szüntelenül, hogy könnyítsen a sorsán. Mindenre 
vállalkozott, csakhogy Borkának ne kelljen fáradnia. Legalább kimelegszem 
— magyarázta. S a melegedés erősen ráfért, mivel ingujjban másként aligha 
hevülhet föl a halandó ember, mint ha tesz-vesz, amennyit bír. 


Borka olykor kevés híján sírva fakadt ennyi gyöngédség tapasztaltán. 


— Milyen nagyon-nagyon szeretsz te engem, Menyhárt — sóhajtotta —, 
bárcsak én is úgy szeretnélek téged, ahogy te engem. Csak hát. . . 

Nem folytatta tovább, fájdalmat ne okozzon a fiúnak. 

—- Nem baj, Borka — mondta Menyhárt —, te Danit szereted. Én 
mindkettőtöket szeretlek. Meglásd, Dani nem hagy cserben minket. 


Menyhárt most 1s ott didergett Borka mellett. Akárcsak társai, ő is 
reménykedve figyelt a majd erősödő, majd halkuló csatára. A tomboló 
zajongásból egyszerre élesen, félreismerhetetlenül kivált a kopjások 
füttyjele. 

— A mieink! — suttogta sugárzó arccal Menyhárt. Egy kissé fölemelkedett, 
s a következő pillanatban füttyel válaszolt a jelre. 


— Száradjon el a nyelved, kutya! — üvöltött rá egy sánta akindzsi. Dühében 
a handzsárához kapott, s verni kezdte a földet maga előtt: 


— Ide gyere! [de gyere! 


Menyhárt egy szempillantásig tétovázott, engedelmeskedjék-e az őr 
hívásának, vagy se. Aztán leszegte a fejét, mintha nem látna, nem hallana, 
nem ő adta volna meg a választ a jelre. 


— Ide gyere, kutya! — tajtékzott az árokparton az akindzsi, főtt rákként 
vöröslő képpel. Már nem csapdosta a földet, hanem néhány lépést 
előrebicegett, hogy maga ragadja ki a bűnöst a tömegből. De az árok partján 

megtorpant, rekedt üvöltés tört ki ajkán, s egész testében remegett tehetetlen 
dühében, hogy ölni akarna, de nem mer. 


— Gyere ki! — kiáltotta még egyszer. Ekkor már húzódott 1s hátra. Mire a 
rabok közül négyen-öten félhangon fölnevettek. 

— Kutyák! — vicsorgott fölhúzott ínnyel, mintha maga készülne kutyává 
változni. A szándékáról azonban, hogy behatoljon a rabok közé, 
fogcsikorgatva lemondott. 


A tömegnyi nép az árok mélyén mind a közelgő szabadságra gondolt, s 
feszült izmokkal várakozott. Csupán a zsoldosok feküdtek békésen, s 
melegítették az édes anyaföldet hasukkal, gyomrukkal, mellükkel. Nem volt 
más gondjuk, minthogy kényelmesen feküdjenek, ha már egyszer feküdni 
kell. S ha jutott is eszükbe valami hevertükben, az meg sem fordult a 
fejükben, hogy elszánt roham árán kivívhatnák a szabadságukat. 


A harci lárma pedig egyre közeledett, s a szívekben forrón égett a 
reménység tüze. 


164 


22 


Daniék ott állottak hát az üres karámnál, csalódottan, hogy a rabokat meg 
nem szabadíthatták. Innen a sátortáborig, hol az ütközet dúlt, néptelen volt a 
letaposott füvű tisztás, semmi akadék nem gátolta a látást. 


A tarka sátrak között lovas és gyalog fegyveresek hadakoztak forgatagos 
örvénylésben. Még oly jártas kapitány sem mondhatta volna meg, hogy a 
győzelem melyik fél felé hajlik. Emitt egy sátor égett süvöltő lánggal. Három 
török rohant ki belőle, s bukott a földre egymás után, Kaszás Gergely derék 
csapásai alatt. Zsikó Mihály egy óriási szerecsennel vívott párbajt. Amaz a 
termetéhez méltó pallossal csapkodott, Zsikó egyszer jobbról, egyszer 
balról kerülte ki a biztos halált, mely utóvégre hátulról érte utol. Egy 
gyalogos akindzsi markolatig döfte pengéjét a két lapockája közé. Köcsög 
Pista elvesztette a kopjáját, most szablyával vitézkedett, mellette a piros 
képű Kantáros Misi. Baráti éberséggel védelmezték egymást, s az egyetértés 
jóvoltából sok törököt elpusztítottak. Egy menekülő kopjás lova 
sátorkötélbe botlott. A kopjást a lendület messzi kivetette, a ló elterült, s 
elgáncsolta rugdalózó patáival azt a három lovas akindzsit, ki a gazdáját 
üldözte s a két kopjást is, ki emennek segítségére sietett. Vonagló 
gomolyagban üvöltöttek az emberek, s nyerítettek a lovak. 


Ezt látta hát Dani az üres karám mellől, s megértette, hogy túl korán 
reménykedett a győzelemben. A török szemmel láthatólag azon igyekezett, 
hogy a támadókat a táborból kiszorítsa a kolostor falának, honnan csak a 
halálba nyílik menekülés. Köcsög Pista csapata már nem támadt, hanem 
kétségbeesetten védekezett, s hátrált, egyre hátrált. 

Ekkor a sátrak közül hirtelen egy sereg akindzsi rohant gyalogszerrel a 
tisztásra, a karám és a sátortábor közé, észrevették ugyan Daniékat, de ügyet 
sem vetettek rájuk, hanem mihelyt összegyűltek, iszonyú ordítozásban törtek 
ki, s mintha megtébolyodtak volna, valamennyi verni kezdte a tulajdon 
handzsárával a tulajdon pajzsát. 

— Fütyüljetek! — parancsolta Dani. 


Akkor szállani kezdett a kopjások kedves üzenete, szállott rajostul, s 
áthatolt a haldoklók hörgésén, a fegyvercsattogáson, a sebesültek jajgatásán. 

Köcsög Pistáék megértették, hogy vagy megfordulnak, s kivágják magukat a 
tisztásra, hol társaikkal egyesülhetnek, vagy ott lelik halálukat mindannyian. 
Most már tudomásul vették a törökök is, hogy új ellenség érkezett. Rekedt 
parancsszavak hangzottak el. Egy fél tucat akindzsi üvöltözve húzott-vont 
egy ágyút, s azon iparkodott veszett sietéssel, hogy szembefordítsa 
Daniékkal. Egyikük már szórta bele a puskaport, a fojtást s egy csomó 
szeget, vasdarabot. A másik tüzet csiholt, hogy lángra lobbantsa a kanócot. 


— Előre, kopjások! Előre! — kiáltotta Dani, hogy a lövést megelőzze. 


— Előre! — visszahangozta a toprongyos sereg. Magasba emelkedtek a 
szablyák, a kiegyenesített kaszák, kopják, német kardok, magyar fejszék, 
fokosok, s csillogtak fenekedő élességgel. 

Úgy látszott, az ágyú körül foglalatoskodó akindzsiknak a pattantyús volt 
a vezetője, öt társát előreküldte, hogy a támadást föltartóztassák, s ő 
ilyenformán időt nyerjen az ágyú elsütésére. De az öt közül háromnak 
néhány lépés után inába szállott a bátorsága, megfordultak, s vad 
szökkenésekkel menekültek, mintha ostorral vernék a lábuk szárát. Ketten 
bátran nekirontottak a kopjásoknak, kissé görnyedten, hogy minél kevesebbet 
mutassanak a testükből, szemük szúrósan villogott, mint a zsákmányra leső 
állaté. Egyikük a boldogtalan Pongrácot döfte keresztül, közvetlenül a 
makrancoskodó páncéling alatt, de nyomban elnyúlt maga 15 Sóvágó csapása 
alatt. A másiknak ravaszabb ellenfél jutott: Lucskos Péter, ki a halálos 
szúrást ügyesen kikerülte, megperdült, s kétszer mártotta meg kopjáját a 
török hátában. 


Két akindzsi maradt az ágyú körül, egy, aki megtöltötte volt, s a kanócos. 
Ez utóbbi szikár, csontos ember volt, s oly nyugodtan emelte a tüzes csóvát a 
kanóchoz, mintha nem csatában volna, háromugrásnyira az ellenségtől, 
hanem odahaza szorgoskodna valami házi munkán. Összevont szemöldökkel, 
szinte gyönyörködve szemlélte, miként teljed, harapódzik a láng a kanócon. 


Az ágyú torka feketén ásított Danira. De nem látta. Minden idegével a 
török pattantyúsra figyelt. Ez a szikár pogány tartotta kezében a sorsukat. Ha 
ideje Jut az ágyút elsütni, valamennyiüket elsöprik, s akkor Borkát elhajtják 
az embervásárra, oda Szabadlak szabadsága, oda az életük. A kanóc hirtelen 
fölizzott, az apró lángnyelvek egyetlen vörös lobogássá egyesültek. Az 
akindzsi fölébe hajolt az ágyúnak. A feje s a karja között egy tenyérnyi rés 
látszott. Dani erre a résre meredt, minden egyéb kihullott a tekintetéből. 

Futott az életéért, mindannyiuk életéért. Még egy pillanat, s a tűz belekap a 
puskaporba; tagolatlanul fölüvöltött. 


A kanóc kifordult az akindzsi kezéből, s szikrák között hullott a fűbe az 
ágyú faránál. Dani megtorpant, szétvetette lábát, mert úgy érezte, mintha 
valami rettenetes súly nehezedne fegyverére. Ketten fogták a kopja nyelét, ő 
meg az akindzsi, aki két kézzel kapaszkodott a nyélbe, s maradék erejével 
azon iparkodott, hogy kirántsa magából. A lökés lendületétől Dani 
hátratántorodott, fél térdével a földet érintette. S szinte csodálkozva nézte, 
mint lazulnak meg a török ujjai a kopján, mint erőtlenedik el maga az ember 
egyetlen szempillantás alatt. 


Magasba emelt fegyverrel rohant tovább. 


Mindez gyorsabban lezajlott, mint amennyi idő szükséges ahhoz, hogy az 
ember két mély lélegzetet vegyen. Most az a csoport akindzsi állotta el a 
kopjások útját, mely a pajzsát verve készülődött támadásra. Egy részük 
ezeknek 15 megfutamodott. A kopjások rohama megakadt, a csapat kétfelé 
szakadt. Négynek-ötnek nem jutott ellenfél, ezek keresztülfutottak az ellenség 
vonalán. A többi vadul támadott, vagy kétségbeesetten védte az életét. Az 
öreg Sóvágó érdeme, hogy nagyobb baj nem esett; rossz lábával nem bírt 
lépést tartani bajtársaival, hátul döcögött hát. 

— Nesze, pogány — mondta barátságosan, mintha valami ízes falatot 
kínálna, nem a meztelen kardját. 


Azzal levágott egy törököt, gyorsan, gyakorlottan. A felszabadult kopjás 
egy másik tusakodó párhoz sietett, az öreg pedig, kit megtanítottak volt rá, 
hogy az elejtett ellenségről számot kell adni, lemetszette a halott akindzsi 
fülét, s felfűzte egy vaskampóra. A többi mellé. S ez a kampó, a kampón a 
sok fül meggyőzőn tanúsította, hogy az öreg nem vesztegette tétlenül az 
idejét a csatában. 


Mikor látták, hogy segítség érkezett, a sátorok közt szorongó kopjások új 
erőre, új bátorságra gyúltak. Többé már nem hátráltak, hanem társaik felé 
igyekeztek utat vágni maguknak az új támadástól megzavarodott törökök 
soraiban. Néhány akindzsi elszántan védekezett, de ahogy a távolság 
csökkent a két kopjás csapat között, a bátorságuk 15 megcsappant. Ki jobbra, 
ki balra keresett menedéket. 


— A karámhoz! — parancsolta Dani. 

Mintha visszhang kapta volna föl a szót, s labdázott volna vele dombról 
dombra, mindenünnen ez hallatszott: 


— A karámhoz! A karámhoz! 


Egy-két sátor süvöltő lánggal égett, kiszabadult birkák, kecskék 
ugrándoztak félelmükben részegen, gazdátlan lovak nyargaltak céltalanul, 
megbotolva a sátrak köteleiben, a földön heverő fegyverekben. A két kopjás 
csapat egyesült, s rendetlenül, megtépázva, megfogyatkozva özönlött a 
karám felé. A félénkebbek hátra-hátralestek, nem ered-e nyomukba a török. 
Az akindzsik csakugyan gyülekeztek már a sátortábor mögött, elcsigázta őket 
1s a tusa, vezérük sem volt, ki üldözésre ösztökélte volna őket. Mert foghíjas 
Alit a szerencsés Kantáros Misi még a csata kezdetén fültövön vágta 
kopjanyéllel, s azóta ájultan feküdt. 


A kopjások pedig csüggedten fordultak vissza  Kokashegynek. 
Figyelmeztetésként hosszan elkísérte őket a sebesültek jajgatása. És kísérte 
öket a gond, hogy győzelemre számítottak, de kudarcot vallottak, s 
szégyenszemre dolgukvégezetlen kell megtérniök. 


Alig távolodtak el, a legdíszesebb sátorból, melyet két sor akindzsi 
védelmezett, kilépett Habil defterdár. Körülnézett, s elfacsarodott a szíve a 
szörnyű pusztulás láttán. Mélyen ülő apró szeme könnyesen merengett az égő 
sátrakon, s habár félt ő elégségesen az ütközet alatt 15, igazában most ijedt 
meg. Ábrázata elszürkült, háromrend tokája fakó színt öltött, faggyúszín orra 
már csak oly szerényen piroslott, mint hamu alatt a megbúvó parázs. Intett, 
hogy beszélni óhajt: 

— Bocsássátok el a serénység kutyáit! — parancsolta, s karját kinyújtotta a 
tábor felé. 

Egy csatatéren özönével adódik szabálytalanság, mely a küzdőknek föl 
sem tűnik, annál inkább bosszantja a békés szemlélődőt. Az akindzsik 
tisztelettudón meredtek a derék defterdárra, de nem mozdultak, mivel nem 
sejtették, hogy a serénység kutyáira hol volna legsürgősebben szükség. A 
holtakat kell-e eltakarítaniok, a kínlódva hánykolódó sebesülteket kell-e 
gondozniok, vagy talán tűzoltásra kell-e őket rávenniök? Egyszóval hallották 
ugyan a parancsot, de nem értették, s ez nem most esett meg első ízben. Az 
akindzsik egyszerű katonák voltak, a defterdár viszont nem egyszerű 
defterdár volt, hanem költő. Mégpedig nem mindennapi költő, hanem tudós, 
ki ismeri a szépírás minden szabályát, olyannyira, hogy álmában 15 úgy 

beszél, ahogy józanul ír. 


Habil defterdár összevont szemöldökkel töprengett, miként adhatná 
tudtára világosabban bárdolatlan katonáinak, hogy mit kíván tőlük. 


— Bocsássátok ki a serénység kutyáit — mondta földerült orcával —, nehogy 
táborunk az éhség farkasainak hajlékává váljék. 

Ezt mondta, mivel tudta, hogy az ember sorsát Allah kormányozza a 
földön. De tudta azt 15, hogy a birkák és kecskék gazdája viszont maga a 
halandó ember. S ha Allah úgy rendeli, hogy az ember élhet, akkor a gyarló 
ember megeheti a kecskét és a birkát, hogy Allah parancsának eleget tegyen. 
De ha nincs se kecske, se birka, a gyarló ember bajosan engedelmeskedhet 
Allah parancsának. A serénység kutyáit a gazdátlanul csatangoló birkák és 
kecskék  összeterelésére szánta ő. Csak hát az akindzsik mély 
tudatlanságukban szájtátva bámultak rá. Mire a defterdár iszonyú haragra 
gerjedt, mert engedelmeskedni akart Allah akaratának, élni akart, azaz 
birkahúst enni, ahogy igazhitű emberhez illik. A türelem gyeplői kihullottak 
kezéből, s nagyot ordított: 


— Birkák! Kecskék! 
A serénység kutyái roppant elevenséggel hajtották a bégető, mekegő 


barmokat, sőt az aklot 15 rendbe hozták, ami minden kutyának becsületére 
válna. 


Négy akindzsi vederszámra hordta a vizet foghíjas Alira, ki most már nem 
szárazon, hanem lucskosan hevert ájulatában. Habil defterdár aggodalommal 
leste, fölérez-e a derék vitéz, vagy hűtlenül magára hagyja őt az idegen 
földön leselkedő iszonyatok között. 


Mihelyt Ali kinyitotta a fél szemét, a defterdár megkönnyebbülten 
fölsóhajtott, s a sátrába ment. S mivel akár kedvező, akár balfordulatú 
esemény történik, az agának afelől tudnia kell, levelet írt, s futárral elküldte. 


Mindezek végeztével a defterdárt négy izmos rabszolga ráemelte 
gyöngéden egy gyaloghintóra, s elvitte kedvenc juharfája alá. Habiul 
végigheveredett a puha csemeletpokrócon. Megvárta, míg az izgalmak utolsó 
rezdülései is eltakarodnak finom idegeiből, s akkor átadta magát az 
elmélkedés nyájas gyönyörének. 

Füsüsné a hegyaljban várakozott, ő pillantotta meg elsőnek a kopjásokat. 
Jöttükre fölegyenesedett guggoltából, merőn figyelt, s miután Borkát 
hasztalan kereste köztük, fölemelte két kiaszott öklét. De amint meglátta a 
hazatérők vérrel futtatott arcát, meghallotta a sebesültek nyögését, mihelyt 
fölmérte, hogy kevesebben vannak, mint amennyien elindultak volt, lenyelte 
a szájára tolakvó átkokat. A sok összegyülemlett gyöngédség pedig elfakadt 
a szívében: 

— Szerelmetes gyermekeim! — kiáltotta reszkető hangon, s kit azelőtt 
minden bajáért okolt, Danit ölelte-csókolta. 

Jártányi erejük alig maradt a kopjásoknak, mire fölértek a Kokashegyre, 
ott aztán ki-ki eldőlt a vackán. A tábor csöndbe merült, s aggodalom 
költözött a lelkekbe. 

Bántotta a kudarc Danit, bántotta erősen. Mindamellett sem a reménység 
nem halt el, sem a bátorsága nem csöpörödött össze. 

Miután kipihente magát, az otthon maradottakat lóra ültette, hogy 
nyargalják körül a kolostort, ne érezhesse magát a török biztonságban, s ne 
indítsa útnak a rabokat. 

Ennek végeztével tovább töprengett, milyen módon vehetne erőt a 
törökön. Tapasztalta, hogy a török a hírénél gyöngébb, annál viszont sokkalta 
erősebb, semhogy nyílt ütközetben diadalmaskodhatnának fölötte. 

Mitévő legyen hát? 

Gondjai közül a gyomra riasztotta föl. Körülnézett, nem főz-e, süt-e 
valaki a közelben. Ugy érezte, ha most tüstént nem eszik, később hasztalan 
kínálnák. 

A közelben egyedül az öreg Sóvágó szorgoskodott lábon. Vastagon 
füstölgő tüzet gyújtott száraz ganéból, s éppen azon mesterkedett, hogy a 
füstöt egy deszkákból összerótt kürtőfélébe terelje. 


— Mit főz kend? — kérdezte Dani. 
— Én, fiam, nem főzök — válaszolt az öreg —, hanem füstölni szeretnék. 

Azzal meglóbálta a vaskampót, mit a kezében tartott. 
— Azért tudakoltam — mondta Dani kedvetlenül —, mert ehetnék. 


Válaszként Sóvágó földre döntötte a kürtőt, melléje vetette vaskampóját, s 
bement a sátorába. Egy birkacombbal tért vissza. Belemetszett néhány 
helyen, a vágásba szalonnát rakott, nyársba vonta a húst, a tüzet 
megigazgatta, azzal hozzákezdett a szakácskodáshoz. A hús pirult, fénylett, a 
szalonna kicsorduló zsírja végigömlött rajta. 


Meghívásképpen az öreg a hüvelykjével intett Daninak: 


— Sok minden rossz a háborúban — bölcselkedett aztán —, de legrosszabb 
csak az, mi békében is rossz. Vagyis a koplalás. Most forgasd egy kicsikét te 
a nyársat. 


Sóvágó kenyérrel, borral tért meg a sátrából. Jóízűn ettek. Az öreg megint 
rávetett néhány száraz tehénlepényt a tűzre, fölébe állította a kürtöt, a 
kürtőbe beletette a kampót. 


— Mit füstöl kend? — vallatta Dant. 

— Pogány fület. 

— Aztán mire Jó a füstölt török fül? 

Az öreg Sóvágó elmerengett, mielőtt válaszolt. 


— Benne vagyok az időben, fiam — mondta —, a lábam már csikorog, ha 
lépek. Egy-két év, s a karom 1s csikorogni fog. Vége lesz a vitézkedésnek. 
Hát legalább ennyi maradjon belőle, egy tucat füstön szárított pogány fül. 
Hadd lássák az unokáim, hogy a nagyapjuk bátor vitéz volt a maga korában. 


Dani félredűtötte a kürtőt, s megnézte, milyen állapotban leledzenek a 
fülek. 


— Lassan szárad az ilyesmi — jegyezte meg. 

— Lassan vagy nem lassan, végtére csak megszárad ropogósra. 
— Hanem ide hallgasson, kend — mondta Dani. 

— Hallgathatok. 

— Kend próbált katona. Mit tanácsolna kend a török ellen? 


— Ravaszságot, fiam — válaszolt Sóvágó, s olyan furfangos rókaképet 
öltött, mintha maga volna a testet öltött ravaszság. Egy darabig hunyorgott, a 
ráncokat ugráltatta a szeme s a szája körül. Sűrű pislogása mutatta, hogy 

erősen gondolkodik. 


— Sok csatát nyertem én életemben, holott nem voltam főkatona sohasem — 
szólalt meg végre. — Elmondom egy hadicselemet, okulj belőle, ha tudsz. 
Errefelé esett meg a dolog, a Bakony alatt. Hajnaltól verekedtünk, de nem 
jutottunk dűlőre. Hullott az ember, mint az őszi légy. Ez már több a soknál — 
gondoltam -—, s épp akkor felém rohant egy török. Csak úgy süvöltött róla a 
gyávaság. Éppen ilyenforma emberre volt nekem szükségem. Pányvát 
vetettem a fél lábára, odahúztam magamhoz. Kirántottam a szablyám, hogy 
most levágom. Mikor elégségesen megrémült, eleresztettem a nyomorultat. A 
pányva másik végét ráhurkoltam gyorsan egy fára. A török nyargalt, fél lábán 
a pányva, mentette az életét. Utána eresztettem egy nyilat, hogy térjen jobbra. 
Még egyet, hogy továbbra is jobbra tartson. Végül megkerülte a harcolókat. 
Akkor megrántottam jó erősen a kötelet, a török a másik végén húzta- 
rángatta. Akik közbül voltak, mind elvágódtak. Gyorsan odafutottam, s 
negyvenkét törököt szúrtam keresztül. Valamennyinek fülét szedtem, ha nem 
hiszed, odahaza megmutatom. 


— No — mondta Dani —, ha kend ilyen tanácsot ad, legjobb lesz, ha a 
tulajdon fülét 1s füstre rakja. 

— Várj még, várj, bolondos kölyke — kiabált utána az öreg —, mást is 
tudok. 

Dani nem fordult vissza. Most, miután kellőképpen eltelt, a gondolata 
Borka körüljárt megint. Köcsög Pistához indult, hogy vele módolja ki, 
miként segítsenek rabságban sínylődő társaikon. Utközben azonban 
belebotlott Borvető Dénesbe. Kopja a lába közt, két társával egyetemben 
hűségesen vigyázta a Kokashegy kincsét. 

— Mit tanácsolna kend a török ellen? — kérdezte Dani, s lekuporodott a 
fűbe. 

Borvető két térde közé szorította a kopja nyelét. A bajszát simogatta, ami 
tudvalevőleg serkenti a gondolkozást. 


— Töőrbe kell csalni a pogányt — mondta aztán ünnepélyesen, s 
körülkémlelt, mintha alkalmas helyet keresne. S míg ekként fürkészett, 
tekintete a bíró vaspántos ládáján állapodott meg. A ládában volt a bíró 
aranyának a maradéka, valamint a zsoldosok aranya, hiánytalanul. 


— Ha nesze támadna — folytatta Borvető az elmélkedést —, hogy mi ennyi 


172 


rengeteg kincset őrzünk, a török rajtunk ütne. Találjuk módját, hogy üssön 
rajtunk, hogy mindjárt tőrbe essen. 

Mit tehetett volna egyebet, Dani 15 megsimogatta a bajszát. 

— Alighanem bölcset mondott kend — szólalt meg aztán. 


Borvető elégedetten elmosolyodott. A legény még várakozott egy darabig 
a folytatásra, valami újabb bölcsességre. De az öreg nyilván úgy vélte, hogy 
aznapra már megtette a magáét. Tovább hallgatott, s az arca sugárzott. 


Dani odébbállott hát, el-elvesztegelt Itt-ott, s erőltette az agyát 
tehetségéhez képest. Sok minden felől kétsége lehetett, de hogy sietniök kell, 
az bizonyos volt. 


Nem messzi tőle a sebhelyes arcú vén Gerső Máté a szablyáját 
köszörülte. 


— Mit tanácsolna kend a török ellen? — kérdezte. 


Amaz fölnézett rá könnyben úszó, fakósötét szemével. Nézte, ahogy 
idegent néz az ember, napbarnította arcán szinte villogtak a fehérlő hegek. 

— Mit tanácsolnék? — visszhangozta. 

Nehézkesen föltápászkodott guggoltából, s mintegy válaszképpen 
megsuhogtatta frissen köszörült szablyáját a levegőben. 

— Nem Jó tanács — morogta Dani —, hiszen ma 15 kevés híján ott hagytuk a 
fogunkat. 

— Oszd meg a törököt, fiam — folytatta a vénember —, s apródonkint végezz 
vele. Csald elő a barlangjából. 

Elgondolkozott, s a szablya hegyével a földet bökögette maga előtt. 

— Én a helyedben becsalnám a pogányt a faluba. Ott vágnám le. 

Dam úgy érezte, még egy pillanat, s eszébe jut, mit kell tennie. 
Várakozott, mint a zsákmányra leső hiúz. Maga sem tudta, arra vár-e, hogy a 
gondolat, ami megkísértette az előbb, visszatérjen, vagy hogy Gerső Máté 
tovább magyarázzon. De amaz leereszkedett a földre, s a szablyája élét 
próbálgatta kérges hüvelykjével. 

— Csináljátok, ahogy csináljátok — szólalt meg —, én akkor sem pártolok el 
tőletek, ha rosszul csináljátok. Nem keresek én egyebet a földön, csak a szép 
halált. 

A nap magasan járt az égen. Danit egyszerre elfogta a szomjú 
türelmetlenség, hogy tegyen valamit. Minden porcikájában, a szíve 
dobogásában érezte a múló időt. Még egy-két nap, s a szerencsés 
alkalommal együtt elhal a reménység 15. S nem marad hátra más, mint a szép 
halál. 


Annyit már tudott, hogy nem ismételheti meg, amin ma rajtavesztett. 
Valami újat kell kieszelnie. Továbbment hát, s szedte-gyűjtötte a tanácsot, 
konok elszánással, hogy mindannyiok tapasztalatát mindannyiok hasznára 
fordítsa. Ment embertől emberig, s kapott tanácsot özönével, többet 15, mint 
amennyi kellett. Zúgott a feje, s úgy eltévedt a sok igazítás között, mint aki 
nem leli útját a rengetegben. 


Leült hát egy fa tövébe számot vetni. A levegő hamvasodott, 
megnövekedett a tüzek fénye, s a lángok megvastagodtak. Majd kiapadt a 
lelke a kegyetlen töprengésben, míg utat vágott a tanácsok sűrűjében. 


Hirtelen felszökkent ültéből. A kiáltás oly rekedten szakadt elő torkából, 
hogy maga 15 alig hallotta: 


— Fojtsátok el a tüzet! 


Azzal odafutott a legközelebb eső tűzhöz, szétverte egy fadarabbal, s 
rátiport a szikrázó üszkökre. 

— Fojtsátok el a tüzet! — kiáltotta ezúttal teli torokból. Egyik tűznél már 
rotyogott a kása, a másiknál még csak a víz melegedett. Emberek rohantak 
elő a sátrakból, a fák közül, hol rőzsét szedtek. Pattogtak a szikrák, 
vergődtek a lángok. Senkinek eszébe nem jutott megtudakolni, ugyan bizony 
micsoda rémséges esemény lopakodik feléjük, ami elől sötétségbe bújnak. A 
török közelsége megtöltötte a szíveket rettenettel, s engedelmességre hajtotta 
a lelkeket. 

Sötétség nyelte el a tábort, s ez szükséges volt, hiszen a pogányt csak 
akkor csalhatják a faluba, ha nem árulkodnak a lobogó tüzek afelől, hogy a 
Kokashegyen egy templomra való ember lakik. 

Dani megkereste Köcsög Pistát, s miután a tervet meghányták-vetették 
tüzetesen, a sűrűsödő estében leereszkedtek a faluba. 

Egy széltől eső házból világosság szűrődött ki, oda bekopogtattak. A 
kemencében vidám tűz ropogtatta a száraz ágakat, s nyaldosta a bogrács 
alját. Nem valami finom dolgot főzhettek, mert csak a füst fanyarsága érzett 

a levegőben, ételszag nem. Egy öregember s egy öregasszony üldögélt a tűz 
előtt, egy másik öreg egy halom szalmán hevert. Arca viaszfehérnek látszott, 
maga tikkadtan, szárazon köhögött. Néhány pillanatig csak a köhögés 
hallatszott. 


A háziak néma riadtsággal néztek a szelesen berontó két legényre, de 
megenyhültek, mihelyt megismerték őket. Amazok faggatództak, kelepcébe 
ne essenek véletlenül. Az öregtől megtudták, hogy mióta Akibár aga ott járt, 
s másokkal egyetemben Pajzsgyártót 15 elhajtotta, török nem tette be a lábát 
a faluba. Duhajosi gazda régi álma viszont beteljesedett, megválasztották 
bíróul. 

Pajzsgyártó bíró az aranyát s egyéb drága portékáit keményen megvasalt 
pántos ládákban őrizte. Az ágyas szobában 1s látott Dani ilyen ládát, meg a 
padláson Is. A tervhez, amit kieszelt, legalább két láda kellett. 


A legények a hajdani bíró háza felé vették hát az utat. A szekérkaput 
ledöntve találták, a ház ajtaja tárva-nyitva ásítozott, s odabent sötétségnél 
egyebet nem leltek. A szomszédok minden holmit eltakarítottak már. 


— Megnézzük a padláson — mondta Dani. 


Csak hát a lajtorját is elvitte valaki. Nem volt mit tenni, Dani 
fölkapaszkodott a hársfára, és az istálló tetejére ereszkedett. Innen aztán 
könnyűszerrel fölhágott a háztetőre, lecsúszott a síkos zsúptetőn, s egy 
pillanattal azelőtt, hogy lezuhant volna, megragadta a padlás ajtófáját. 
Valamicskét ingott-lengett a magasban, majd lihegve fölhúzózkodott, s eltűnt 
az ajtónyílásban. Odafent keresgélt egy darabig. 


— Merre vagy? — tudakolta aztán halkan. 
— A fa tövében. 


— Ne moccanj! — intette Dani, s nemsokára nyers dörrenéssel zuhant a 
földre az első, majd a második súlyos láda, végtére maga Dani 1s leugrott. 

Most már csak az volt hátra, hogy a tervük végbevitelére alkalmas házat 
találjanak, mégpedig lakatlant. Kihalt volt a falu, rémségesen kihalt, kutya 15 
csak elvétve ugatott. Szórva-hintve szüremkedett elő világosság egy-egy 
házból. A két legény — láda a vállán mindegyiknek — lassan haladt, s 
figyelmesen vizsgálódott. 


— A molnár háza Jó lesz — vélte Dani. — A fák eltakarják. 

— S a patak medrében könnyen elinalhat, aki akar — toldotta meg Köcsög 
Pista. 


Csak hát hasztalan volt alkalmas a ház, a molnár nem menekült el. 
Sötétvörös derengés koronázta a kéményt, jeléül, hogy odabent tűz ég. 


Visszafordultak, és sorra betértek mindegyik udvarra. Végül rábukkantak 
a megfelelő házra, mely nem volt ugyan sem olyan nagy, sem olyan szép, 
mint a molnár háza, de ez sem állott messzi a pataktól, s innen is 
megszökhetett a szökni vágyó. Ez a ház a Füles Gergő apjáé volt. 

Földre vetették a két ládát, kinyújtóztak, aztán követ hoztak a patak 
medréből. Miután a ládákat megtöltötték kővel, a lakatot rákattintották, s a 
ládákat elrejtették a trágyadomb alá. 

Még egyszer szemügyre vették a házat, az ólat, az istállót, a patakig 
lenyúló kertet, s elégedetten indultak haza, mivel úgy érezték, hogy jó 
munkát végeztek. 

Hajnal volt, szemérmes fények között bontakozó hajnal. Dani meg Köcsög 
Pista a szemét dörgölve küzdött a természete esendőbb felével. Inkább 
aludni vágytak volna, holott aznap török rabot akartak ejteni. 

— Hej! — szitkozódott Dani, mikor már a lovakat 15 elővezették — hát nem 
megfeledkeztünk valamiről? 

A hibát helyre kellett hoznm, fölverték hát álmából Borvető Dénest. A 
bölcsességben tobzódó kincstárnok kötelességtudón kinyitotta a ládát, 
melyben a zsoldosoktól zsákmányolt ujjasokat, mentéket, nadrágokat, 
ködmönöket őrizte. Közös iparkodással kiválasztottak egy fekete nadrágot s 
hozzá illő mentét, amilyent kalmárrendű halandók hordanak. 

Kezében a mente, Dani odalépett Borvetőhöz, s becsülgette buzgón, nem 
nagy-e, nem kics1-e. 

— Ne bolondozz — mondta Borvető —, nem vagy te szabó. De ha szabó 
volnál, akkor sem öltenék a kedvedért ilyen gúnyát. 

— Ha az én kedvemért nem ölt kend — válaszolt Dani —, majd felölti a 
török kedvéért. 

Borvető zavartan rángatta a bajuszát. Megint erősen szeretett volna 
valami bölcset mondani. Csak hát a feje olyan üres volt, mintha az agya 
örökre kiapadt volna. 

— Minek az, te? 

— Azt vettük célba, hogy kendet kalmárnak nézze a török. 

— Én meg azt veszem célba, hogy engem senki ne nézzen másnak, mint 
Borvető Dénesnek. Mert az vagyok, s holtomig az 15 maradok. 

Dani nem válaszolt az önérzetes megjegyzésre, hanem megrázta a 
kalmárgúnyát, s a kezével leporolta. 

— Viselje kend gondját — tanácsolta Köcsög Pista —, hogy szépen fessen 
benne. 

— És el ne mozduljon innen kend — toldotta meg Dani —, mert fontosabb 
dolga nem akadhat, mint amit mi szánunk kendnek. 

Három lovat vezetett magával a két kopjás, hogy a rab se senyvedjen 
gyalog, ha elejtették. A Kokashegy lábánál a zöldellő lapályon lóra ültek, s 
elügettek a kolostor iránt. Cserjék szegték útjukat, a föld néhol porhanyón 
omlott a lovak patái alatt, máshol őszi fű lengette kalászait. A távoli fák 
fölött rőt tollú vércse vijjogott. 


Egy védett helyen kikötötték lovaikat, maguk gyalogszerrel közeledtek a 
táborhoz. Füst s egy-egy tompán idáig hangzó kiáltás üzent afelől, hogy 
ocsúdozik a török 15. A füvön ösvény húzódott. Ennek a mentében 
rejtőzködtek el, s lestek, lestek fáradhatatlanul. 


A nap keresztüldöfte a felhőket, fölébredtek a madarak, a táj kinyújtózott 
a kedvesedő reggelben. Olykor megzörrent a haraszt, nyúl kuporgott hátsó 
lábán, s leselkedett ő is, nem ólálkodik-e veszedelem a közelben. Élt, 
bozsgott, zümmögött, csiripelt a világ. Csak embernek nem látszott híre-pora 
sem. 


— Bajos dolog a haditudomány — sóhajtott Dani, ráncba vont homlokkal. 


Abban reménykedett, vagyis bizonyosra vette, hogy ezen az úton előbb- 
utóbb feltűnik egy kószáló török. Most látta, hogy közelebb kell 
merészkedniük a kolostorhoz, ha rabot akarnak ejteni. 


Nagy vargabetűvel mögéje kerültek a tábornak, hátha arrafelé kedvezőbb 
lesz a szerencséjük. Láttak ugyan törököt, de az egy őr volt. Nyugalmasan 
üldögélt egy fa tövében, áldatlan pogány nyugalommal, mint aki többet nem 
mozdul, történjék bármi. 

Danit megkísértette a türelmetlenség, tekintete rátapadt a fa tövében 
üldögélő ösztövér akindzsira. Olyanformán fordult társa felé, mint ki 
támadásra akar jelt adni. Te jobbról kússz feléje, én majd balról — akarta 
mondani. 


S csak akkor eszmélt rá, hogy nem ez az egy akindzsi van a világon, 
hanem még húsz-huszonöt, akik ugyanúgy kuporognak bokrok, fák alatt, mint 
ez, akkor eszmélt rá, mikor látta, hogy Köcsög Pista oldalt fürkészi a fák 
alját. Eszébe jutott, hogy két nappal ezelőtt, mit tapasztalt ő maga a török 
tábor szomszédságában. 


Látnivaló volt, hogy valami mást kell kieszelniök, különben rabot aligha 
ejtenek. Egyszerre jöhettek rá e fölismerésre, mert összenéztek, s máris 
kúsztak visszafelé, példás egyetértésben. 

Mikor eléggé eltávolodtak az akindzsik őrvonalától, lábra állottak. 


— Én harapok egy falatot — mondta Köcsög Pista. Mindjárt hozzá is látott a 
fokhagymás kolbásznak. 


— Mit bámulsz, mint a sült hal? — kérdezte teli szájjal. 


Dani valóban bámult, mégpedig elhülten, mintha kopjás pajtása valami 
nem közönségeset mondott volna. 


— Üres hassal alig ember az ember — elmélkedett a kopjás két falás között 
—, egyél te 15. Egyél már, no! 
— Megakadna a falat a torkomon — vélte Dani. 


Válaszképpen Köcsög Pista ráérősen fölállott. Kezében egy darab kenyér, 
azon kolbász — odalépett hozzá, s bátran a szájába nyomta. Dani szótlan 
méreggel rágta meg a falatot, mert arra nem vitte rá a lélek, hogy kiköpje. 
Valamelyest csodálkozva körülnézett, de mivel a nyál összefutott a szájában, 
nem tehetett mást, mint hogy kibontotta ő is a tarisznyáj át. 


— Most már akár gondolkozhatunk is — jelentette ki Köcsög Pista, és keze 
fejét végighúzta a száján. 

— Amondó vagyok — folytatta később —, hogy kerüljünk arrább. Tegnap 
megdúltuk a tábort. Ebből a török megtanulta, hogy fegyverünk van, s a 
bátorságunk sem hiányzik. Vagyis magában kószáló törökre nemigen 
akadhatunk errefelé. Az viszont könnyen megeshet, hogy valamelyik 
akindzsit a Hódoltságba küldik. 


— Te sem oktalanul pusztítod a kolbászt — válaszolt Dant. 


Fölkerekedtek, hogy a Balaton felé nyíló völgyben fogjanak törököt, ha 
már Itt nem jártak szerencsével. Magasra nyúltak a fák, az erdőalja siváran 
terült el, csak egy-egy foltja vidámkodott, hova aranyat szórt a nap. Minden 
bizonnyal továbbmentek volna, ha Daninak hirtelen eszébe nem jut valami. 

— Emlékszel-e a fényes bugyogósra? 

Köcsög Pista mokányos ábrázata földerült, s az orra olyan gyorsan 
remegett, mint a futásra készülő nyúlé. 

— Nem bánom — mondotta beleegyezőleg, holott Dani se nem kért, se nem 
parancsolt semmit —, ejtsük rabul a bugyogósat. De a mentéje meg a turbánja 
az enyém! 

Ezt olyan nyomatékosan mondta, olyan komoran, hogy meg 1s állott hozzá. 

— A bugyogója legyen a tied — fűzte hozzá megvesztegetésképpen. 
— Meg a saruja — toldotta meg, mivel Dani még mindig nem válaszolt. 


Habil defterdár ezenközben a sátrában feküdt, s számlálatlanul osztogatta 
a parancsokat. Sok mindenre gondolt, de arra nem, hogy az erdő mélyén két 
kopjás drága mentéjére, tündöklő bugyogójára, zöld turbánjára alkuszik. 
Mert ha tudta volna, minden bizonnyal kihajtotta volna a harag bikáit a 
megbotránkozás istállójából, ahogy ilyen alkalmakkor mindenkor szokta. E 
tudomás híján erős akarattal s még erősebb félelemmel azon iparkodott, 
hogy a palánk minél gyorsabban felépüljön a kolostor köré. 


A rab asszonyok rizses birkahúst főztek a kolostor tornyának tövénél. A 
defterdár azért etette a rabokat, mert az erős ember több munkával 
megbirkózik, mint az éhezésben elhitványodott. Nem sajnálta sem a birkát, 
sem a rizst. Reggelire húsos kását kaptak a rabok s ígéretet, hogy az ebéd 
sem lesz más, ha jól dolgoznak. Az akindzsik hóhéros suhintásokkal 
serkentették hevesebb szorgalomra a lankadókat. 


A palánk lassan ugyan, de emelkedett, az árok előtte mélyült, s 
magasodott a sánc, szabályosan. 


Egy fél zászlóaljnyi hódoltsági paraszt árasztotta el a tisztást, hol a 
sátorok állottak, s a legnagyobb sátorban a defterdár feküdt bolyhos 
szőönyegeken. 


Egy akindzsi bebocsátást kért a sátorba, hogy Habil elé járuljon. 
— Hány embert hoztál? — tudakolta a defterdár vékony hangon. 
— Harmincnyolcat — válaszolt az akindzs1. 


Habil defterdár felsóhajtott, s minden figyelmével egy papírtekercsbe 
mélyedt. A tekercsen a kolostor köré épülő palánkvár tervrajza látszott s a 
jeles férfiú följegyzései. Nehezen járt, bajosan lélegzett, az írás tudományát 
viszont elsajátította, ezért szép rendben odaírta, hogy melyik helyen hány 
ember dolgozik. 


— MI a tiszteletre méltó defterdár parancsa? — kérdezte az akindzst. 

A defterdár petyhüdten intett fél kezével, de tekintetét nem emelte föl a 
papirosról: 

— A bölcsesség forrása a megfontolás sziklájából fakad — mondta 
sóhajtásformán. 

Az akindzsi nyelt egyet, szeme kimeredt, még várt, aztán hasra vágódott, 
ami azt jelentette, hogy indul már a parancsot valóra váltani. Ámde Habil 
defterdár ismét intett. Ezúttal valamivel határozottabban, ami nála a harag 
jele volt, a kezdődő haragé csupán, mert amúgy igazában haragudni nem 
szeretett. Az akindzsi feltápászkodott, s várt türelemmel. 


— Messétek el még egy birka éltének a fonalát — szólalt meg Habil egy idő 
múltán. 

Ezt az akindzsi nyomban megértette, jóllehet, ha rábízzák, ő nem így 
mondta volna. Habil defterdár most ráemelte apró szemét, s elmagyarázta 
tüzetesen, hova hajtsa az akindzsi munkára a hódoltsági parasztokat, kiknek 
javára birkát öletett, hova azokat, kiknek emezek a helyébe lépnek. 


Az akindzsi elismételte a parancsot. Elismételte egyszer, el kétszer. 
Harmadjára úgy ismételte el, ahogy kellett. Habil intett neki, hogy most már 
mehet a cselekvés mezejére. 

Maga egy ideig még a tűnődés mezején maradt. Megvizsgálta 
papírtekercseit, s meggyőződött felőle, hogy fölösleges tovább időznie ott, 
ahol van, indulhat a költészet virágos kertjébe. 


Jött négy rabszolga, gyöngéden felrakták urukat a gyaloghintóra, s a sátrak 
között megindultak a kis tisztás iránt, hol a defterdár kedvenc juharfája sűrű 
árnyékot terített maga alá a földre. 

Fájdalmas jajgatás ütötte meg a fülét. Egy ingujjas legénykét csepült két 
izmos akindzsi ötágú korbáccsal. Az ütések vörös sávokat festettek az ingre. 
A legényke szeplős arca rángott, szájából vékony csikban szivárgott a vér. 

Habil megállíttatta gyaloghintóját, s nem szóval, csupán a tekintetével 
kérdezte, milyen vétkéért büntetik a rabot. Epp egy költeményen 
gondolkodott, ilyenkor nem kedvelte a jajgatást. Az akindzsik nem tudták, a 
tizedesük parancsolta meg nekik, hogy húzzanak rá huszonötöt. 

A defterdár egy intéssel jelezte, hogy amit kapott, annyi elég lesz a 
bűnösnek. Holott a rab — ki nem más volt, mint Menyhárt — inkább többet 
érdemelt volna, mint kevesebbet. 


Menyhárt ugyanis összetanakodott a többi kopjással, s úgy végeztek, hogy 
mindegyikük ott tesz kárt a palánkban, ahol tud. Füles Gergő egy sereg 
tartógerenda alá éles követ helyezett, s a gerendák tövében nem döngölte 
meg a földet, csupán följebb. Ilyenformán a falnak ez a része szilárdnak 

látszott ugyan, valójában azonban gyönge volt. 


Hasztalan intette Borka, Menyhárt nem élt fortéllyal: ott, hol ő ásta az 
árkot, olyan közel nyomult a boronafalhoz, hogy a föld meglazult, s a félig 
kész fal megroskadt. A vak 1s láthatta, hogy ártó szándékból cselekedett így. 
A főakindzsi észrevette a pusztítást, és tüstént rendelkezett, hogy a bűnösre 
mérjenek huszonöt korbácsütést. 

Mikor Menyhárt egy idő múltán visszatért, tántorogva ugyan, de a maga 
lábán, a törökök mély tisztelettel tekintettek rá. Huszonöt ütés az ötágú 
korbáccsal százhuszonöt ütést tesz ki, s azt anyaszülte ember a legserényebb 
igyekezettel sem bírja ki. Ha kibírta, nyilván Allah rendelte így. S kit Allah 
ennyi figyelemmel tüntet ki, hitetlen létére is tiszteletre méltó. 
Következésképpen a főakindzsi nem hajszolta Menyhártot, hogy erején felül 
szorgalmaskodjék, ami szerencse volt, mert ha huszonötször nem 1s csattant 
a hátán az ötágú korbács, néhány ütést azért kapott, s megpróbáltatásnak 
ennyi 15 bőségesen elég. 

Habil defterdárt rabszolgái elvitték a juharfa alá. Földre terítettek nyolc- 
tíz vastag, puha csemeletpokrócot, elsiímították, majd ráfektették. A 
gyaloghintót ott hagyták, maguk eltávolodtak. A defterdár sóhajtott egyet, 
feje alá gyűrte selyemvánkosát, kigöngyölítette papírtekercsét, s elolvasta, 
amit eddig írt: 

, Ülbidzsi városának egyik mecsetjében négy müezzin serkentette a népet 
imára sorban. Három öreg meg egy fiatal. A fiatal műezzinnek oly 
félelmesen zengett a hangja, hogy megrémült, ki szavát hallotta. Mikor a 
basa megtudta, ki üvölt ilyen undokságosan az ő mecsetjében, magához 
hívatta a müezzint. Látta, hogy jóravaló, derék fiatalember, nem szögezte hát 
mellének a támadás handzsárát, hanem a ravaszság gyümölcsével kínálta 
meg, ekként: 


— Három miüezzintársad idősebb nálad. A fizetésük öt dénár. Ha elmégy 
egy másik mecsetbe, tíz dénárt kapsz. 


A müezzin megköszönte a basa kegyét, s elment egy másik mecsetbe. 
De nemsokára bebocsátását kérte a basához: 


— Uram — mondotta —, igazságtalanul bántál velem. Te tíz dénárt adtál, 
hogy más mecsetbe menjek. Ott, hol most szolgálok, húszat kínáltak, ha 
máshova szegődöm, de nem fogadtam el. 

A basa szabadon engedte mosolya galambjait, és így szólt: 
— Ne 15 fogadd el, mert adnak még ötvenet 15." 


Idáig jutott el Habil defterdár a költészet mezején. Más nem volt már 
hátra, mint hogy a történet végén versbe foglalja a tanulságot. Meg is tette 
volna, csakhogy egy szörnyű esemény megzavarta. 

Miután Dani és Köcsög Pista megalkudott, miként osztoznak majdan meg 
a defterdár díszes öltözékén, elindultak, hogy a defterdárt rabul ejtsék, 
hiszen enélkül az alku mit sem ér. Átsurrantak az őrök között. Örömmel 
tapasztalták, hogy a török fél, különben miért rostokoltak volna az akindzsik 
három sorban? 


Egy vén tölgy törzse mellől óvatosan bekukkantottak a tisztásra, a juharfa 
alá, hol ittjártukkor a bölcs és kövér férfiút heverészni látták. De most sem 
ő, sem más nem pihent a lombok hűsén. 


— Oda a turbánom! — sóhajtott föl Köcsög Pista hangosabban, mint 
ajánlatos volt. De rögtön meg 15 rémült a tulajdon hangjától, s a tölgyfához 
tapadt egész hosszában, meg ne láthassa valamelyik éber akindzsi. Feszülten 
figyeltek, de nem kélt emberverte zaj, csupán az erdő neszezett. 


— Oda a turbánom, oda a szép mentém — sóhajtott Köcsög Pista az 
alkalomhoz illő hangon s fölöttébb búsan. 


— Oda az eszed — suttogta válaszul Dam. - Nagy dologban 
hivataloskodunk mi itt! Gyarló kopjás, ki ilyenkor csak a zsákmányra 
gondol. 

Köcsög Pista vállat vont, s a juharfa alját vizsgálgatta. Ez a juharfa 
széltől állott a fák között, s a tisztás fölé borította dús koronáját. Azon a 
helyen, hova a pokrócot szokták teríteni, lelapult a fű. 


A két kopjás egymásra nézett, azzal példás egyetértésben belopakodtak a 
fák közé, s fölkapaszkodtak a juharra. Elhelyezkedtek egy-egy vastag ágon, s 
várakoztak türelemmel. Egyszer közel, másszor távol el-elfüttyentette magát 
egy madár. 

Aztán szuszogás, nehéz léptek zaja ütötte meg a fülüket. Nemsokára 
föltűnt négy rabszolga a gyaloghintóval. Köcsög Pista elszoruló szívvel 
szemlélte, mint kászálódik ki a gyaloghintóból elsőnek a zöld turbán, majd a 
piros mente, a sárga bugyogó, végezetül a gyöngyös saru. Mindez olyan 
tündökletesen szép volt, hogy az emberről, kit ez ékes gúnya betakart, 
tökéletesen megfeledkezett. Ravaszkásan ráhunyorított Danira, mintha 

figyelmeztetné: Ládd-e, itt a zsákmány! 

Habil defterdár odalent elmerülten bolyongott a költészet virágos 
kertjében. Osszecsücsörítette ajkát, írt valamit. Alsó ajkát beharapta, s 
áthúzta, amit írt volt. Így csücsörített s harapdált váltogatva, míg két tompa 
huppanás meg nem riasztotta. 


Mintha a magas mennyből maga Allah pottyantotta volna le őket, két 
marcona ifjú termett mellette. Egyik lábtól, másik fejtől. Ügyesen 
megragadták a csemeletpokróc két végét, s a derék defterdárt egy pillanat 
alatt belecsavarták. Még magához sem tért első rémületéből, már 
körülkötözték gondosan. Kiáltott volna, mert rögtön fölfogta, hogy nem 
kedvező fordulat következett be sorsában, csakhogy az oldalában valami 
hegyeset érzett, s noha nem látta, fogadni mert volna, hogy tőr vagy kés. 


A két kopjás cipelni kezdte fürgén a defterdárt. Alig tettek néhány lépést, 
már erősen irigyelték a négy rabszolgát. Azok legalább szuszoghattak, nekik 
azt sem volt szabad. Könnyebb volt a defterdárt foglyul ejteni, mintsem 
biztonságos helyre szállítani. Nem csupán a defterdár tetemes súlya 
akadályozta őket, hanem az akindzsik, kik körös-körül őrködtek, vagy 
éberen, vagy álmosan. 


Befektették zsákmányukat egy bokor tövébe, Dani meg előrement, 
kifürkészni, nem ejtette-e meg valamelyik akindzsit az álom. Köcsög Pista 
lekuporodott a földre, a pokrócba csavart defterdár mellé, s elábrándozott a 
piros mentén s a zöld turbánon. 


Egyszer csak észrevette, hogy mialatt ő gondolatban a tündökletes 
mentében feszít, a rab mocorog fektében. A kuporgás rosszul esett, a 
mocorgás 15 megijesztette, fogta magát, és hirtelen rátelepedett a 
defterdárra, hadd tartsa észben, hogy vigyáznak rá. Amaz megmerevedett, s 
nem 1s mozdult többet, míg Dani vissza nem tért földerítő vállalkozásából. 


A kötelességtudó akindzsi őrök közül csak egyen vett erőt az emberi 
gyarlóság. A balszerencse úgy rendelkezett, hogy ez a békésen alvó pogány 
meglehetősen távol őrködött, nem itt a közelben, ami kedvező lett volna. 
Megragadták hát a pokróc két végét, s elfojtott nyögések, patakzó 
verejtékezés közepette elvonszolták élő zsákmányukat a bokortól mintegy 
százlépésnyire. 

Aludt az akindzsi strázsa olyan jóízűen, hogy a nyála is elcsöppent. 

Elhaladtak mellette észrevétlen. Akkor aztán elölről kezdődött a játék. 
Ezúttal Köcsög Pista merészkedett földerítésre. Amint szíves bajtárshoz 
illik, mielőtt elindult, rámutatott a rabra: 

— Jó ülés esik rajta. 

Kár lett volna meg nem tapasztalni, ez-e az igazság, Dani tehát 
rátelepedett a defterdárra. Amaz megint csak ahhoz a ravaszsághoz 
folyamodott, amihez az előbb is, a bogarak ravaszságához, s félholtnak 
tettette magát. Ez eléggé könnyen sikerült, mivelhogy félelmében félholt volt 
amúgy Is. 

Kúszva-csúszva, Köcsög Pista szemügyre vette a második vonalban 
strázsáló törököket, hadd lám, melyik vigasztalódik édes alvással a keserű 
szolgálatért. 


Nem aludt egyik sem. 


Kárpótlásul viszont Pista rálelt egy átsurranásra alkalmas helyre, 
folyosónyi résre két sor bokor között. 


Megint fölkapták a defterdárt, s vitték gyötrelmesen, szívdobogva. Az 
ágak meg-megzizzentek, egyszer egy visszahajtott gally sziszegve csapódott 
vissza törvényes helyére. Megállottak, s figyeltek feszülten, nem kísérti-e 
meg a kíváncsiság valamelyik őrt, hogy utánajárjon, mi zörög a sűrűben. Az 
akindzsik nem mozdultak. 

Az első vonalon, ami innen hátulról a harmadik volt, az őrök ritkábban 
állottak. Daniék annyit szorongtak eddig, hogy itt már belefásultak a 
félelembe. Kevés híján rajta 15 vesztettek. Súlyos volt a defterdár, mint a kő, 
karjuk, válluk majd kimarjult, a derekuk ropogva hajlott, úgy elcsigázódtak. 

— Görgessük — javallotta Köcsög Pista. 


Keresztbe fordították a tiszteletre méltó defterdárt, s félig négykézláb 
gurítani kezdték. Nem haladtak ilyenformán sem gyorsan, könnyen sem, de 
legalább máshol sajgott a testük, s mint tudnivaló, az 15 pihenésszámba 
megy. 

Csakhogy nem vették észre, hogy a fűben jókora száraz ág fekszik. A 
defterdár rágurult, az ág fájó reccsenéssel kettőbe tört. Abban a 
szempillantásban lábra szökkent egy tohonya akindzsi, nem 15 ember, hanem 
óriás. Villogott a szeme, s villogott kezében a handzsár. Nézelődött ádázul, s 
lépegetett fel-alá, mint aki igen türelmetlen. Szerencsére nem távolodott el 

nagyon az őrhelyétől. Ha megteszi, menthetetlenül fölfedezi őket, mert csak 
szemből óvta rejteküket néhány törpe bokor, oldalról semmi. A tohonya 
óriás visszazöttyent törökülésbe. De egy pillanattal ezután már megint lábon 
vizsgálódott. Aztán beleunt a meddő kutatásba. 


A két kopjás tétlen vesztegelt egy ideig. Így tanácsolta az okosság meg a 
fáradtságuk! Végül nekifohászkodtak, s nagy keservesen áthengerítették 
Habil defterdárt a veszélyülte földön. Az, szegény, inkább holt volt, mint 
élő, mikor kibontották kötelékeiből s puha pokrócából. Tátogva kapkodott 
levegő után, s még ki sem fújta, mit beszívott, máris újabb kortyot habzsolt 
magába, úgy megéhezett a levegőre. Bíborpirosra hevült ábrázata 
verejtékben fürdött, s olyannyira félt, hogy bizonyára világított volna, ha 
történetesen este van, s nem verőfényes nappal. 

Miután kedvére jóllakott friss, bakonyi levegővel, alkalmasnak vélte az 
időt a félelemre. Két hetyke legénykét látott maga előtt, kés mindkettő 
kezében. Erre elsápadt, óvón emelte arca elé karját: 


— Ne húzzátok föl a cselekvés papucsait — rebegte gyarló magyar nyelven 
—, mielőtt nem nyugtattátok fejeteket a megfontolás vánkosán. 


Dani ránézett Köcsög Pistára, amaz Danira, aztán mindketten a 
defterdárra bámultak. Amaz olyan rettenetesen félt, hogy ki látta, maga 15 
megijedt. Dani úgy gondolta, meg kell vigasztalni: 


— Nem húzunk papucsot — mondta nagylelkűen. 
— Jó nekünk a csizma 1s — toldotta meg a másik kopjás. 


Azzal elindultak a lovak rejteke iránt, elöl a defterdár, viharzó fújtatással, 
mögötte a kopjások, törődötten a cudar cipekedéstől. A defterdár négy 
tagbaszakadt rabszolgájára gondolt; maga előtt látta alázatos arcukat, s a 
hintót is látta, melyben odavitték, hova kívánta. Tíz év alatt nem gyalogolt 
annyit, mint most, nem 1s beszélve rettenetes utazásáról a fullasztó csemelet- 
tömlöcben. 


Aztán halk nyihorászást hallott. Annyira vágyakozott már rá, hogy ne maga 
vigye esendő testét, majd eszét vette az öröm. S nem csalatkozott. Három ló 
hersegette a füvet s a bokrok, fák leveleit. Az egyiket neki szánták, ez 
kiderült a marconább legényke intéséből. 


Engedelmeskedett volna örömest, csak hát ahhoz, hogy nyeregbe szálljon, 
két dolog volt szükséges. Vagy az, hogy ő maga szökkenjen föl. Vagy az, 

hogy a ló leereszkedjék, jól nevelt teve módjára. Addig-addig idétlenkedett, 
míg a két kopjás föl nem nyomta a ló hátára. 


A Kokashegyet messzi elkerülték, meg ne sejdíthesse a defterdár, hogy 
ellenségei ott táboroznak. Szabadlakhoz közel egy kicsinyke ligetben 
megpihentek. Aztán Dani elhajtott, hogy Borvető Dénessel megbeszélje a 
további teendőket. 


Köcsög Pista maga maradt a tiszteletre méltó rabbal s éhségével, ami 
mindjárt elővette. De alig bontotta ki a tarisznyáját, főbenjáró gondolata 
támadt. 


— Hé! — kurjantotta teli torokból. — Hé! Dani! 

— Mi lelt? — tudakolta Dani a távolból. 

— Hozzál gúnyát a bugyogósnak! 

— Hozok! — úszott a válasz a langyos, sugaras levegőben. 

Köcsög Pista elégedett vigyorral vetette magát a tarisznya mellé, 
fokhagymás kolbásszal, hagymával, kenyérrel erősítette  fickándozó 
boldogságát. Mikor az étvágya csappanni kezdett, észrevette, hogy a jeles 
rab megnedvesedett szájjal kíséri nyomon minden falat útját a tarisznyától a 
szájáig. Egy turbán meg egy selyemmente bízvást megér egy kevéske 
kolbászt. Megkínálta hát az igazhitűt. 

Amaz nem sokat alkudozott Mohameddel, ki tudvalevőleg kirekesztette a 
disznón hízókat a pogány mennyországból, hanem falatozni kezdett 
magyarosan. S a soha nem ízlelt kolbász olyan jólesett elcsigázott testének, 
ahogy még soha étel. 

Mialatt a megsanyargatott defterdár az éhség börtönéből az elteltség 
lugasába tartott, Dani rávette Borvetőt, hogy mindannyiuk üdve érdekében 
öltse fel a kalmárgúnyát, mit kiválasztottak volt. Az öreg sokáig nem tudta, 
örvendezzék-e a parádés átváltozásán, vagy savanykodjék, amiért vén fejjel 
álruhába bújt, ami tudvalevőleg árt az emberi méltóságnak. Végezetül abban 
állapodott meg, hogy míg ki nem derül, siker koronázza-e hamis 
vállalkozásukat, vagy kudarcba csusszan, addig se nem örül, se nem 
búslakodik. Ilyenforma érzésekkel indult el, hogy bekvártélyozza magát 
Füles Gergőék házába, hol majd a rabul ejtett defterdárt át kell vennie a két 
kopjástól. 

Dani a ligetbe lovagolt. 

— Hoztál-e gúnyát a bugyogósnak? — Köcsög Pista ezzel a kérdéssel 
fogadta. Többet aztán nem kérdezett, csak intett a rabnak, mint harcban 
keményedett katonához 11lik. 


Habil defterdár fölfogta az intés értelmét. Sóhajtva válott meg 
selyemmentéjétől, selyemövétől, selyembugyogójától. De mindezek híján 15 
talpig selyemben állott rabtartói előtt, gyámoltalanul, mint a házából 
kihántott csiga. Leoldotta gyöngyös saruját 15 zúgolódás nélkül, csupán a 
turbánjához ragaszkodott az illendőnél erősebben. 

Köcsög Pista mindjárt fölpróbálta a meggypiros mentét, feje köré 
csavarta a zöld turbánt, s gyönyörködve kezdett fel és alá lépegetni. 

— Hej — sóhajtott —, ha most a lányok látnának, egész éjjel rólam 
álmodnának. 

Ezen Dan elgondolkozott egy kicsikét, aztán hirtelen magára rántotta a 
defterdár sárga selyembugyogóját, fölhúzta gyöngyös saruját. O 15 lépegetett, 
kakaskodó, rövid léptekkel, büszkén. Habil elmerengve szemlélte őket. 

Csak hát az idő sürgetett. Dani odavetette a parasztcondrát a defterdárnak, 
melyet amaz mély undorkodással húzott föl, s hogy kényes orrát kevésbé 
bosszantsa a doh s a bűz, tekintetét égnek emelte, de arcán világosan látszott, 
hogy nem Allahot kutatja a felhők között, inkább a földi gyarlóság meggyőző 

bizonyítékaitól iparkodik távolodni. 

Mikor befordultak Füles Gergő apjának háza elé, Borvető Dénes már ott 
üldögélt a tornácon. Jöttükre felállt, és komótosan lelépdelve a grádics 
fokain, a defterdárt méregette rabtartói kíváncsisággal. 


— Haszontalan rabot hoztátok — fordult a két kopjáshoz szigorún —, ez 
többet eszik, mint amennyit dolgozik. 


Mindjárt megfogdosta a defterdárt, s az ábrázata egyre inkább elborult. 
— Kövér rab, haszontalan rab. Ennek a kapa kiesik a kezéből. 
Mindezek hallatára Habil mélyen meghajolt, és így szólt: 


— Engedd meg, jó uram, hogy a váltság galambja kiszabadítson a rabság 
verméből. 


Borvető valamelyes latolgatás után adta meg a választ: 


— Ha a váltság galambja leszen olyan kövér, amilyen magad vagy, 
megszabadulsz. 


Azzal alkudozni kezdtek a váltság felől, ahogy rab és rabtartó között ez 
időben szokásos volt. Borvető megígérte, hogy szerez papirost, tintát, tollat, 
hogy a defterdár hírt adhasson bizodalmas embereinek, kik majd elküldik a 
Jó török aranyakat. 


Állott az udvar végében egy takaros disznóól, abba rekesztették be a 
defterdárt. A gerendák között tenyérnyi rések tátongtak, Habil azokon 
keresztül révedezett a szabad világba. Aztán elunta, rádőlt a szalmára, s egy 
költeményen kezdett elmélkedni, mivelhogy a költő mindenhol költő, 
amiként ezt az ősi arab mondás tartja. 


Eközben a török táborban nagy riadalom támadt. Keresték a defterdárt 
erre-arra, hívták hangos szóval, utóvégre ráeszméltek, hogy eltűnt, s aligha a 
maga szántából. Az akindzsik tapasztalták, hogy a tábor körül fegyveres 
parasztok nyargalásznak, s úgy gondolták, ők ragadták el jeles 
defterdárjukat. A foghíjas Ali futárt küldött Vastagpalánkra, hogy a gyászos 
eseményről a vitéz aga minél előbb értesüljön. 

Akibár aga ama nevezetes nap óta, hogy Szabadlakra rontott a kincs 
megszerzésének reményében, és zsákmányul nem aranyat ejtett, hanem a 
bírót magát, a várfalakat javíttatta. Ezenközben jártas hóhérai mesterségük 
valamennyi fogását kipróbálták a bírón, módjával azonban. Az aga ugyanis 

tudta, hogy mihelyt a bíró kileheli a lelkét, a kincsnek is befellegzett. De 
tudta ezt a bíró 15. Ezért kitartott dicséretesen, bárhogy verték, sütögették 
tüzes vassal, csigázták, nyújtották, ropogtatták, nem árulta el, hogy tallérait a 
patak medrébe rejtette, egy kő alá. Kitartott, hogy megóvja aranyát, melyet 
az életénél í15 többre becsült, s mindennél jobban szeretett, ami örömöt 
csiholhat a szívben ezen a földön. Tűrt, mert úgy végezte el magában, hogy 
tűrni fog, és szüntelenül valamely kedvező fordulatban reménykedett. 


Egy napon úgy látszott, hogy a fordulat bekövetkezett. Két hóhér kinyitotta 
tömlöce ajtaját. Kezükben se korbács nem volt, se tüzes vas, se fogó. 
Barátságosan jöttek, fölkapták a bírót, amire erősen rászorult; bajosan 
mozoghatott volna, ha erejére hagyják. Kicipelték a várudvarra, hol már 
gyülekezett az aga kísérete. 


Pajzsgyártó ebből kitalálta, hogy valahova készülnek, s megörült, mert ha 
semmi más, de annyi bizonyos volt, hogy míg úton vannak, nem vallatják. 
Meg aztán útközben nemcsak rossz — Jó 1s történhet az embernek fiával. 


Csakhamar a vitézlő aga 15 megjelent. A bírót rákötözték egy jámbor 
kancára, rekedt sivítással megszólaltak a sípok, s a csapat kilovagolt a 
palánkvár szélesre tárt kapuján. A várfalon ott állott Bundzsu, az aga 
bizodalmas jó embere. Neki kellett kapitánykodnia, míg Akibár meg nem 
tért bosszúálló vállalkozásából, míg utolsó szálig ki nem irtotta a tiszteletlen 
parasztokat, kik betörtek a kolostor melletti táborba, s rabul ejtették Habil 
defterdárt. S magával vitte a bírót í5, mert úgy remélte, ha látja, mint 
prédálja föl a falut, mint öleti halomra az engedetlen népet, könnyen 
elárulja, hova dugta a kincsét. 


Sűrű este volt már, mire Akibár belovagolt a kolostor melletti táborba, 
hol foghíjas Ali fogadta illő tisztelettel. Az aga fáklyákat gyújtatott, hogy 
megszemlélje, mennyit haladt az építkezés, mióta itt járt. Elégedett volt, de 
semmi jellel nem mutatta. 

A szemle végeztével nyugovóra tért, hogy erőt gyűjtsön a másnapi 
hadakozásra. Előbb azonban megparancsolta foghíjas Alinak, hogy a bírót 
vegye őrizetbe. Ali a parancsot továbbadta, aminek foganatjaképpen két 
akindzsi közrefogta a bírót, s odalökdöste az árok mellé, melynek mélyéről 
kíváncsian néztek föl a rabok. A fáklyák fénye zöldes metsző visszfényt vert 
a szemükben. Az akindzsik megborzongtak, mert úgy rémlett, nem emberek, 
hanem ragadozók merednek rájuk. 

— A bíró! — suttogta Menyhárt, ki elsőnek ismerte föl az újonnan jöttét. 
— Édes uram! Drága lelkem! Ide! Ide! — kiáltotta a bíróné. 


— Hallgassatok, kutyák! — förmedt rájuk egy akindzsi őr, s megcsattogtatta 
a korbácsát. Másik kettő melléje ugrott, mintha segítségére akarnának sietni. 


— Áruló! — kiáltotta Füles Gergő. 
— Áruló! Áruló! — ismételték a többiek. 
Egy szabadlaki asszony fölpattant fektéből, öklét rázta, s tépő hangon 


szórta átkait az áruló bíróra. Két szomszédja megragadta, s erővel 
visszahúzta a földre. 


Pajzsgyártó ezalatt rogyadozva közeledett. Minden porcikája fájt, sajgott, 
szaggatott, úgy elcsigázta a vallatás s a hosszú lovaglás. Az árok partján 
vaksin megállott, hogy lélegzetet vegyen. De az egyik akindzsi kegyetlenül 
megtaszította. Fojtott káromkodással, hanyatt-homlok bezuhant a mélybe. 


A rabok szorosan feküdtek, egyetlen tenyérnyi szabad hely sem volt 
közöttük. Egy csomóba gyűltek a hódoltsági parasztok, egy csomóba a 
zsoldosok, egy csomóba a szabadlakiak. 


Pajzsgyártó a zsoldosok közé esett. Akár a többiek, ezek sem tűrtek meg 
idegent maguk között. Egyszerre fölbolydult az egész népes árok. A 
zsoldosok lökték, rúgták a bírót, amaz jajgatott, a falujabeliek pedig 
biztatták a zsoldosokat: 

— Adjátok ide a gyalázatost! Ide taszítsátok! Ide! Ide! 


Fönt az árokparton az akindzsik tajtékozva szitkozódtak féltükben, hogy az 
embertelen lárma fölriasztja az agát, ki valamennyiüket megkorbácsoltatja. 
Fenyegetődztek, de valójában tehetetlenek voltak, nem mertek rabok közé 
menni. Egyik-másik félőrülten suhogtatta korbácsát, a levegő sziszegett, 
mintha veszett kígyók röpdösnének a félhomályban. 

A bíró egyre gyöngébben jajgatott, most már a hódoltsági parasztok 
nógatták kézzel-lábbal. 

— Gyere, lelkem! — sikoltotta a bíróné, 

— Gyere, bitang! — kiáltotta több hang egyszerre. 


Ez volt az utolsó hangos szó. Kezek nyúltak ki a bíró után, kezek 
mindenfelől, rángó ujjú, karmos kezek. Néhány elfojtott nyögés hallatszott. 
Az összefonódó testek rémségesen hánykolódtak, aztán a mozgás is elhalt. 

Nemsokára ki-ki a helyén feküdt. 
Így pusztult el a szabadlaki bíró meg a felesége. 


Az akindzsik leeresztették a korbácsukat, s visszakuporodtak a tábortüzek 
mellé, melyek élesen megvilágították az árok peremét, de a mélybe nem 
hatoltak be. 

Minden valamirevaló ember tudja, hogy cselvetésre az éjfél a 
legalkalmasabb idő. Dani, Borvető, és Köcsög Pista tehát éjféltájt kiosont a 
Füles Gergő házából. Odakünt az udvaron megállottak mindhárman, s az ól 
felé füleltek. 


Az ólban a defterdár horkolt, jóízűn és fáradhatatlanul. 


— Ráspolyokról álmodhat — vélte Dani, s csakugyan úgy rémlett, mintha az 
aluvó valaminek a reszelésén buzgólkodna. Ha börtönéből kívánt 
ilyenformán szabadulni, akkor eltévesztette a szerszámot, mert fűrésszel 
többre ment volna. 


Ez a háborgó horkolás a kezére játszott Daninak. Csöndesen odament a 
disznóólhoz, vigyázatosan levette a záródorongot az ajtóról. A tetejében 
valamelyest meg 1s nyitotta az ajtót, vegye észre a rab minél hamarabb, hogy 
menekülhet. 


A két pántos láda a trágyadomb alatt lapult. Dani meg Pista nyögve, 
szuszogva hányni kezdte a ganét, de hiába csaptak éktelen nagy lármát, a 
defterdár horkolt rendületlenül. Ha horkol, nem látja, mit művelnek, s ha 
nem látja, hiába erőlködnek. 


Visszamentek hát a holdfényben fürdő udvarról a házba, haditanácsot 
tartani. Azt határozták, hogy Dani Köcsög Pistával egyelőre a házban marad, 
Borvető pedig fölriasztja az alvót. Nem akármiként azonban, hanem hátulról, 
egy hosszú karóval, észre ne vehesse, hogy szándékosan serkentgetik. 


Karó akadt. Borvető megkerülte az ólat, s egy bokor tövéből ügyesen 
megdöfte a harsogva nyugvó rabot. A horkolás egy pillanatra sivítássá 
alakult át, aztán elhalt. 

Mindezt Dani és Pista a félig nyitott ajtóból figyelte. Mikor bizonyosnak 
látszott, hogy a defterdár fölébredt, lementek az udvarra, s újfent hozzáláttak 
a trágya villázásához. Nem néztek az ól felé, de érezték mindketten, érezték 
tévedhetetlenül, hogy a rab feszülten figyeli őket. 

Ezalatt Borvető megkerülte a házat, s föltűnt az udvaron. Lassan odasétált 
a trágyadombnál szorgoskodó két kopjáshoz. 

— Emeljétek meg! — utasította őket halkan. 


A két fiú lehajolt, megragadta az egyik ládát, s rettentő erőlködések között 
megindult vele Borvető nyomában, be a kertbe. Hatalmas dobbanás 
tudósította róla a világot, a világban a rab defterdárt, hogy a ládát földre 
vetették. Mindezt Habil! láthatta, ha akarta, hiszen sütött a hold. 


Köcsög Pista visszament ásóért, azzal hozzáfogtak a rejtek megásásához. 
Mikor a gödör elégségesen mély volt már, a másik ládát ís kicipelték a 
kertbe, s bebocsátották mindkettőt a gödörbe, a földet elegyengették a gödör 
fölött, megszórták rőzsével, szalmatörekkel, megtaposták. Amit míiveltek, 
szakasztott úgy festett, mintha kincset ástak volna el. Csakhogy nem vetettek 
számot Habil defterdár természetével. Igaz, most már nem horkolt, s az 15 
lehet, hogy már gondolt a menekülésre. De ha gondolt 15, erősen nem 
gondolt rá. Hiába lesték a tornác végéből, nem mozdult. 


— Átkozott bugyogósa! — szitkozódott Köcsög Pista a foga között. 

— Várj csak, nyúlszívű pogánya! — fogadkozott Borvető. — Úgy beléd 
bökök mindjárt, hogy meg sem állsz Konstancinápolyig! 

— Ne böködjék kend! — tartóztatta Dani. — Várjunk még! 

Hasztalan vártak, a defterdár semmiképpen nem szánta rá magát a 
szökésre. 

— Utóbb még elnyomja az álom Ismét — ijedezett Pista. 

— Bátorítsuk szegényt — vélte Dani. 

Mivel látták, hogy tiszteletre méltó rabuk módfelett gyámoltalan, Dani 
rövid kerülővel visszafordult, hogy elkísérje szabaduló útján a defterdárt, s 
meg 1s védelmezze, ha szükség adódik. 

Habil defterdár valóban fölbátorodott, mikor látta, hogy a ház kiürül. A 
nyitott ólajtót megtolta egy picikét, hadd lám, nem nyikorog-e. Nyikorgott, 
de egészen halkan. Megtaszította még kétszer, s akkor már ki 15 óvakodott 
rajta. Néhány percig ott maradt négykézláb az ól árnyékában, nem vette-e 
észre valaki, nem tőrbe csalják-e. Végtére rászánta hát magát, s valamelyest 
szuszogva letotyogott a kertbe. Ott már vastagon hevert az árnyék, a fák 
egymást érték. 

Arrafelé tartott, amerről jöttek volt. Dani meg hol mögötte, hol oldalt 
lopakodott, s elkísérte a derék rabot egészen odáig, honnan már nem 

téveszthette el az utat. A török tábor tüzei jelezték az irányt. 

Egy darabig követte tekintetével a defterdárt, aztán visszafordult. Két 
társa elébe sietett, a lovát 15 magukkal hozták, időt ne veszítsenek. Azzal 
száguldani kezdtek a holdfény hintette úton, s ha valaki utánuk lesett, bajosan 
dönthette volna el, a holdfény gomolyog-e a nyomukban vagy az út pora. 

Amint a rétekre tértek, csak lépésben haladhattak tovább, lábukat ne 
törjék a lovak. 

— Kend rég nem mondott semmi bölcset — mondta Dani. 

— Minek erőlködnék — válaszolt Borvető —, hiszen az én bölcsességemet 
építgetjük közös erővel. 

— Járuljon hozzá kend, hogy tovább építhessük — biztatta a legény. 

Borvető úgy becsülte, hogy olyan nevezetes pillanat következett el, mikor 
törik-szakad okosat kell mondania, különben oda a híre. 

— Ha én a török helyében volnék — elmélkedett homlokráncolva —, mihelyt 
hírét vettem a defterdártól, hogy egy gazdag kalmár két láda aranyat ásott el 
a kertjében, Szabadlakra rontanék tüstént, lába ne keljen valamiként a 
kincsnek. 

— No látja — szólalt meg Dani -—, egyet mondott, s az 15 mindjárt 
bölcsesség lett. De van-e folytatása? 

— Van — bólintott Borvető önérzetesen. 

— Lehetnék én a te helyedben 1s — folytatta —, akkor meg nem művelnék 
mást, mint hogy fegyverbe szólítanék minden épkézláb embert Szabadlakon. 
S mihelyt a török eléggé eltávolodott a fészkétől. . . 

— Megütném a tábort — vágott közbe Köcsög Pista —, a törököt mind 
levágnám, a palánkot fölgyújtanám, a rabokat kiszabadítanám, s akkora 
zsákmányt ejtenék, hogy holtomig nem lenne többé gondom húsra, sóra, 
kenyérre. 

— Tudok én is okosat mondam, ha kell — tette hozzá valamelyest 
bizonytalanul. 


— Ez egyszer nem azt mondtál — vélte Dant. 


Borvető oldalvást Köcsög Pistára pillantott, mintha neheztelne, amiért a 
szavába vágott. Tovább folytatta: 

— A tábort megütném, a rabokat fölfegyverezném, a hazatérő törököt pedig 
lesbe csalnám. 


Előttük föltűnt a kucsma formájú Kokashegy. Borvető kissé kesernyésen 
bámult maga elé a lágyan hajladozó fűbe. Egy szekérderékre való okosságot 
mondott, s egyetlen árva szó dicséretet sem kapott. Dani megátalkodottan 
hallgatott. 


—  Haditanácsot tartunk — mondta, azzal kiszökkent a nyeregből, 
lekuporodott egy bokor tövébe. S hallgatni kezdett újólag, talán még 
makacsabbul, mint annak előtte. Szemöldökét szigorún összevonta, alsó 
ajkát beharapta. 

— Aztán meg ne lepjen ültünkben a pogány — szólalt meg Köcsög Pista, 
kinek minden tagja viszketett már, annyira fájt neki a némaság meg a 
tétlenség. 

Dani megrezzent, s körülrévedt, mint ki álmából máshol ébred, mint ahol 
nyugovóra hajtotta a fejét. Aztán elmondta tiszta szóval, hogy és mint akarja 
megvívni a csatát a törökkel. 


— No - dünnyögte Borvető a bajsza alatt —, ugyancsak dúsan 
meggyarapítottad az én keszeg kis tanácsomat. 


És elismerőn bólogatott. Helyében mindenki így cselekedett volna, mert 
Dani csakugyan életrevaló tervet eszelt kt. 


Mikor fölértek a Kokashegyre, késedelem nélkül fölriasztották a 
szunnyadó népet. Egyik oldalra a fegyverbíró embereket állították, a másik 
oldalra a véneket, betegeket, gyermekeket, asszonyokat, lányokat. S hogy az 
engedelmesség megfoganjon a szívekben, Dani azzal kezdte, hogy ki 
készséggel útra kel, egy aranyforintot kap zsoldban, még ha gyermek vagy 
rokkant 15. 


Áhítatos csöndesség támadt. Dani most megtapasztalhatta, milyen 
hatalmas szövetséges az arany, mert mindenki ráállt, hogy a szükséghez 
képest cselekedjék, amit fizetség nélkül sokkal kevesebben tettek volna meg. 
Holott nem kisebb dologról volt szó, mint hogy az asszonyok, gyermekek, 
öregek bevegyék magukat a Bakonyba, s ott várják meg, míg a kopjások 
elfoglalják a töröktől a kolostornál épülő várat, mely jövendő szállásuk 
lesz. Köcsög Pista hivatása volt, hogy talpasaival útközben oltalmazza őket. 


Harcra készülődtek, Pista elővette hát a tarisznyáját, s hozzálátott a 

fokhagymás kolbászhoz. 
— Törököt egyél, ne kolbászt — mókázott vele Sóvágó. 


— Majd eszem azt 15 — vágott vissza Pista —, de üres hassal nem esik jól a 
hadakozás. 


— Kiontják a beled, s kárba megyen a finom kolbász — vélte az öreg. 
— Jobb, ha bennem megyen kárba, mintha más eszi meg. 


Erre már Sóvágó sem talált megfelelő választ, ha csak azt nem, hogy maga 
15 tarisznyát bontott. 


Mire Pista végzett a kolbásszal, már pitymallott, s csakhamar megindult a 
bátyus, szekeres, átalvetős menet, nyomasztó lassúsággal. Völgyek mélyén, 
vízmosásokban, csapásokon, ösvényeken haladtak, míg be nem értek a 
Bakony sűrűjébe. Ott Köcsög Pista két részre osztotta a seregét. A kisebb 
részét ott hagyta őrül, a többiek a török tábor közelében bújtak meg, s vártak 
a kedvező alkalomra. 


Egy kisebbecske csapatnak Lucskos Péter állott az élére. Emezeknek az a 
föladat jutott, hogy lövöldözéssel, rajtaütéssel, nyargalással, tűzzel, 
lármával elhitessék a pogánnyal, hogy Szabadlakon vitéz katonák tanyáznak. 

Kondás Zsiga a falu határában rejtőzött el, a jégverem mellett. Ő kapta a 
leggyorsabb futású lovat, hogy hírt vihessen Daniéknak, ha a Szabadlakra 
csalt pogány bosszúsan visszafordul. Maga Dani húszegynéhány lovassal a 
Kokashegy derekában helyezkedett el, s az utat kémlelte. 

Keleten felbukkant a nap, növekedett, növekedett, s az ég habozott, hogy 
milyen színt öltsön. Egyszer olyannak látszott, mintha sáfránylében fürdött 
volna meg. Aztán mályvaszínbe borult. Akkor a kolostor felől hosszú 
szürkésfehér vonal tűnt föl az úton. 

— Jönnek — suttogták a kopjások halkan, mintha attól tartanának, hogy a 
hangjuk megüti a török fülét. 

A boldogtalan Habil defterdár alig állott a lábán, mire elvergődött a 
táborba. Minden lépésre megroggyant a térde, fogyatkozó erejét, 
elhiítványkodó bátorságát azzal ösztökélte, hogy nemsokára elnyúlhat 
békésen hegyes csúcsú sátorában, puha szőnyegein. 


Csalatkozott keserűn. Sátorában maga a hatalmas Akibár aga aludta álmát, 
mivel a legnagyobb sátor mindenkor a legrangosabb embert illeti meg. 


Két markos akindzsi támogatta a tántorgó defterdárt a sátorok között. 
Most megállottak vele tehetetlenül. A defterdár nem parancsolt semmit, 
elereszteni pedig nem merték, mert karjukra nehezedő súlyából kitalálták, 
hogy elvágódna menten. Egy társukat elszalasztották frissítőkért, édességért. 
Két akindzsi tartotta Habilt, a harmadik etette-itatta, így lassacskán erőre 
kapott. 

Sóhajtott egyet, aztán intett, hogy beszélni kíván a  nagyúrral. 
Betámogatták a sátorba, hol Akibár intésére Habil elterült a szőnyegen, s 
beszámolt gyötrelmes viszontagságairól. Majdnem mindent elmondott, csak 
arról hallgatott, hogy kolbászt evett, s még inkább arról, hogy disznóólban 
szállásolták el, ami nagy szégyen egy igazhiítűnek. S ha már a szégyen 
megesett, miért tudjon róla más 15? 

Az aga tehát örült hűséges detferdárjának. Minden török vallja, hogy egy 
élő defterdár többet ér a holtnál, többet a fogolynál, ha másért nem, azért, 
mert defterdár nélkül bajos adót szedni, holott a dicsőséges és hatalmas 
török birodalomnak az volt a hivatása e földön, hogy a keresztény népeket 
lankadatlanul adóztassa. Ezt Allah maga rendelte így. Ha nem ő rendelkezett 
volna ekként, akkor e birodalom igazhitű népe a fegyverforgatáson, 
adószedésen és rabláson kívül szelídebb foglalkozásokban 15 bizonyosan 
kitűnt volna. 


Habil rémületére, Akibár mindjárt felszökkent szönyegeiről, s ez a 
pattanó tettrekészség mást nem jelenthetett, minthogy rövidesen útra kelnek 
Szabadlak zendülő parasztjai ellen, no meg a dugott kincsekért. A félholttá 
csigázódott Habilnak lóra kellett szállnia, hiszen balszerencséjére csak ő 
ismerte a helyet, hova a pántos ládákat elásták. 

A másik aranylelő hely ismerője viszont Pajzsgyártó volt. 


— Vezesd elém a hitetlen bírót! — parancsolta az aga Alinak, ki teljes 
díszben jelent meg előtte, gyönyörű fehér kancáján. Ali elléptetett délcegen, 
és kisvártatva törődötten visszatért. 


— A hitetlen bíró az éjszaka kiszenvedett — jelentette. 


Akibár meglódult nyergében, olajosbarna arca elszürkült, kivont 
handzsárja pedig megcsillant a levegőben. Mindenki arra várt, hogy most 
kiszenved foghíjas Ali 15. Csak hát az aga sietett, s a tábor védelmét Alira 
szándékozta bízni. Már-már lesújtott, mikor arra fordult a gondolata, hogy 
fej nélkül a vitéz Ali aligha lesz alkalmas erre a föladatra. Amúgy 
rémítésképpen suhintott egyet-kettőt a pengével, aztán elmondta Alinak, mit 
tegyen a tábor védelmében, katonát azonban keveset hagyott a keze alatt. 
Nem sokkal többet, mint amennyi elégséges volt a rabok féken tartására. 
Elrettentő bosszulásra készülődött Szabadlak ellen, balgaság lett volna 
gyönge haddal fogni a vállalkozásba. 


Akibár tehát egy fél zászlóalja sereggel lovagolt ki a sáncok, boronafalak, 
árkok közül. 

Addigra a bomladozó hajnal is színt vallott: az ég kárpitja óriási 
rózsaként virított keleten. 

A kopjások a Kokashegy oldalában némán állottak. Az úton csapongott a 
por, mintha valami gyalog vihar közeledne. Mikor azonban a török csapat 
Szabadlaknak fordult a hegy lábánál, Dani szótlanul ereszkedni kezdett 
lefelé. Aztán ugyanazon az úton, melyen a pogányok jöttek volt, vágtatni 
kezdtek a kopjások, megeresztett kantárral. A szél csak úgy sivított a fülük 
mellett. Dani alig bírta megállni, hogy föl ne kurjantson, elöntötte a mámor 
ebben a vad rohanásban. Harcba indult, s úgy érezte, mintha ez már maga a 
küzdelem volna. 

Hol az út elkanyarodott, a legények kiugrottak a nyeregből, s kötőfékjénél 
fogva vezette ki-ki a hátasát. Így haladtak elnyúló sorban s példás csöndben, 
meg ne neszelhessék közeledtüket a kolostor körül vigyázó strázsák. 

Egy berekben találkoztak Köcsög Pistával, ki időközben biztonságos 
helyre kalauzolta Kokashegy védtelen népét, most itt heverészett a 
talpasaival. Emezek föltápászkodtak, s nemsokára megtelt az erdő halk 
motozással, levélzörgéssel, a léptek alatt elpattanó száraz ágak gyöngébb- 

erősebb reccsenésével. S a zajokba csak olykor-olykor vegyült egy-egy 
elfojtott köhintés. 


Közelében a török tábornak a kopjások némán három csoportra váltak 
szét. Az egyiknek Dani, a másodiknak Pista, a harmadiknak Borvető Dénes 
jutott vezérül. 


Egy időre mély, szívdobogtató csönd ülte meg az erdőt; hirtelen szilaj 
hujjahózás támadt. A lódobogás egybefolyón, tömören hangzott, mintha egy 
ménes száguldana. Aztán szerteszakadozott, emberi hangok csaptak föl, síp 
meg dobszó, éles, sürgető kiáltások és jajgatás. Megkezdődött a harc. 

Nem telt bele több idő, mint amennyi egy sóhajtás, és Dani már a sátrak 
előtt szorongatta lovasaival a meglepett akindzsikat. Ezeknek egy része 
elszántan szembefordult a támadókkal, a többi a sátrak között gyülekezett. A 
sípok szinte emberi hangon vijjogtak, s hívták, hívták az igazhiítűeket, harcba 
a hitetlenek ellen. 

Olykor látni lehetett foghíjas Alit, amint jártasan rendelkezik, s az 
örségből vagy egyéb foglalatosságokból érkező akindzsikat a veszélyeztetett 
pontokra küldi. 


Dani okult Köcsög Pista minapi bal tapasztalatán, s szigorúan megtiltotta 
a lovasoknak, hogy behatoljanak a sátrak közé. Ezért a küzdelem a tábor 
szélén folyt. Foghíjas Ali hamarosan megfigyelte, hogy a kopjások 
ilyenformán nem használhatják ki se a meglepetést, se számbeli fölényüket. 
S ezt Allah igaz híveinek javára akarta fordítani. 


— Az ágyúkat! Az ágyúkat! — kiáltotta harsányan. Ezenközben egyetlen 
sárga foga kikukkant ferde szájából. 


Három ágyú volt a sátrak között, a többit másutt helyezték el. Ennek a 
három ágyúnak a segítségével akarta Ali a hadi szerencsét a maga oldalára 
kényszeríteni. Szándékát alighanem valóra is váltotta volna, csak hát alig 
ragadták meg az ágyúkat a török legények, ismét fölzúgott, fölzengett az 
erdő. Köcsög Pista rohamozott gyalogos seregével. A talpasok már nem 
hőköltek vissza a sátrak előtt, hanem bátran benyomultak, kettesével, 
hármasávaval, s szorították a törököt a tisztásnak, hol Dam lovasai 
ritkították őket. 


Lóval tilalmas dolog volt a sátrak közé merészkedm, a kopjások 
leugrottak hátasaikról, s úgy indultak rohamra. 

— Meglásd, öcsém — mutatott az öreg Sóvágó Alira —, azt a foghullatót én 
küldöm Mohamed paradicsomába, a fülét pedig. . . 

— A füléből én csinálok erszényt! — hetvenkedett Kantáros MIsI1. 

Sóvágó megvetőn kiköpött, amivel azt a véleményét nyilvánította, hogy 
igazi katona nem használja olyasmire az ellenség fülét, amire az nem való. 

Foghíjas Ali nem sejtette, hogy ellenségei már a fülén osztozkodnak. 
Látta, hogy a roham hamarabb oda ér, mintsem az ágyút célba irányíthatná. 
Dani lovasai helyett tehát Köcsög Pista talpasai ellen fordult. Intett egy 
pattantyúsnak, ő az egyik, amaz a másik ágyúhoz ugrott, s egyszerre sütötték 
el. A szögek, golyók, vasdarabok letarolták a küzdőket válogatás nélkül. A 
tetejében elsöpörtek néhány sátrat ís, ezek tüstént lángra lobbantak, és 
szikrázva égtek. Köcsög Pista fél térdre esett, s korommal megtelt szemét 
dörzsölte. A talpasok támadása megtorpant. Egy kurta pillanatig úgy látszott, 
hogy Ali erőt vesz a balszerencsén. 


— Csak azért 15 erszény! — rikkantotta Kantáros Misi, s egyenest foghíjas 
Alinak tartott. De Sóvágót, kihez szólt, sehol sem látta. 


Ali a harmadik ágyúhoz ugrott, de arra már nem jutott ideje, hogy elsüsse. 
Kopja Járta át inas, szikár testét, s ebből megtudta, hogy Allah annyi évet 
rendelt neki, amennyit élt, eggyel sem többet. Eldőlt hanyatt, ferde szája 
ernyedten szétnyílt, s egyetlen odvassárga agyara fenyegetőn meredt a 
világba, melytől most vett búcsút, katonához illő bátorsággal. A füle 
azonban megmenekült a szégyentől, hogy erszényként szolgáljon egy 
hitetlent, mivel már ott függött Sóvágó derekán, azon a vasdarabon, melyet 
az a csatákba ilyenféle elszámolások megejtése végett szokott elvinni. 


A vezér nélkül szűkölködő akindzsik kétségbeesetten védekeztek, s az 
erdő felé iparkodtak volna, ha nem támadják őket mindenfelől. Sorra 
elhullottak, bátor küzdelem közben vagy gyáva futásban. A fegyverek 
csattogása pillanatról pillanatra csökkent, mígnem elhalt, s már csupán a 
sebesültek panasza üzent a csata felől. Néhány sátor csapkodó lánggal 
lobogott, mások üszőkké, hamuvá porladtak. Az ágyúk torka még füstölgött, 
lomhán, pöfékelve. 

— Kutyák..., kutyák..., kutyák... — hörögte egy haldokló akindzsi, s két 
tenyerét gyomrára tapasztotta. Szeme fehérjét keresztül-kasul hálózták a 
duzzadó erek. Aztán hirtelen hátraesett a feje, s a szája puhán kinyílott. 

Ez a füstös, üszkös, hamus, jajgató nyugalom — a csaták nyugalma — egy 
pillanatig, ha tartott. Sietni kell! Sietni! — eszmélt rá Dani. Meglengette 
kopjáját: gyalog s lovon, ki miként tehette, a kopjások megindultak a 
kolostor felé, az épülő palánkvárhoz. 

Borvető Dénes vezette a kopjások harmadik csapatát, mégpedig nem a 
sátortábor, hanem az épülő palánkvár ellen. Utolsónak támadott, s már nem 
sok dolga akadt, mert mire odaért, az akindzsi strázsák többsége Ali 
segítségére sietett. Így parancsolták a sípok. Mikor a kopjások feltűntek a 
sáncon, a palánkon dolgozó rabok maguk fordultak a maradék őrség ellen, s 
a gonoszabbakat a tulajdon fegyverükkel ölték meg. A többi közönyösen 
dobálta el fegyvereit, s szótlanul várta jövendő sorsát. A hódoltsági 
parasztok abbahagyták a munkát, s egy csoportba terelődtek, ezt cselekedték 
a zsoldosok 15. Panzerkopf kapitány kezdett kapitányi tartásba merevedni. 


Dani legszívesebben megállott volna, hogy körülnézzen, s a tömérdek 
ismeretlen arc között megkeresse Borkát, de a lova továbbvitte. Távolabb 
szökkent le róla, a véletlen kedves jóakaratából éppen ott, hova sokkal 
később jutott volna el, ha az eszére bízza magát. Ezen a helyen dobálták le 
az akindzsi őrök a fegyvereiket. S a kis halom fegyvert a frissen szabadult 
kopjások sereglették körül, s oly elmerülten válogattak a handzsárok, 
puskák, kopják között, mintha a szabadságnak 15 csupán azért örülnének, 
hogy ismét fölfegyverkezhetnek. A lomha Füles Gergő a lábával kotort az 
emberölő alkalmatosságok sűrűjébe, hátha valami kedvére való holmi 
bukkan elébe. Derce bácsi guggolva válogatott, Cigány Tódor körös-körül 
megtűzdelte az övét tőrökkel. Borka épp egy handzsár élét vizsgálta vitézi 
szakértelemmel, s félrevetette, hogy másikért nyúljon. Még benne csillogott 
a penge a szeme tükrében, de valójában már nem látta. Két kemény kar törte 
be a derekát, s egy forró száj tapadt a szájára, ugyancsak keményen. A csók 
egy pillanatig tartott mindössze, aztán két kiáltás hangzott el, csaknem 
egyszerre: 


— Én édes szerelmem, illatos virágom, megtaláltalak! — mondotta Dani 
boldog lihegéssel. 


— Inkább a hóhért találtad volna meg, hát pogányként támadsz az embernek 
lányára? Nesze! 


Azzal villámgyorsan kétszer képen teremtette, hogy csak úgy szikrázott. 
Egy darabig merőn nézték egymást, Dani meg a lány, izzott az arcuk, izzott 

a szemük, háborgott a mellük. 


— Eggyel még adósom vagy — mondta Dani kalmárosan. Elkapta a lányt, 
ahogy az előbb: derékon. Amaz egész testével ellenállott, s csak akkor 
enyhült meg, mikor már szinte olvadt a csók a száján. Megreszketett, 
elernyedt, s a szeme olyanformán csukódott be, mintha álomba merülne. 

— No — szólalt meg Cigány Tódor —, véget ért a magyar háborúság. 
— Jókora pecsétet raknak a kötésre — morogta Füles Gergő, s nagyot nyelt. 
Nyilván kedvet kapott a pecsételéshez. 


Már süddögélt a nap, meleg volt, Menyhárt mégsem feledkezett meg 
éjszakai ádáz didergéseiről. Mialatt hajdani rabtársai a fegyverek közt 
válogattak, ő egy halott akindzsit ügyesen kihüvelyezett sokgombú 
dolmányából. Fogta a lantját, s amint visszafelé igyekezett, erőltette az eszét. 
Azért lantos a lantos, hogy a győzelmet énekkel ünnepelje meg. Csak hát a 
várnak, amit a kopjások elragadtak a töröktől, nem volt még neve, anélkül 
pedig bajosan adhat hírt az utókornak a fényes győzelemről. 


A csók olyan jólesett Daninak, hogy még a bajusza tökéletlen mivoltáról 
15 megfeledkezett. Megpödörte fickósan, aztán így ingerkedett a lánnyal: 


— Egy csók, egy pofon, ez a vásár. Rajtad a sor, Borka. 
A lánynak szemmel láthatólag nem tért vissza még az ereje. 


Pislogott, mint kit hazugságon értek, s tűzpiros arca 15 erre vallott. Ekkor 
toppant közibük Menyhárt: 

— Törökpalánk legyen a vár neve! — mondta, s püspökösen széttárta a 
karját, áldásosztó nagy bőkezűséggel. 

— Illendő név — vélte Dan elgondolkozva. Nem sokáig gondolkozhatott 
azonban. Túlnan, a sátortábor felől, harsány kiáltozás hangzott föl: — Dani! 
Dani! Kopjás Dani! 

— Megyek, Pista! Köcsög Pista! — válaszolt Dant. 

Meg 1s indult. Egyszerre eszébe jutott, mennyi rengeteg tennivaló vár rá, s 
restelkedni kezdett erősen, hogy kevés híján megfeneklett a szerelemben. De 
alig lépett néhányat, a parasztok közül, kik a kolostor fala mellett 
vesztegeltek jámboran, kiválott egy ősz hajú, ősz bajszú, rokkantforma 
ember, s megszólította szolgai alázattal: 

— Nagy Jó uram, esedezem, mi hazamennénk. 

Daninak torkán akadt a szó zavarában. Életében először illették ezzel a 
megszólítással, mely nemesuraknak dukált csupán, nem a hozzá hasonló 
jobbágyfiaknak. 


— Hova mennének kendtek? — kérdezte végül. 

— A Hódoltságba, nagy Jó uram — folytatta a paraszt. — Onnan hajtott ide a 
török, várépíteni. Kegyelmed vitéz kardja elűzte a pogányt. Hadd térhessünk 
haza! 


— Innen kendtek nem moccannak — talált a szavára Dani —, míg a palánk 
nem áll! 


Lehettek harmincan-negyvenen a hódoltsági parasztok. Most megbolydult 
az egész csöndes tömeg. Sokan térdre ereszkedtek, mások meghajoltak, vagy 
a karjukat nyújtották esdeklőn. A szemekben kimondhatatlan szomorúság ült. 


— Vitéz urunk, törökverő hatalmas nagy urunk, keresztények gyámola. 
Hadd mehessünk haza! Hadd térjünk meg házunkhoz, gyermekeinkhez! 
Kegyelmed híre egymagában 15 elegendő a pogányok ellen! 

Dani szemét majdhogy elöntötte a könny, hiszen dicsőségre, vitézi hírre 
vágyott ő mindenkor. Nevében él a derék vitéz. Nevében él igazán, hadas 
időkben fürge a halál, s nyomtalanul elenyészik az emléke annak, ki jeles 
cselekedetekben emléket nem állított magának. Ahogy nézte őket, a szíve 
elfacsarodott. Hirtelen hátat fordított a hódoltságiaknak. Úgy érezte, még egy 
perc, s meglágyul az akarata, holott itt kellett tartania őket, hírt ne 
vihessenek időnek előtte a töröknek a Hódoltságba. Itt kel! tartani őket, hogy 
a vár felépüljön. Akkor aztán jöhet az ellen. 


Továbbment hát, szaporázta a lépést, hogy az idő ne múljék meddőn. 
Borvetőt küldte a hódoltsági parasztokhoz. Csakhamar fölzengett a táj, 
villogtak a szekercék, dőltek a szálfák, emelkedtek a boronafalak, az árok 
mélyült. Dolgoztak a hódoltságiak, dolgoztak a zsoldosok, dolgoztak a rabul 
esett akindzsik, s a kopjások strázsálták őket szigorún, ahogy jó strázsákhoz 
illik. 

Köcsög Pista azért hívta volt Danit, hogy megtudakolja, indulhat-e az 
erdőben megbúvó szabadlakiakért. Dani csak intett, hogy gyorsabban is 
mehet, mint ahogy bír. S még hozzátoldotta, hogy mihelyt megjönnek, minden 
épkézláb ember álljon munkába, hogy minél erősebb várat találjon itt a 
török, ha eszébe jutna rájuk támadni. 


Sok jó ló, sok puska, sok puskapor esett zsákmányul. Dani először őröket 
küldött a tábor köré hármas sorban, körös-körül, aztán lóra ültetett harminc 
elszánt embert, erős i1nú, pihent török lovakra. Derce bácsi harmadmagával 
a török puskákat töltögette, amilyen sebesen csak tudta. S ahogy sorra 

adogatta a töltött fegyvert a legényeknek, hűségesen elmagyarázta, miként 
kell bánni vele. 


Javában készülődtek, mikor tajtékos lován bevágtatott a tisztásra Kondás 
Zsiga. Az ő révén küldte a hírt Lucskos Péter, hogy a félelmes Akibár aga 
útban van Törökpalánk felé. A nyomorult párának citerázott a lába, 
megviselte a bomlott száguldás. 

— Lesre, legények! Lesre, kopjások! — kiáltotta Dani a jó szerencsét 
kóstolt ember bátor bizakodásával. 

Még ittasan a friss győzelem mámorától, a kopjások olyan vidáman 
vágtattak a leshely iránt, mintha lakodalomra tartanának. Nem akadt a 
seregben egyetlen ember, ki ne bízott volna a diadalban. S amerre 
elhaladtak, az árnyas erdei út szinte pezsgett. 


Az alkalmas helyet Dani már régen kiszemelte volt. Huszonöten bevették 
magukat a ciheresbe. A puskákat két ág villájába helyezték, s az út felé 
fordították, hogy célzás nélkül lőhessenek, ha az ellenség közelükbe ér. 

Öt kopjás elébe vágtatott a pogánynak. Az ő hivatásuk volt, hogy rémült 
menekülést színlelve, az akindzsikat rácsalják a tőrre. 

Nem egészen úgy történt, mint eltervelték. Alig fordult ki az öt kopjás az 
egyenesből, hát látják, hogy az út porzik, a por meg hellyel-közzel, mintha 
szikrát vetne. Azt hitték, a török közeledik, aminthogy valóban közeledett 15. 
De nem magában, hanem Lucskos Pétert meg a legényeit kergette. 


Mikor emezek látták, hogy segítség jön, megfordultak, s rácsaptak az 
üldözőkre, az egy Lucskos Péter kivételével, ki ráhajolt lova nyakára, az 
állat sörényébe kapaszkodott, mivel ijedtében a kantárt eleresztette volt, s 
oly sebesen suhant el a lesben állók előtt, mint a gondolat. 


Azok mozdulatlanul vesztegeltek a bokrok sűrűjében, s várták 
hallgatagon, hogy a török annak rendje-módja szerint rámerjen a lesre. 

A török közeledett csakugyan, nem 15 nagyon gyorsan, nem 15 nagyon 
lassan. De előbb hadd mondjuk még el, hol hagyta Lucskos Péter 
veszendőben a bátorságát, s miért futamodott meg oly rútul. 


Akibár aga nem mindenkor bírta az indulatait megzabolázni. 


A helyében azonban sokkal szelídebb ember 15 megdühödött volna. Már 
az is fölingerelte, hogy Szabadlak határában az előőrsét váratlanul 
megrohanták, s kevés híján mind levágták. Mészárosi munkájuknak 
elvégeztével a támadók úgy elkámforodtak, mint vékony füst a zúgó szélben. 

Ez 15 bosszantotta az agát. Igazából azonban Füles Gergőék kertjében 
fakadt el az epéje. A boldogtalan defterdár inkább holt volt, mint élő, mire 
megtalálták a házat, hol nemrég raboskodott. 

Meglelték a gödröt is, két akindzsi fürgén kiásta, s nagy nyögések 
közepette kiemelte mélyéből a vasas ládákat. Akibár ábrázata borongó 
fénnyel ugyan, de vidáman sugárzott. Minél Jobban nyögtek az akindzsik, 
annál boldogabban. Mikor azonban a ládákat fölfeszítették, s látta, hogy 
arany helyett kő van bennük, az aga arca förtelmetesen elsárgult. 


Minden idők bölcsei fennen hirdették, hogy a harag oktalan tanácsadó. Ezt 
hirdette a bölcsek legbölcsebbje, maga Mohamed próféta 15. Akibár mégis a 
haragjára hallgatott, hiába nyögdécselte a hosszú lovaglásban megviselt 
defterdár: 


— Uram, uram, hajtsd fejedet a megfontolás vánkosára. 


Akibár aga azonban nem hajlott az intő szóra, s nem fogott gyanút az intő 
jelre. Holott látnivaló volt, hogy a kövekkel megrakott ládákat cselből 
rejtették el, őt magát cselből csalták ide. Lelkén azonban úrrá lett a harag, s 
elméje elhomályosult. Kitartott hát eredeti elhatározása mellett, hogy a falu 
népén iszonyatos bosszút áll. Parancsot adott az akindzsiknak, hogy 
mindenkit hajtsanak a templomtérre. Maga mindjárt odaléptetett kényes, 
fekete csődörén. 


A nép gyűlt, gyülekezett, aggok, munkába rokkant, alázatos parasztok. Az 
aga abban a hiszemben rendelkezett ekként, hogy rálel a falu népében nem 

csupán a tiszteletlen tréfálkozókra, hanem a kolostor melletti tábor vakmerő 
támadórira s a defterdár agyafúrt elrablóira 1s. 


Parancsára megjelent az új bíró, a nevét semmivel meg nem érdemlő 
Duhajosi gazda. Ünneplőben jött, hogy illő tisztelettel hódolhasson a falu új 
urának és gazdájának. 

Beszélni próbált, Akibár azonban hallgatásra intette. Nem hiába élesedett 
az elméje számtalan hadi tapasztalaton, tüstént látta, hogy igazi ellenségeit 
ebben a szelíd gyülekezetben hasztalan kutatná. Ekkor a távolban 
csatakiáltások csendültek föl. Az aga összevonta hosszú, keskeny 
szemöldökét. 


Lucskos Péter vérszemet kapott, hogy az előbb oly sikeresen ütött rajta az 
akindzsikon, s most újólag megriasztotta őket, de aztán fürgén elinalt. Ezzel 
elhalt a zaj, és vele elhalt a reménység az aga lelkében, hogy a vétkeseken 
szörnyű bosszút állhat. Ebből meggyőződött afelől, hogy ellenségei valahol 
a falun kívül táboroznak. 


Szabadlak maradék népe békés nyájként várakozott a sorsára. Még 
mutatóban sem keveredett közéjük fegyverfogható ember. 

Duhajosi gazda végtére előállhatott mondandójával. Mély alázattal az aga 
kegyelmébe ajánlotta a maga s a falu valamennyi lakójának életét, s 
fogadalmat tett, hogy ami adót kirónak Szabadlakra, azt ő híven behajtja. 
Egyszóval meghódolt, ahogy már régen tervezte. 

— Csak ennyien vagytok? — tudakolta az aga álnokul. 

— Ennyien — zümmögte a tömeg tisztelettel. 

— Hol vannak a többiek? 


Duhajosi uram a bocskora orrát szemlélte. A többiek, mintha kedvet 
kaptak volna, ugyancsak ezt művelték, még a mezítlábasok is, kik lábbeli 
híján poros ujjaikon nézelődtek. 

— No — szólalt meg valamelyes várakozás után —, ha nem feleltek, ennyien 
sem lesztek. 

A nagyobb nyomaték kedvéért kirántotta aranyos pengéjű, gyöngyös 
markolatú handzsárát. Adózó parasztot csak a bolond hány kardélre. De az 
agában annyi méreg, annyi keserű düh forrt e pillanatban, hogy a fenyegetést 
komolyan gondolta. 

— A Kokashegyre mentek — suttogta Duhajosi bíró alattomosan. Se az 
agára, se a falu népére nem mert nézni. A maga életét többre becsülte a 
másénál, elárulta hát gondtalanul a véreit. 


Aztán elkísérte a törököket a falu határáig, honnan már látszott a 
nevezetes hegy. Visszafordult volna, de az aga nem engedte. 


A holtfáradt Habil defterdár 15 inkább a pihenés lugasába kívánkozott, 
mintsem az ismeretlenség barlangjába. De Akibár hajthatatlan volt. 


Jelek bizonyították, hogy a bíró nem hazudott: letaposott fű, letarlott fák 
és bokrok, patanyomok. Akármilyen ádáz harag lobogott az aga szívében, 
nem felejtette el, hogy a legszebb sereg ís gyalázatos hordává züllik vezér 
nélkül. Ezért a bírót a defterdárral s néhány markos akindzsiíivel 
előreküldötte a terep földerítésére. Maga hátramaradt. 


Rövidesen kiviláglott, hogy okosabbat aligha cselekedhetett volna. 


Egymásba folyó kiáltások hangzottak föl. Duhajosi bíró eltűnt, eltünt négy 
akindzsi is, s a kiáltás sikoltásba, hörgésbe torzult. 


Nem más történt, minthogy az a farkasverem, melyet a kopjások ástak a 
maguk védelmére, beszakadt, s a bírót meg az akindzsikat fölnyársalták a 
verem mélyén meredező hegyes karók. Habil defterdárt lomhasága mentette 
meg a dísztelen haláltól. Mindegyre hátramaradt, hogy kiszuszogja magát. 
Éppen javában szuszogott, mikor amazok alatt nagy hirtelen megnyílt a 
szilárdnak vélt föld. 


Akibár kíváncsin belenézett a verembe, kemény arcán egyetlent Izom sem 
rezzent meg, holott szörnyűséges látvány tárult eléje: négy fölnyársalt ember. 
Kettő közülük tüstént meghalt: Duhajosi bíró meg az egyik akindzsi. A másik 
kettő üvöltve, vértajtékos szájjal vonaglott. 

Az aga kurtán intett, mintha legyet fogna. A csapat most már óvatosabban, 
lassabban haladt előre, egyre feljebb, mígnem kitárult előttük az elhagyott 
tábor. Hamvukba holt tüzek, ágakból s földből összetákolt putrik, lógané 
kupacokban, amott halomba rakott rőzse. De ember sehol. 


— Tisztítsuk meg lábunkat a cselszövés hínárjától — ajánlotta a defterdár 
tisztelettel. 


Akibár sötéten nézett rá, s szó helyett csupán szemöldöke rövid 
rándításával kérdezte, mit cselekedjenek, ha már egy szál hínár sem 
tekeredik a lábukra. A defterdár ekként válaszolt: 

— A táborban felütjük a bánat tojásait, s megsütjük belőlük az öröm 
rántottáj át. 

Ez a rántotta kecsegtette-e, vagy másra gondolt, meg nem fejtheti élő 
ember. De bizonyos, hogy az aga megint intett. Ugyanazon az úton szállottak 
alá a hegyről, melyen fölhágtak volt rá. Ennyi baleset után valóban 
esztelenség lett volna járatlan útra térni. 


A hegy lábánál már lesett rájuk Lucskos Péter a legényeivel. Csak hát 
ezúttal nem választotta meg oly előrelátón a terepet s az ellenfelet sem, mint 
annak előtte. Öten voltak, Akibár tíz akindzsit eresztett a nyomukba. 


Legszívesebben maga ment volna, hogy megcsapolja dühét. Mégsem 
ment. Nem félelemből, sokkal inkább számításból; azért, hogy bosszút 
állhasson. Minél véresebb, minél iszonyúbb bosszút. Ha újólag csapdába 
esik, ha megsebesül, ha meghal, talán soha meg nem fizethet méltón a 
töméntelen gyalázatért. 


A tíz akindzsi megsarkantyúzta lovát, s üldözte a menekülőket. Üldözte, 
üldözte, míg egyszer észre nem vették, hogy még öt legény jön szembe velük, 
ugyancsak magyarok. 


Lucskos Péter, amint tudjuk, úgy belejött a futásba, hogy élő ember 
egykönnyen nem állíthatta volna meg. Elporzott zivatarosan a les előtt, hátra 
sem nézett, hogy legalább lássa, ki elől menekül. 


Négy cserbenhagyott kopjása megvárta az öt újonnan jöttet, s velük együtt 
rárontott a törökre. Nagy kavarodás támadt, a lovak táncoltak, rúgtak, a 
kardok csattogtak, el-elbődült egyik-másik katona, hogy megijessze, kitől 
éppen félt. S ebben a zsivajos tombolásban az egyik akindzsi egyszer csak 
eltátotta a száját. Mindjárt kapott 15 egy vágást Jutalmul, nem nagyon mélyet, 
de elég gonoszat ahhoz, hogy combján a sárga bugyogót vörösre fesse a vér. 
Ettől valamelyest fölocsúdott, félreugratott. De mielőtt elszáguldott, hogy a 
talányos hírt megvigye urának, még visszanézett, hogy megbizonyosodjék, 
jól látta-e, amit látott. 

Nem tévedett. A kopjás, ki szorongatta, utóvégre sebet is ejtett rajta, 
valóban török lovon ült. Mégpedig foghíjas Ali híres fehér kancáján. 


Akibár agának fölizzott a szeme, egyébként semmi jellel el nem árulta, 
milyen indulatok gerjedtek a szívében. Holott főbenjáró csapásról 
tudósította ez a hír. Ráeszmélt, hogy mindaz, ami idáig megesett vele e 

baljós napon, ármány volt, s azt szolgálta, hogy távollétében a hitetlenek 
elfoglalhassák a kolostort. S hogy Ali fehér kancája idegen kézre került, nem 
mást bizonyított, mint hogy a kolostor a magyaroké. 


Nem habozott egyetlen pillanatig sem. Karját mereven Vastagpalánk felé 
nyújtotta. A csapat oldalt térült engedelmesen, s dobogva nekivágott a 
rétnek. A kopjások nyomába szegődtek a visszavonuló töröknek, meg- 
megközelítették a hátvédet, s apró csatározások között elkísérték egészen 
Vastagpalánkig. 

Akibár aga valójában egyetlen dologtól félt a világon — a mostoha 
szerencsétől. Elvonult hát, hogy türelmesen megvárja szerencséje 
megújultát, s Allah segítségével rémséges bosszút álljon. 

Huszonöt vitézével Dani türelmesen rostokolt a lesen, moccanás, 
pisszenés nélkül. Várták a jó alkalmat, hogy a megtépázott ellenségnek 
megadják a kegyelemdöfést. Csakhogy nem jött az alkalom. S lassan 
alkonyodni kezdett. 


Utóvégre mi mást tehettek volna, körülnéztek, s a csupasz tájat látták. A 
pogány eltakarodott, hiába vetették meg oly ügyesen a lest, nem ment rá. 


Hazatértek hát Törökpalánkra. 

Dani másnap reggel körülnézett Törökpalánkon. Hála Menyhárt 
igyekezetének, most már mindenki ezen a néven emlegette a kolostor romjai 
közé épülő új palánkot. Maga Dani azt sem tudta, merre-hova kapkodja a 
fejét, annyi látnivaló kínálkozott a szemének. A tisztáson még lagymatagon 
füstölgött a hajdani sátortábor maradéka, mintha a sok veszendőbe ment 
drága portéka nemcsak a lobogásba, de a füstölésbe is belefáradt volna. 
Errőlfelől már kétembernyi magasságban emelkedett a boronafal, s a 
várárok úgy kimélyült, hogy egy jól nevelt patak bizonyára elfogadta volna 
medernek. Az árkot hathatósan púposodó sánc védelmezte. 


Jobboldalt, hol erdő szegélyezte a tisztást, a hódoltsági parasztok 
dolgoztak. Sokkalta serényebben, mint előző nap, mikor még a törököt 
szolgálták. Tágult a tér az épülő vár körül, mely ugyan nem volt még vár, de 
egykönnyen mégsem vehette volna be az ellenség, annyi akadék meredt az 
útjába. A tölgyfából rótt, vastagon megpántozott várkapu egyik szárnyát 
éppen most illesztették a helyére. A másik szárnyon öten-hatan 
munkálkodtak. 


Dam előbb körös-körül megszemlélte a falakat, csak ennek végeztével 
ment be a várba. Ott tudta meg aztán, hogy előző nap nem kisebb ember 
futamodott meg előlük, mint maga a félelmes Akibár aga. 


Odabent ugyanaz a kép fogadta, amivel a  Kokashegyen már 
megbarátkozott a tekintete. Türelmesen, megfontolt mozdulatokkal, a 
parasztok kunyhót, putrit, ólat építettek, szállást új életüknek. 

Ahogy nézelődött, egyre többen figyeltek föl rá. Egy asszony, kinek 
tízéves fiacskáját hurcolták el az akindzsik Szabadlakról, hangos szóval 
hálálkodott, s buzgón biztatta a szenteket, hogy érdeméhez képest könnyítsék 
meg Dani sorsát ezen a földön. S mintha ez lett volna a jel, mind köréje 
sereglettek, kiknek szerettei rabként sínylődtek, míg a kopjások el nem 
ragadták a tábort a töröktől. Ott istenkedett közöttük Füsüsné is, mindenki 
másnál hangosabban. 


Maga Dani verejtékben úszva állott a hála özönében, majd a tarkóját 
vakarta, majd a bajszát simította, majd azon rémüldözött, hogy a zsinatolás 

nőttön-nő, s egyre több embert csal elő. 

— No, jól vagyon, no, jól vagyon — ismételgette sután. 

Utóvégre fölemelte karját, mintha szót kérne. Holott nem akart ő beszélni, 
éppen az bántotta, hogy egy árva szó nem sok, annyi sem jön az ajkára. De 
akkora csend támadt, s a csendben akkora várakozás, hogy meg kellett 
szólalnia. 

— Hát a törökre nem gondolnak kendtek? — kérdezte, mivelhogy ő éppen 
arra gondolt. S mikor látta, hogy amazok megijednek, még jobban rájuk 
ijesztett: 

— Ugyan bizony ki dolgozik, ha kendtek papolnak, meg az eget 
ostromolják? Magát a rettentő Akibár agát bosszantottuk meg. Nem hagyja 
megtorlatlanul, hogy megcsúfoltuk. Még ma rajtunk üthet. Akkor aztán, kit 
miszlikbe nem vágott, rabszíjra fűzi! Menjenek kendtek a dolgukra. 

Amazok egy kissé megrökönyödtek a barátságtalan intelmeken. Néhány 
hálálkodó elballagott, hogy tovább szorgoskodjék megkezdett munkáján. 
Dani mélyet sóhajtott megkönnyebbülésében, olyanformán, mint aki ép 
bőrrel menekült valami cudar veszedelemből. 

Túl korán könnyebbült azonban meg. 

— Nem addig vagyon az, fiam! — rótta meg az öreg Sóvágó. 

— Ünnep a mai nap — tette hozzá Sete Ábrahám. 

— Én egy ökröt ígértem, állom a szavam! — Füles Gergő apja beszélt így. 

Ezt se nagyon értette Dani, még kevésbé, ami ezután következett. Borka 
anyja paposan széttárta két karját, fejét az égnek emelte, úgy kiáltotta 
harsány hangon, jóslásformán: 

— Te leszel a kapitányunk! Az Isten 15 annak teremtett! 

Dani mogorván hümmögött, holott a szívét jóleső forróság öntötte el. Van- 
e szebb, van-e dicsőségesebb dolog, mint kapitánynak lenni? A kopjások 
messzi földön híres kapitányának? Meglágyult a szíve a nagyságos 
gondolatra, majd eleredt a könnye bele. Borka Jutott eszébe. Mióta megtért a 
lesből, őt kutatta jártában-keltében, hasztalan azonban. 

— Ünnepeljünk hát! — csattant föl a hangja. — Hogyne ünnepelnénk, a 
szentségét! Győzelem napja vagyon ma! 

— No, ha ünneplünk — mondta Füles Gergő apja —, akkor megfújjuk a 

kürtöt. Hol a kondás? 


Erre a barátságos biztatásra Kondás Zsiga fürgén előugrott. A tülök ott 
lógott az oldalán, attól nem vált meg. Zsákmányolt azonban egy török sípot 
15. Most azt fújta meg, ahogy hallotta volt, törökösen. A nép pedig áramlani 
kezdett, mintha régen megegyeztek volna, hogy mihelyt a hívogató 
megszólal, jönnek késedelem nélkül. Aminthogy valóban megegyeztek, 
mialatt Dani a lesen rostokolt. Megegyeztek abban, hogy ha győzelem van — 
megünneplik. Ha pedig vár van — kapitányt választanak. S kapitány más nem 
lehet, ha csak Kopjás Dani nem, a törökön nyert diadal szerzője. 

Futvást iparkodtak mindenünnen. Nemsokára egybe is gyűlt a várnép, 
csupán az őrök hiányzottak. Vigyázni kellett az utakat, az erdő mélyét, a 
völgyeket, rájuk ne törhessen véletlen a török. S strázsálni kellett a rabokat 
15, hogy a vár épüljön, erősödjék. 

Hatalmas karéjban helyezkedett el Szabadlak népe, Kokashegy népe, az új 
vár népe Dani előtt. Mögötte néhány kopjás ácsorgott. Dani joggal érezhette 
magát olyanformán, mint akit bekerítettek, s menekvést többé nem remélhet. 
Szeme, arca meg sem rebbent, de szíve a torkában dobogott, s a szája 
kiszáradt. Kegyetlenebb nyugtalanság emésztette, mint a törökkel szemtől 
szemben. 


Erősítésképpen egyre azt ismételgette magában: 
— Büdös kórság! Hej, büdös kórság! 
De ez sem sokat használt. 


Az asszonyok között, az első sorban, egyszer csak feltűnt Borka, frissen 
mosakodva, fehér gyolcsingben. A mosolygás az arcán csupa biztatás volt, 
csupa melegség. — Galambocskám, édes kisgerlicém — szerette volna 
mondani Dani, s nagyot nyelt a megrekedt szótól, noha egy pillanattal ezelőtt 
még szikkadt volt a szája. Nézése megenyhült, szíve fölengedett, s már 
nemcsak Borkára nézett szeretettel, hanem az egész egybegyűlt tömegre. 


Borvető Dénes előrement néhány lépést, s maga mellé intette a sípos 
kondást. Módfölött elégedettnek látszott, mert beszélni készült. Kondás 
Zsiga pufókra fújt orcával szólaltatta meg a török sípot. Muzsikálás közben 
azonban bizonyára a kondára gondolt, mert megint olyanforma hangokat 
csalt elő szerszámából, mintha disznókhoz beszélne. 


A tömeg fölkacagott, Zsiga ijedten elnémult. A sípot leeresztette. Csönd 

támadt, s Borvető beszélni kezdett: 


— Szabadlak népe! — kiáltotta. — A falunkat elveszítettük, de lett helyette 
várunk. Megóvtuk a szabadságunkat! Kik rabul estek, kiszabadítottuk! 
Vagyon aranyunk, fegyverünk, még ágyúnk 15 vagyon! Hadd legyen 
kapitányunk is. Ahogy a nyájnak juhász kell, úgy kell a várnépnek is a 
kapitány. Különben elbitangol, szerteszéled, s vadak prédájául esik. 
Válasszuk meg hát kapitányul . . . 

Ennél tovább nem jutott, habár tartogatott még néhány magvas igét. Nem 
juthatott tovább, mivel az egész egybegyűlt tömeg egy emberként kiáltotta: 


— Kopjás Dani legyen a kapitányunk! Kopjás Dani! Kopjás Dani! 
S amint elcsitult a kiáltozás, Borka anyja nagy hirtelen Borvető oldalánál 
termett, s a maga éles, zsörtös hangján hirdette világgá: 


— Az Isten 1s kapitánynak teremtette, hisz ő szabadította ki a lányomat! 


Azzal odarohant hozzá, megölelte, megcsókolta cuppanósan, paskolta a 
hátát. S mintha ez a többiek étvágyát is fölcsigázta volna, jöttek a 
fehérszemélyek, s úgy meggyűltek Danin, mint darazsak a mézen. Annyi csók 
csattant el néhány szempillantás alatt, hogy Szabadlak egész népe egy éven 
keresztül nem csókolódzik annyit. 


A csókra járulók közül egyedül Borka hiányzott, Holott Dani őt leste, őt 
várta. Jó ugyan a hála csókja, Jó a gyöngédségé, jó a szereteté, de a 
szerelemé a legjobb, s bánatára éppen az hiányzott. 

Meglátta Borkát. Iparkodott szegény lány erejétől tellőn. Sietett volna a 
legény 15 elébe, csak hát kettőjük között egy fél templomra való asszony 
tülekedett, lökdösődött, kacagott vagy sírt örömében. Egy sereg meg Danin 
függött, mint fürt a tőkén, csak valamelyest nyugtalanabbul. 

— Fújd! — biztatta Kondás Zsigát Borvető. 

Amaz igyekezett 15, hordónyira dagadt képpel, nyakán, halántékán lüktető 
erekkel, fújta, fújta, fújta. Hol kanászosan, hol törökösen. De ha százszor 
szebben fújja, akkor sem törődött volna a sípolásával senkit. 

Utóvégre Borvető intett a  kopjásoknak. Azok fölnyalábolták a 
vászoncselédeket, a csinosabbakat gyöngéden, a csúnyábbakat se durván, de 
kevesebb gyönyörködéssel. Megtisztult a tér, Dani ismét magányosan állott, 
mellette Borvető meg a kanász, csuromvizesen. 

— No, fiam — szólalt meg Borvető ünnepélyesen —, nem a király tett 
kapitánnyá, hanem mi. Esküdj hát hűséget minekünk. 
. Most látta csak Dam, milyen bajos dolog helyesen kapitánykodni. 
Osszeharapta az ajkát, mintha valami égő fájdalmon akarna erőt venni. 
Mélyet lélegzett, aztán rekedten, de hangosan megszólalt: 


— Esküszöm — mondta. — Esküszöm, hogy inkább választom a halált, 
hogysem hűtlen legyek hozzátok! 


— Úgy legyen! — hangzott innen-onnan. Mások éljeneztek. 
Dani hirtelen kinyújtotta karját, s csöndet intett. 


— Nem addig vagyon az — szólalt meg bátran, hangosan, ahogy kapitányhoz 
méltó —, nem addig vagyon az, hogy csak én esküszöm. Esküdjetek ti 1s. 
Esküdjetek engedelmességet! 


— Esküszünk! — szállott a fogadalom tisztán, ünnepélyesen. 


— No — válaszolt Dani —, akkor azt parancsolom nektek, hogy a mai 
győzedelmet ünnepeljük meg! 


Szabadlak népe örömmel fogadta a szigorú parancsot. Tüzek gyúltak. 
Füles Gergő apja elővezette az ökröt, mit ígért volt. Disznó, birka 
sivalkodott a böllérkés alatt, lisztet szitáltak a lepénysütő asszonyok, a 
gyerekek széles, lapos kövek után kutattak a  fölhányt földben, 
lepénysütéshez. Borvető két hordó bort gurított a zsoldosoktól ejtett 
zsákmányból a kolostor fala mellé. Mindjárt őrséget is állított eléjük, meg 
ne csapolhassák a szomjas kedvűek időnek előtte. 


Egyszóval dolga után sietett mindenki. Borka sem cselekedett másként, 
csak éppen nem törte magát a sietéssel, hanem az utolsók közt maradt, s 
olyan lassan lépegetett, hogy még a sánta 1s utolérhette volna. 


S mivelhogy Dani ép volt mind a két lábára, könnyűszerrel melléje 
szegődött. Se meg nem szólította, se meg nem ölelte, csak odalépett hozzá. 
Borka oldalvást feléje sandított, hogy tudja, ki az, kivel egy úton halad. De 
azért úgy tett, mintha nem tudná, az illedelem ilyenformán követeli. Hamvas 
arca éretten piroslott, s két szeme pillája két kicsi legyezőként iparkodott 
hűsíteni a szívéből fölfelé áramló édes hevületet. 


— No — suttogta Borka egy sátor előtt —, megyek anyámhoz. 
— Dehogy mégy! — felelte Dani. 

Borka megállott, fejét leszegte, nem makacsul azonban, inkább kezesen. A 
megtaposott, poros földet nézte maga előtt. Dani meg gyorsan körülkémlelt, 
s meglátta a kis kaput a kolostor falán. Kézen fogta a lányt, a szemöldökével 
intett, azzal átsirültek ügyesen a kis kapun. Árok vágta el útjukat, mélyén rab 
zsoldosok lapátoltak. Panzerkopf kapitány szemfülesen a legszerényebb 
lapátot választotta, meg ne viselje túlságosan a méltatlan munka. A sáncon 
kopjás őrök sétáltak fel és alá. Mögöttük, a friss irtáson lombos ágak 
fonnyadoztak, ledöntött fák csonkjai meredtek fehéren. Aztán az erdő 
következett. 


Dani oda igyekezett, szótlanul továbbra 15, mivelhogy semmiképpen nem 
sikerült elvégeznie magában, hogy megkérdezze-e, amit kérdezni akar. 

Amint a törzsek eltakarták előlük a kopjásokat meg a földhányó 
zsoldosokat, szembefordult Borkával. Még egy szempillantásig tusakodott 
magában, hogy beszéljen-e, vagy inkább cselekedjék. De a két karja nem 
habozott, s mire a beszéd mellett határozott, már némaságra ítélte magát. 
Amiben semmi csodálatos nincs, a helyében senki emberfia nem beszélhetett 
volna, még ha kétannyira tapasztalt s tízannyira ügyes, mint ő. Mert ugyan 
bizony miként ejthetne szót az olyas ember, ki éppen csókol? 


Rézsút verődtek be a nap sugarai a lombok közt a harasztra, s teleszórták 
hosszúkás aranyfoltokkal. S ezek a foltok nyúltak, nyújtózkodtak, majd 
elhalványultak, s mintha az avarból, a fák tövéből kelne ki, lenge kék pára 
szakadt föl, füstforma pára, nem is füst, csak emléke valami régen s nagyon 
messzi ellobogott tűznek. 


Most, hogy serényen bealkonyodott, Dani elérkezettnek vélte az időt 
főbenjáró tudakozásra. Fölébe hajolt hát Borkának, hogy a lány jól láthassa 
az arcát, s ne amúgy vaktában feleljen. 

— Hogy vélekedsz a bajuszom felől? — kérdezte. 

Borka valóban nem stette el a választ, hanem előbb odapillantott a legény 
orra meg szája közé, hol a bajusz fészkel. 

— Olyan, mint a kicsi gácsér farka — mondotta aztán, s mintha fölöttébb 
elégedett volna ezzel az ítélettel, elmosolyodott, hátradőlt, s összefonta két 
karját a feje alatt. 


— Arra felelj — sürgette Dani komoran-, hogy kukorékos-e, vagy nem 
kukorékos? 

— Ki látott kukorékos gácsérfarkat? 
— A minap azt mondtad — magyarázta Dani valamelyest megbúsultan —, 
nem váltasz szót velem, míg kukorékos bajszom nem leszen. 


Borka nagy igyekezettel ráncolgatta a homlokát, de semmiképpen nem 
emlékezett rá, hogy ő ilyen vagy olyan bajuszt követelt volna Danitól. Amaz 
megkérdezte keményen: 

— Kell-e a bajszom így, ahogy vagyon? 

A lány bólintott, hogy kell. 

— Merthogy én azt el nem tűrném. . . — folytatta a legény. 

— Ugyan bizony mit nem tűrnél el? — szökkent föl fektéből Borka. Tüzelt 
az arca előbb is, most azonban másként tüzelt, sokkal sötétebben. 


— Azt, hogy egy nap a szememre hányd, hogy a bajszom nem kukorékos. 
Holott te mindig arra vágyódtál. 


— Ha téged 15 megkaplak vele — felelt Borka hirtelen megkedvesedve —, 
akkor Jó nekem a te gácsérbajszod ilyen idétlenül 1s. 

Dani egy szóval sem válaszolt, hanem fölállott. Megcsapkodta magát 
körös-körül, le 15 pergett róla legalább a fele a rátapadt száraz leveleknek. 
De az öröm majd szétpattintotta a szívét. 

Csimpolya, duda muzsikája úszott a levegőben, s kurjantások üzentek a 
mulatozók jókedvéről. A vigadás zsivaja szinte lépésről lépésre erősödött. 
Már hallatszott a táncosok lába dobbantása, az ásók csikorgása a kavicsos 
földben. Kopjások strázsálták most ií15s a zsoldosokat, de mások, mint 
idejöttükkor. 

Lefutottak az árokparton, föl a másik oldalon. Odabent a négy fal között 
csapkodó lángú, terebélyes tüzek lobogtak. Középütt simára söpörték a 
földet, s most a palánk fele népe ott rúgta a port nagy ihajjahózással. 

— Gyere — hívta Borka —, gyere táncoljunk. 

Dani megingatta a fejét: 

— Nem én, míg anyáddal szót nem értettem. 


Keresték a sütő-főző asszonyok közt, nem lelték, keresték a táncosok közt, 
ott sem volt. Benéztek a sátorba, merő üresség bámult velük szembe. 
Utóvégre ott találtak rá a kolostor fala mellett, a bort mérte a táncosoknak a 

kisebbik hordóból, mert a másik kiürült már. Azazhogy üres éppen nem volt, 
mert megtöltötték vízzel. 


Hogy mi végből, az rövidesen kiviláglott. 
— Jaj! Jaj! Ajjajajj! — hangzott a keserves panasz egy hullámzó 
embercsoport közepéből. Heten közeledtek a  hordóhoz, szerfölött 


nyughatatlanul, mégpedig haton lábon, egy a levegőben. S ez az egy volt az, 
ki siránkozott, s fogadkozott 15 ekképpen: 


— Soha többet meg nem futok! Soha! Inkább száz halált szenvedek, csak 
eresszetek! 


Lucskos Péter panaszkodott így, de a hat kopjás, ki markosan tartotta, nem 
eresztette, hiába rúgott, hiába hányta-vetette magát. Odavitték a hordóhoz, 
belemártották fővel előre: 


— Ha Lucskos vagy, legyél lucskos! — mondták. 


Egy darabig mártogatták, majd hirtelen megfordították, lábbal nyomták be 
a hordóba, s hagyták, hogy a maga erejéből kecmeregjen ki. Köpködött 
kegyetlenül a nyomorult, aztán eloldalgott  restelkedve, hogy 
megszárítkozzék a dicstelen lecke után. 


— No — mondta Dani —, eláztál, mint fánk a feredőben. 


— Többet soha! — prüszkölt a megnedvesedett legény. — Soha meg nem 
futok! 


Azzal " nagy szégyenkezve elsompolygott, hogy magányosan 
megszárítkozzék. 


Immár semmi akadály nem volt, Dani tehát megkérdezte Füsüsnét: 
— Akarja-e kend, hogy a lánya kapitányné legyen? 

Amaz vállat vont, fölnézett csapolás közben, s úgy válaszolt: 

— Hogyne akarnám. Hiszen az Isten 15 kapitánynénak teremtette! 

Akibár agát rágta, emésztette a düh. Hogyne rágta, hogyne emésztette 
volna, hiszen lépre csalták, megcsúfolták, egy sereg vitézét levágták, rabul 
ejtették, épülő várát elfoglalták. Ahogy dühös katonához illik, idejét nem 
vesztegette tétlenül. Már másnap lóra ült, s elnyargalt egy fél zászlóalja 
akindzsival, hogy földerítse, ki ármánykodott oly sikeresen ellene, s miként 
állhatna bosszút rajta. De balszerencsével járt. Meg sem közelíthette a 
kolostort. Hiába került bármerről, a kopjások váratlanul rajtaütöttek. Oly 
meglepetésszerű gyorsasággal mindenkor, hogy az irháját is alig bírta 
épségben elhordani. 


Portyáiból azt az egyetlen hasznos tudomást húzta hát, hogy odaát az új 
várban olyan ember kapitánykodik, ki jártasan űzi a hadimesterséget. Nem 
egyedül a harag tüzelte a rettentő agát, a kényszer 15 szorongatta. Minden 
muzulmán vitéznek kötelessége ugyan a felséges padisah hatalmát 
gyarapítania, dicsőségét öregbítenie, az aga mégsem e magasztos célok 
szolgálatában merészkedett beljebb magyar földre, s bontotta meg a frigyet. 
A környék falvait meghódoltatni s megadóztatni jött ő, s hogy ezt 
megtehesse, ahhoz Törökpalánk birtokára 15 szüksége volt. Mivel maga nem 
boldogult a földerítéssel, kémet küldött az új várba. 


Volt egy agyafúrt pribékje. Tülkösorrúnak nevezték az orráról, mely 
tülkölésre alkalmasabbnak látszott, mint szaglászásra. Miután meghallgatta 
ura parancsait, a Tülkösorrú magyar gúnyát öltött, lóra ült, s közibe állott öt 
akindzsinek. Együttesen elnyargaltak a Balatonnak lejtő völgybe, 
Törökpalánk mögé, onnan az akindzsik cikornyás vargabetűvel megtértek az 
aga szállására, a pribéket ott hagyták az őszi erdőben. 


Nagy ideig meg sem moccant. A lódobogás távolodott, halkult, majd 
elhalt. A Tülkösorrú sóhajtott egyet, s lépegetni kezdett Törökpalánk iránt. 
Mikor úgy vélte, hogy megközelítette az őrök vonalát, s előbb vagy utóbb 
rábukkanhatnak, letelepedett egy bokor alá, s kihúzta az ingét. Az ágyéka 
fölött csúnya, siípolyos sebhely éktelenkedett. Elővette kését, fogát 
összeharapta, s a heget két felületi vágással bemetszette. Átszúrta az ingét is, 
majd visszagyűrte, s rászorította a sebre, hogy átázzék. 

Lődörögve folytatta útját, nyögések közt, mint ki fogytán van már az 
erejének. A vérfolt lassan szélesedett mocskos ingén. Hirtelen két fegyveres 
szökkent elébe a sűrűből, Cigány Tódor az egyik, Lucskos Péter a másik. 

— Könyörüljetek meg rajtam egy nyelet vízzel, sok vérem elcsurgott, majd 
elepedek szomjúságomban — kolduskodott a Tülkösorrú, s kéretlenül 
mindjárt mutatta ís a sebet az ágyékán. Először Péternek, aztán oldalt 
fordult, hogy a másik 15 megszemlélhesse. Félig csukott szeme sarkából 
sunyin leste az ábrázatukat, megszánják-e, vagy gyanút fognak. 

— Húzd meg! — biztatta Lucskos Péter. 


A pribék rátapasztotta cserepes ajkát a csutora csecsére, s szívta-szívta 
lankadatlanul. Utóvégre a kopjás megsokallotta, s kikapta a kezéből. 


— Bor volt — csettintett a Tülkösorrú elismerőn, és sóvárogva nézett a 
kulacsra, mivel a bort kisded kora óta kedvelte. Kevés híján a küldetéséről 
15 megfeledkezett. 


— Ki sebzett meg? — kérdezte Lucskos Péter. 


A pribék elmondta a mesét, mit kieszelt volt: portyázó törökök támadták 
meg a Hódoltságban, kirabolták, övéit rabszíjra fűzték, s maga csak azért 
menekült, mert holtnak vélték. Eljött hát ide, magyar földre, hogy 
elszegődjék katonának valamelyik várba, s karddal fizessen meg a 
pogánynak. 

— Csak hát nem vagyok már egész ember. Elfolyott az erőm a hosszú úton. 
Elhullok, ha még sokáig kell mennem. 


— No — vigasztalta Péter —, menj csak, nincs messzi a vár. Ott kapsz 
szállást, ételt, italt, s majd megszolgálod, ha megújultál. 

— Isten fizesse meg — hálálkodott a Tülkösorrú, de sehogy sem szánta rá 
magát, hogy odébbálljon. A borra gondolt, s a nyál összefutott a szájában. 
Cigány Tódor felé fordult: 

— Adj egy nyelet vizet te 15 — kunyorált vékony hangon. 

A legény odanyújtotta a kulacsát. A Tülkösorrú áhítattal emelte a 
szájához, de alig kortyintott bele, szeme kerekre nyílt, a képe elfacsarodott, 
mintha ecetet nyelt volna, holott csak vizet ivott. De ki bort vár, annak méreg 
a víz. Mindamellett illendőn megköszönte az italt, s továbbsántikált. 


Még kétszer megállították a törökleső strázsák, míg végtére a várárok fölé 

vetett vadonatúj pallón bevánszorgott Törökpalánkba. Volt egy pajta a 
várban, mit legényszállásnak használtak, oda irányították. Munkaidő lévén, 
csupán néhány sebesült időzött bent. A homályos sarokban valaki hol 
hörgött, hol rekedt nyögések közt hánykolódott. 

— Nem sokáig húzza már — jegyezte meg Kantáros Misi, ki itt lábadozott, 
sántán, de jókedvvel. Azzal maga mellé mutatott a szalmára. 

A Tülkösorrú elértette a hívást, tenyerét a hasára szorítva óvatosan 
leereszkedett, vackot vájt magának, aztán fölemelte az ingét: 


— Hamma, hamma — mondta ravaszul, mert tudta, hogy az ilyen 
csámcsogásféle hangzat étvágyat kelt, ami még a kíváncsiságnál 15 erősebb. 

Kantáros Misi piros arca elkomorodott, mikor látta, hogy nem étellel 
kínálják: 

— Mit hivalkodsz a rusnya hasaddal? — kérdezte bosszúsan. 

— Itt szúrt meg a bestye pogány — kezdte a pribék az ismerkedést, s 


leélt ACT A 


— Hát te miért viseled pólyában a lábad? — kérdezte aztán. 


Válasz helyett Kantáros Misi hanyatt hengeredett, térdét a melle közelébe 
húzta, így mutatta, miként óvta meg életét a csatában. Mikor a kopjások 
megrohamozták a sátortábort, neki csak egy gondolat járt az agyában, hogy ő 
vágja le foghíjas Alit. Már-már a közelébe férkőzött, de akkor valaki 
lerántotta a lóról, s handzsárral támadt rá. Nem tehetett mást, rúgással védte 
ki a csapást. A penge két lábujját leszelte. 

— Csak az az egy bánt — fejezte be a kopjás a történetét —, hogy mialatt én 
az életemért rugdalóztam, az öreg Sóvágó megelőzött, s fülét vette foghíjas 
Alinak. 

Másnapra a pribék meg a kopjás úgy összebarátkozott, hogy együtt ültek 
ki a pajta elé, sütkérezni az őszi napon. 

A Tülkösorrú ernyedetlenül vizsgálódott. Vastagpalánkra menet maga 15 
körülnézett itt. Láthatta hát mekkora változás ment végbe, mióta a magyarok 
elfoglalták a várat. Törökpalánk most már valóban vár volt. Négy sarkát 
zömök, vaskos bástyák védelmezték. A falakat megtapasztották vastagon 
sárral, s helyén állott már a várkapu 1s. 


— Könnyen ide be nem tör az ellen — mondta a Tülkösorrú elismerőn, s 

maga 15 így gondolta. 

— Meghiszem azt! — felelt a pozsgás arcú kopjás büszkén. 

A vár erősnek látszott. S ebben az erős várban egy fél falura való 
fegyveres sürgött-forgott. Kétannyi, mint Vastagpalánk akindzsi őrsége, ha 
nem több. Nekifohászkodott a Tülkösorrú többször is, de sehogy sem 
sikerült megszámlálni a kopjásokat. Mindegyre új meg új arcok bukkantak 
föl. Egyszer ötvenig Jutott el, másszor hatvanig, de megakadt, mivelhogy úgy 
rémlett, már számba vette azt, ki éppen elébe vetődött. 

— Aztán mivel etetik ezt a tömérdek sok népet? — kérdezte reménykedve, 
hogy végre hibát lel. 

Öt-hat szekér éppen akkor dörömbölt keresztül a pallón. 

— Estére megrakodva térnek meg — intett arrafelé Kantáros Misi. Aztán 
oldalt mutatott, valami kerítésfélére, melyet egy sátor nagyrészt eltakart. — 
Amott a karám, azon túl vagyon egy másik, de annak még a csücske sem 
látszik idáig. Tőlünk vette a török a birkát, megfizette, mégis mi esszük meg. 
De akad tehén is, disznó 1s, ökör 15 meg ló. Minket ugyan ki nem éheztet a 
pogány. 

— Derék kapitányotok lehet — jegyezte meg savanyún a pribék —, hogy 
ilyen ügyesen gondoskodik rólatok. 

— Elmehetne nagyvezírnek a szultánhoz. 

— No-no — szerette volna mondani a pribék. Nagyra tartotta ő a török 
hatalmát, azért 15 szegődött a szolgálatába. De nem szólt, csak nézelődött 
borúsan. 

— VÍZ 15 kell ám— bökte ki nagy sokára. 

A piros képű legény megvetőn vállat vont: 

— Kiástuk a kolostor kútját. 

— Hm — mozgolódott a Tülkösorrú —, csakhogy a várárokban egy köpésnyi 
vizet sem láttam. 


— Majd látsz rövidesen. 

Ez a gyors válasz kedvét szegte a pribéknek, nem 1s firtatta, mint töltik 
meg vízzel a tágas nagy árkot. Bizonyosra vette, hogy olyan magyarázatot 
kap, amitől még inkább elbátortalanodik. Akibár aga nem szerette a 
kedvezőtlen híreket, s rosszul fizetett érettük. Bajos dolog a pribéki 
mesterség. Az igazmondás veszedelem, a hazugság ugyancsak. Pártoljon el 
az agától? Ha mégis ő győz, kínpadra vonatja. De ha emezek győznek, 
sincsen biztonsága, akármelyik szabadult rab elárulhatja. Mialatt így 
füstölgött magában, a tekintete szüntelenül lesett, kutatott. Egyszerre 
megdobbant a szíve. Onnan, hol ült, a várkapura esett a látás, mindamellett 
fölállott, hogy megbizonyosodjék felőle, valóban nem tévedett-e. 


Majd szétpattant a szíve, úgy megörült. Nem látott ágyút sehol. Rátalált 
hát a győzelem kulcsára. Hogy ií15 nem jutott korábban eszébe! Hiszen 
parasztok ezek, tudatlan pásztorok, nem értenek máshoz, mint hogy 
megnyerjenek egy-egy apró csatát. 

A Tülkösorrú még javában lubickolt örömében, mikor kiáltozás támadt, 
dörgés, dobogás, amibe olykor káromkodás, máskor kacagás vegyült. Talány 
volt, hogy mi verte a zajt, mi keltette a riadalmat, a látást eltakarták a 
csomóba gyülemlett kopjások. Háttal állottak mindannyian, s a tömeg 
egyszer-egyszer kis híján szétrebbent, máskor megsűrűsödött, a színtől, 
honnan elindult, lassúdan közeledett a várfalhoz. 

— Vajon miben mesterkednek? — kíváncsiskodott a pribék, s nyújtogatta 
váltig a nyakát, hogy valamit ellessen. Aztán elbúsult, mint a félretörült 
bajusz, melynek nem jut a levesből. A kopjások azért zajongtak, tolongtak, 
szitkozódtak, kacagtak, mert éppen a töröktől zsákmányolt ágyúkat készültek 
elhelyezni a bástyákon. 

Kopjás Dani maga irányította vitézeit a bajos iparkodásban. Nem sok idő 
telt bele, a török ágyúk magyar szolgálatban ásítottak a göcsörtös talajú 
Irtásra, mely siváran övezte a várat. Ahová ágyú nem Jutott, szakállas 
puskákat állítottak. 

— No — mondta Dani mindezek végeztével —, a többit kendre hagyom. 
Ideje, hogy a magam dolgára gondoljak. 

Borvető, kihez ez a biztatás szólott, beleegyezőleg bólintott. Azzal máris 
hozzálátott, hogy legénységet válogasson az ágyúk mellé. 

A maga dolgán Dani nem egyebet értett, mint amit a helyében minden 
vőlegény értett volna. Hadas időkben a házasuló ember jól teszt, ha siet. El 
15 küldött papért már jegyváltásuk másnapján, de a herendi vén tisztelendő 
betegen nyomta az ágyát, nem vállalkozott a vészes útra. A fullajtárnak annyi 
esze nem volt, hogy a szomszédos falvakban kereskedjék, ha már Herenden 
balsikerrel járt. Tanácsos elméjű követet kell tehát választania. Nemcsak 
papszerzés végett, hanem főbenjáróbb okból is. Törökpalánk ugyan sok 
bátor fegyveressel büszkélkedett, eléggel azonban nem, hogy Vastagpalánkot 
bevehesse velük. S mivel a török kiűzése közös érdeke volt az egész 
környéknek, Dani katonát akart, még húsz-harminc válogatott legényt, hogy 
mikor megszállja Vastagpalánkot, ne kényszerüljön csekély őrséget hagyni a 
várban. Ilyen nevezetes megbízatással nem bocsáthatott akárkit útnak. 

Kit küldjön? Kit válasszon? 

S amint ekként tépelődött magában, léptek neszezését hallotta a háta 
mögött. Menyhárt volt az. Borús ábrázattal közeledett  akindzsi 
dolmányában, valamelyest kerekdedebben, mert amióta nem didergett 
szakadatlan, meghízott. 

—  Elfajzott lelkü kapitány vagy te, Dam! - mondta Menyhárt 
szemrehányón, s megállott ott, hol megszólalt. 

— Ugyan bizony mi ütött beléd? — kérdezte Dani. Amaz nem válaszolt, 
hanem tovább fújta a maga nótáját: 

— Nem érdemled meg, hogy olyan barátod vagyon, mint én. Ha a török 
nem szorongatna, elpártolnék tőled, hogy ilyen undokságosan elgazultál. 


— Mit vétettem ellened? — tudakolta a kopjások kapitánya. 


— Olyan kemény a te szíved, Dani, hogy a lelked bizonyára éhen veszett. 
Egy farkas is restellné úgy otthagyni a szukáját, ahogy te Borkát otthagytad. 


Ezt már Dani nem állhatta meg szótétlen. 
— Ahány fogam, mind peregjen ki, ha mást szeretek! 
— Nem fogadkozás kell a menyasszonynak — legyintett Menyhárt megvetőn 

—-, hanem esküvő. S ha te tüstént el nem küldesz engem papért, szót többé 
nem váltok veled, ha száz évig élek, akkor sem. 


Daninak előbb csak a szája nyílt ki, aztán nagy hirtelen könnybe lábadt a 
szeme. Egy árva szót sem szólt, hanem odaugrott Menyhárthoz, megölelte 
jobbról-balról. Jó idő beletelt, míg a szavára lelt, akkor 15 csak ennyit bírt 
kinyögni: 

— Eredj, Menyhárt! Eredj! 

Ellágyult a szeplős dalnok is, s hogy csorba ne essék a férfiasságán, vagy 
ha esik, ne látszódjék, ment volna azon nyomban. Dani visszatartotta. Ki 
akarta törülni a könnyet a szeméből, de inkább a bajszát pödörte meg. Már- 
már belekezdett, mit végezzen Menyhárt a papszerzésen felül, mikor feltűnt 
Köcsög Pista. 


— Pacalkopp kapitány engedelmet kér, hogy szót válthasson a kopjások 
kapitányával. 
— Pacalkoppot rázza ki a csiklandósnyavalya! 


— Én is ilyesfélét válaszoltam neki — mondta Köcsög Pista —, de hát 
sehogysem tágít. 

Mióta Törökpalánkot a kopjások visszafoglalták a pogánytól, nem múlt el 
nap, hogy a mócsingos képű kapitány ne háborgatta volna Danit. Hol maga 
kért szóra engedelmet, hol üzent: ahogy tehette. 


— A zsoldos 1s ember — vélekedett Köcsög Pista bizonytalanul. 

— Kísérd hát ide — hagyta rá Dani. 

Mialatt Köcsög Pista megjárta az utat oda és vissza, Dani tüzetesen 
eligazította és útnak eresztette Menyhártot. 


Panzerkopf kapitány megborotválkozott takarosan. Ábrázata vöröslött, 
mint a nyers hús, rőt bajsza lángolt. Egyébként azonban nem festett 
félelmetesen, mert koszos parasztgatya lengedezett bokája fölött, hosszan 
kígyózó madzaggal. Meztéláb taposta a vastag port, két roppant bütyke 
piroslott, mint a cseresznye. 


— Kegyelmed méltatlanul bánik velem - mondta komoran és 
ünnepélyesen. — Kegyelmed semmibe veszi, hogy engem a császár őfelsége 
nevezett ki Vastagpalánk kapitányául. 


Itt a kapitány szünetet tartott, mintegy időt engedve Daninak a feleletre. 

De Dani nem szólt, nem is bólintott, hogy hallotta, amit amaz elmondott, 
csak állott, méltósággal, ahogy hivatásához illik. 


— A vár felépült — folytatta a zsoldosok kapitánya, s a falakra mutatott —, 
de a vár mit sem ér tudós kapitány és harcban próbált zsoldosok nélkül. 
Adja át nekem kegyelmed a várat, s menjen isten hírével, vagy építsen 
magának külső várat, s kapitánykodjék ott. 

Elbámult Dam az ildomtalan arcátlanságon. A szava is elakadt egy 
pillanatra, de aztán kitört belőle a méreg: 


— Te koszban fetrengő ártány! Te mersz így beszélni velem! Nesze, disznó! 
Nesze! Nesze! 


Azzal csépelni kezdte Panzerkopfot a szablyája lapjával. Amaz üvöltve 
menekült, Dani a nyomában, s verte-verte ádázul, mígnem a vitéz kapitány 
be nem surrant zsoldosai mögé. 

Mihelyt Dani visszacsúsztatta hüvelyébe a szablyáját, Panzerkopf megint 
megszólalt, olyan higgadtan, olyan nyugodtan, mintha nem őt tángálták volna 
el, mintha nem ő iszkolt volna lélekszakadva, végig a hosszú udvaron: 


— Jobb, ha kegyelmed szépszerivel megegyezik velem. 


— Te fészken tojó lélek, te — háborgott Dam —-—, te akarsz velem 
egyezkedni? A váradat gyáván eladtad, az életedet nekem köszönheted. 
Basák pecére volnál már régen, ha én meg nem szabadítlak. Ne egyezkedni 
akarj te velem, hanem térdre borulva mondj hálát, hogy karóba nem 
húzattalak árulásodért! 


Panzerkopf szelíden hallgatott, még bólogatott 15, mintha igazat adna a 
kopjásnak. Holott ezzel a bólogatással csupán azt jelezte, hogy ő ráér, akár 
estig is vár türelemmel, vagy hajnalig, vagy másnapig. Úgy határozott, hogy 
törik-szakad, végére Jut a mondandójának, mégha háromszor elpáholják, 
akkor 15. Nemcsak a kapitányságért harcolt a derék férfiú, hanem az életéért. 
Mihez is foghatna harminc zsoldosával fegyver nélkül, parasztgúnyában, rab 
sorban? — Változandó a szerencse. Ma még a kopjások rabja, de ki tudja, mit 
hoz a holnap. Megbánta erősen, hogy igaza tudatában oly fennen kezdte a 
beszédet. Jámboran folytatta hát, alázatos kéréssel, amint illik: 


— Esedezem, hallgasson meg kegyelmed. 
— No — válaszolt Dani —, ha esedezel, akkor meghallgatlak. 

— Kegyelmed dicső dolgokat vitt végbe — folytatta Panzerkopf —, áldjuk 
érte mindannyian. S ha kegyelmed meg 15 hagyott raboknak, sorunk 
százszorta kedvezőbb, mintha a pogány kutyái volnánk. De azt 15 tudhatja 
kegyelmed, hogy a császár őfelsége várait maga választotta emberekre 
bízza. 


— Téged ügyesen kiválasztott — vágott közbe Dani. 


Panzerkopf kapitány készségesen elnémult, s csupán Dani bátorítására 
beszélt tovább. — A császár — fejtegette — előbb-utóbb hírét veszi, hogy 
Vastagpalánkon a török az úr, az új várban pedig Kopjás Dániel 
kapitánykodik.  Hírét veszi, hogy hű zsoldosai rabul  sínylődnek 
Törökpalánkon. Felséges szíve pedig haragra fog gyulladm, s neki, 
Panzerkopfnak fejét vétett. 


— Ha ekként cselekszik — mondta Dani —, akkor megérdemli, hogy magyar 
király lett belőle. 


Panzerkopf kapitány búsan felsóhajtott, mintha máris búcsúznia kellene 
szép nyershússzínű fejétől. Aztán folytatta: 


— De ha őfelsége azt tapasztalná, hogy az új várban Panzerkopf a kapitány, 
kegyes szívvel megbocsátana Vastagpalánk elvesztéséért. Kiváltképpen, ha 
Panzerkopf kapitány, Kopjás Dániel kapitánnyal szövetségben, megvenné 
Vastagpalánkot a töröktől. Ilyenformán a császár nem vágatná le Panzerkopf 
kapitány fejét, s Kopjás Dániel kapitányt sem úűzné el hadaival 
Törökpalánkról. 

Dani várt még egy darabig! Mikor azonban látta, hogy a zsoldosok 
kapitánya végzett a mondandójával, elmenőben büszkén odavetette: 


— Kegyelmednek belezápult a feje ijedelmében. 
—  Fontolja meg kegyelmed! Fontolja meg! — kiáltotta utána a 


zsoldoskapitány könyörögve. Ábrázata fokonkint elsötétedett. Most inkább 
füstölt oldalashoz hasonlított, mintsem nyers húshoz. 

E nevezetes beszélgetést sokan végighallgatták. Közöttük a Tülkösorrú, ki 
elvegyült a kopjások tömegében, s fülelt rendületlenül. Boldog volt, mert 
végre megtudott egy és más hasznos dolgot. 

Hiába hagyta faképnél az alkudozó Panzerkopfot oly hirtelen, s hajtogatta 
magában, hogy nincs megfontolnivalója, Dani mégis gondolkodóba esett. 
Kemény törekedésében, hogy Szabadlak népét a töröktől megóvja, 

megfeledkezett a királyról. Lám, most a király föltünt valahol a hátában, 
fenyegetőn, mintha nem volna elég veszedelem a pogány magában. 
Mindabból, mit Panzerkopf kapitány mondott, egyben lelt támaszra. Jelesen 
abban, hogy a király bizonyára megenyhül, ha Vastagpalánkról a törököt 
kiűzik. Sietni kell hát, sietni veszettül, hogy mire a lomha bécsiek 
fölocsúdnak, magyar zászló lengedezzék Vastagpalánk bástyáin. Különben a 
király hadat bocsát Törökpalánkra, őt elüzi, a helyébe pedig valami 
Panzerkopf-féle vitézt rendel. 


Akkor aztán jaj a szabadlakiaknak, jaj az egész Bakony népének, 
adózhatnak töröknek-németnek. 


Mikor idáig jutott országos töprengésében, Borvető Dénest pillantotta 
meg. Amint az öreg közeledett, az arca s a homloka körül enyhe sugárzás 
játszadozott, mintha javában készülődne az üdvözülésre. 

— Ágyú vagyon — mondta Borvető letelepedőben egy tönkre, mely ott 
magányoskodott Dani sátorának ajtaja előtt. — Pattantyús 15 akadna. Csak hát 
szükséges volna megengesztelnünk a zsoldosokat. 

— Kend talán többre becsüli nálam azt a rezes orrú kapitányt, hogy neki 
prókátorkodik? — kérdezte Dani szemrehányón. 

Borvető megingatta a fejét, őszbe csavarodó bajsza két szára csöndesen 
lengedezett: 

— Hazátlan népség, gyáva népség, fosztogató népség, italos népség — igaz. 
Csak hát próbált pattantyús valamennyi. Miközöttünk meg egy sincs, ki ne 
félne az ágyútól, ha mögötte áll. Mert szemből néhányan már láttunk. De az 
más. Békélj meg a kapitánnyal. 

— Nem békélek — dacoskodott a legény —, hanem csődörösen belérúgok! 

— Leltem pattantyússágra érdemeset a mieink közül bőven — folytatta 
Borvető rendíthetetlenül. — Egy fél év alatt mesterré nevelődnek. Te csak 
abban segíts, fiam, hogy legyen kitől ellessék a tudományt. Tudótól tanul az 
okos. 

Ahogy az öregre nézett, Dani összevont szemöldöke lassacskán a helyére 
siklott, s a homloka kisimult derűsen. 


— Ez hát a kend fortélya? — kérdezte. 
Amaz szelíden bólintott. 

Szótlanul mentek a zsoldosok szállása felé. Messziről meglátszott, hogy 
békétlenek. Csoportokba verődve vitáztak, itt németül, amott olaszul, 
flamandul vagy spanyolul. Maga a kapitány magányosan üldögélt, kezét 
lelógatta két térde között, orra majdhogy a köldökébe nem süllyedt. 
Elpártoltak tőle a legények, őt okolták a kudarc miatt. Amint a zsoldosok 
Daniékat észrevették, elnémultak, s ekkor Panzerkopf 1s föltekintett álmosan. 


— Kegyelmed szavaiban igazság 15 volt — mondta Dani. — Sem magam 
bántani, sem hóhér kezére juttatni én nem akarom. Inkább kötök szövetséget 
kegyelmeddel és zsoldosaival. Szövetséget Vastagpalánk megvételére. 
Kegyelmed még kapitány is lehet Vastagpalánkon, de csak az én 
akaratomból! Ezt vegye észbe kegyelmed! Egy akarat vagyon Itt, 
Törökpalánkon, s az az én akaratom! Esküdjék nekem hűséget kegyelmed 
valamennyi zsoldosával. Tegye meg, s akkor mától kezdve kegyelmed lesz a 
várban a főpattantyús, legényei meg pattantyúsok. Sátramban várom 
kegyelmed válaszát! 


Azzal Dani sarkon fordult, s visszament a sátorba. A zsoldosok egy 
darabig tanakodtak. Aztán Panzerkopf kapitány az ásító bajor és a görcsös 
lábú tiroli kíséretében megjelent a sátorban. 


Ráállottak mindenre, csak azt az egyet kérték, hogy visszakapják 
gúnyájukat, vértjeiket, fegyverüket, mert ha ezek nélkül látja őket bárki, 
mindjárt kiviláglik, hogy rabok. 

Aznap nagy vetkőzés-öltözés volt a táborban. Egy sereg kopjás német 
zsoldosból átvedlett akindzsivá. A zsoldosok felövezték hosszú, egyenes 
kardjukat, vagy török pengét kaptak. A puskákat azonban Dani megtartotta. 
Mindezek után a zsoldosok fölmásztak a várfalakra, s elfoglalták helyüket az 
ágyúk meg a szakállas puskák mellett. Nem maguk azonban. Mindegyik 
mellé jutott egy-egy kopjás. 

S mivelhogy nyilvánvalóan sietni kellett Vastagpalánk megvételével, Dani 
még aznap este haditanácsot ült Borvetővel és Köcsög Pistával. 


A Tülkösorrú 1s azon a véleményen volt, hogy sietni tanácsos. Ezért még 
aznap este kiszökött a várból, hogy amennyi hírt összegyűjtött, megvigye 
Akibár agának. 

Sietni — ez jutott eszébe Akibár agának is, miután a Tülkösorrút 
meghallgatta. .Gyanakodva nézett az emberre, ki alázatosan s azon 
mocskosan, vérfoltosan állott előtte, ahogy a kopjások táborából kisurrant. 
Ingét, arcát, bajszát, szemöldökét hamvasan meglepte a por. Az aga 
gyanakodva szemlélte, aminthogy bizalmat nem érdemelhet, ki pénzért szed 
és árul híreket. S mint nemsokára kiviláglik, a pribék rá is szolgált a 
bizalmatlanságra. 

Habil defterdár 15 ott hevert a sátorban. Savószín szeme könnyben úszott, 
lélegzete fáradtan emelkedett, sípolva hullott alá. Mikor az aga pénzt vetett a 
pribéknek, s elbocsátotta, a defterdár behunyta szemét, s olyannyira 
leszorította szemhéjait, hogy kipréselődtek könnyei. Tudta, hogy nemsokára 
őt kezdi faggatni Akibár, s felkészült a válaszra. 


— Mit szólsz a kém jelentéséhez? — kérdezte az aga. 


— Az elégültség lábát nem dughatjuk a biztonság pokróca alá — válaszolta 
a defterdár figyelmeztetőn. 


Jóllehet az aga régen megszokta már defterdárja költői nyelvezetét, most 
mégis ingerültség fogta el. 

— De nem ám — vágott vissza —, hanem talpra ugrunk a henyélés 
ottománjáról, s felhúzzuk a cselekvés papucsalt. 


Most már a defterdáron volt a meglepődés sora. Szeme kerekre nyílt, 
maga könyökére emelkedett, s ekként csodálkozott rá a vitéz agára. Akibár 
katonásan szokott beszélni, nem kedvelte az irodalmi nyelvet. S ha 
mindemellett ehhez folyamodott, csak azt jelenthette, hogy maga 15 súlyosnak 
ítéli a helyzetet. Aminthogy az 15 volt. 


— Üdvös volna szárnyukra bocsátanunk a sietség sólymait — szólalt meg 
Habil —, mert ha a bécsi császár a megtorlás poroszlóit Törökpalánkra 
küldi, hogy a büntetés kínpadjára vonassa a bitorlás fiát, ki ott jogtalanul 
kapitánykodik, a győzelem gyümölcsébe nehezebben haraphatunk bele. Sőt 
az 15 meglehet, vitézségben ékes, bátorságban tündöklő aga, hogy a 
győzelem gyümölcsét a rettenthetetlen Ahmed bég aratja le, s minket a 


235 


förtelmesség asztalán a kimúlás serlegével kínál meg. 

Nemilyen szépen ugyan, de nagyjából Akibár aga 15 ezt gondolta. 

A Tülkösorrú pribék ismerte parancsolóját, ismerte a kémkedés 
mesterségét. Olyanformán számolt be tehát tapasztalatairól, hogy az aga a 
valóban meglevő veszélyt a valóságnál nagyobbra becsülje. Higgadt 
megfontolással cselekedett ekként. Hű képet festett a vár erejéről, tőle 
azonban nemcsak az ellenség magasztalását várták, hanem a gyöngeségek 
kifürkészését 15. Elmondta hát, hogy habár Törökpalánk nem szűkölködik se 
fegyveresben, se fegyverben, se vízben, se élelemben, ereje ingatag. Nem 
másért, a viszálykodás miatt. A jelenlegi kapitány, Kopjás Dániel, 
rabságban tartja a törvényes kapitányt, Panzerkopfot, emiatt az őrség két 
táborra oszlik. Amíg Kopjás Dániel a kapitány, a vár erős, mert Kopjás 
Dániel vakmeréssel büszkélkedő, versengő vitéz, és érti a haditudományt. 
Panzerkopf gyáva, tehetetlen, a többi ostoba paraszt. Azt, hogy Dani sem 
egyéb parasztnál, a ravasz kém elhallgatta. S hogy a vitéz aga ne 
cselekedhessék törökösen, s ne mondhassa: jarün-jarün — mi nem egyebet 
jelent, minthogy ráérünk holnap is, a Tülkösorrú mindehhez még 
hozzátoldott valamit. Valójában csak Panzerkopf kapitány iparkodott Danit 
megrémíteni azzal, hogy a császár nyakukra küldi a fehérvári kapitányt vagy 
valaki mást. A Tülkösorrú azonban úgy beszélt a császári hadról, mintha 
máris készülődne Törökpalánk ellen. Ezután már csak az hiányzott, hogy 
Akibár belemenjen a csapdába, s ezt meg 15 tette készségesen. 


Egy darabig hallgatta defterdárja ékes szavait a förtelem asztaláról, a 
vakmerőség paripájáról s a tapasztalás rétjéről, hol a bölcsesség tehene 
legel. Hallgatta, s ezenközben fel-alá sétált a szük sátorban, három lépést 
jobbra, hármat balra, utóvégre pedig megszólalt: 


— Írd! 
Habil defterdár elővett egy papirostekercset, s írta, amint következik: 


, Én, Akibár aga küldöm ezt a levelet, neked, kocaanya mocskos fiának, 
kit a bolondok neveznek Kopjás Dánielnek, s elfogadnak kapitánynak, 
holott csürhében a helyed. Küldöm neked ezt a levelet, mert hallottam, 
hogy moslék áztatta ocsmány nyelved nem átallotta kiejteni az én 
dicsőséges nevemet, mert hallottam, hogy szennyes szájadra vettél, és 

befröcsköltél a hazugság nyálával. Oly nagyon elfajzottál még disznói 
mivoltodban is, hogy mordályul beletúrtál az én becstületembe, s undok 
röfögésednek ocsmány hangja eljutott váramig. Ne a falak közt röfögj, te 
elvetélt kan, kondák szégyene, kivel a legszutykosabb koca is restellne 
összeállni, hanem döcögj el a váram elé repedt cstülkeiden, hadd köpjelek 
szembe, s szúrjalak le, hogy aztán megétesselek a kutyáimmal. Tudd meg, 
disznó, hogy hiába bújsz meg óladban, mert ha el nem jössz velem bajra, 
ahány végvár vagyon, mindnek elküldöm ezt a levelet. Gyere, és hozz 
magaddal tíz vitézt kíséretnek, ötöt túsznak, egy igazlátót, velem is annyi 
leszen, meg a kutyáim, hogy lakmározhassanak a dögödön. " 


Mialatt a betűket rajzolta, Habil defterdár olykor elégedetten csettintett a 
nyelvével. Örvendezett, hogy a vitéz aga ilyen pazarul kiborította a 
becsmérlés zsákját. És földerítette Akibár bátor választása is. Tapasztalatai 
arra nevelték a defterdárt, hogy a háborúban minden szabad, ami sikerül, s 
minden halálos bűn, mi kátyúba csusszan. 


A levél elkészült, az aga átadta egy küldöncnek, s intett Habilnak, hogy 
maga kíván maradni. Az akindzsi pedig lóhalálában száguldott a bajra hívó 
levéllel. 


De akárhogy hajtotta karcsú lábú, kényes nyakú arab lovát, mégsem előzte 
meg Menyhártot. Holott a szeplős dalnok vastag, zömök magyar lovon 
ügetett, s nem 15 egyedül, hanem másodmagával. Egy ösztövér barát 
kapaszkodott beléje hátulról, s olyan keservesen szorongatta, mintha 
sohasem szándékozná elengedni. Talált volna Menyhárt csinosabb s 
kövérebb papot 1s. Az ajkai tisztelendő szívesen eljött volna az esküvőre, 
csakhogy lova nem volt. S hogy ló kell a papnak is, arra sem Dani, sem 
Menyhárt nem gondolt a nagy izgalomban. Hadas idők jártak, nem akadt 
olyan bátor paraszt, ki kölcsön merte volna adni a lovát. Ezért Menyhárt 
addig vadászott, míg el nem csípte ezt az ösztövér kolduló barátot, ki 
valóban örömmel vállalkozott az esketésre, mert úgy számította, hogy egy 
kapitányi esküvő legalább háromnapi lakodalommal jár, s ő három nap alatt 
egy hónapra megtömheti a hasát. 

Papot hozott Menyhárt, katonát azonban nem. Négy faluban megfordult, de 
mindenhol azt kérdezték: — Ugyan bizony ki az a Kopjás Dani, hogy nekünk 
parancsolgat? Nem vagyunk bolondok, hogy Szabadlakért ontsuk a vérünket. 

Majd hadba szállunk, ha a török ide merészkedik, akkor meg is aprítjuk 
szecskának. 


Ráér a rossz hír később is — vélte Menyhárt. A barátot leültette, maga 
elindult Borka keresésére, hogy sütkérezzék egy keveset a lány örömének 
hevében. A szerettünknek szerzett boldogság a magunk szívének is 
jótétemény. Menyhárt arrafelé vette útját, hol Borka dolgozni szokott, de 
nem találta a lányt. Benézett a sátrába, ott sem volt, s haszontalanul 
kereskedett Dani szállásán 1s. 


Utóvégre véletlenül botlott a házasságba készülő párra, a karám mögött. 
Amazok példás szorgalommal azon iparkodtak éppen, hogy egyik meggyőzze 
a másikat afelől, hogy e világon csak ők ketten vannak. Ezt olyképpen 
művelték, hogy átölelték egymást szorosan, s a szemüket behunyták. Dani 
kopjája árván nyúlt el a porban, egy veder víz mellett. 


— Ó, szerelem, szerelem! Átkozott gyötrelem! — fakadt föl a bánat 
Menyhárt szívében. Buzgón munkálkodott Borka boldogságán, de attól, hogy 
Borka ií15 azon munkálkodik, megkeseredett a szája íze. Dani csókolta 
Borkát, Borka csókolta Danit, csukott szemmel, sőt úgy látszott, egyben 
süketen 15. Hasztalan topogott Menyhárt, észre nem vették. Mást nem 
tehetett, elkurjantotta magát tele tüdőből: 

— Megjött a pap! 

Bizonyára szüntelenül a papon Járt az eszük csókolódzás közben, mert 
alighogy a harsány hírt meghallották, fölpattantak ültükből, pirosan, 
borzasan, valamelyest lihegve, ködülte szemmel. Aztán ügyefogyottan 
nevetgélni kezdtek, vélhetőleg azért, mivel nem pap állott előttük, hanem 
Menyhárt. 


— Akkor esküszünk — jelentette ki Dani kapitányosan. 


Végre Borka összegyűjtött annyi bátorságot, hogy Menyhártra nézzen, s a 
szeme megnedvesedett. Amaz sóhajtani szeretett volna, de lenyelte. 
Elmenőben vetette oda Daninak: 


— A sátradhoz vezetem a tisztelendőt! 

— Megértük ezt 15 — sóhajtott fel Dant. 

— Meg — szipogta Borka, s keserves sírással a legény mellére tapadt. 
Rángatta a zokogás, mintha soha vége nem akarna szakadni. 

— Galambom, tubicám, szerelmetes kis madaram — hajtogatta Dant. 
Cirókálta, csókolgatta, meg-megpaskolgatta. — Hát ilyen nagy gyász, hogy a 
feleségem leszel? 

— Nem az gyász. . . 

— Hiszen, amit befalok, azt sem szeretem jobban nálad. 


— Szegény Menyhárt — bökte ki végre Borka, s rákezdte megint, de csak 
azért, hogy elcsurgassa a maradék bánatát. Még szipogott, az orrát húzta, de 
két karja már nem kapaszkodott, hanem ölelt, s szája a legény száját kereste. 


— Ugye — kérdezte két csók között —, ugye csak engem. . . Ugye, soha mást? 

— Ez bántott? Attól félsz, hogy nem szeretlek úgy, mint Menyhárt? 

Mire Borka igent intett, de mindjárt utána megrázta a fejét. Azaz félt 15 
ettől, meg nem Is, nem tudta. Mint ahogy boldog volt meg bánatos egyszerre. 

— Mi 15 várunk, ha a pap vár — mondta Dani, kézen fogta a lányt, hogy 
magával vonja. 

Borka előbb rendbe akarta szedni magát, megigazgatta a haját, s ahogy 
arcán, szemén végigsimított, megnedvesedett a keze. Beletörülte a ruhájába. 

— Hű — rémüldözött, s félregörbülő szájjal, tanácstalanul pillantott a 
legényre. 

— MI lel, édes lelkem? 

— Török bugyogóban nem esküdhetek neked örök hűséget. 

Dani megingatta a fejét, komoran. Végignézett a lányon bíráskodva, 
mintha őt is, a ruházatát 15 először látná életében. 

— Fehér ruha illik a menyasszonynak. . . 

— Valahogy majd csak megadjuk a módját — bizakodott Dani. De fehér 
ruha se Borka anyjánál, se másutt nem került, csak ing, az 15 viseltes. 

— Egyszer esküszik az embernek lánya — mondta Borka panaszosan. 

Ekkor Dani visszaemlékezett, hogy a zsoldosoktól zsákmányolt portéka 
között látott ő fehérszemélynek való holmit ís. Az élelmes zsoldosok 
szereztek, mikor tehették. Ez kiviláglott, mikor sorra kibontották a zsákokat, 
mert amennyi viselet volt akkortájt az országban, abból mind gyűjtöttek 
mutatóba legalább egyet. A sok selyem-bársony rokolya, pruszlik, köntös 
között utóvégre ráleltek egy tündöklő brokátrokolyára meg kabátkára. Valaha 

patyolatfehér lehetett, de idők múltával csontszínbe hajlott. A legkényesebb 
főúri hölgy 15 megörült volna, ha ilyet, kap ajándékba. Örvendezett Borka is, 
de aztán elborult az arca. 

— Nem illik ez szegény leánynak — vélte sajnálkozva. 

— Kapitányné leszel! — biztatta Dani.— Első asszony a várban. 

— Egyszer te 15 büszkélkedhetsz — füzte hozzá. 


Borka ebből megértette, hogy ezt a tündökletes ruhát vagy most veszi föl, 
vagy soha. A hóna alá kapta, s szaladt máris a sátorba tisztálkodni, 
öltözködni. 

Ekkor azonban megbolydult az egész vár. , A török! A török!" — hangzott 
sűrün s nyomottan. Az udvarról a várfalra tolongott a nép. Egy csapásra 
megteltek a keskeny létrák, s a várfalak, a bástyák szinte roskadoztak, annyi 
ember hágott föl rájuk. Két kopjás vadul birkózott egy zsoldos pattantyússal, 
ki mindenképpen ágyúval akarta fogadni a törököt. Néhány asszony térden 
imádkozott, égnek emelt arccal, s számlálatlan hányta keblére a keresztet. 
Mások sírtak, gyermeküket ölelgették, tétova szemmel nézték, merre 
menekülhetnének. 


A várkapu előtt pedig egyetlen szál török állott. 

Kopjás Dani volt a kapitány, Akibár aga levelét tehát neki nyújtották át. 
Kapitányhoz illő komolysággal vette kézbe, megszemlélte színéről- 
fonákjáról, kibontotta, s elgyönyörködött a kedvesen kacskaringózó 
betükben. Ennél többre azonban nem tellett a tudományából. Hallotta ugyan, 
hogy a levelet olvasni szokták, de hasztalan hallotta, mivelhogy olvasni nem 
tudott. 


A rengeteg népben, mely a levél hírére összecsődült, egyetlen írástudó 
sem találkozott. Mindenki sajdította, hogy főbenjáró ügyben indíthatták útba 
ezt a levelet, hiszen ok nélkül a török sem vetemedik efféle cselekedetre, ha 
mégoly elfajzott 15. S mert senki ki nem hüvelyezhette értelmét, a talányos 
küldemény megrettegtette a szíveket. 


Egy asszony sírva fakadt, mire másik kettő úgy megrémült, hogy keserves 
jajveszékelésben tört ki. A bibliás szavú vén Sete Abrahám fölemelte a fél 
karját, s ahogy ilyen prófétaforma tartásban ünnepélyeskedett, minden 
tekintetet magára vont. 

— Elvégeztetett! — hirdette aztán világgá kísérteties hangon. 


— A kend gyarló elméje végeztetett el! — förmedt rá Dani mérgesen, 
mivelhogy okosabbat várt a nagy nekifohászkodás után. 


Sete Ábrahám megvonta a vállát, s ezzel azt nyilvánította ki, hogy 
mondhat bárki bármit, ő tudja, hogy elvégeztetett. A levelet pedig annyi égő 
tekintet sütötte Dam kezében, hogy bátran elhamvadhatott volna. A 
tanácstalan tanakodásba, hogy jó hírt vagy balhírt jelent-e a levél, egyszer 
csak belerikácsolt egy repedt hang: 


— Lészen esküvő, vagy nem lészen esküvő? 


Füsüsné szólett így, ki eddig a lányát öltöztette a sátorban, most vele 
együtt megjelent az udvaron. Dani arrafelé indult, de egyet lépett csak, s 
megállott, mintha gyökeret eresztett volna a lába. Borka az anyja mellett 
várakozott, kibontott haja a vállát verte, s a fejére övezett koszorún pici 
fehér virágok szerénykedtek. Fehér selyemrokolyája, földet söprő bő 
szoknyája lágy fénnyel csillámlott. És csillogott az arca, csillogott a szeme, 

s a kicsi gödröcskék az orcáján majd kimélyültek, majd kisimultak. 

Egy pisszenés nem sok, annyi nesz sem bolygatta meg az áhítatos 
csöndességet. Az asszonyok, a lányok, a férfiak, a gyerekek mind Borkát 
bámulták. Mind csodálkoztak, hogy emberi teremtés miként lehet ilyen 
szertelenül szép. 


Végül 15 Dani törte meg a varázslatot. Valószínűtlen volt módfölött, hogy 
ez a gyönyörűséges teremtés az ő menyasszonya. Óvatosan közeledett hát 
hozzá, mintha hirtelen rá akarná borítani a süvegét, ahogy madarat szokás 
fogni. Fájón szorított a szíve, erősen félt, hogy ez az égből alászállott 
tünemény egyszer csak szárnyra kél, s ő maga marad a sivatag földön, 
örökre vigasztalhatatlanul. A lány megfogta s megszorította kinyújtott kezét. 
Dani boldogan felsóhajtott, mert ebben a szorításban végre ráismert 
Borkára, az ő édes, szerelmetes Borkájára, ki csak azért gazdagodott meg ily 
fölöttébb szépségében, hogy megtetézze amúgy is tetemes boldogságát. 

Aztán végignézett magán, s fölsóhajtott restelkedve: 

— Kócsagos süveg, nyusztos mente illene a kapitánynak. 


— A lányomnak meg piros csizma — mondta Füsüsné, azzal megemelintette 
egy kicsit a selyemszoknyát, s akkor kiderült, hogy nyütt bocskor fedi a 
menyasszony lábát. 


Az öreg Sóvágó egy darabig hallgatagon szemlélte Borkát. Most a 
homlokára ütött. Megtalálta a szót, amit régóta hasztalan keresett: 


— Olyan a lelkem — mondta áradozón —, olyan a lelkem, mint egy 
fejedelemné. 


Nagy hatalom a megtalált szó, el 15 indult nyomban, szállott szájról szájra, 
s mosolyt fakasztott az orcákon útjában, mint valami régen várt örömhír. 

— Szakasztott olyan — ismételték áhítattal, vidáman, a gyönyörködéstől 
ittasan. Ahány kopjás legyeskedett valaha Borka körül, mind a közelébe 
furakodott. Égő szemmel strázsálták, s búcsúztatták gondolatban, mert a 
reménységet igazából most vesztették el. Füles Gergőnek megindultságában 
céklaszínűre sötétedett a füle. 

Ezalatt az ösztövér barát aggodalmak között várakozott. Éhhel teli gyomra 
olyanformán vonított, mint a kutyák szoktak a teleholdra. De maga nem erre 
fülelt, hanem a lakodalmi készülődés megejtő zajaira. Nemrég dédelgetőn 
percegett a zsír a serpenyőkben, s andalítón rotyogtak az üstök. Most lárma, 

zúgás, kiáltozás hallatszott. Csak oda ne égjen a pecsenye! — füstölgött a 
barát magában, azzal megindult a csoport felé. 


Alig nyomakodott be, alig pillantotta meg a menyasszonyt, valaki ránézett, 
s nagyot kiáltott: 


— Búbozzon meg Szent Péter, hogy én erre nem gondoltam! 


Mire a barát megjegyezte, hogy Szent Péternek nem a búbozás a hivatása, 
lévén ő az a szikla... 


Tovább azonban nem folytathatta az oktatást, mivelhogy Dani, Szent Péter 
tiszteletlen emlegetője, izgatottan hozzá lépett, s egy papirostekercset tartott 
eléje: 

— Tud-e olvasni, tisztelendő uram? 

— Hogyne tudnék, fiam — válaszolt amaz szelíd szemrehányással. 


A tekercset elvette, s mialatt kigöngyölte, már olvasta 15, messzi hangzón: 


"Én, Akibár aga küldöm ezt a levelet, neked, kocaanya mocskos fiának, 
kit a bolondok neveznek Kopjás Dánielnek..." 


A tömeg oly hirtelen s oly erővel zúgott föl erre a rút gyalázkodásra, hogy 
a barát ijedtében a válla közé sunyta a fejét, mintha már ütnék. A sárgásfehér 
papirostekercs pedig hideglelősen vacogott az ujjai között. 


— No nézd, hogy gyalázkodik a bestye! No nézd! — üvöltötte Lucskos 
Péter. 


— Ez vagyon a levélben — mentegetődzött a barát. 


— Hadd lássuk, mi vagyon még! — intett csöndet Dani. De haszontalanul, 
mert a várnép minden sértésre fölmorajlott. 


A barát elhallgatott, s a levelet összegöngyölítette. Egyszerre mély csönd 
támadt. Majd a csöndet éles jajveszékelés hasította meg: 


— Szegény lányom, szegény boldogtalan lányom. Ilyen fiatalon kell neki 
özvegységre jutnia! 
— Ne károgjon kend! — förmedt rá Borvető Füsüsnére. 


—- Megmondtam volt — szólalt meg Sete Ábrahám bibliásan —, 
megmondtam volt, hogy elvégeztetett! 

— Özvegy kapitányné lesz az én gyönyörűséges lányomból! — jajongott 
Füsüsné, szakadt a könnye özönnel, rácsimpaszkodott lányára, mint az inda, 
hol ölelte, hol csókolta, hol cirógatta, de el nem bocsátotta. 

— Ne fájdítsa a lelkemet, anyám — csitítgatta Borka —, fáj amúgy is 
elégségesen. 

— Miattad sírok én, nem magamért. A te gyönge fiatalságodért. Hát ilyen 
ünnep a mi ünnepünk? Még a boldogságunkat 15 megirigyelte a pogány? Föl 
nem foghatom, honnan tudhatta meg, hogy éppen ma van az esküvő? Folyjon 
ki a szeme, forduljon ki a gyomra a gaznak, hogy az én lányomat. . . 


— Ne fesse az özvegységemet a falra! — kiáltott föl Borka. 

Menyhárt arca hirtelen lángba borult, s a lángok között nyomtalanul eltűnt 
valamennyi szeplője. Nagyságos gondolat fogant meg a szívében. Maga sem 
tudta, a szerelem vagy a barátság sugallta-e. Megreszketett boldogságában. 

— Itt vagyunk mi kopjások — mondta —, itt vagyunk, hogy helytálljunk 
éretted! Te Borkát óvd, én megvívok helyetted! 

— Menj csak, fiam — biztatta Füsüsné —, menj nyugodtan. Neked nincsen 
feleséged. Te könnyebben meghalhatsz. 


— Öt sing kolbászt adjatok — rikkantott föl Köcsög Pista —, s levágom az 
agát. 

— Majd én — szólalt meg lustán Füles Gergő, s a füléről látszott, hogy 
komolyan gondolja. 


— Bocsássatok engem bajra! — ugrott elő Lucskos Péter, mire kacagni 
kezdett mindenki. Füsüsné eleresztette a lányát, s úgy hajladozott 
kacagtában, mint valami ájtatoskodó igazhitű. Kacagtak a kopjások, a 
parasztok, a lányok, a zsoldosok, oly nagy híre volt már Lucskos Péter ügyes 
futásainak. Még a barát is vihogott, mert hol sok embert elkap a jókedv, 
annak 1s elhúzódik a szája, ki nem tudja, min mulat a többit. 

Lucskos Péter tátott szájakat látott mindenfelé, s fogakat a szájgakban. Mit 
tehetett volna mást, tréfára vette a dolgot. Csak hát megnehezedett a szíve 
meg a teste. Fájt ez a harsány kacagás, még annál 1í15 jobban, mint mikor 
hordó vízben mártogatták meg gyatra bátorságáért. 

Elkullogott hát szilaj fogadkozások között, hogy a szégyent az élete árán 15 
lemossa magáról. 

Eljött az ideje, hogy a kapitány 15 megszólaljon: 

— Engem gyalázott az aga, én megyek bajra. Meglátjátok, kapcát hasítok a 
koszos hátából. 

Mire a várnép lelkesen megéljenezte, s olyan mámoros öröm lepte meg a 
lelkeket, mintha mindenkinek jutott volna egy pár kapca az aga bőréből, s 
már tekerhetné a lábára, kinek kedve tartja. 


— A tisztelendő úr megesket bennünket — hirdette Dani —, aztán vigasság 
lészen! 


Füsüsné azon nyomban rákezdte, s mialatt a barát összeeskette Borkát és 
Danit, egyre zuhogott belőle a keserűség. De aztán nagy hirtelen 
megnyugodott, s orrát húzva loholt a dolga után. 

Jöttek a legények a gőzölgő üstökkel, mihelyt lerakták, már hozzá is láttak 
— kanál az egyik, kenyér a másik kezükben. Egy-egy üst körül nyolcan-tízen 
kuporogtak, lábujjhegyen, sarkukra nehezedve, ahogy pásztorok s üléshez 
nem szokott rideg legények szoktak. Így költötte el a lakodalmi ebédet Borka 
15, Dani 1s. 

A bográcsok sorra kiürültek, s helyükbe begurultak a gömbölyded hordók. 
Akkor már a zene 1s szólt, zengett a vigalom. Dan meg énekelt. Az első 
strófát Borkának: 


Hej, rózsa, rózsa, ékes vagy! 
Hajnali csillag, fényes vagy! 
Egyenes vagy rózsám, mint a nád, 
Nekem rendelt az édesanyád. 


Az utolsó sor a Borka anyjának jutott. A második strófát hangosabban 
énekelte Dani, Vastagpalánknak fordulva, mert az agának akart üzenni vele: 


Hej! élet, élet, bús élet, 

Mivel vagyok adós tenéked? 
Minden adósságom lerovom, 
Csak a kedves rózsám nem adom! 


— Ne is adjál, ne 15 adjál, én édes uram! — mondta Borka sóhajtásformán. 

Összeszorult a torka, sírás fojtogatta. Mosolyogni próbált azonban, ahogy 
kapitánynéhoz illik. 

— Föl nem foghatom, honnan neszelte meg a pogány, hogy ma leszen az 
esküvő — töprenkedett Füsüsné fennhangon. 


Arra nézett, hol Dani állott az előbb. Nem volt ott. S eltünt Borka is. Mit 
tehetett volna egyebet, elfakadt sírva. A könnyek végigcsurogtak arcán, s a 
szállongó por megülte útjukat. 

Akibár aga a szokásosnál korábban serkent föl ezen a reggel. Ahogy 
derék muzulmánboz illik, lerótta tartozását Allah iránt, azaz imádkozott, 
majd kilépett sátra elé, s az eget fürkészte, hadd lám, milyen idő ígérkezik. 
Az ábrázata elborult, mivelhogy borús volt az ég is, a rettenthetetlen aga 
pedig jobb szeretett patakzó verőfényben öklelni. 


A fölhasadó párák szétfoszoltak már, de átitatták, megnedvesítették a 
levegőt. Mintha a nyomasztó fülledtségben magát a mennyboltot 1s izzadság 
verné ki, néhány kövér csepp szakadt alá a felhőkből. Nyugaton fekete 
tarajok csíkozta sötét gomolygás terjengett; vihar készülődött. Akibár már- 
már kedveszegetten fordult vissza pompás sátrába, mikor előbukott a nap. 
Élesen, izzón, mintha nyár volna, s nem őszre járna az idő. Akibár 
elmosolyodott. Kedvező jelnek vette a bátran előnyilalló napsugarat; Allah 
biztató üzenetének. Szép dolog a vitézség, hasznos dolog a kardforgatás 
tudománya, de Allah segítsége mindennél többet ér. 


Ezalatt Törökpalánkon a fehérszemélyek hét vármegyére szóló jajgatást 
csaptak. Merő szerencse volt, hogy az esőszagú, langyos szél Vastagpalánk 
felől jött, s nem amoda tartott, különben a török neszét vette volna az idő 
előtti gyásznak. Holott baja senkinek nem esett, mindössze annyi történt, 
hogy Dani megfúvatta a sípot a kopjások gyülekeztetésére, hogy kiválassza 
közülük a tíz legbátrabbat, legerősebbet meg az öt túszt. 


— No — mondta ennek végeztével — most kötést teszünk. 
A tíz ember sorba állott, elöl Köcsög Pista, mellette Füles Gergő, 


legvégén Menyhárt. Dani pedig beszélt volna hozzájuk, de az asszonyok 
éktelen karattyolásában elveszett a hangja. 

— Ne zúgassák már kendtek a bánatukat — förmedt rájuk —, elázik a 
bátorságunk, ha annyit levedzenek! 

Egy időre a fehérnépek beérték szipogással, szepegéssel, csöndes 
csuklással. Egyedül — Füsüsné törekedett többre. Mutatni akarta 
mindenképpen, hogy az ő bánata terjedelmesebb, mint akárki másé, ezért hát 
a köténye sarkát nyomta a szájába, s azon keresztül jajgatott kísértetiesen. 

— Ki-ki húzza ki a szablyáját! — parancsolta Dant. 


A pengék olyanféle surrogással szaladtak ki a hüvelyből, mintha egy raj 
seregély röppent volna föl. 


— Esküdjetek meg a szablyátok vasára — folytatta Dani —, esküdjetek, hogy 
ha nekem fejem veszi a török, meg nem nyugosztok, míg Akibár aga él. 
Esküdjetek, hogy bajra hívjátok sorba, s ki utolsónak marad, kötést teszen 
újabb tíz kopjással. Esküdjetek! 

— Esküszünk! — kiáltották a kopjások. 

Az asszonyok egy pillanatra elnémultak, tágra nyitott szemmel nézték az 
ünnepi esküt, s várták, mi következik utána. Megcsattantak a hüvelybe 
taszított pengék, s a tíz kopjás valamelyest félszegen topogott álltó helyében. 
Megilletődtek erősen, hogy először tesznek esküt életükben, s mindjárt 
életre-halálra. 


— Megölelem a feleségem, aztán lóra — mondta Dani. 


De bár ne mondta volna. Úgy látszott, erre vártak a fehérszemélyek. 
Borka anyja kiköpte a kötény sarkát a szájából, s megeresztette a hangját teli 
tüdőből, vele a többi. Versengősen siratták Danit, fiatal feleségét, átkozták a 
törököt, és sürgették Istent, hogy ne nézze tétlen leghívebb fiai pusztulását. 


Borka a sátor szája előtt üldögélt egy fatönkön, nem menyasszonyi 
tündöklő köntösében, hanem bugyogósan, ködmönösen. Csupán az arca 
fehérsége árulkodott szorongása felől. Amint a közeledő Danit meglátta, 
fölállott, de nem sietett elébe. 


— En édesem — mondta -—, én derék uram! 


Dani megcsókolta gyöngéden a két orcáját. Magához szorította, aztán 
eleresztette, csak a fél kezétől fogva tartotta. S úgy nézte, nézte, nézte, hogy 
befogadja a lelkébe szemének tündöklését, szájának pirosságát, arcának 
hamvasságát. 

— Menj! — küldte Borka, s a hangja egy kicsikét elfulladt. 

Dani egy pillanatig kérdőn pillantott rá, aztán elindult a kopjások iránt. 
Ott érte utol Borka kiáltása: 

— Menj! Merj, és vágd le a cudart! 

Száraz szemmel figyelte, amint a legények lóra pattannak, s elnyargalnak a 
szélesre tárt várkapu alatt, által a dübörgő pallón. 

A nyugati égen még mindig fekete tarajos nagy homály sötétlett. De 
keletről nyilazott a nap, s a szél langyosan lehelt. Tizenheten voltak lovasok. 
Nem szólalt meg egyikük sem, míg be nem futottak a tágas térségre 
Vastagpalánk előtt. 


A törökök a várkapu közelében sorakoztak föl. A magasba meredő 
boncsokos kopjákon csöndesen birizgálta a szél a lófarkat. Mint megannyi 
patyolat hóbucka fehérlettek a turbánok. 


Mihelyt a magyar csapat megállott, a törökök közül kivált egy ember, s 
lassúdan feléjük ügetett. Az igazlátó volt, kinek az a hivatása, hogy 
becsülettel essék meg a vitézi viadal. 

— Vigyázz — óvta Sóvágó Danit —, olyan a török, mint a kardja, ide-oda 
hajlik. 

Azzal elébe lovagolt a közeledőnek, hogy igazlátói tisztjében eljárhasson. 
A két csapat — a magyar meg a török — ott maradt, hol volt, kivéve az öt-öt 
túszt, ezek helyet cseréltek. A török túszok beállottak a magyar csapatba, a 
magyarok meg a törökbe. 


Akibár és Kopjás Dani előrejött, s egymással szemben állott föl a tisztás 
közepén, mind egymástól, mind legényeiktől távol. Ott kellett összecsapniok, 
hol most a két igazlátó várakozott. Emezek valamelyest hátrahúzódtak, ne 
gátolják a bajvívókat. Az igazlátók összenéztek, aztán megadták a jelt. 

A két bajra szánt vitéz méltó módon öltözött föl a nagyságos alkalomra. 
Dani piros szattyáncsizmát viselt a sárga selyembugyogóhoz, melyet a 
defterdártól zsákmányolt volt, német bőrzekéjére pedig ugyancsak német 
páncélinget húzott. Koponyáját s arcát hegyes huszársisak védelmezte a tusa 
viszontagságaitól. A sisakon hosszú kócsagtoll fehérlett. Bal karjára bőrrel 
bevont, hosszú tárcsapajzsot fűzött. 


Akibár aga díszesebben festett. Káprázatosan csillogó sisak fedte a fejét, 
a sisakon drágaköves forgó, annyi rubinttal, smaragddal, gyémánttal, 
türkizzel, hogy a rátekintő szem könnybe lábadt. Mentéje kék volt, akár az 
ég, két csücskét kecsesen az övébe tűzte az aga, hogy ne gátolja mozgásában. 
A mente kék színe fakón, homályosan átderengett az ezüstszínű páncéling 
szemcséi között. Ami a bugyogót illeti, az aga pirosat választott. Lábait szük, 
oldalt fűzött és gyönggyel sűrűn kihányt saru borította. Kerek pajzsa rezes 
fénnyel csillogott. 

Az adott jelre egyazon pillanatban nyomták bele sarkantyújukat hátasuk 
vékonyába, s egyazon pillanatban meresztették maguk elé a kopját. 


— Borkám, szerelmem! — fohászkodott föl Dani. 


Fényesen, tarkán, mint valami látomás közeledett feléje az aga, pillanatról 
pillanatra növekedett, s egyre nagyobbnak látta a kopja rezesen csillogó 
hegyét 15. Dani megcélozta ellenfelét a mellén. Feje zúgott a rohanásban, a 
szeme káprázott. Oly hatalmasnak, mindent lebírónak rémlett a feléje 
száguldó lovas, hogy alig-alig bírt kitérni a döfése elől. Fölfogta ugyan a 
török kopjáját a pajzsával, de kevés híja volt, hogy a nyeregből ki nem 
perdült. Amaz meg se rezdült az ő gyönge öklelésétől, s mint aki előre örül 
a győzelemnek, részeg hangon fölkiáltott: 


— Allah! Allah! 


A török csapat visszhangként elismételte a kiáltást. Majd csönd lett, s a 
csöndbe belerikkantott Kantáros MIs1: 


— Csödörösen, Dani! Csődörösen! 


Ezt a szózatot a magyar csapat ismételte meg, nyilván abban a hiszemben, 
hogy bajvívásnál ez a szokás. 


Ezalatt Dani és Akibár helyet cserélt. Vagyis az aga most onnan viharzott 
elő, honnan nemrég Dani indult támadásra. Másodjára sem történt másként, 
mint az első összecsapás alkalmával. A török kecses hajlással kitért a döfés 
elől, maga viszont úgy meglódította ellenfelét, hogy menthetetlenül lezuhan, 
ha fél kézzel bele nem kap a lova sörényébe. 


Dani egész teste verejtékben úszott, válla, melle, háta sajgott, s a füle 
ádázul csengett, mintha közvetlen közelből hallana valami félrevert 
harangot. Amint a lovát széles körben megfordította, hogy újólag 
szembeforduljon a rettenetes agával, a vad izgalomban topogó kopjások 
közelében haladt el. 


— Az aga feje sem ér többet egy töknél! — kiáltotta Köcsög Pista rekedten. 


— A csillagát! — morogta Dani a hegyes sisak alatt. S a tökökre emlékezett, 
első öklelései kezes áldozataira. Ott találta el a tököt vágtában, hol kedve 
tartotta. Inkább terítse le az aga 15 őt, de keresztülszúrja, mint egy tököt! 

Ezúttal a nyakánál célozta meg Akibárt, a vékonyka résen a leszegett áll 
és a páncéling között. Száguldtában erre a résre szegezte a szemét. Csak hát 
az utolsó pillanatban megint meglágyult a bátorsága, s nem szúrásra, hanem 
védekezésre gondolt. Ahogy hajdan Dalos Baksától tanulta volt, pajzsával 
fölfogta a török döfését, s oldalt taszította a kopját. Most a török ingott meg 
a nyeregben, nem nagyon, de szemmel láthatólag. Rántott egyet a derekán, s 
továbbnyargalt. 


Ennyi azonban elég volt Daninak, hogy a szívében megkeményedjék a 
reménység. Már tudta, mit kell tennie. 


Fehér tajték verte ki a két lovat, s puha, könnyű gomoly okban hulldogált 
alá. Az aga gyorsan megfordult, hogy a duhajabb lendület is őt szolgálja. 
Csillogott a sisakja, a forgója szivárványos szikrákat szórt maga körül. Dani 
rátapasztotta tekintetét az áll s a nyak közötti résre, de cselből 
alacsonyabban tartotta a kopját, mintha valóban ellenfele mellébe szánná a 
döfést, hogy úgy vesse ki a nyeregből, ahogy nagy erejű öklelők szokták. 
Nem másra törekedett Akibár se, ki sokkal nagyobb és súlyosabb volt. A 
föld fájón dobogott, a dobogás dübörgéssé hatalmasodott. Dani hirtelen 
összeharapta a fogát, a kopját a célra emelte, ugyanakkor iszonyatos ütést 
érzett a mellén, s mintha szárnyai keltek volna, fölemelkedett a levegőbe. 
Kopjája nyele kicsúszott a kezéből, maga pedig rövid szárnyalás után 
hanyatt terült a földön. 

Akibár feszesen ült a nyeregben, nyakában a kopja. Kísértetiesen 
mozdulatlan volt, mintha semmi baja nem esett volna, lába nem csúszott ki a 
kengyelből, keze szabályosan tartotta a gyeplőt. Mindenki őt bámulta, 
dermedten, visszafojtott lélegzettel. Aztán a lova egy kicsit, egészen kicsikét 
fölágaskodott, s akkor az aga ernyedten lehanyatlott róla. 


— Vedd a fejét! Vedd a fejét! — tomboltak a magyarok. 


Dani szédülten tápászkodott föl, s csak lábon vette észre, hogy tervét, 
íme, szerencsés végbe vitte. Akibár hörgött, két gyöngülő keze a füvet 
tépdeste, annyi ereje már nem volt, hogy a kopja nyele után nyúljon. Dani 
egy kurta pillanatig elnézte a halálba vergődőt. Aztán kirántotta a kopját, ki 
a szablyáját, s a következő pillanatban a félelmetes aga fejét üstökénél fogva 
meglóbálta. 

A magyarok zengő csujjogatásban törtek ki. Körülvették Danit, ölelték, 
csókolták, veregették, szorongatták, s maguk emelték a lova hátára. 


Mikor már szilárdan ült a nyeregben, Dani egy meredt pillanatig 
szembenézett holt ellenfelével. Aztán a fejet rászúrta kopjája vasára, s a 
törökfejes kopja nyelét beszorította a combja és a nyereg közé, hogy 
egyenesen álljon. 

A két igazlátó a tisztás közepére ügetett, s intett, mire a túszok 
visszamentek véreik közé. 

A kopjások megindultak Törökpalánknak. A tisztás széléről Menyhárt még 
visszanézett. Halotti csöndben az akindzsik akkor emelték föl lova hátára az 
aga megcsonkított tetemét. 

Diadal koronázta hát a vállalkozást, országra szóló példás diadal. 
Törökpalánkra ügetőben, Dani időnkint arra gondolt, hogy még le sem bukik 
a nap, minden magyar végvár vitéze az ő hőstettén örvendezik. Egy hét, ha 
elmúlik, s már ismerni fogja a nevét a szultán Konstancinápolyban s a király 
Bécsben. Nagy Thury György, Gyulaffy László, Magyar Bálint dicsőségével 
verseng a dicsősége. 

Ólmos fáradtság nehezedett a vállára, a hűlő verejték elszívta teste 
melegét, egyre fogyasztotta erőben. Úgy elcsigázódott, kevés híján 
lecsúszott a nyeregről. Holott iparkodott tehetségétől tellőn, hogy egyenesen 
ülje meg a lovát, neves kapitányhoz illőn, domború mellel. De a törökfejes 
kopját keményen tartotta. Megint és megint fölújult benne a markos izgalom, 
látta az agát élőn, valóságosan, amint feléje nyargal, s újra érezte a 
rettenetes erejű döfést a mellén. Elég lett volna a szemét lehunynia, s lova 
hátán üti meg az álom. A késéhez folyamodott, hogy a szégyent elkerülje, 
bele-beleszúrt a combjába. A fájdalom tartotta eszméleten, az sem sokáig. 


Elnyújtott, vad kiáltás ébresztette föl. [ddőközben Törökpalánk elé értek, a 
zömök falak szinte kihasasodtak, akkora sokadalom gyülekezett össze rajtuk, 
ki élt, mind a várfalra sereglett. Kendők lengtek, zászlók lobogtak, egy vén 
paraszt kiterjesztett subáját csóválgatta maga körül, s ugrált kergén szertelen 
örömében. Füsüsné mocskos kötényét emelgette föl-alá üdvözlésképpen, s 
fölkurjantott, oly igen ünnepelte, hogy a lánya nem jutott időnek előtte 
özvegységre. Panzerkopf kapitány kardjával a mellvértjét csapkodta, s 
minden ütéshez rikkantott egyet: Huhó! huhó! Az ásító bajor most 15 csak 
ásított, de gyorsabban a szokásosnál és derűsebben: ahogy ünnepi 
alkalomboz illik. 


Dani megállást parancsolt. Tekintetével Borkát kereste a kendők, kardok, 
kopják, kucsmák örvény lésében. Egy ágyú mellett kuporgott, kicsire 
összezsugorodva, s odáig látszott, milyen kegyetlenül rázza a zokogás. 
Időnkint föl-fölemelte a fél karját, intett bátortalanul, aztán tovább sírt. A 
sírás pedig mosta, mosta a félelmét, mint ár a partot, s már úgy sírt, hogy 
közben mosolygás virágzott az orcáján. Mikor a szemük végtére 

összetalálkozott, Borka fölállott, még lépett 15 egyet előre, mintha le akarna 
ugrani, hogy egy pillanatot se veszítsen, s keblére ölelhesse édes urát, kit 
oly szaggató szenvedések között várt. 


Panzerkopf Borka mellett állott, s azt hitte, neki int a kapitány. Olyan 
bömböléssel válaszolt hát, hogy Vastagpalánkon 15 bizonyára meghallották: 

— Huhó! 

Ekkor Dani a magasba döfte s meglengette a törökfejes kopját. A 
tömegből egyetlen roppant ujjongás szakadt föl. A subalengető paraszt 
kezéből kirepült a suba, s mint valami varázsszőnyeg csapongott 1de-oda a 
levegőben, mígnem a földre huppant érdemtelen szárnyalásából. 


— Oda tűzzétek! — mutatott Dani a bástyafokra. 


A kopjások karóért szaladtak, rangos harcost megillető hosszú karóért. 
Köcsög Pista már nyúlt a kopja után, mikor nagy hirtelen odalépett az öreg 
Sóvágó. 

— Megkövetem, kapitány uram — mondta alázattal —, afelől tudósítson, kit 
kedvel inkább, a hollókat-e vagy engem? 

Nem érdemlené meg az ember nevezetet, ki egy ilyen sokat próbált öreg 
vitéznél a hollókat többre tartja. Amint ezt Sóvágó megtudta Dani 
válaszából, tovább folytatta: 


— Akkor tiszteljen meg kegyelmed az aga fülével, mielőtt a hollók 
megcsipegetik. Hadd füstöljem meg. Mert a tömérdek fül között, mit 

gyűjtöttem volt, agafül egy sem akad. 


— Szelje le kend, ha oly módfölött áhítozik rá — biztatta Dani, s már 
nyújtotta 15 a fejedelmi prédát az öregnek. De a szeme megakadt az ékes 
forgón, levette, az öve mellé dugta, hadd legyen Borkának 15 öröme a 
párviadalból. 


Sóvágó szaporán kettőt nyisszentett, s az aga véres nyakú, sápadt feje 
nemsokára karó hegyéből tekintett alá a világra, fületlenül ugyan, de 
holtában 1s félelmetesen. 


Annyira még tellett a Dani erejéből, hogy daliásan belovagoljon a 
várudvarra, s Borkát megölelje. Amaz csókolta, s nagy szerencse, hogy oly 
erősen átölelte, mintha elengedni soha többé nem akarná, mert egyszer csak 
azt érezte, hogy egész súlyával ránehezedik. Átnyalábolta a derekát, 

magához szorította, úgy vitte be a sátorba, elfektette a szalmára vetett 
szűrön, maga melléje ült, s nézte, mint aluszik. Lidérces álom gyötörhette, 
olykor nyögött, olykor beszélt, morgásformán, érthetetlenül, olykor a fogát 
csikorgatta, s hánykolódott, akár a megszállott. 


Odakünt vigasságra készülődött a nép, ökröt vágtak éppen. Mert a 
nevezetes napokat teli hassal szereti tisztelni az embernek fia. A korgó 
gyomor ízét veszi a legtündöklőbb győzelemnek is. 


— Méltó kapitányt választottunk! — hajtogatták az emberek. 


Maga Sete Ábrahám is ezt hirdette, s ha azt mondta , elvégeztetett", ezen 
már nem Szabadlak népét, hanem az agát értette. A szívekben bozsogni- 
bizseregni kezdett a reménység, hogy a törököt csakugyan kiverik a Bakony 
aljából, s tavaszra mindenki békében szánthat a maga földjén. 


Egyetlen ember húzódott félre, mintha nem kívánna osztozni a közös 
örömben. Ez az ember Menyhárt volt. Egy darabig némán tűnődött, aztán 
vállára vette a lantját, s mikor a váltó őrség megindult, velük tartott. 


Sárgult, vörhenyesedett az erdő, elbágyasztotta az ősz. Menyhárt ráérősen 
taposta a nedves, süppeteg avart. Hellyel-közzel megállott egy-egy veszendő 
pillanatra, ajka mozgott, homlokán megsokasodtak a ráncok. Egy ízben oly 
tökéllyel dermedt meg, hogy egy arra kószáló őz kevés híján lelegelte a 
bajszát. De az őz föleszmélt, s eldobogott sietősen, Menyhárt egy foltos 
bükk tövébe zöttyent, s nekivetette a hátát törzsének. Aztán megpengette a 
lantot, s énekelt, ahogy eszébe Jutott: 


Fegyver csörög bent a várban, 
Törökpalánk udvarában 
Készülődnek a kopjások, 
Büszkén lobognak a zászlók. 


A várban csak azt hallani, 
Bajra indul Kopjás Dani... 


Mire a két győzelmi ökör megpirosodott a nyárson, Menyhárt végére jutott 
a vitézi éneknek. Az alkonyatot átitatta a csiklandó pecsenyeszag, azzal 
játszott a szél, azt sodorgatta a levelek között. S Menyhártot oly embertelen 

éhség fogta el hirtelen, hogy nekiiramodott, s loholt a vár iránt, mint ki az 
eszét kergeti. Csupán útközben eszmélt rá, hogy a vitézi ének Danit illeti 
voltaképpen. 

— Hol a kapitány? Hol a kapitány? — kérdezte hát minden útjába tévedőtől. 
De vállvonogatáson kívül más választ nem kapott. 

Valójában Dani tiszteletére vágták le a két ökröt, s a hordókat is az ő 
tiszteletére verték csapra. Mikor azonban a lakmározás kezdetét vette, 
mindenki megfeledkezett a nap hőséről, s csak arra gondolt, hogy bőségesen 
metsszen az ökörből, s szomjan se epedezzék, ha már bor van. Az emberek 
az ökrök körül üldögéltek, s faltak magukfeledten. 


Ez a szent ünnepi zabálás fölgerjesztette Menyhárt amúgy is türelmetlen 
étvágyát. Szelt magának az ökörből, s odaguggolt kopjás társai közé, hogy 
megújítsa dalszerzéstől törődött testét. 


— Mióta megjöttünk, egyfolytában aluszik — magyarázta Köcsög Pista. 

— Ha aluszik, hadd aludjék — morogta Füles Gergő. 

— Megszolgálta — jegyezte meg Kantáros MIs1. 

Egy ideig csendben ettek-ittak, aztán Menyhárt ijedten térdére ejtette az 
ökörpecsenyét. 

— Mi hűtlenül zabálunk — mondta bűnbánattal —, a kapitány meg éhen 
alszik. 


— Éhen alszik, az igaz — felelt Kondás Zsiga —, de az ágya fejénél egy 
negyed ökör várja az ébredését. 

— A kapitányi porció — motyogta Cigány Tódor teli szájjal. 

Megint ettek, megint ittak, s csak akkor hagyták abba, mikor a hasuk már 
kevés híján kilottyant a gatyájukból. Ekkor Menyhárt megszólalt: 

— Most felkeltjük a kapitányt, s eléneklem neki Kopjás Dani énekét. 


Nyikorgott a duda, már rúgták a port, suhogtak a szoknyák a táncoló 
lányok lába körül. Bajosan vergődtek át a vigadó sokadalmon a Dani 
sátráig. Lucskos Péter is csatlakozott hozzájuk. Sokáig vesződött, hogy 
amennyivel a kelleténél többet ivott, attól megszabadulj on. 


— Alszik még? — kukkantott be a sátorajtón Menyhárt. 
Borka csak bólintott. 

— Majd én gyöngéden fölserkentem — ígérte Köcsög Pista. 

Csakugyan barátságos módját eszelte ki az ébresztésnek. Mögéje ült 
Daninak — ki most kisimult arccal aludt —, fejét a karjára fektette, aztán egy 
kulacsból megszoptatta vörös borral. Dani félálomban is jóízün ivott, s 
minél több bort nyelt, annál éberebbé színesedett a képe. Mire a kulacs 
kiürült, vége szakadt az álmának, nyújtózott egy hosszút, s alig nyitotta ki a 
szemét, megszólalt: 

— Ehetném! 


Miután evett, Dani leült a sátor elé, melléje a kopjások, s Menyhárt 
énekelni kezdte Kopjás Dani énekét: 


Kopja fénylik a kezében, 
Adáz harag a szívében. 


Törökpalánk népe lassankint odagyűlt a sátor köré. Egymás után némultak 
el a dudák, a táncosok rendre eleresztették egymást. 

Nemsokára olyan áhítatos mély csend ülte meg a vár udvarát, mintha 
templom volna. 

Ahogy a vitézi éneket hallgatta, Dani a halálra gondolt. Úgy érezte, mintha 
valami kemény szorítás megenyhülne a lelke mélyén. Ugy érezte, hogy az 
enyészetnek nincs többé hatalma fölötte. 

Reggel valamennyi életrevaló kopjás egyazon gondolattal ébredt: Akibár 
aga meghalt, s ezzel elkövetkezett a kedvező alkalom Vastagpalánk 
megvételére. 


Odaát most Hrubián aga parancsnokolt, de a tanácsos elmét továbbra 15 a 
defterdár képviselte. A kövér és szelíd Habil szívből gyűlölte a hadakozást, 
mégis naphosszat háborús fortélyokat forgatott a fejében. A kényszerűség 
szorította rá, meg a belátás, hogy a gyalázatot mással le nem moshatják 
magukról, ha  Törökpalánk elfoglalásával nem, azaz engesztelő 
győzelemmel. 


Ennek folytán Habil defterdár, miután meghintette homlokát a gyász 
hamyjával, s így áldozott a rettenthetetlen Akibár emlékének, úgy végzett 
magában, hogy leugrik a türelem tevéjének a hátáról, s a halogatás béklyóit 
leoldja a bosszú oroszlánjának lábairól. 

Egyszóval mindkét tábor arra készülődött, hogy megszerezze a hatalmat a 
Bakony alján. S mialatt a vezérek haditerveken, cseleken, furfangokon törték 
a fejüket, a pattantyúsok az ágyúkat tisztogatták meg, mások a puskákat, 
Ismét mások az élelmet, a puskaport, a csáklyákat, a létrákat, a takarmányt 
vették számba, a falak, a kapuk s a bástyák erősségét vizsgálták. . . 


Törökpalánk valamennyi ágyúja takarosan ragyogott, mikor egy csöndes 
délutánon Lucskos Péter tajtékos lovon befordult a várudvarra, s rekedt 
hangon tudakozódott a kapitány felől. 

Mióta megmártogatták hideg vízben a gyávaságáért, s kikacagták nem 15 
egyszer, Péter egyre az alkalmat kereste, hogy megfoltozza a becsületét. 
Most úgy vélte, hogy a jó alkalom megjött. 

Hatodmagával s két társzekérrel éppen Hajmáskéren volt borért. Azért itt, 
mivel a badacsonyi hegyek termését a kanizsai kapitány annyira kedvelte, 
hogy abból legfeljebb kóstolóban juthatott másnak. 


Egyébként ez a vásár i5 a  hadikészülődéshez tartozott. A 
kapitányválasztást meg az Akibár fölött aratott bajnoki győzedelmet 
Törökpalánkon illendő szomjúsággal ünnepelték meg. A hordók kiürültek, 

holott a várostromhoz ital csakúgy kell, mint bátor szív, erős kar és jó 
fegyver. 

Miután Hajmáskéren megalkudtak egy szőlősgazdával, a hordókat 
megtöltötték, s a bor árát lerótták, Lucskos Péter és öt társa letelepedett a 
présházban, hogy áldomást igyon. Péter elmesélte a gazdának Dani és az aga 
párviadalát, döfésről döfésre, olyan élethűn, mintha maga 15 ott lett volna, 
pedig az időben éppen a birkákat számolta. Viszonzásképpen a szőlősgazda 
15 elmondott egy csomó újságot. Ezek közül egynek hallatán Péter fölkapta a 
fejét, s a szájában levő bort mértéktelen meglepetésében visszaköpte a 
kupába. 

Ez a nagy újság nem más volt, minthogy Ritterhosen uram két napja 
betegen nyomja az ágyat Hajmáskéren, zsába állott a  derekába. 
Foglalkozására nézve a mondott személyiség császári és királyi 
mustramester volt, s éppen Vastagpalánkra tartott, hogy ott a várőrségnek 
leszámlálja a zsoldot, s kimérje a posztót, mivel ez időben pénzzel és 
posztóval fizették a katonákat. Ekkortájt született az a mondás is, hogy se 
pénz, se posztó. Ami azt mutatja, hogy a fizetés rendje nem volt mindenkor 
példás. 

Ebből a hírből Péter megértette, hogy a királyi mustramester mit sem 
hallott Vastagpalánk elestéről, tehát nem tud róla a király sem Bécsben. 
Péter elégedetten elvigyorodott, hogy ha másban nem, ebben az egyben 
fölötte áll a királynak, ami magasztos érzés. Aztán arra fordult a gondolata, 
hogy aki ezt a hírt megviszi a kopjások kapitányának, bizonyára érdemes 
cselekedetet hajt végre. 

— Várjatok meg itt! — szólott társainak, lóra ült, s elszáguldott 
Törökpalánknak duhaj ostorcsattogtatás között, mert hallott felőle, hogy a 
hírhozónak tajtékos paripán illő megjelennie. 

Dani "megdicsérte Lucskos Pétert fürgeségéért, aztán kapitányi 
méltósággal eltöprengett az esemény fölött. Egy ideig ülve erőltette az eszét, 
aztán járkálni kezdett, s látnivaló volt, hogy csak úgy buzognak benne a 
gondolatok. Végezetül kivirágzott az ábrázata: 


— Megállj! Megállj, te híres bécsi király, most emberedre akadsz! 


— Az ám! — bólintott rá Lucskos Péter szolgálatkészen. — Most a bécsi 
királyon a sor. Előbb az aga, aztán a király. 

Úgy látszott, Dani nem figyelt oda: 
— Ugorj, Péter — mondta —, s hozd ide nekem Pacalkopf kapitányt! 


Csakhamar jött a kapitány, rezes képpel, rezes bajusszal, ádáz recsegés- 
csörrenés-csikorgás közepette. Mióta hallotta, hogy a vár népe ostromra 
készülődik, minden vértjét felöltötte, valamiként készületlenül ne lephesse 
meg az ellen. S a rengeteg életvédő készség dalolt rajta minden lépésére, 
dalolt a maga bádognyelvén. 


— Kinek esküdött hűséget, kegyelmed? — kérdezte Dani. 

— Én a császár őfelségének meg Kopjás Dániel kapitány uramnak — felelt 
Panzerkopf habozás nélkül, mint aki minden esküvését gondosan számon 
tartja. 


— Most bizonyságot tehet kegyelmed irántam való hűsége felől — kezdte 
Dani nyájasan. Aztán elmondta, hogy nem mást kíván tőle meg a 
zsoldosaitól, mint hogy járjanak a kezére egy ügyes praktikában. Katonákat 
akar fogadni, pénzre és posztóra van tehát szüksége, nevezetesen arra a 
pénzre és arra a posztóra, amit Ritterhosen mustramester Panzerkopfnak és 
zsoldosainak hoz. 


Ez a kérelem mély gondolkodásba ejtette a zsoldoskapitányt. 


Fejét búsan lesunyta, s ezúttal hosszan tűnődött, mielőtt a választ 
megadta: 


— Kegyelmedet mi hadra termett, bátor kapitánynak ismerjük, s szeretjük 
15, hűséges szeretettel. Kegyelmed verte le kezünkről-lábunkról a bilincset, 
kegyelmed mentett meg a hitszegő pogánytól, ki adott szavát csúfságosan 
megszegte volt. Kegyelmed adta vissza fegyvereinket,  vértjeinket. 
Kegyelmed tudója a mi szenvedéseinknek s jóra való törekvésünknek itt a 
várban. Kegyelmed nekem fiam lehetne, én mégis atyámként tisztelem, s e 
forgandó világban nekem és hűséges zsoldosaimnak kegyelmed a 
legszilárdabb gyámolunk. De miként tisztelhetnénk én és a zsoldosaim 
atyánkként kegyelmedet, miként becsülhetnénk gyámolunkként, ha kegyelmed 
a mi zsoldunkat és posztónkat atyához nem méltó fortéllyal meg akarja 
szerezni? 


— Én nem erőltetem kegyelmedet — válaszolt Dani. — A mustramester majd 
elviszi az aranyat meg a posztót Vastagpalánkra. Kegyelmed aztán rajtaüthet 
a törökön, hogy a Jussa ott ne vesszen. 

Panzerkopf ugyan bólogatott, de ezzel sem azt nem akarta erősíteni, hogy 
valóban megüti a törököt, sem azt, hogy Daninak igazat ad. 


Bólogatott, mert a természete bólogatásra késztette. De nyershússzínű 
ábrázatáról lerítt, hogy nem győzték meg. 

— Mit tenne kegyelmed az én helyemben? — kérdezte Dani. 

A kapitány csak a vállát vonta meg, de nem mert megszólalni. Mire Dani 
fölkacagott: 

— Én leolvasom a kegyelmed bajuszáról a gondolatát. 

— A bajuszomról? — hökkent meg a világjárt Panzerkopf. Ilyesmit ő soha 
sehol nem hallott. 


— A bajusza bal csücskén az vagyon írva, hogy kegyelmed szívesen 
fogadná, ha én elvenném a pénzt s a posztót Ritterhosen uramtól, s 
átaladnám kegyelmednek. 


— Hm — morogta Panzerkopf olyanformán, mintha azt mondaná, hogy ez 
csakugyan nem volna rossz. 


— Hát nem restelli magát kegyelmed? — ripakodott rá Dani a vértes 
daliára. — Nem etettem-itattam én kegyelmedet a zsoldosaival együtt 
elégségesen? Szenvednek hiányt valamiben, mióta az én kardom alatt 
szolgálnak Törökpalánkon? Mindenük vagyon Itt. 


— Vagyon. .., vagyon. . . — hümmögött a zsoldoskapitány. 


— S ha kegyelmed nem hajlik a szavamra — folytatta Dam —, rábocsátok 
egy kisded csapatot Ritterhosen uramra meg a kíséretére, s a világ soha meg 
nem tudja, hova lett a pénz meg a posztó. 


Lassankint fölfogta a zsoldosok rezes képű kapitánya, hogy veszett ügyben 
prókátorkodik. Okos mérséklettel csak ennyit mondott hát: 

— Szomjasak a legények, s magam 1s erősen kívánom a bort. 

Alkudozni kezdett a két kapitány, s utóvégre megbékélt abban, hogy a 
zsoldosok a pénz meg a posztó egynegyedét megkapják a segítő szolgálat 
fejében. Miután kezet ráztak, Dani megtudakolta, miként szokásos fogadni a 
mustrára jövő fizetőmestert. Panzerkopf pedig engedelmesen kioktatta. 


— Nemsokára nagyot ámul a világ! — jósolta Dani, miután Panzerkopf 
eltávolodott. 

Lucskos Péter cinkos vigyorral helyeselt. Dani tovább folytatta: 


— Olyasmi esik meg nemsokára, amiről nem beszél a krónika. Magyar 
katonának fog fizetni a bécsi király! 


Tizenkét zsoldost és nyolc kopjást ültetett lóra Törökpalánk kapitánya, 
hogy a várba kísérjék a mustramestert, ha majd lábra állt. A csapatot 
Köcsög Pista vezette. Az ő tiszte volt rárjeszteni a mustramesterre, hogy 
aztán a töröktől rettegő embert marhacsapásokon, ösvényeken át 
kalauzolhassa. Ritterhosen már járt Vastagpalánkon, s ha az országúton 
mennek, bizonyára gyanút fog, hogy tőrbe akarják csalni. Aminthogy valóban 
ezt akarták. 


Lucskos Péter mindezek végeztével szerzett egy szekeret, s azon tért 
vissza Hajmáskérre. Mihelyt Panzerkopf és Dani megalkudott, elhatározta, 
hogy ha már ámulni fog a világ, hogy magyar erszénybe suvad a bécsi király 
pénze, ámuljon tökéletesen. Tökéletes ámuláson pedig azt értette, hogy 
annak a negyedrész zsoldnak, amit Panzerkopf kialkudott, az ő zsebében a 
helye. Ennek pedig az a módja, hogy minden pénzen bort vásárol, s a bort 
kiméri a zsoldosoknak. 


Két hasas hordót rakott hát a szekérre, s nagy vidáman a lovak közé 
csapott. 


Kémei a töröknek minden faluban voltak. Nem olyan ravaszságban 
tündöklők, mint a Tülkösorrú, hanem a törökhöz húzó vagy a töröktől félő 
parasztok. Ezért Hrubián aga s a defterdár előtt sem maradt titokban, hogy 
Ritterhosen uram, a császári mustramester Hajmáskéren gyöngélkedik. 


Abbahagyták tehát Vastagpalánkon 1s a vitézi készülődést, s tanácskozásra 
ültek össze. Törték a pogány fejüket, hogy pogányságukhoz méltó 
csalafintasággal rátehessék a kezüket Miksa császár aranyára. 

Egy reggelen Ritterhosen uram úgy érezte, hogy megenyhült a cudar görcs 
a derekában. Fordulhatott jobbra vagy balra, nem nyilallott. Erre megjött a 
kedve, füttyentett egy vékonyat, s nagy bátran felült az ágyban. A görcs nem 
újult meg. Oldalt fordult hát, két lábát a földre eresztette, majd óvatosan 
fölállt. 


Még mindig nem bántotta a hasogatás. 


Mesterségéhez illőn kötelességtudó ember volt, s a szívében melegség 
támadt, hogy semmi nem akadályozza, mehet Vastagpalánkra, zsoldot fizetni. 
Behívatta Köcsög Pistát, ki másodnapja rostokolt Hajmáskéren, s várta a 
parancsot, mit végre ma megkapott: 


— Indulunk! — mondta Ritterhosen olyan vígan, mintha nem akarnák 
egyszerre két oldalról is tőrbe csalni. 


Nemsokára már szaporán poroszkált a csapat Vastagpalánk iránt. Nem 
egyenesen a várnak, hanem oldalvást, csaknem ellentétes irányban 
Törökpalánkkal. Köcsög Pista annyit rémítgette a portyázó törökkel a kevés 
bátorsággal ékeskedő mustramestert, hogy amaz mészfehérré hervadt, ha 
egy-egy nyulat fölriasztottak, vagy ha kóbor kutya csörtetett a berekben. 


Valahányszor járt útra tértek, Ritterhosen uram mindenkor aggodalmasan 
tudakolta, nem volna-e célszerűbb valami kiszáradt patakmederbe vagy még 
inkább bújósan kanyargó ösvényre térni, hova a török nem szívesen 
merészkedik. Hála állandó rémületének, Köcsög Pista keresztül-kasul 
megjáratta a csapattal a Bakonyt. A zsoldosok sem sejtették, milyen vidéken 
kószáljak, holott ők valamelyest megbarátkoztak már a környékkel. 


Végtére betértek egy erdei útról a Törökpalánknak torkolló ösvényre, 
melyet úttá szélesített a rengeteg taposás és keréknyom. 


Egyik végház olyan, mint a másik, mindamellett Ritterhosen uram 
meglepetten bámult a vadonatúj várkapura s a két zömök bástyára. 
Olyannyira meglepődött, hogy nagyot húzott a kantárszáron, mint ki tovább 
egy lépést sem megy. Hosszú képét még jobban megnyújtotta a csodálkozás. 
Nem ő fogott gyanút, hanem a gyanú fogta meg őt, s hiába magyarázta neki 

E ATASZEz ti KAL A 


nem hitte volna, ha nem jön közbe egy kedvező esemény. Azaz ha nem 
jelenik meg a bástyafokon Panzerkopf kapitány, teljes vitézi öltözetben, 
ahogy mustraváró kapitányhoz illik. 

— Oh, mein lieber Freund! — lelkendezett Panzerkopf. Simogatta szívét a 
mustramester látása, s nem 15 gondolt rá, hogy erre az alkalomra elégséges 
volna a szokásos lelkesedés egynegyed része. 


Fél kézzel Ritterhosen uramnak szórta az üdvözleteket, aztán a másik 
kezével amúgy urasan az udvarra intett. Az olasz kürtös megadta a jelt, s 
mindenki elfoglalta a helyét, ahogy Dani eligazította volt. Az egy Kondás 
Zsiga kivételével, mert ő a kürtöst leste, hogy eltanulja tőle a kürtölést. 


A zsoldosok egy csomóban állottak az udvar közepén, mellettük — 
ugyancsak együtt — tíz kopjás a hajdúk képviseletében. Ezeknek maga Dani 
volt a tizedese, a boldogtalan Barkó Dénes helyett, ki többi bajtársával 
egyetemben török rabságban senyvedett Vastagpalánkon,  Panzerkopf 
kapitány gyávaságából. A többi fegyveres az aklokban, pajtákban, 
színekben, istállókban bújt meg, töltött puskával, hogy ha a zsoldosok 
megszegnék az egyezséget, mindjárt meg 1s bánják. 

Vészes reccsenéssel lecsapódott a fölvonóhíd, s Ritterhosen uram, ki 
megnyugodott  Panzerkopf láttára, megrántotta a kantárt. A palló 
dörömbözött, dörömbözött, mígnem elcsöndesült; áthaladt a hátán az egész 
csapat. A fölvonóhíd csörömpölve fölemelkedett, s Ritterhosen uram nem 15 
sajdította, hogy ha esetleg újólag gyanút fogna odabent, könnyűszerrel a 
várból ki nem szabadulhat. 


De a mustramester most csak a munkájára gondolt, s habár a régi kolostor 
fala majd kiszúrta a szemét, figyelemre sem méltatta. Holott Vastagpalánkon 
kőfal nem volt. 


Félelmében a portyázó töröktől nem szekérre rakatta a zsoldnak szánt 
posztót, hanem szétosztotta emberei között, kik a nyereg mögé erősítették; 
Most megparancsolta, hogy hordják halomba. Ennek végeztével kezdetét 
vette a mustra. 


Ritterhosen uram igen elégedettnek látszott a tapasztaltak fölött. Meg 15 
jegyezte, hogy a várat takarosan rendbe szedték, s ezzel vetekedő végvár 
messzi földön nem akad. 

Panzerkopf szemlátomást hízott az elismerő szavak hallatára. A várat 
ugyan nem ő szedte rendbe, erről azonban annál inkább megfeledkezett, 
mivel a dicséretet ő kapta. Oly régen nem dicsérte senki, s oly erősen 
szomjazott dicséretre, hogy nyugodt lélekkel elfogadta a lelkes méltatást, s 
elfogadta a zsoldban járó aranyat, fejenkint negyvenet, mert ennyi illette meg 
a zsoldosokat — a hajdúk viszont csak huszonhat-huszonhat forintot kaptak. 


Már-már befejeződött az ármányos mustra, mikor Ritterhosen uram 
derekába megint beleállott a szaggató nyavalya. Éppen az olasz kürtös volt 
soron, már ki is lépett, hogy a vég posztót átvegye. Ekkor azonban a 
mustramester iszonyút ordított, s úgy összezsugorodott, hogy az anyja 
elfakadt volna sírva, ha ilyen pöttömkének látja. Összezsugorodott, s 
moccanni nem mert, hanem úgy maradt, ahogy volt, kinyújtott karral, 
félrehajtott fejjel, reszkető ínnal. Arca szederjessé szürkült, s rémületében, 
hogy a nyilallás megújul, eszelősen forgatta a szemét. 


Nem sok jóval kecsegtetett, ha a mustramestert ágyba dönti a zsába. Ha 
csak három-négy napra a várba szorul, a turpisság kiviláglik, 
veszedelemben az arany, veszedelemben a posztó. 

Ezért Dani oly részvéttel szemlélte a fájdalmába görnyedt mustramestert, 
ahogy anya a beteg gyermekét. 


— Szakramentum! — szólalt meg Ritterhosen uram egy idő múltán mintegy 
próbaképpen. Aztán óvatosan kiegyenesedett, s felsóhajtott mély 
megkönnyebbüléssel. A nyavalya nem ostromolta tovább. 


Az intő jelt azonban megfogadta, és sietett a zsoldfizetéssel, ahogyan 
erejétől tellett. Nem óhajtott megbetegedni itt, a török kardjának az 
árnyékában. Lóra szállott hát vigyázatosan, s elügetett. Ez az elhatározása 
fölöttébb alkalmasnak bizonyult. Ennek köszönhette Ritterhosen uram a 
szabadságát s talán az életét Is. 


Panzerkopf kapitány állotta a szavát, s a zsold háromnegyed részét 
beleszámolta Dani markába. Búsan válott meg minden aranyforinttól, most 
érezte át csak igazán, mekkora veszteség érte. A zsoldosok megkapták a tíz- 
tíz forintjukat, cserében visszaszolgáltatták puskáikat, kardjaikat, azzal 
elszéledtek. 

Dani megfúvatta a kürtöt. 


Menyhárt énekéből megtanulta volt, hogy dolgaértő kapitánynak miként 

illendő embereit megszólítani. Nagyot rikkantott hát: 
— Hej, kopjások! 
— Hej, vitézlő kapitányunk! — válaszolták amazok. 
Miután üdvözölték egymást, Dani rátért a mondandójára: 


— Nem vérünkből való király uralkodik fölöttünk. Nem is szeret 
bennünket. Mindenre jut a pénzéből, csak arra nem, hogy a magyar katonát 
megfizesse vére hullatásáért. Akar, nem akar, most mégis fizetni fog. Ez a 
tarisznya az ő aranyától hasas. 


Mialatt Dani fölemelte a tarisznyát, s meglengette, ahogy az elejtett 
nyúllal kérkedő vadászok szokták, Menyhárt rigmust költött az alkalomra: 


Kopjás Dani tarisznyája: 
Aranyat csurgat a szája. 


A kopjások odaözönlöttek az aranycsurgató tarisznya közelébe. 


Elöl Lucskos Péter, ki addig furakodott, míg az elsők között kapta meg a 
járandóságát. Sietősen eloldalgott, hogy dolga után lásson. 


Panzerkopf kapitány horgadt fővel üldögélt sátra előtt, zsoldosai között. 
Búslakodtak valamennyien. Már nem a zsoldjuk rút megcsöpörödésén 
háborogtak, hanem azon, hogy arany csörög a zsebükben, s mégis majd 
elepednek tikkadt szomjúságukban. 


Lucskos Péter odahúzott egy fatönköt, s kéretlenül letelepedett a kapitány 
mellé. 


— Nem ártana egy kis borocska — sóhajtott föl, mintha szomjúság 
epesztené őt 15. 


— Hűűüü! — mordult el hosszan Panzerkopf. — Mit ér a zsoldfizetés napja 
bor nélkül? 


— Annyit se, mint a tőgyevesztett tehén — adta meg maga a választ. 
— Változatos az emberi fajta a világon — mondta Péter elmélkedőn. 


— Vagyon ilyen ember 15 meg olyan 1s — felelt Panzerkopf kedvetlenül. — 
De bornemissza, az kevés vagyon. 


Lucskos Péter megnyalta a szája szélét, s tovább folytatta: 

— Olyan szerzet ís akad az emberi fajtában, kinek bora vagyon, mégsem 
iszik. De nem bánná, ha más 1nna. Nem ingyen azonban. 


Péter titkolódzva beszélt, s lapultában a tönkön, vizsla tekintete erre-arra 
járt. A kapitány föl nem foghatta, mit rejtegethet ez a legény. Talán csak nem 
bort? 


Megcsörgette kísértésképpen az aranyait. Mire Péter halkan cuppogtatni 
kezdett, elővette a kulacsát, úgy tett, mintha maga készülne inni, aztán 
Panzerkopf markába nyomta. 


Amaz megízlelte, az ábrázata megszínesedett, elöntötte a gyönyörűség. 
Péter hiába nyúlt a kulacs után, a kapitány hátraszegte a fejét, s a magasból 
csurgatta a bort a torkába. 

Úgy lett volna illendő, ha most Panzerkopf töri meg a csöndet. Erre várt 
Péter, s erre vártak a szomjas zsoldosok 15, a borszagtól megüvegesedett 
tekintettel. Csak hát a kapitánynak sürgős tennivalója akadt. Éppen a bajsza 
egyik szárából szopogatta ki a beleivódott bort. A másik szárba kevesebb 
jutott, ezzel gyorsabban végzett. Most már semmi nem akadályozta a 
szólásban. De tudta, hogy a kopjás beszélni jött hozzá, nem erőltette hát 
magát. 

— Valahol láttam két hordó ilyen bort — suttogta Péter türelme fogytán. 


Egy darabig alkudoztak, aztán Panzerkopf kapitány számolm kezdte az 
aranyakat Péter markába. Ezenközben sóhajtoztak mind a ketten, a kapitány, 
mert sokallotta, Péter, mivel kevesellte a bor árát. Aztán a zsoldosok 
óvatosan kigurították a két hordót a pajtából, hol szalma alatt rejtezett, a 
tanyájukon csapra verték, s körülülték áhítattal. 


Viharérlelő csöndesség ülte meg a tábort. 


268 


39 


A vihar sok-sok felhőből tört ki, s villámait szerte-tova szórta. 


Dani tehát szétosztotta a király pénzét a magyaroknak zsoldban. Ennek 
utána Borvető Dénessel s a bibliás szavú Sete Abrahámmal, ki kőmíves 
volt, a vár mögé került. Itt megszemlélték a hajdani bencés kolostor falát, 
melyet beépítettek volt a várba. A falra görbe vonalat vont egy jókora 
repedés. 

Hátratett kézzel álldogáltak a sánc gerincén, nézték a repedést, s azon 
gondolkoztak, kibírná-e a fal a török ostromát, ha valamelyest megfoltozzák. 

Sete Ábrahám ábrázata prófétai színbe borult, fél karja magasba lendült, 
már-már megszólalt, de Dani megelőzte: 

— Akar-e fürödni kend? 

Sete Ábrahám megrökönyödve pillantott a kapitányra. Vénebb is volt, 
komolyabb is, semhogy ilyen hívságokon törje a fejét. Megmondta kereken: 

— Én még egyszer ebben a földi életben meg nem fürdöm! 

— Ha fürödni nem szándékozik kend — folytatta Dani —, akkor eszébe ne 


jusson erre a falra azt mondam, hogy , elvégeztetett". Mert azzal a fürdését 
15 elvégezte kend. . . 


A mondatot Dani beszédes mozdulattal fejezte be. Ebből az öreg 
megértette, hogy ha a fürdést el akarja kerülni, más választ kell adnia, mint 
amire ráállt a szája. 

— Megjavítjuk a romlást — morogta hosszú szünet után. 


A bencéseknek itt volt régen a virágos kertjük. Néhány rózsatő 
megmenekedett a pusztulástól, virág nyiladozott rajtuk. 


— Szedek Borkának — mondta a kapitány, s szaggatni kezdte az ágakat 
szeles türelmetlenséggel. Kezét összekarcolta, meg 15 vérezte, kárpótlásul 
viszont egy bő ölelésre való rózsát letépett. 


Vitte büszkén, vitte jókedvvel, s csalódottan vetette a földre a csokrot. A 
sátor üres volt. Dani a sarokba támasztotta a kopjáját, maga leheveredett a 
szalmára, hogy megvárja az asszonyt, ki bizonyára dolga után futkos. Mialatt 

várakozott, unalmában kiszedett egy villás ágat a csokorból, azzal 
játszadozott, hogy az idő sebesebben múljék. 


Csakhogy Borka nem jött. 
Időjártával Dani kiállott a sátor ajtajába, körülnézett — a színét sem látta. 
Nevén szólította, nem válaszolt senkit. 


Keresésére indult hát, mert erősen vágyakozott utána. A virágos ágat 
magával vitte, hogy a jó szándékát láthatóan bizonyítsa. A karám körül nem 
lelte az asszonyt, a kút, a sütőkemence s a magtár környékén szintúgy nem. 
Végtére Füsüsné sátrának az ajtaján kukkantott be, s ott megtalálta Borkát, 
öszinte csodálkozására keserves sírásban. Nagy ideje sírhatott már Borka, 
mert az orra pirosság dolgában túltett piros török bugyogóján. 

— Hát te miért bujkálsz előlem? — kérdezte Dant. 

— A bánatomat bújtatom — válaszolt Borka. 


— Annyira el ne bújtasd, hogy én meg ne lássam — tréfálkozott Dani a sátor 
ajtajából. 

— Hogyne látnád, hiszen magad kerítetted a nyakamba. 

Többet nem mondott, hasztalan unszolta Dani. Leült hát melléje, cirógatta, 
simogatta, Borka hozzásíimult kezesen, de a sírása nemhogy csitult volna, 
inkább növekedett. Szakadt a könnye, majd elmosta a szemét. 

— Édes kis fürjecském — hízelgett Dani —, művelhettem bármit, nem a te 
búsításodra tettem. Engesztelődj meg. Ahány könnyed elhull, annyi szúrás 
esik a szívemen. 

— Miért tetted, miért nem tetted — szipogta Borka —, végtére megtetted, s 
engem búsítottál vele. 

Dani szomorúan vakargatta az állát a virágos ág szárával. A könny 
elijesztette, az asszonyos beszéd ugyancsak. 

— Hej — sóhajtott föl fogadkozásképpen -—, én téged keresetlen fával soha 
meg nem verlek. 

Borka fölkapta a fejét, s könnyáztatta arca egyszerre tűzbe borult a 
virágos szavú fenyegetésre: 

— Az oktalan állatnak 15 több esze vagyon, semhogy a fészkébe csalogassa 
az ellenséget! Te ezt műveled szakadatlan. Egy hatalmas haragosod volt már, 

szereztél hozzá még egyet! Most aztán mihez fogunk, szegény nyomorultak? 
Császárok, királyok mind ránk fenekednek! Soha egymás szerelmében többé 
meg nem újulhatunk. 

Dani amúgy a foga között morogta, hogy őt épp a sürgős megújulhatnék 
üzte ide. Borka azonban tovább fújta a maga nótáját: 

— Megjósolta anyám, hogy korai özvegységre jutok. Lám, most 
bekövetkezik. A török császárt magadra haragítottad, körüldongtad, mint a 
darázs, belecsíptél. De ha a keresésedre indul a hadával, ugyan bizony hova 
menekülsz? Az aga forgóját elrejtettem, nehogy az legyen árulód. 


— Hát a forgó miatt szottyant meg a bátorságod? — kérdezte Dani. — Bajban 
szereztem, becsülettel. S neked szántam ajándékul. 

Borka tétován a hajához nyúlt, s a szeme csillogása megkettőződött. 

— Nem való az ilyen fényes drágaság a szegénynek — legyintett; aztán 
továbbhaladt a maga gondolata pórázán —, hagyján, hogy a török császárt 
fölingerelted. Pogány ember, megérdemli. Csak hát ez itt a német király 
földje. S te nem elégedtél meg egy koronás ellenséggel. Neked kettő kellett. 
Nem nyugodtál, belekötöttél Miksa királyba is. Se itt, se túl nem lehetsz 
biztonságban. Jaj, hogy 15 mertél lóvá tenni egy ilyen hatalmast? 

Nem válaszolt Dani egy szóval sem, hanem a megdöbbenéssel küszködött. 
Ugy görgött benne a lélek ide-oda, mint tök a tekenőben. Azért király a 
király, hogy rettentő büntetéssel törülje le magáról a gyalázatot. Itt a 
Bakonyban csakugyan nem sokáig lehet már maradása. 


Borka tovább öntözgette jövendő özvegységét, s mondta, mondta a 
magáét. Így aztán Dani eltöprenkedhetett, s mivel semmi okos mód nem 
kínálkozott elméjének a menekülésre, ahogy mindenkor szokta volt, most 15 
azt kérdezte magában: Mihez fogna Nagy Thury György az ő helyében? 

S akkor Borka egyszerre abbahagyta a sírdogálást. Elállott a könnye, el a 
lélegzete 15 egy kurta pillanatra. Dani ugyanis olyan édesdeden mosolygott, 
mintha valami szép álmot látna. 


— Ó, te bolondságba fajzott! — fakadt ki Borka mérgesen. — Te töpörödött 
agyú, töppedt szívű, hát nem átallsz gúnyt űzni a keservemből? 

Olyasmi jutott Dani eszébe, mit nagy Thury György soha meg nem 
cselekedhetett volna, bármily rettenthetetlen vitéz. Mégpedig az, hogy 
Vastagpalánk megvétele után őhozzá szegődik iratos katonának. Kanizsán 


271 


nem ismerik Kopjás Dánielt, ott tehát megbújhat a király haragja elől, s 
tovább szolgálhat kedves hazája hasznára. Célszerű terv volt ez, nem 
szólhatott ellene se Borka, se más, égvilágon semmit. 


— Holnap vár dolgában hivataloskodom — folytatta Dani jókedvvel —, 
aztán megveszem Vastagpalánkot. Míg az a vár nem a miénk, egy tapodtat 
sem távolodunk innét. 


— A győzelemnek utána azonban. .. — kezdte Borka. Elábrándozott, az arca 
kisimult, s csillogó reménység ülte meg a szemét. Dani átölelte, a kétágú 
rózsaszálat pedig úgy tartotta kettőjük előtt, hogy Jutott belőle ide is, oda Is. 

— Kinyílott a rózsa — mondta egy szikrányit sem kapitányosan -—, az egyik 
ága hajlik a Borka vállára, a másik ága hajlik a Dani vállára. A két ág soha 
nem találkozik, de mi nem válunk el egymástól soha. 

— Hát téged mi lelt? — kérdezte Borka. — Szakasztott úgy beszélsz, mintha 
Menyhárt lelke költözött volna beléd. Magad hajolj a vállamra, ne azzal a 
karcos ággal birizgáljál! 

Mit tehetett szegény rózsaág, a földre hanyatlott, két villája kétfelé 
meredt, a feslett rózsák helyeslőn bólogattak, a bimbókat azonban sűrű 
pirosság lepte be. 


Hirtelen ördögi zenebona támadt, csörömpölés, káromkodás, egy puska 
elsült, nemsokára megnyöszörögtek a felvonóhíd láncai, majd nagyot 
csapódott maga a híd, testét súlyos lépések verték. A kongás akkora volt, 
mintha a vár egész népe illára vette volna a dolgot, hogy vissza többé soha 
ne térjen. 

— Hadd lám! — bomlott ki Dani Borka öleléséből, s rohant a várkapunak, 
hogy föltartóztassa a bajt, kapitányi módra. Az udvaron s a falakon szerte 
kopjások ácsorogtak, s teli tüdőből hahotáztak a részegségükben csetlő- 
botló zsoldosokon, amint egymás sarkára hágva tülekedtek kifelé a 
csapóhídon. 

Ezzel kezdődött a vihar. 


Mégpedig a zsoldosok hibájából. Holott Panzerkopf kapitány rendet 
tartott ivás közben, csupán maga vedelt szünet nélkül. Gondoskodott arról 
is, hogy strázsa mindig álljon az ágyúk mellett, neszét ne vehesse bárki 
törvénytelen mulatozásuknak. 


— Kukán igyatok! — intette olykor a katonáit a hordóról, melyen annyi 

méltósággal ült, mint egy koronázott király. 


S egy darabig csakugyan ájtatos csöndben döntögették magukba a bort, 
nem zsoldos módra, hanem szokatlan szelídséggel. 


Valahányszor valamelyik zsoldos vonakodott szolgálatba menni, vagy a 
hangját megeresztette, Panzerkopf így szólt: 


— Megszegted a parancsomat, cégéres iszákja! Lásd a büntetést! 


A büntetés fájdalmas volt, mert abból állott, hogy a kapitány maga Itta 
meg a kupa bort, mit amaz éppen kapott volna. 


Ilyenformán Panzerkopf sikeresen megzabolázta a legényeit. Csak hát 
harminc szomjú embernek két hordó bor meg sem kottyan, kivált ha alaposan 
belekóstolt már. A második hordó i1s ürülőben volt, mikor az ásító bajor 
lélekszakadva berontott a pajtába. Gerjedten jött, mint a dürgő fajd, s ezúttal 
véletlenül sem ásított. 


— Az erdő mellett. . ., a tisztás szélén. . . — lihegte. 


Szavaiból az világlott ki, hogy a tisztás szélén egy paraszt kereketörött 
szekerével bajlódik, s olcsón túladna a borán, mivel nem lévén váltó 
kereke, amúgy sem mehet tovább. 


— Halt! — üvöltött Panzerkopf kapitány félelmetesen. 


De hiába, már nem állíthatta meg a bor szagára veszettül meglódult 
zsoldosokat. Az egyik vértben s fegyveresen, a másik ingben, gatyában, a 
zsoldosok bősz iramban özönlöttek a várkapu iránt, aztán ki a kapun, s neki 
egyenesen a szekérnek. 


A szekér, a ló meg a bor Habil defterdáré volt, a paraszt az ő rabja, a 
kelepce az ő műve. A kémek megvitték volt a hírt a töröknek, hogy a császári 
mustramester Hajmáskérre érkezett, pénzzel és posztóval. Habil kiküldött 
egy fél zászlóalja akindzsit, hogy mihelyt Ritterhosen uram kiteszi a lábát a 
faluból, kopasszák meg. Köcsög Pista ügyes kalauzolása jóvoltából azonban 
a  mustramester elkerülte a törököket, és épségben lovagolt be 
Törökpalánkra, hol a mustra meg a zsoldfizetés példásan megesett. 

Erről is hírt kapott Habil. Tudta, hogy ahol zsoldot fizetnek, ott minden 
katona iszik, akár német, akár magyar. Ekkor módolta ki a találmányos 
elméjű defterdár, hogy három hordó bort küld Törökpalánk elé csaléteknek. 
Ha már a bécsi király aranyát és posztóját el nem ragadhatta, rabszíjra fűz 

egy sereg katonát, meggyöngíti az ellenséges vár őrségét, s ha a katonák 
erszényében arany 1s lapul, annál kedvezőbb. 


Szóval a zsoldosok dübörgő rohanása riasztotta föl Danit édes felesége 
mellől. 


— Utánam! — kiáltotta Dani, mihelyt átlátta, mi keltette a ribilliót. Az első 
gondolata az volt, hogy meg kell oltalmaznia a zsoldosokat, hiszen ők látják 
el a pattantyúsi tisztet az ágyúk mellett, s pattantyús nélkül bajos vállalkozás 
várat VÍVNI. 

Mire Dani meg a kopjások kiértek a vár előtti térre, a paraszt elinalt a 
zsoldos had elől, s bitangjára hagyta a borát, szekerét. A zsoldosok 
gyakorlottan csapra verték a hordókat, egyik-másik ivott 15, de nem sokat, 
mert sűrű allahozás kavarta meg a levegőt. Az erdőből török lovasok 
száguldottak elő. A zsoldosok szétfröccsentek, mint a tócsa, mibe 
beledobbantanak, s menekültek volna vissza a falak mögé, csak hát egy 
másik akindzsi csapat elvágta az útjukat. 

— Hegyibe! Hegyibe! — kiáltott Dani, de a támadás sovány eredménnyel 
Járt. Az akindzsik villámgyorsan egy csomóba terelték a zsoldosok egy 
részét, s korbáccsal serkentették őket sebesebb futásra. Annyi idő sem telt 
el, amennyi egy nagyobbfajta tüsszentéshez elégséges, és az akindzsik üzte 
zsoldosok már eltűntek az erdő fái között. 


Ezenközben a tisztáson tíz-tizenöt lovas török cikázott látnivalón azzal a 
hadi igyekezettel, hogy a kopjások csatarendbe ne állhassanak. 


Mindezt Borka, ki az ura után szaladt, a várkapuból nézte, hol egy 
szempillantásra megállott. Mikor látta, hogy Dani fegyvertelen, s a török 
elölről is, hátulról is támad, kiragadta a kapuőr kezéből a kopját meg a 
kardot, kiáltott a közelében ácsorgóknak, s azzal rohant bajba keveredett ura 
segítségére. Piros bugyogója messzire virított, maga úgy festett, mint valami 
harcba kívánkozó suttyólegény. Nem követte senkt. 

Közepe táján tarthatott a távolságnak a palánk és a csata között, mikor 
oldalt tekintett. Onnan pedig egy fekete képű akindzsi közelgett iszonyú 
gyorsasággal, kezében bondzsukos kopja. 


— Dam! — kiáltotta szegény Borka, de akkor már nyakán volt a török. 


Hogy a döfést elkerülje, Borka leguggolt, de vesztére, mert guggoltában a 
kopja nyelébe kapaszkodott, a kardot elejtette, a kopját pedig a mellette 

elszáguldó akindzsi egyetlen csapással kiverte a kezéből. A török legott 
visszafordult, megint nekirohant, mintha irgalmatlanul föl akarná nyársalni, 
de csak a kopja nyelével sújtotta fejbe a fegyver híján védekezni nem tudót, 
úgyhogy menten eszméletét vesztette, s elnyúlt a füvön élettelenül. 


Ekkor rohant oda Menyhárt, ki lehetett bárhol, mindig Borkát kereste a 
szemével, s művelhetett bármit, a lány járt az eszében mindenkor. 
Gyalogosan volt Menyhárt, egy szál szablya a kezében. — Jövök, Borka! — 
kiáltotta minden erejéből. 


Ezt a kiáltást az akindzsi is meghallotta. Éppen lehajolt Borkáért, de 
mikor meglátta a közeledő Menyhártot, nekitámadt szélsebesen. Ezúttal 15 
csak a kopjája nyelével hadakozott. Egy ütés elég volt, hogy a szablyát 
kiverje Menyhárt kezéből, a második ütést a koponyájára mérte. Menyhárt 
hangtalanul összerogyott. 

Az akindzsi körülnézett, látta, hogy senki nem fenekedik ellene, először 
Menyhártot, majd Borkát nyalábolta föl a földről, mint egy-egy zsákot, 
keresztbe vetette őket maga előtt a nyeregben, s lovát az erdőnek 
kormányozta. Ott aztán eltűnt. 

Lement már a nap a maga Jjárásán, mire Dani megtudta, hogy a tizenkét 
zsoldoson felül Borka és Menyhárt is rabul esett. Hasztalan eredt volna a 
támadók után, azóta nyilván elérték Vastagpalánkot. 


Nagy csöndesség szállott alá a várra. Más emberi szó nem hallatszott, 
csupán Füsüsné istenébresztő szörnyű káromkodása. 


Maga Dani egy árva szót sem szólt. A mellére figyelt, honnan egyre 
görcsösebben tört fölfelé a zokogás. Alig bírt már úrrá lenni fölötte. 


275 


40 


A vastagpalánki törökök tizenkét zsoldost ejtettek foglyul, valamint négy 
kopjást: Borkát, Menyhártot és még két legényt, kiket Dani híre vonzott a 
táborba. 

Mikor a bőséges emberi prédát megszemlélte, Habil defterdár fölrakta az 
öröm nyergét a büszkeség tevéjének a hátára, maga nyeregbe szállott, s a 
vigyorgás szinte csöpögött a képéről. Nem egyedül a jó fogás derítette föl, 
hanem egy csokorra való kecsegtető hír 1s. 

A sümölcsös nyakáról s minden tagján észlelhető kövérségéről ismert 
Hrubián aga, a rettenthetetlen Akibár méltatlan utóda, a bástyafokról nézte 
végig a Törökpalánkról megtérő akindzsik s a rabok bevonulását a várba. 


Aztán parancsot adott a vallatásra, hogy a palánk erejét megismerje. 
Ostromra készülődött, nem akart fővel rohanni a falnak. Hóhérságban 
tündöklő embere volt bőven. Ezek előszedték a rémületes vallatási 
készséget, a csípőket, fogókat, szorítókat, csigákat. Egy rabszolga parazsat 
hozott serpenyőben, a társa meg fújtatóval élesztgette. Egyszer az egyik, 
majd a másik hóhér vizsgálta meg avatottan a vörösből lassankint fehérré 
hevülő szerszámokat. Fejüket csóválták, rosszallón. 


Ebből a rabok mindjárt megtudták, hogy hóhéraik hűvösnek becsülik az ő 
gyarló testük puhítására szánt vasakat. Embertelen rémületében az ásító 
bajor szünet nélkül ásított, be sem csukta a száját. A görcsös lábú tirolinak 
messzi hangzón muzsikáltak összekoccanó fogai. A három kopjás egymás 
mellett kuporgott, úgy helyezkedtek, hogy a hóhérok ne láthassák Borkát. Az 
szegény ott feküdt, hova a török ledobta volt, s még mindig nem tért 
eszméletre, oly komiszul megsújtotta a kopja nyele. 


Amúgy ízelítésképpen az egyik hóhér megpörkölt valamelyest három-négy 
zsoldost egy fehéren izzó vasnyárssal. Mire hasogató üvöltés kelt, üvöltöttek 
azok 1s, kiknek bántódása nem esett. A zsoldosok méltatlankodtak, hogy 
beszélnek ők ösztökélés nélkül is. Meg sem várták a tolmács kérdését. 
Vallomásuk hitelesnek látszott, mert — megegyezett a — Tülkösorrú 
tapasztalataival. Ebből Hrubián aga úgy ítélt, hogy igazat mondanak, hiszen 
össze nem beszélhettek. De más haszna is volt a vallatásnak, az aga 

tudomást szerzett a hamis mustráról. 

Hrubián megsimogatta a fülét, melyet sápadt piócákként ültek meg a 
legkülönfélébb alakú sümölcsök és bibircsókok, majd intett a hóhéroknak, 
azok felcihelődtek, s elkotródtak, bedugult kedvvel. A rabszolgák utánuk 
cipelték a vasakat, a fogókat, a szorítókat, a parazsas serpenyőket s a 
fújtatót. Látnivaló volt, hogy az aga megtudta, amit akart, egyelőre tehát nem 
zaklatja a rabokat. Ezek meg 15 nyugodtak valamennyien, kivéve Menyhártot, 
ki azóta fölérzett a fejbeverés okozta ájulatból, ami azzal a káros 
következménnyel járt, hogy gondolkodhatott. 


Borka 15 ocsúdott már a szalmán, hol oldalvást feküdt, a könyöke 
hajlatába rejtett arccal. Nyögdécselt szegény, az eszmélettel együtt a 
fájdalmak is visszatértek hozzá. Menyhárt arra gondolt, hogy a zsoldosok 
ismerik Borkát, s amilyen hitszegő, gyáva lelkek, nem haboznának a török 
kezére adni. Jutalom jár annak, ki a kapitány feleségét kiszolgáltatja. S a 
szeplős dalnok szinte látta, mint hervadozik Borka valami hárem rácsos 
ablakai mögött. Ezen annyira megilletődött, hogy kevés híján elcsordult a 
könnye. 

Nem tehetett róla, szerette Borkát, mindennél a világon jobban szerette. 


Sietni kellett, hogy a gyászos fölfedezés meg ne essék. Menyhárt egyetlen 
útját látta a szabadulásnak, előbb összesúgott két társával, aztán fölkelt 
elszántan. 


A zsoldosok közül az ásító bajor járt legkészségesebben a vallatok 
kedvébe. Jártatta a száját, kérdezni sem kellett. Ot szemelte ki Menyhárt a 
szabadító szolgálatra, habár tagbaszakadt fickó volt. 

— Te ásító kutya — mondta neki —, elárultad a kapitányunkat! 

Azzal pofon szelte kétfelől, hogy csak úgy csattant. 

A bajor elképedten hunyorított, semmiképpen nem akarta elhinni, hogy 
pofon teremtették. Aztán mégis fölugrott, leteperte Menyhártot, verte volna, 
ha a két kopjás nem siet oda. Lerántották a bajort, s gyomrozni kezdték, 
ámde hasonló sorsra jutottak ők 15. A tizenöt ember egyetlen vonagló 
gomolyaggá keveredett, majd nagy hirtelen annyi emberré szakadt szét, 
ahányan voltak. Ezt a csodát az akindzsi őrök tatár korbácsa művelte. 

Mikor megtudta, hogy a rabok összeverekedtek, Habil defterdár nagyot 
sóhajtott: 

— Úgy látszik, elmém erszényének minden pénzét elvesztettem! 


Valóban így lehetett, hiszen a hadban forgott ember mind tapasztalhatta, 
hogy magyar a némettel rabságban 15 nehezen fér meg. E sóhaj után a 
defterdár megparancsolta a hírhozó akindzsinak: 


— Töröld le vétkemet a segítség szivacsával. 


Az akindzsi alázattal meghajolt. Nem mintha értette volna a talányos 
parancsot, hanem mert a tapasztalat megtanította rá, mitévő legyen ilyen 
esetekben. Nem kutatott tehát szivacs után. A zsoldosokat meghagyta 
helyükön, a kopjásokra pedig rászólt, hogy lóduljanak a magyar rabok közé. 


Majd megszakadt a súlya alatt, Menyhárt mégis maga vitte Borkát a 
magyarok tömlöcébe. 


Ez sem volt nyájasabb a másiknál, ha csak abban nem, hogy idegen egy 
sem találkozott ott. 


Hanyatt fektette az asszonyt gyöngéden, szalmát kotort a feje alá, hogy 
kényelmesebben  nyugodhasson.  Letörülte a  megrögösödött vért a 
homlokáról, arcáról, s mialatt így simogatta, hol forróság öntötte el, hol meg 
a bú hidege. 

Maga csak akkor nézett körül, miután már oda telepedett Borka feje 
mellé, hogy hűségesen védelmére keljen, ha bántani akarnák. 


Senki ilyen tervet a fejében nem forgatott. 


Tíz marcona hajdú hevert a dohos szalmán, egymás mellett, fejüket a 
falhoz támasztva. A tizenegyedik Barkó Dénes volt, a tizedes, kit Menyhárt 
akkor ismert volt meg, mikor Dalos Baksa kíséretében Vastagpalánkon járt. 
Úgy rémlett, hogy ez a látogatás nagyon régen történt. S ebben az érzésben 
az idő múlása legyintette meg Menyhárt lelkét. 


Elszorult a szíve. Milyen sudár, milyen deli vitézek voltak ezek a hajdúk 
akkoriban. S milyen  dögletesen  elszutykosodtak,  elhitványodtak, 
lerongyolódtak. Nagyobb pofont érdemelt volna az ásító bajor, hiszen a 
zsoldosok bűnéből tétlenkednek itt ezek a bátor cselekedetre született 
vitézek. 

— Hej, Pacalkopp, Pacalkopp! — sóhajtott föl Menyhárt. — Ha bivalybőrbe 
varrnának, ökrökkel tipratnának, akkor sem vezekelhetnél meg bűneidért. 


Erre fölbolydult a tömlöc sűrű bűzben pácolódó népe. Eleinte csak 

Panzerkopf kapitányt emlegették, olyanformán, hogy égnek mered a sörénye, 
hogyha hallja. Mert hát mindenki arról számolt be, miként kínozná halálra a 
zsoldosok vezérét, amiért rút árulásával ide juttatta. Látni való volt, hogy a 
hajdúk minő ádáz terveket neveltek a nedves szalmán. A bosszulási véres 
ábrándoknak utána csend támadt, majd Barkó Dénes a kopjás felé fordult: 


— Hát te, fiam, honnan ismered azt az átokban nemzett kapitányt? 


Ezzel kezdődött a barátkozás. Amazok kérdeztek, Menyhárt válaszolt. A 
dicső beszámoló végeztével Borkára mutatott, ki ájultan feküdt a szalmán, s 
csak olykor-olykor nyögött föl, mintha lidérces álom bántaná. 

— Ez a személy Itten a mi bajban jeleskedő kapitányunk hites felesége! 

Kemény, kegyetlen szerzet a hajdú, de ezek most mind ellágyultak, s 
szíveskedtek tehetségükhöz képest. Az egyik a subáját terítette az asszonyra, 
meg ne fázzék, a másik száraz szalmát kotort a dereka alá, a harmadik a 
lábát igazgatta, a negyedik a fekvésén javított. A többi szolgálatra készen 
leste. 

— Szalonna! — sóhajtott föl mogorván egy öreg hajdú, amúgy maga elé, 
mintha nem máshoz szólna. Holott egyszerre minden tekintet rajta csüngött. 

— Szalonnázna kend? — kérdezte Menyhárt, s a szájában összefutott a nyál. 

— Ühüm! — bólintott rá az öreg. — Abból fakad az erő. Abban gyökeredzik 
a vitézség. Mostani állapotomban libapásztornak sem szegődtetnének el. 

Ahány hajdú, mind a karját, a lábát tapogatta, penészszínű arcukat 
aggodalom ülte meg. 

— Kopjás Dani kiszabadít innen, meglátják kendtek — mondta Menyhárt 
hittel. 

— Hiszen az forgolódott az én eszemben is — felelte a szalonnát emlegető 
öreg. 

-— Csúnyán elhitványkodtunk a pogány kenyerén — bökte ki valamennyiük 
gondolatát Barkó Dénes —, az emberi nevezetet 15 már csak könyörületből 
érdemeljük meg. 

Ezenközben Borka magához tért ájultából. Körülnézett a tömlöcben, s 
Menyhárton akadt meg a szeme. 

— Hát te megint velem raboskodsz? — kérdezte gyöngén. 


— Holtig 15 veled raboskodnék én — válaszolt a szeplős dalnok túlcsorduló 

érzéssel. Meg is bánta mindjárt, hogy nem illendőképpen szólott. 


A hajdúk elnémultak, s áhítattal nézték Borkát. Az asszony azon 
erőlködött, hogy hanyatt fektéből a könyökére emelkedjék. Most, hogy 
csakugyan segíthették volna, amire készek voltak, a hajdúk nem mozdultak, 
szóval sem ajánlkoztak. Csak akkor szólaltak meg, mikor az asszony a maga 
erejéből fölemelkedett. Vigasztalták, el ne keseredjék, jön az ura, s 
megszabadítja. 

Dani valóban eljött másnap. Alig hajnalodott, tizenöt kopjás élén 
odalovagolt Vastagpalánk falai alá. A vár zömöken terpeszkedett, s mögötte 
az erdő rőtbe, sárgába öltözött, csak néhol zöldellt, ahol iszalag tekerőzött a 
bokrokra, fehérlett 15, habosformán, mintha tavasz volna. Az irtás satnya 
gyepét vastagon megöntözte a harmat, a lovak lába csüdig megnedvesedett. 

Olykor egy-egy ijedt vörösbegy surrogott fától fáig, egy félháznyi 
ághalom körül ökörszemek röpdöstek. Kihaltnak látszott a palánk, de Dani 
tudta, hogy az őrök szemmel kísérik minden mozdulatát, ha személyükben 
nem 1s mutatkoznak. 

Köhintett néhányszor, hogy a torkát megtisztítsa, aztán mélyet lélegzett. 
Még egy pillanat, s az áhítatos hajnali csöndet válogatott förtelmességek 
dúlták föl. Az ökörszemek dermedten bújtak a száraz ágak közé, a 
vörösbegyek sem szállottak többé fáról fára. 


Hrubián aga pedig, kinek Dani a förtelmekkel kedveskedni akart, még az 
igazak álmát aludta. Fölköltötték azonban, úgy illett, hogy maga hallja a neki 
szánt üzenetet. Bosszús dörmögések között tápászkodott föl teveszőr 
pokrócairól, s ment ki a várfalra. Háborúskodni lehet éjjel, lehet nappal, 
fegyverfogásra nincs későn vagy korán, de napkölte előtt gyalázkodni nem 
méltó igazi vitézhez. Így háborgott az aga magában, s amint odalent az 
irtáson meglátta Danit, szemrehányón tudakolta: 


— Te varas csimasz, nyűvek közt 1s legutolsó, mi ösztökélte bűzös agyadat, 
hogy hajnalhasadáskor orcátlankodsz váram előtt? 

Dani meglóbálta a levegőben a rettenthetetlen Akibár aga immár fölöttébb 
silányra zsugorodott fejét: 

— Akibár hordta ezt a rothadt koncot a nyakán, míg én le nem szellem róla. 
Most a te fejedért jöttem, te rühök, tetvek szállásadója, ki másra Jó nem 
vagy, ha csak arra nem, hogy a tetű 1s éljen, ha már Isten megteremtette! 

Hrubián aga először valamelyest meghajolt, mintha görcs állott volna a 
hasába. Mire fölegyenesedett, kiviláglott, hogy nem görcs, hanem kacagás 
bántja. Vastagon, öblösen hahotázott, majd leesett a turbán a fejéről. 


— Ne nyeríts, te korcs kanca elvetélt csikaja! — kiáltott rá Dani. — Kopjás 
Dániel hív bajra, Törökpalánk kapitánya! 

Válaszképpen Hrubián köpött egy kiadósat, hogy csak úgy tepsent a 
várárok poshadt vizében. 


— Nem vagy te igazi kapitány — mondta becsmérlőn —, a felséges padisah 
agája nem mocskolhatja be a handzsárát a te szennyes véreddel. A bécsi 
király úgyis nekem ad, akkor majd úgy múlsz ki, mint illik, disznók csülke 
alatt. 

Azzal már lépegetett 1s visszafelé, s oda sem figyelt Dani gyalázkodására. 


— A gyávaság csahol belőled, te tehénre érett vitéz! Örvendezz, hogy a 
kardomat kínálom, hiszen a gatyamadzagomra sem vagy méltó! Ha nem jössz 
bajra, kifüstöllek a lyukadból, s pórázon vezetlek a kutyáim között. 

A kövér Hrubián ekkor már javában ereszkedett a vár udvarára szolgáló 
lajtorján lefelé, s csupán turbánjának a csúcsa látszott. 


Összenézett a tizenöt kopjás, félig csalódottan, félig riadtan. Nem ilyen 
fogadtatásra számítottak. 


— Akármi történt — morogta Füles Gergő —, nem a mi javunkra történt. 


Hazatérőben tovább bontogatták Hrubián aga szavainak értelmét, s hála 
Borvető Dénesnek, végezetül megfejtették. 


Az aga viselkedésének nyitja más aligha lehetett, mint hogy a zsoldosok 
kifeccsentették, miként esett meg a mustra Törökpalánkon, s azt is 
elmondták, hogy Dani nem nemesember, hanem hódoltsági szökött jobbágy. 


Ehhez képest Habil defterdár egy tekercs papiroson levelet írt Amrát 
bégnek. Megírta, hogy a magyarok álnok és ármánykodó módon megszegték 
a frigyet, s ebben Kopjás Dániel a bűnös, ki magát a kopjások kapitányának 
nevezi, holott senkiházi bitang. De nemcsak a békesség megbontásában 
vétkes, hanem Miksa király pénzét is elcsalta, hogy cégéres haramjái 
társaságában tobzódjék és dorbézoljon. Mind ennek a tetejében ez a hitszegő 
nem átallotta levágni a dicsőségben tündöklő, vitézségben páratlan Akibár 
aga fejét, s föltűzni koszos vára falára, holott minden hadban próbált vitéz 

tudja, hogy az aga feje, ha már egyszer nem a nyakán ül, a királyt illeti meg, 
s egy olyan kutyafinak, amilyen Kopjás Dániel, csak a hozzá hasonló férgek 
fejéhez van Joga. 

Ezt a levelet Amrát bég felolvastatta magának. Egy darabig gondolkozott, 
aztán tollba mondta a levelet szóról szóra, aláírta, pecsétet nyomott rá, s 
elküldte a budai basának. A basa is meghallgatta a levelet, ő is 
gondolkozott, aztán ő 15 követte Amrát bég példáját. Ezt a basai pecséttel 
ellátott levelet a dunántúli főkapitány kapta meg. Az ő szerepe az volt, hogy 
a levélben foglaltakat magának Miksa királynak és császárnak tudomására 
hozza. S ezt meg 1s tette becsülettel. 


Miksa király nem szerette a magyarokat, amellett fukar volt. Belesápadt, 
mikor megtudta a jelentésből, milyen költséges csínnyel csúfolta meg egy 
magyar legény az ő koronás fejét. Mindjárt el 15 határozta, hogy határozni 
fog valamit a bűnös megfenyítésére. Mert annyira semmilyen csapás föl nem 
gerjesztette soha, hogy nyomban határozzon. 

Habil defterdár azt a véleményt vallotta, hogy Törökpalánk ostromát jobb 
elhalasztani. Allah hatalma végtelen, bölcsessége ugyancsak. Miksa császár 
zsoldosai viszont gyáva nyulak és ijedt egerek, következésképpen hasonló 
helyzetben bizonyára maga Mohamed próféta sem cselekedne másként, mint 
hogy megvárja türelemmel, míg a császár ostrommal megveszi a várat a 
kopjásoktól, az összelőtt, megrongált várba pedig beülteti a maga borissza 
fegyvereseit. S ha mindez végbement, akkor következik el az idő a 
támadásra. 


Ezzel az okoskodással a rejtező természetű Hrubián aga egyetértett, már 
csak azért 15, mert ő maga szertelenül idegenkedett az okoskodástól, a 
harctól nem kevésbé. Abban is példásan megegyezett a két igazhitű, hogy 
Kopjás Dani fenyegetését könnyen venniök nem vallana éber elmére. Ez a 
korcs eb — ahogy maguk között tisztelték — mind bátorságban, mind 
leleményességben jeles tetteket művelt. 


Fordítottak hát egyet a dolgon, s már nem ostromra, hanem védelemre 
készülődtek. 

Egy helyütt jókora romlás támadta meg a palánk falát, a legsürgősebb 
föladat ennek a megjavítása volt. Az aga kirendelte a magyar rabokat 
várfalépíteni. A zsoldosok bent a várban kaptak munkát. 


A törökök inkább a rombolásban voltak járatosak, ezért az építkezést egy 
görög mester irányította. Egy darabig vizsgálódott, aztán akként intézkedett, 
hogy előbb bontsák le a megroggyant falat, s majd akkor húzzák föl újólag, 
ha elhordták. 


Csak hát ekkora munkával tizenöt elgyöngült rab bajosan birkózhatott 
meg. Egymás után ásták ki a földből a reves boronagerendákat, a rés pedig 
egyre tágult. A görög bele-beletúrt lengő fekete szakállába, s időnkint 
félhangon motyogott valamit, ami bizonyára káromkodás volt, de senki nem 
értette. Márpedig káromkodni másnak szokott a gyarló ember, nem magának, 
s ezért a görög még egy fokkal elégedetlenebb volt, mint egyébként lett 
volna. Utóvégre az akindzsik gondjára hagyta rabjait, maga elment az 
agához. 

— Félnek a pogányok — jegyezte meg Barkó Dénes pávafarknyira 
megtömérdekült bajusza alatt. 

Tanácsos szándékkal eresztette meg Dani a hangját, mikor hajnaltájt az 
agát gyalázta. S üzenete valóban eljutott a rabságban gyötrődő magyarokhoz. 
Reménység csöppent a szívekbe, kiváltképp a büszke fenyegetés hallatára, 
hogy fegyverrel füstöli ki Vastagpalánkról a török hadat. A hajdúk azóta 15 
szakadatlan tervezgették, miként siessenek segítségére az ostromlóknak. 


Szó esett arról 1s, hogy a törökpalánkiakat tudósítani kellene a török ereje 
meg a vár állapota felől. Ez a tátongó rés a várfalon megkönnyíti az 
ostromlók dolgát. Csak hát senki nem látta a módját, miként lehetne 
Vastagpalánkról kiszökni. 

Borkát erősen elgyöngítette a vérveszteség, s a goromba sújtás a 
koponyáján egyre sajgott, főleg hajoltában. Mindamellett kezdett erőre 
kapni. Első raboskodása idején megtanulta volt, hogy a munka terhe annál 
csekélyebb, minél vigasztalóbb tájakon portyázik a képzelet. Vissza- 
visszatért hát gondolatban utolsó kedves emlékéhez, a virágzó csipkeághoz: 
az egyik ága hajlik a Borka vállára, a másik ága hajlik a Dani vállára. 
Mennyi hittel mondta édes ura, hogy ők többé el nem válnak. Lám, ki sem 
hűlt a csókja nyoma az ajkán, s az irgalmatlan sors kétfelé vetette őket, s 
nincs a világon akkora rózsafa, hogy kettejüket két ágával egyszerre 
simogathatná. Ahogy ezt elgondolta, szorongás támadt a kebelében, s 
megviszketett a szeme sarka. Veszendő portéka az emberi boldogság, s 
ugyan mit ér az összegyülemlő szeretet a szívben, ha föl nem fakadhat, a 
kedvesre nem áradhat, szerelemmé nem gyulladhat? 


A hajdúk bontották a falat, ezenközben szüntelenül a segítség, a szökés 
módját kutatták. Addig-addig, míg Borka sem rázogatta többé emlékezetében 
a rózsaágat, hanem az erdő iránt kezdett nézelődni. Megannyi vércsöpp 
piroslott egy kecskerágó apró gyümölcse, aztán a szálfák következtek, 
sátorosan, sűrűn. A várfal s az erdő között gyomlepte irtás terült el, melyből 
korhadt fatönkök meredeztek, csaknem egy szinten a földdel. 


Szabadnak látszott az út. 


Előttük a várárok poshadt, békalencsés vize bűzlött szélesen és 
barátságtalanul. Ezen az oldalon s túlnan zöld csokrokban burjánzott a nád 
meg a káka. Borka a lábához ejtette a lapátot, sima homlokán a szemöldöke 
megvonaglott, tekerődzött, mint két kicsike kígyó. 

Mielőtt elment, a görög mester megparancsolta volt, hogy a korhadt 
gerendák minden rothadékát ki kell hányni a lyukakból. Menyhárt kötésig 
állott a földben, Barkó Dénesnek csupán a feje látszott ki, az 15 eltűnt, mikor 
ásójára hajolt. A lyuk olyan mély volt, hogy sírgödörnek 15 megtette volna. 


Borka figyelmesen nézte Barkó Dénest, amint hol eltűnik, hol előbukkan, 
aztán a tekintete leszállott a gödörtől az árokig, átsiklott a vízen, s egyetlen 
szökkenéssel elérte az erdőt. Ekkor már tudta, hogy a török vár állapota 
felől ő visz hírt Daninak. Ha a szerencse támogatja, még aznap éjjel. 

— Menyhárt — suttogta —, úgy ügyeskedj, hogy helyet cserélhess a hajdúk 
tizedesével. 

A görög mester nem volt ott, az akindzsik inkább lajhárkodtak, semmint a 
rabokra vigyáztak. Észre sem vették, s a helycsere megtörtént. Eladdig 
Menyhárt, most már Barkó Dénes hányta a földet Borka elé, ki aztán 
továbblapátolta, vissza ne görögjön a gödörbe. 


— Hallod-e — suttogta Borka —, én ma éjjel megszököm. 
A tizedes kezében megmeredt az ásó: 
— Meg-e? — kérdezte leesett állal. 


S még jobban elámult, sőt el 15 restelkedett, mikor megtudta, mit módolt 
ki Borka. A terve az volt, hogy mielőtt a strázsák szállásukra kísérik őket, 
betemetkezik abba a gödörbe, melyben most a tizedes görnyedezett. Éjjel 
kimászik a lyukból, átgázol a vízen, s az erdőn át megtér Törökpalánkra. 
Restelkedett a tizedes, hogy egy fehérszemély leleményben, okosságban így 
túltett rajta. 


— Úgy elsavanyodtál — suttogta az asszony —, mintha erősen megirigyelted 
volna az én jövendő szabadságomat. 


— Bár már szabadnak tudnálak, lelkem virágszálam! — sóhajtott föl Barkó 
Dénes, aztán félhangon sorolni kezdte Borkának, mennyi fegyverese, ágyúja, 
puskája, puskapora van a töröknek, hol milyen őrség áll, mi a váltás rendje, 
ideje, hol gyöngébb, hol erősebb a vár. Egyszóval mindent elmondott, mi 
hasznára szolgálhat egy várostromló kapitánynak. 


Csakhamar megjött a görög, kezét dörzsölve  elégedettségében. 
Kisvártatva nyers robajjal ledobbant a leeresztőhíd, s egy fél zászlóalj 
akindzsi vágtatott el Hajmáskérnek. 

— Minek örülhet ez a sátánfajzat? — töprengett Barkó Dénes, s a gödörből 
a görögre lesett, meg az akindzsik nyomában felhőző porra. A por elült, a 
nap egyre feljebb kapaszkodott pályáján. Mire delelőre hágott, 
megvilágosodott az 15, mi végből hagyta őket az előbb faképnél a görög. 
Munkáskézre volt szüksége. 

Hrubián aga tüzetesen megszemlélte volt Akibár aszú fejét, melyet Dani 
kecsegtetőként lóbált meg előtte. Gyorsan fölfogta, hogy dőreség volna 
tátongó réssel vagy hibás fallal állni az ostrom elébe. Elküldött egy csapat 
akindzsit segítségért. 

Ezek délre megjöttek, s egy templomra való parasztot nógattak a vár iránt. 
Amazok rendetlenül tolongtak, megbotlottak egymás lábában, ki az ásóját 
ejtette el, ki a kapáját. Meg-megtorpantak, összekavarodtak. A rendzavarók 
középütt helytelenkedtek. Ezekhez a dühre gerjedt akindzsik nem férhettek 
közel. Ezért hát a széltől haladókat korbácsolták, holott ezek példásan 
meneteltek, míg közéjük nem csördítettek. Jajgatás, ordítás riogatta a hegyek 
derekában szunnyadozó visszhangokat. 


Mihelyt a tetemes segítséget meglátta, a görög kiállott a sáncra, s fehérre 
köpte a szakállát, míg a helyükre igazította az embereket. De akkor aztán a 
munka rohanvást megindult, az akindzsik sem henyéltek többé, hanem 
irgalmatlanul ütötték-verték a késlekedőket. 


— Fél a török — dünnyögte büszkén Barkó Dénes, s ha a bajsza az állára 
nem kondorodik, látni lehetett volna a mosolygását. 


Boldogságra gyulladt Borka is. Hiszen ha a törökben a félelem 
rezgelődik, csak Kopjás Dani lehet a rezgetője. Dicsőséges jókedv 
pezsdítette meg a gondolatra, hogy a szakállas görög, a sok mord akindzsi 
Danitól féltében ugrándozik. 


Körös-körül döngött a föld. Döngették a parasztok, hogy akadékot 
emeljenek Dani ellen. 


A palánkfal akként épül, hogy két sorban vaskos boronagerendákat ásnak 
a földbe. A párhuzamos gerendafalak között akkora rést hagynak, hogy egy 
jókora szekér elférne benne keresztben. Ezt a rést földdel töltik meg, s 
ledöngölik, hogy megkeményedjék, mint az országút. Mikor ezzel végeztek, 
kívül-belül sövénnyel fonják be a falakat, a sövényt pedig betapasztják 
vastagon agyaggal, vagy sárral, ha agyag nincs. Ennek a tapasztásnak az a 

haszna, hogy a fal nem fog tüzet. Mert ha a gerendákba belekap a tűz, a vár 
csinosan összeomlik, s szabad az út az ostromlók előtt. 


Mivel a kapu felőli részen még akadt egy s más sürgős tennivaló, 
napáldozatkor a görög oda irányította a hajmáskéri parasztokat. Borkáékkal 
egy ideig senki nem törődött, a fonatnak szánt frissen vágott fűzfavesszóket 
rakosgatták egy halomba. Az árok túlsó partján két akindzsi ásítozott. Ezek 
ügyeltek föl reájuk. 


— Ha meggondoltad volna — szólalt meg félhangon Barkó Dénes —, én 
örömest a helyedbe lépek. Nem gyönge asszonynak való az ilyen 
vállalkozás. 

Borka megrázta a fejét, amit mindjárt meg 15 bánt, mert a sajgás kiújult az 
ütés helyén. 

Nekik szolgált a Jó szerencse 15. Az alkony kiteregette lenge, kék ködéit, s 
szerterázogatta páráit a tájon. A hajmáskéri parasztok előbb keservesen 
fölvontattak két ágyút a falra, aztán nyugovóra terelték őket. A szakállas 
görög a várfal tetejéről becsülgette a napi munkát, de onnan felülről, a 
sűrűsödő homályban nem láthatott sokat. Visszament az udvarba, hogy a 
kapun át kerüljön, s megejtse a szemlét. Elkövetkezett hát az alkalmas 
pillanat. 

Az akindzsik a sáncon vigyáztak, de nem sok ügyet vetettek a rabokra. 
Inkább a fülükkel strázsáltak, semmint a szemükkel, mivelhogy amúgy sem 
láttak, s a szökni kívánkozónak át kellett gázolnia az árok vizén, ami 
tocsogással jár. 

Barkó Dénes intett Menyhártnak, fölnyaláboltak egy csomó rőzsét, s ekkor 
láthatóvá vált az embernyi mélységű gödör a lebontott fal helyén. 

— Ugorj be, lelkem! — biztatta az asszonyt a tizedes. 

— Ugorj! — visszhangozta Menyhárt. 

Borka megborzongott. A gödör mély volt, nyirkos, mint a sír, s akarta, 
nem akarta, arra fordult a gondolata, meglehet, soha innen élve ki nem kerül. 
De azért ügyesen s bátran beereszkedett a sötéten tátongó lyukba. A hajdúk 
tizedese most az után a néhány öregebb faág után nyúlt, melyet előre 
elkészített. 


Menyhárt hirtelen hasra vetette magát, a szíve vadul dobogott, torka 
összeszorult. 


— Csókolj meg hát — suttogta —, hátha soha... 


A hangja elcsuklott, s nem fejezte be, amit megkezdett. Borka 
megsimította az arcát, megcsókolta. 


— Kerge dongó — mondta, hogy erőt vegyen ellágyulásán. 

— Lódulj már odább! — bökte meg a lantost Barkó Dénes. 

— Örökkön, örökkön — motyogta Menyhárt, mialatt félrehemperedett, s 
ahogy az előbb, most sem mondta ki egészen a gondolatát. A fájdalom két 
marokra fogta a szívét, s rázta a szilaj zokogás, ahogy vihar a gyönge fát. 

— Te szopós borjú! — vetette feléje a tizedes félig szánakozón, félig 
becsmérlőn. 


Borka összekuporodott a gödör fenekén, s nem moccant, nem pisszent, 
mialatt Barkó Dénes ügyesen eltemette. Erről-arról megrakta vastagabb 
ágakkal, aztán fűzfagallyak következtek. Úgy helyezte el a kötegeket, hogy a 
levegő szabadon járhasson közöttük. Végül halomba hordta a fűzfavesszőket 
az asszonyrejtő gödör fölé, hogy ha a görög vagy másvalaki arra járkál, 
véletlenül se léphessen oda. 

Barkó Dénes elnyomott sóhajtással állott be társai közé, s hányta a 
vesszőnyalábokat a boronafal tövébe. Hányta meg igazgatta. Mire a görög 
odaért, példamutató fáradozásban lelte valamennyiüket. Még Menyhárt is 
erőt vett bánatán, erőt a szerelmén. A sötétség magába nyelte a görög fekete 
szakállát, minek folytán az arca meg a szemefehérje lidércesen világított. 
Vizsgálódott egy ideig, hibára ugyan nem bukkant, mindamellett morgott 
valamit maga elé. Aztán intett a kíséretébe szegődött két akindzsinak, sarkon 

fordult, s eltűnt, amerről jött volt. 


Ez az intés nem egyebet jelentett, mint hogy aznap többet görnyedniük nem 
kell, mehetnek pihenni. Nem lett volna bajos dolog ezt a raboknak 
elmagyarázni, de az akindzsik restelltek szólni, inkább a nyakába 
csördítettek a közelükben állóknak. A hajdúk, a kopjások hanyatt-homlok 
rohanni kezdtek a várárok partján a kapu iránt, nyomukban bősz 
korbácscsattogtatással a két akindzs1. 


Borka ott maradt magában a gödörben, bizonytalanságban afelől, hogy mi 
történik odakünt. Az ágak s a fűzfavesszők összezúzó súllyal nehezedtek a 
testére. Minden tagja fájt, a nyirkos hideg csontja velejéig hatolt. Egyszer 
számolt, máskor imádkozott, ilyenfomán próbálta mérni az idő múlását, hogy 
este van-e még, vagy már éjszaka. Vége szakadt-e a munkának, vagy még 
szorgoskodnak osztályos társai? 


— Édes uram, édes uram — sóhajtozott magában —, kikelek-e valaha 
síromból? 

Aztán valami óvatosan kapirgáló nesz ütötte meg a fülét. Megdermedt 
rémületében. Ajkát beharapta, lélegzetét visszafojtotta s figyelt. A halk 
neszezés folytatódott, elhalt, megindult ismét. Mintha valami élőlény 
közeledne. 


Kiverte a hideg verejték. Ha élőlény — csak kígyó lehet, az surran ilyen 
leheletszerűen, hogy csak a pergő föld tanúskodik jöttéről. 


— Édes uram, édes uram! Ily nyomorult halállal vesszek el? 


Eleinte meredt mozdulatlansággal védekezett. De aztán eszébe ötlött, hogy 
ha nem adja semmi jelét ottlétének, csak biztatja a kígyót, hogy közeledjék 
bátran. Ha a csupasz nyakára tekeredett, már késő lesz... Megrázta hát 
magát valamicskét, s a következő pillanatban megkönnyebbülten 
fölsóhajtott. Egyszerre négy-öt helyen támadt ugyanaz a motozó nesz. Nem 
kígyó csúszkált arra, csak a gödör faláról hulldogált alá a meglazult föld. 


— Hű, a csillagát! — mondta Borka a maga bátorítására, ahogy Danitól 
hallotta volt. S akkor valóban úgy érezte, mintha az ura ott volna a 
közelében, s várna rá. 


— Megyek, én kegyesem! Megyek, én szerelmetes uram! 


Nem fontolgatta most már, mennyi idő múlott el sírbaszállása óta. Oldalt 
húzódott a gödörben, az üresen maradt helyre pedig kezdte óvatosan 

lehúzogatni a fűzfavesszőnyalábokat. Mikor ilyenformán rést nyitott maga 
fölött, lassacskán fölállott ültéből. 


Eddig a ránehezedő vesszőnyalábok súlyát nagyrészt fölfogták a 
vastagabb ágak. De amint fölegyenesedett, vállán érezte az egész terhet, 
szívén az elhagyatottság markos szorítását. Nem volt még soha ilyen 
irgalmatlanul egyedül, mint most, mikor attól rettegett, hogy talán nincs 15 
egyedül, hanem arrafelé cselleng valamelyik akindzst. 


— Megyek, megyek szerelmetes uram — mondta. Mert mihelyt arra gondolt, 
hogy az urához megy, az ő vitéz, erős urához, megnövekedett mindjárt a 
bátorsága. 


Azzal hozzálátott a vesszőnyalábok lazításához. Félretolt kettőt, három 
gurult a nyakába. Ebből kitalálta, hogy Barkó Dénes alighanem jókora 
halmot hordott fölébe. S ha sokra nem is ment küszködésében, a teste 
dermedtsége megenyhült, s ez jólesett. Nemsokára már a félelem hevítette. 
Mindegyre arra gondolt, hogy a zajjal odacsalta valamelyik akindzsit, s az 
most kirántott handzsárral várja, hogy keresztüldöfhesse. Egész testét kiverte 
a verejték. 


Abbahagyta a küszködést, hogy kifújja magát. Hirtelen szakadt rá a csönd, 
s ekkor meghallotta a szíve dobogását. A vállára nehezedő teher, mintha 
megkétszereződött volna, az ereje pedig egyre fogyatkozott. Úgy érezte, még 
egy pillanat, s a kegyetlen sötétség elnyeli örökre. Ahogy gyöngültében már- 
már összeroskadt, búcsúzóul Danira gondolt. Ekkor megértette, hogy 
kettőjük boldogsága az ő kezében van most. Hírt kell vinnie Daninak. Hírt a 
török erejéről. Különben Dani itt pusztul Vastagpalánk alatt, vagy a király 
fegyveresei űzik el. Neki kell megsegítente. 


Kinyújtott tenyérrel megtámaszkodott a gödör oldalában, s a lábát 
megvetette, össze ne roppanjon a súly alatt, mely testére nehezedett. S ahogy 
az elhatározás megerősítette a lelkét, úgy tért vissza a frissesség tagjaiba. 
Egyszerre rájött a menekülés alkalmas módjára. 


A gödör durván megásott fenekén állott, hova néhány rög 15 begördült. 
Állásán untalan változtatnia kellett, mert a laza föld málladozott a súlya 
alatt. S amint vaktában tapogatózott a lábával, belerúgott egy 
vesszőnyalábba. Addig rugdosta, kotorta a nyalábot, míg az elhelyezkedett a 
gödör fenekén, a két lába között. Óvatosan kipróbálta, elég szilárdan áll-e, 
aztán félig guggolva ráhágott, majd teleszívta a mellét levegővel, 

összeszedte minden erejét, s fölemelkedett. A vesszőkötegek elmozdultak, 
egyik-másik lecsúszott mellette, mások félregurultak. Egy darabig megint 
dolgozott a két lábával, aztán ismét fölemelkedett. Most már elérte a gödör 
peremét, még egy lökés, és meglátta a komor felhők borította eget. Az 
arcába hűvös levegő csapott. 


Feszülten hallgatódzott, de más zaj nem ütötte meg a fülét, mint az egyik 
strázsa lustán kanyargó horkolása. 


Még várakozott néhány pillanatig, s a felhőket kémlelte, melyek lomhán 
vonultak s meglehetősen sűrűn. Az éjszaka lilás volt, csak az erdő látszott 
feketének, meg a várárok vize. 


Nesztelenül kivergődött a gödörből, magához szorított két nyaláb vesszőt, 
s nem lábon, hanem amúgy hengergőzve közelítette meg a vizet. Amint 
belemerült, a foga csaknem csattogott, olyan kegyetlenül megvacogtatta a 
hideg. A vesszőket keményen fogta, s zajtalanul nyomult előre a vízben. 
Mikor a nyakáig merült, ellökte magát, megkapaszkodott a fűüzfakötegekben, 
s mélyen a víz alatt rúgott egyet-egyet, mígnem kikapaszkodhatott a túlsó 
parton. Kietlenül, kopáran terült el előtte a széles irtás. 

Őfelsége Miksa császár és király meghagyásából a bécsi haditanács 
megtanakodta Kopjás Dani nagy hamisságának ügyét. A tanácsosok abban 
megegyeztek, hogy felségsértő és kincstárgyalázó rosszalkodásáért fejét 
veszítse a bűnös, fölnégyelt testét pedig szögezzék ki a vár bástyájára, 
hollók lakomájául. 

De azzal 15 számot vetettek, hogy e példamutató büntetés végrehajtásával 
a kincstár kára meg nem térül. Kopjás Danin se az elrablott aranyakat, se a 
posztót meg nem vehetik. Tehát úgy határoztak, hogy a mustramesternek kell 
fizetnie, mivel a csalárdság az ő hanyagsága folytán esett meg. Válasszon 
tehát Ritterhosen uram, vagy beszolgáltat a kincstárnak annyi aranyat és 
posztót, amennyi elkallódott gyarló kezén, vagy hóhér nyakazza le. 


Ritterhosen uram éppen Bécsben tartózkodott, neki hát haladéktalanul 
kimérték az igazságot. Szerette a pénzt módfölött, mégsem habozott sokáig, 
hanem fürgén lerótta a méltatlanul megkövetelt summát, mert az életét 
nemcsak az aranynál, a posztónál, hanem minden egyébnél többre becsülte. 


Kopjás Dani lefejezéséről és felnégyeléséről levélben rendelkezett a 
haditanács. Veszprém vagy Tihany ugyan közelebb esett a Bakonyhoz 
Győrnél, csak hát e két várban magyar kapitány szolgált, és Bécs a 
magyarokban kevéssé bízott. Ezért a haditanács a Győrben székelő 
Schwendi Lázár császári főgenerálist bízta meg, hogy az ítéletet Danin 
végrehajtassa, cinkosát, a hűtlen Panzerkopfot, zsoldosaival egyetemben 
vasra veresse, Vastagpalánkra pedig iktassa be kapitányul Neuwirth 
Jeromost, ki kiválóan vitézkedett volt Tokaj, Nagybánya és Szatmár 
visszavételénél. 


Schwendi Lázár császári főgenerális legszívesebben káromkodott volna, 
mikor a levelet elolvasta. Ilyen gyalog cselekedet azonban meg nem fér a 
generálisi méltósággal. Káromkodás helyett beérte némi hümmögéssel s 
bosszús homlokráncolással. Ezeknek utána újólag átfutotta a levelet, de 
megint csak azt olvasta ki belőle, hogy Neuwirth Jeromost vastagpalánki 
kapitánnyá nevezte ki a haditanács. Holott Vastagpalánkot a török elfoglalta. 


Minden valamirevaló főgenerális tudja, hogy ilyen esetekben mi a teendő: 

el kell ragadni a várat az ellenségtől. Csak hát Miksa császár őfelsége nem 
szívesen vetemedett erőszakos cselekedetre. Véres dicsőségre 15 csupán 
egyetlen ízben vágyott életében, mikor nagy hadat gyűjtött össze a 
Szigetvárat ostromló Szolimán ellen. A gyűjtésnél tovább azonban nem 
merészkedett, s azóta egyedüli gondja az volt, hogy Szelim szultánt 
valamiként meg ne haragítsa. 

Schwendi Lázár főgenerális mélyet sóhajtott, s behívatta íródeákját, hogy 
tollba mondjon neki. Levelében utasítást kért a haditanácstól. Mindenekelőtt 
azt kérdezte, hogy elfoglalhatja-e Vastagpalánkot fegyverrel, lévén a vár 
török kézen, ezért ostrom és győzelem nélkül Neuwirth Jeromos ott kapitány 
aligha lehet. Ha a haditanács az ostrom mellett dönt, akkor ne feledkezzék 
meg arról, hogy Törökpalánk sem szűkölködhet kapitány nélkül, jelölje ki 
hát a megfelelő személyt. Végezetül a  háborúságot könnyűszerrel 
elkerülhetik, de ennek az az ára, hogy a kiváló Neuwirth Jeromos ne 
Vastagpalánk, hanem Törökpalánk kapitánya legyen. Aláírta a levelet, s 
elküldte futárral Bécsbe. 


Időt veszíteni azonban nem akart, ezért maga elé rendelte Neuwirth 
Jeromost, ki meg is jelent haladéktalanul. A főgenerális úgy nézett rá, mint 
kísértetre szokás. A kiváló zsoldostiszt ábrázatán ugyanis annyi ragya 
rajzott, hogy a tekintet egyetlen pillanat pihenésre sem lelhetett, hanem 
egyikből a másikba bukdácsolt. Mélyek voltak a ragyák s igen különféle 
színűek. Akadt közöttük avasossárga, vígan vöröslő, szerényen piros, 
mályvaszínű, szederjes, sőt fekete 15, akadt kisebb és nagyobb, hosszúkás és 
kerekded, csillagforma és kráterszerű. 


A szemle végeztével a főgenerális megszólalt: 


— Kegyelmed a császár legragyásabb katonája. Iparkodjék kegyelmed, 
hogy ha kapitány leszen, érdeme se legyen kevesebb, mint ragya a képén. 


Neuwirth félszegen elvigyorodott, mivelhogy fölöttébb bajosnak vélte a 
kívánság valóra váltását. Szíve örvendezett, hogy ekkora kitüntetés éri, de 
szomorúság fogta el, mikor az 1s kiviláglott a beszédből, hogy neki magának 
kell a várat elfoglalnia egy rebellis magyartól, ki már egy agának fejét vette 
bajvívásban. Később arra térült a szó, hogy esetleg a szomszéd vár 
megvívásában 1s neki kell jeleskednie. Ez a vár pedig a török hatalmában 
van. 


Bármennyire elbúsult, mégis hozzálátott tüstént a legénység 


294 


kiválogatásához. Aztán napról napra gyakorlatoztatta katonáit, s váltig 
magyarázta, mennyivel hasznosabb és dicsőségesebb, ha egy várat 
tudományosan vesz be a vezér, mintha amúgy parasztosan elfoglalja. 
Ezenközben szorongó szívvel várta az indulásra kötelező parancsot. 


Várakozott Schwendi Lázár főgenerális i15 a haditanács válaszára, hogy 
majd ahhoz képest adjon parancsot Neuwirthnak. 


Ekként érlelődött szegény Borka özvegysége, melyet anyja megjósolt volt. 
Most, hogy leánya rabul esett, Füsüsné már azt sem bánta volna, ha 
özvegységre jut, csakhogy ott legyen mellette, örömére és vigasztalására 
anyai szívének. 

Nem mindig gondolkozott így, s most 1s restellette erősen, hiszen a szíve 
mélyén szerette a vejét. Csak hát a reménység csúnyán megcsöpörödött. 
Eleinte ő is, akár az egész várnép, abban bizakodott, hogy Dani levágja 
párviadalban Hrubián agát. Ha meg levágta, a török megretten a szerencse 
elfordultán, s vagy gyöngén védekezik, vagy talán önként kitakarodik 
Vastagpalánkról. 


Törökpalánk népe Hrubián aga sümölcsös fejéről ábrándozott, 
győzelemről bajban, ostromban. Mindezek az ábrándok semmivé porladtak, 
mikor egy sereg kopjás bekocogott lógó orral a várudvarra. 


Az történt ugyanis, hogy Dam visszatérőben Vastagpalánk alól, hol 
Hrubián agát oly meddőn becsmérelte, hátramaradt bizodalmas jó 
embereivel tanácskozásra. Azokat viszont, kik az eszükkel eleddig 
semmilyen vállalkozásában nem támogatták, előreküldte. 


Ezek lohadt kedvvel fecsegtek az aga furcsa fenyegetéseiről, s a 
hallottakat megtoldották a maguk találmányaival. Minek következtében 
sebesen elharapódzott a baljós újság, hogy Hrubián a bécsi királlyal 
szövetkezett a törökpalánkiak ellen, s rövidesen egyesült haddal törnek a 
várra, hogy véres bosszút álljanak az elorozott zsoldért. Ahogy egyre többen 
szaladtak elő a lármára, a gyászos jóslások szájról szájra jártak, úgy 
tömérdekült meg a közelgő veszedelem, s vált valóságosabbá. 

Mindebből Füsüsné csak azt az egyet értette meg, hogy Borka egyhamar 
meg nem szabadulhat rabságából. Meg azt, hogy a bécsi királyt Dani 
bőszítette föl. 


— Micsoda kapitány az — kiáltotta —, ki a tulajdon királya erszényét 

meglopja? 
Az öregek helyeseltek, mert ez nemcsak tiszteletlen, hanem oktalan 
cselekedet 1s. 


Ezenközben Köcsög Pista, Füles Gergő, Kantáros Misi, Sóvágó, Borvető, 
valamint maga a kopjások kapitánya lépésben baktatott az erdő őszbe hajló 
lombjai alatt. Baktattak, s példás nyugalommal vetettek számot a teendővel. 
Egyetlen utat láttak maguk előtt, a harc útját. Egy élet az osztályos része az 
ember fiának a földön, de becsülete is csak egy van. Ők meg arra 
szövetkeztek, hogy a törököt kiűzik a Bakonyból, s e fogadalmuk elől meg 
nem akartak hátrálnm, még ha éltükkel fizetnek is érte. Azt határozták hát, 
hogy hadra kelnek, megszállják s megveszik Vastagpalánk várát, még mielőtt 
a király serege Törökpalánk falai alá érne, hogy a zsoldot s a várat számon 
kérje tőlük. Az ostromra fölkészültek már, egyéb hátra nem volt, mint hogy 
kémeket küldjenek ki, messzi előre az országutakra, hozzák meg a hírét 
idejében, ha királyi had közeledne. 

Mindezek végeztével megsarkantyúzták lovaikat, s nemsokára beügettek 
Törökpalánkra. 


Az udvar olyanformán festett, mintha a várnép éppen most menekült volna 
el, hogy a gyülevész ellenség föl ne koncolja. A bástyákon s a falakon 
mindössze négy-öt fegyveres lézengett. Csapongva lángoltak az árván 
hagyott tüzek, bűzlöttek a lángon feledett ételek, egynéhány kunyhóból 
gyászos füst torlódott az égnek és fojtott zsinatolás. S ebben az elszánt nagy 
mozdulatlanságban remegő izgalom feszült, s ez az izgalom átáramlott a 
barmokra 1s. A tehenek el-elbődültek, s mintha nyúznák őket, sivalkodtak a 
disznók az ólakban, vonítottak a kutyák, a karám sövényén háborodott tyúkok 
kodácsoltak, majd türelmük fogytán suta szárnyalással repültek tova. 


A várfal tetejéről az öreg Sóvágó integetett már egy ideje. Most Dani 
észrevette, s arra fordította a fejét. Ekkor megütötte a szemét, hogy 
Panzerkopf a zsoldosaival behúzódott az istálló mögötti sarokba, 
nyilvánvalóan abból a célból, hogy valami közös elhatározásra jussanak. 
Látták, hogy a szabadlaki parasztok rémülten készülődnek, s habár nem 
gyanították, milyen baj közeleg, tétlen megvárni mégsem akarták. 

Gondolta Dani, ítt az alkalom, hogy példát mutasson szigorúságban, 
különben szétzüllik a tábor. Kirántotta a kardját, s ráförmedt mordályosan a 
zsoldos kapitányra. 

— Kegyelmedet vasra veretem, ha az ágyúkat gazdátlan hagyja! 


Panzerkopf összerezzent, mint ki pőre üleppel csalánba ült, a feje 
parádésan lángba borult, s tüzelt, tüzelt, tüzelt, hogy palacsintát lehetett 
volna rajta sütni. Egy ideig habozott, aztán intett, a zsoldosok köréje 
sereglettek, s összedugták a fejüket úgy, hogy kifelé csak a hátsó részüket 
mutatták, ami nagy bizalom jele. 


— Mit fözhetnek? — ötlött Dani eszébe. 


Akármit főztek, hamarost elkészültek vele, és példás  zsoldosi 
engedelmességgel csakhamar már kapaszkodtak föl a lajtorjákon, s 
lekuporodtak az ágyúk mellé. A háborúságnak más jele nem maradt, mint a 
tűz Panzerkopf koponyáján, mely nem halt hamvába, hanem ha szelídebben 
15, de tovább izzott. 


— Kinek mi munkája vagyon, folytassa! — kiáltotta Dani azzal a 
szándékkal, hogy a békétlenkedők jobb belátásra térjenek, s előbújjanak a 
kunyhókból, putrikból, sátrakból, hol ki tudja, mire szövetkeztek. Már-már 
úgy látszott, hogy a szavának foganatja lesz, mikor az egyik kunyhóból 
kiugrott Füsüsné, nyomában még öt-hat asszony. 

— Te átkozott! — rikácsolta Borka anyja. — Már akkor láttam, hogy romlást 
hozol ránk, mikor tökön próbáltad a tudományod. Ördögtojás volt, ahány 
tököt fölfakasztottál! Kit szerettem én? Kibe támaszkodtam? Az én szerelmes 
lányomat ragadtad el tőlem! Se az enyém, se a tied, a pogányé lett! Nem 
elég, hogy nyakunkra hoztad a törököt a gazságoddal? Megharagítottad a 
királyt 15! Erről a pogány, arról a király! Elevenen hamvadunk el, mint az 
istállóba rekedt barom! 

— Eresszük a kútba, hadd csillapodjék! — morogta Köcsög Pista 
félhangosan. 


Az öregasszony tovább folytatta: 


— Hiába meredsz, mint a bálvány, nem maradunk meg rabjaidul. Elhagyjuk 
ezt az átokvert fészket. Visszamegyünk házainkba, s holtig siratjuk, kiket 
vétkedből vesztettünk el. Holtig átkozzuk a nevedet. Ugye, asszonyok? — 
fordult féloldalt hátra. — Ugye, emberek? Ugye nem várjuk meg a király 
martalócait? Nem tarthatsz itt bennünket akaratunk ellen. S ha 
megpróbálnád, gúzsba kötünk, s úgy vetünk oda töröknek vagy németnek, ki 
előbb jön. 

Mintegy adott jelre az udvar megélénkült. A putrikból, a sátrakból 
emberek bújtak elő, tarisznyásan, átalvetősen. Látnivaló volt, hogy sokakat 
erősen hajt a menekülési készség. A zsoldosok kíváncsin vizsgálódtak a 
várfalról, s találgatták, kiürül-e a palánk. 

— No — fordult Dani az öregasszonyhoz —, kend a viszály magvát 
boszorkányosan elvetette. Ha még egy szót szól, nyomban kopaszra 
nyíratom. 


Ez a dísztelen fenyegetés torkára forrasztotta a szót Füsüsnének. 
Megilletődöttségében akkorát nyelt, hogy körös-körül abban gyönyörködtek. 


Dani körülkémlelt a növekvő zűrzavarban, hadd lám, kik fordultak ellene, 
s kik tartottak ki mellette. Amint így nézelődött, a tekintete megrekedt 
Lucskos Péter arcán. A legénynek könny szivárgott a szeméből, s elfehérült 
szája széle hideglelősen reszketett. 


— Én vagyok a vétkes — kiáltott fel hirtelen. S a hangja metszőn éles volt, 
mintha nem férfi, hanem megkínzott asszony sikoltott volna. 


Egy pillanat, s már ott térdelt Dani lova előtt. A dorongok, fütykösök 
mintegy parancsszóra lekoppantak a földre. Egy paraszt rákuporodott 
átalvetőjére, néhányan követték példáját. Péterből pedig ömlött a szó. 
Könnyek között, magát mardosó vádak között beszélte el, hogy a zsoldosok 
az ő borától mámorosodtak meg. 


— Hadban gyáva voltam, békében kalmárkodtam, nem vagyok méltó a 
kopjás nevezetre! — kiáltotta Péter. Reszketett a keze, alig lelt rá az 
erszényre, melybe a bor fejében kapott aranyat rejtette. Belecsurgatta 
tenyerébe a csengő, lágyan csillogó forintokat. Egy pillanatig elmerengett 
fölöttük, aztán mintha kevesellné, megrázta az erszényét ismét. Mire még két 
arany kiperdült. 


Füsüsné dühe most ellene fordult: 


— Te átkozott! — kezdte. — Te kufár, te kuporti, te zsugori! Te veszítetted el 
az én édes lányom, hogy a gégéd tekeredne az ocsmány szívedre! Hogy a 
tüdőd rothadna el! Miattad lesz az én édesem basák lábakapcája! Nesze, 
gyalázatos! 

Vastagon leköpte a legényt, s rosszabbra 15 vetemedett volna, ha ki nem 
ragadják karmai közül. 

— Száz botot verjetek rá! — ítélkezett Dam. — Vagy belepusztul, vagy 

emberré vezeklődik! 


Hóhéri tisztben senki nem hivataloskodott Törökpalánkon, se deres nem 
volt. Ezért két markos kopjás egy padra kötözte Lucskos Pétert, másik kettő 
pedig osztani kezdte a fizetséget. 


Dani kiválasztott négy legényt, s azzal a paranccsal bocsátotta útra őket, 
hogy hírét hozzák, ha királyi hadat látnának közeledni. 


Azzal leugrott a lováról. [dőközben a vándorlásra készülődök 15 csöndben 
szétoszoltak. Föléledtek az elhamvadt tüzek, az égő ételek bűze nem 
csavarta el többé a szimatoló orrt, a tyúkok abbahagyták kelekótya 
kodácsolásukat, s a barmok lassankint lecsillapultak. Rövidesen olyan 
mélységes nyugodalom ülte meg az udvart, hogy világosan hallatszott a 
botok suhogása s nyomukban az elfojtott nyögések. 

— Várszállás dolgában megyünk határozni! — szólott Dani a kopjásoknak. 

De alig lépett hármat-négyet, Füsüsné állotta útját. Megint a karja 
fölemelésével kezdte, megint csak lassan. Nem azért azonban, hogy 
átkozódjék. 

— Szerelmetes lelkem — mondta, s a hangja elcsuklott, két szeme majd 
kipattant üregéből. 

— Szerelmetes lelkem — folytatta megújult erővel —, holtig cseléded 
leszek... Haló poraimban is téged áldalak, csak szabadítsd, csak szabadítsd 
meg a lányom. . . Szabadítsd meg a boldogtalant! 


Térdre hullott volna, ha Dani hirtelen meg nem ragadja. 


— Ne jobbágykodjék, kend! — rivallott rá, s magához szorította erősen, 
hogy beleroppantak öreg csontjai. Szorította, szorította, s a szíve majd 
kiszakadt, olyan fájón vert mellében. Szemét lehunyta, s megcsókolta két 
arcán az asszonyt. Amaz szinte ájultan simult karjai közé, s mikor Dani 
eleresztette, szótlan meredt utána. Könnye elapadt, s a szívét elöntötte a 
bizodalom. 


Harmadnapra a törökpalánki csapat fölkészült a támadásra. Az olasz 
kürtös kissé oldalt várakozott. Már csücsörítette az ajkát, hogy a kürtöt 
megfuvintsa, mikor sápadtan, támolyogva, megjelent a várkapuban Borka. A 
rend fölbomlott. Fölbontotta az öröm, a meglepetés meg a kíváncsiság. 
Mindenki Borka körül tolongott, őt akarta látni, őt akarta hallani. Dani nem 
tehetett mást, mint hogy ölbe kapta elcsigázódott édes feleségét, a sátrába 

vitte, s lefektette gyöngéden. 


Odabent Borka végtére szóhoz jutott, s Daninak torkán akadt a szerelmes 
lelkendezés. Mindabból, amit az asszony elmondott, megértette, hogy a maga 
megcsappant seregével nem bírhatja rá a törököt Vastagpalánk föladására, s 
a falon támadt romlásban sem bizakodhat. Büszke volt Borkára, mert ha meg 
nem szökik, s nem hozza el Barkó Dénes üzenetét, véres fővel kellett volna 
Vastagpalánk alól visszavonulniuk. 


Töprengve lépett ki sátrából. Az olasz kürtös végezetül hozzáláthatott a 
fújáshoz. De nem indulót fújt. S az ostromra gerjedt hadinép csüggedetten 
oszlott széjjel. 

Jót-rosszat egyaránt sok szálból fon a világi élet. Elkerülmi a 
balszerencsét, rálelni a boldogságra ezért oly bajos a gyarló embernek, ki 
bárhogy igyekezzék, valamennyi szálat se kézbe nem foghatja, se szemmel 
nem tarthatja. 


Nem sokkal azután, hogy Dani elhalasztotta a várszállást, megjött a 
kémlelésre küldött két lovas. Egy tetemes zsoldos csapatot láttak, mely 
frissen fényesített páncélban, megfontoltan közeledett Törökpalánk iránt. 
Mikor ezt meghallotta, Dani úgy érezte magát, mint kinek nincsen többé 
hatalma a szándéka fölött, mert egy csapásra kicsusszant a markából 
valamennyi szál, mellyel a sorsát kormányozhatná. 


Ez a csapat nem más volt, hanem az, melyet a császár őfelsége akaratából 
Schwendi Lázár főgenerális a ragyás Neuwirth Jeromosra bízott. Őfelsége 
Miksa király és császár semmiért nem haragudott oly állhatatosan, mintha 
erszényében csúfolták meg. Dani ezt művelte az ármányos mustrával. A 
császár tehát untalan a törvénytelenkedő kopjás fejét követelte. Ennek 
következtében a haditanács példátlan gyorsasággal válaszolt Schwendi 
Lázár levelére: 


,, Vettük kegyelmed levelét, s válaszolunk minden kérdésére legjobb 
tehetségünkhöz és tudásunkhoz képest. A császár őfelségének legfelsőbb 
akarata, hogy kegyelmed a békességet semmi áron meg ne bontsa, tehát ne 
is iparkodjék Vastagpalánkot a töröktől harcban elragadni. Őfelsége 
parancsa az is, hogy Vastagpalánk kapitánya a hűséges Neuwirth Jeromos 
legyen, számos érdeme jutalmául, s mi ezt a rendelést meg nem 
másíthatjuk, még ha a török álnokul el is foglalta a várat, s ezért 
Neuwirth Jeromos csak Vastagpalánkon kívül lehet vastagpalánki 
kapitány. 

Kegyelmed levelében említést teszen egy Törökpalánk nevezetű várról, 
s ezt mi főbenjáró hibájául rójuk föl kegyelmednek, mivel a császári 
lajstromokban ilyen nevezetű vár nincsen. Ne is sürgesse hát kegyelmed, 
hogy oda kapitányt nevezzünk ki: vár nem lévén, kapitány sem leszen. 

Neuwirth Jeromost azonban haladéktalanul indítsa útba kegyelmed, hogy 
a császár- és kincstárgyalázó Kopjás Dánielt foglyul ejtse, ennek utána 
fejét hóhérral letüttesse, s gyarló maradványait négy darabban a vár négy 
fokára tűzesse föl intő és figyelmeztető példaként. S ha mint kegyelmed 
írja, a birodalomszégyene Kopjás Dániel oly várban űzi bitangságait, 
mely hibádzik a császári lajstromokból, s ezt a várat nem átallja 
Törökpalánknak nevezni, Neuwirth Jeromos vastagpalánki kapitány ne 
késlekedjék  Törökpalánkot Vastagpalánknak keresztelni, hogy ott 
kapitánykodhassék, hol jog szerint szükséges, valamint az okból is, hogy 
ilyenformán a császár őfelsége várainak híja ne legyen, ama 
törvénytelenség folytán, hogy a pogány Vastagpalánkot elfoglalta. " 


Így szólt a levél. 


Egy nappal azután, hogy a főgenerális a levelet tüzetesen elolvasta, a 
ragyás Neuwirth Jeromos élére állott zsoldoscsapatának. Az idő hidegre 
zordult, a zsoldosok lassúdan ballagdogáltak Törökpalánk felé, s majd 
abban bizakodtak, hogy ott megmelegedhetnek, majd attól tartottak, hogy 
esetleg túlságosan meleg fogadtatásban lesz részük. 


Danit tehát reménység egyik oldalról sem kecsegtette. Látta most már, 
hogy olyan kelepcébe szorult, honnan megmenekülhet ugyan, de csak a 
becsülete árán. Az életére fogadta volt, hogy a pogányt elűzi a Bakony 
aljáról. 

Kantáros Misit meg Füles Gergőt még reggel elküldte egy-egy erszény 
arannyal, hogy Herenden, Ajkán, Devecseren fegyvereseket toborozzanak. 
Öt éhenkórásszal jöttek meg, öt cégéres sovánnyal, mert más senki nem 
állott kötélnek, hiába villantották szemükbe a zsoldban ígért aranyakat. Ki 
azért vonakodott, mert a török bosszújától rettegett, ki, mert bízott a 
veszprémi vagy a tihanyi  kapitányban. Csupán Dani iránti 
bizalmatlanságukban voltak egyek a  vonakodók. Hiába vette be 
Törökpalánkot, hiába nyisszentette le Akibár aga fejét, egyik faluban sem 
akarták vezérül elfogadni. 

Mi mást tehettek volna a tanácstalan kopjások, Dani sátrában körbe 
csücsörödtek törökösen. Mindenki színlelte, mintha módfölött iparkodna, 
hogy ráleljen az alkalmas teendőre. Ott volt a kapitányon kívül Borvető 
Dénes, ott az öreg Sóvágó, Gerső Máté, a legények közül Köcsög Pista, 

Kantáros Misi, Füles Gergő. De annyit hallgattak s olyan mélyen, mintha ott 
sem lettek volna. 


Végtére a némaság kezdte megfeküdni a lelkeket meg a szíveket. 
Epedeztek mindannyian emberi szóra, értelmes szóra, s ezért valahányszor 
egyikük köhintett vagy harákolt, a többi menten reámeredt sürgetőleg, hogy 
szóljon már. Tudták valamennyien, hogy vagy kimódolnak valami hathatós 
tervet, vagy hosszú rabság lesz Szabadlak sorsa. 


Köcsög Pistát csiklandón zabozta már a tétlenség. Hirtelen felszökkent, s 
azt mondta: 


— Mással mi célba nem érhetünk, ha csalárdsággal nem! 
Erre rábólintott mindenki, valamint arra 15, amivel Pista folytatta: 


— Az üres has nem jó tanácsadó, mert minden gondolatot magába szív. Ha 
egy fél róf fokhagymás kolbászt ehetnék, s egy meszely borral 
megöntözhetném, mindjárt eszembe jutna valami cifra ravaszság. 


Más reménység nem csillogott előttük, a kopjások a jóllakásban kezdtek 
hát reménykedni. Disznót vágtak volt az ostromra, Borvető Dénes 
másodmagával kiment, s nemsokára a sátrat elöntötte a frissen füstölt 
kolbász, hurka, gömböc szaga. Volt hús, volt kenyér, volt bor, s azzal ismét 
csöndesség borult a tanácskozókra. 


Eleinte jóétvággyal ettek, utóbb a jóétvágyat megkeserítette a rossz 
lelkuismeret. Kivált Köcsög Pista szájában akadozott a falat, mert minden 
tekintetből sürgetést olvasott ki. Érezte a közös szándékot, hogy szaván 
fogják. Erőlködött, de nemhogy cifra ravaszságot, még valami silányka 
kópéságot sem eszelt kt. 


Az egyik sarokban a vén Gerső Máté evett hammogva, de nyugodalmas 
arccal. Fogai régen elhullottak már, az ínyén forgatta az ételt, lassabban 
lakott hát jól, mint a hegyesen harapók. Gömbölyű hátú cipóját a keze 
ügyébe helyezte, s ujjaival kényelmesen szedegette ki a puha belet. Egyszer 
csak megállott a szája, az állkapcsa abbahagyta az őrlést. Tompa fényű 
szemét megütközve emelte Danira. Egyetlen pillantásra csupán, aztán tovább 
evett. 


De megint fölnézett, s ezúttal már neheztelés ülte meg a tekintetét. 
Egy darabig mereven nézte Danit, az arca eltorzult, úgy kérdezte, keserün: 

— Irigyled? 

Amaz nem válaszolt, talán nem is hallotta a kérdést. Tovább meredt az 
öregre, vagy inkább az öreg iránt valahova, s a szemöldöke lassan kúszni 
kezdett fölfelé, mintha a születő gondolat feszítené a homlokát. 


Senki nem evett már, hanem a sértődött öreget s a magába mélyedt 
kapitányt vizsgálták. Aztán egyszerre mindenkinek tátva maradt a szája, 
olyan furcsa jóslat hangzott el Dani szavaival. 

— Cipóval vesszük be Vastagpalánkot! 

Ha más nem, annyi valamennyiük előtt nyilvánvalónak látszott, hogy nem 
akármelyik cipóban rejtezik várromboló hatalom, hanem csak a Gerső Máté 
cíipójában. Külsejében azonban ez semmiben sem különbözött egysütetű 
társaitól. 

— Adja csak ide kend azt a cipót — szólalt meg Dani, s a kezét kinyújtotta. 

Válaszként a vénember csökönyösen fejet rázott. 

— Hát nem hallotta kend, hogy ezzel a cipóval akarom bevenni 
Vastagpalánkot? 

— Vagyon még cipó szép számmal. Tíz 15 esik belőle minden ágyúra. Ez 
pedig az én cipóm. 

Nyomatékul kikotort belőle egy marékra való belet, beletömte a szájába, s 
rágni kezdte mérgesen. Egy ideig csakugyan rágta, mert szilaj indulatában 
megfeledkezett róla, hogy a fogaitól régen elbúcsúzott már. 

— Szolgáljon egészségére kendnek az a cipó — mondta Dani. 

Előrántotta kését, vett egy jókora kenyeret, a dúcánál belevágott, 
megnyitotta, s miután a belet gondosan kikotorta, szólt Borvetőnek, hogy 
hozzon egy csöbör puskaport. 

Ekkor ismét beigazolódott, hogy Borvetőt megérdemelten tisztelik 
bölcsnek Bakony-szerte. Nem kérdezett, nem firtatódott, mégis mindjárt 
kitalálta, mire kell a puskapor. Mikor megjött, így szólt: 

— Majd én megtöltöm! 

Csak ennyit mondott, s már nyúlt 1s a kenyér után. Apródonkint csurgatta a 
lyukba a puskaport, minden csurgatás után megnyomkodta. Aztán a dugót a 
helyére illesztette, s mikor látta, hogy mindenki őrá néz, a töltött cipó mellé 
odatett egy koszorúba tekert hosszú kanócot. 


304 


Mindez a főbenjáró cselekedeteket megillető csöndben ment végbe. A 
kanóc láttán még Füles Gergő tunya elméjében is világosság gyúlt. Már ő is 
tudta, milyen szolgálatot tehet egy célszerűen töltött cipó a várvívásban. 
Mindenki örült, csak a vén Gerső Máté nem. Szégyenletében minden vére a 
fejébe tolult, úgy festett szegény, mintha menten megütné a szél. 
Föltápászkodott, mint egy holdkóros, kezében az üreges cipó, melyet oly 
féltékenyen védelmezett volt s oly konokul. Most könnyező szemmel kínálta. 


— Ezt majd magam töltöm meg — mondta Dani, hogy meg ne bántsa az 
öreget, s elfogadta az ajándékot. 


Megvolt a cipó, a kanóc, az elszántság szintúgy. Dani levetette vitézi 
gúnyáját, szutykos parasztcondrát öltött, a vállán átvetette a tarisznyát, s 
már-már rálépett a vállalkozás útjára, mikor Borvető Dénes a mutatóujjával 
az orra alá bökött, igen szemrehányón: 

— Ilyen felemás bajsza a Bakonyban egyedül Kopjás Dánielnek vagyon. 


— Csakugyan — ismerte el amaz megilletődötten. Elfogta a szomorúság, 
hogy a bajuszától meg kell válnia, s eszébe jutott a töméntelen meddő 
fáradozás 15, amivel két viszálykodó szárát egy véleményre próbálta 
csavarintani. 

Más választás nem volt, a rendbontó férfiúi ékességnek porba kellett 
hullania. Mikor meglátta a pusztulást, Borka egy vékonykát nyikkant, s 
nedvezni kezdett a szeme: 


— Csupasz szájjal olyan lettél, mint a gyerek! — panaszolta. — Hogy 
szeresselek? 


Mihelyt azonban megtudta, milyen merész céllal ered útnak hites ura, 
egyszerre elöntötte a büszkeség meg a szerelem heve. Elcsöndesedett, s 
gyöngéden csókolni kezdte Dani csupasz száját. S a csók nem ízlett 
semmivel sem kevésbé, mint annak előtte. 


— Siess, fiam — szólalt meg az öreg Sóvágó, ki sokallotta már a 
búcsúzkodást —, siess, mert jön az akasztófa. 

Ezzel Miksa király közelgő katonáira célzott. 

— Azt az akasztófát bízza rám kend! — szólalt meg hetykén Köcsög Pista. 
Lóháton ült már, s mögötte fölsorakozott a várkatonaság java része. Örségül 
a zsoldosok maradtak, melléjük annyi kopjás, hogy Jobb belátásra téríthesse 
őket, ha a hűtlenség rút bűnébe kívánkoznának. Pista pedig azért beszélt 

ilyen hekkesen, mert az ő feladata volt, hogy a bécsi király katonáit útjukban 
föltartóztassa. 


Egyszerre indultak el. Dani gyalogszerrel s magányosan tartott 
Vastagpalánknak. Pista lovascsapat élén száguldott a zsoldosok elébe. A nap 
ragyogón, de erőtlenül sütött a fakuló erdőre, s a levegő tiszta volt. Ebben a 
tiszta levegőben szürkésen füstölgő gomoly ködlött föl a veszprémi út 
vonulása táján. 


— No, Misi — szólalt meg Köcsög Pista —, szaladj csak oda, s nézd meg, 
kik verik a port, s minő céllal. 


Kantáros Misi megrántotta a kantárt, sarkantyúját  csiklandósan 
odapöccintette a lova bordái közé, s elszáguldott. 


Németek jöttek szembe, Neuwirth Jeromos kapitány vasas zsoldosat. 
Példás rendben meneteltek Törökpalánknak, megfontoltan, meg ne 
fáradjanak fölöslegesen. Gondoskodott a kapitány afelől 15, hogy meglepetés 
ne érhesse őket, a sereget földerítők előzték meg. Ezek hozták a hírt, hogy a 
veszprémi úton lovascsapat Jön velük szemben. 


— Halt! — kiáltott Neuwirth, s körülnézett a nyájas tájon. Ragyás ábrázatát 
elöntötte az aggodalom, de csakhamar szétoszlott, mivel a kapitány 
megtalálta, amit keresett. Nem messzi onnan, hol vesztegeltek, eléggé tágas 
tisztás terült el. 


Neuwirth boldogan felsóhajtott, zsoldosait a tisztásra vezette, s ott 
állította fel őket hadirendbe, ahogy támadással illendő szembeszállni. 


Eleinte a lovasok hadban forgott s a haditudománnyal ismerős 
emberekként viselkedtek. Azaz szemből közeledtek, förgeteges hujjahózások 
közepette, mielőtt azonban a vértesek annak rendje-módja szerint 
fölnyársalhatták volna őket, kétoldalt megkerülték a csapatot, s a hátában 
gyülekeztek. 


Ez már nem tetszett a ragyás Neuwirthnak. Jól nevelt vezér ott fogadja el 
az ütközetet, ahol fölajánlják, s nem válogat finnyás gyerekhez hasonlóan. 
De ha már így akarják — gondolta a zsoldoskapiítány —, legyen kedvük 
szerint. Elrikkantott néhány parancsot, mire a zsoldosok ismét példás 
csatarendbe fejlődtek, megint csak arccal a lovasoknak. 


Ekkor megismétlődött az előbbi játék. Harmadjára Neuwirth kapitány 
kiállott a katonái elé, kardját rázva üvöltözött, hogy ott kell verekedni, nem 

másutt. De ennek sem lett foganatja. A lovasok most szétszéledtek, s 
bevették magukat a tisztás szélén a fiatal erdőbe. 


Csend lett, mégpedig tartós csend. S ebben a csendben a kapitány arra 
gondolt, hogy a lovasok alighanem megrémültek ennyi haditudomány láttán, 
s jobbnak vélték visszavonulni. Mindazonáltal várakozott még egy ideig, 
mielőtt parancsot adott az indulásra. Alig mozdultak meg a sorok, jobbról 15 
előviharzott néhány lovas, balról 15. Ekkor Neuwirth kapitány már tudta, 
hogy a gondviselés kemény próba elé állította. Az ördögtől sem félt jobban, 
mint a tanulatlan katonáktól. Márpedig az ilyen hebehurgya nyargalászás 
tudatlanságra vall. 


Még nem szürkült ugyan, mindamellett a ragyás kapitány tanácsosabbnak 
ítélte, ha a tisztáson ver tábort. 


Hajnalig nem történt semmi. Alig kezdtek cihelődni a zsoldosok, vagy 
innen, vagy onnan előrebbent néhány lovas. S ez így folytatódott estig. 
Mikor már látszott, hogy a zsoldosok lepihentek, s napfelkeltig a táborban 
más nem moccan, ha csak az őrök nem, Köcsög Pista öt híján visszaküldte 
Törökpalánkra a lovasokat. Szorongató, keserű szomorúság fogta el. Tudta 
ő, hogyne tudta volna, hogy jeles föladat az övé, s hogy ha föl nem tartja 
ezeket a zsoldosokat, Vastagpalánk soha el nem eshetik. Mégis fájt, hogy 
nem térhet vissza a többiekkel, s nem mehet a törökre. Mert a sok csata 
közül, amit a kopjások a török ellen vívtak, ő még eddig egyből sem 
hiányzott. 


307 


44 


A Vastagpalánkot övező irtás szélén, a sudár fák előtt, egy bokros ágú 
kecskerágó hivalkodott élénkpiros gyümölcseivel. Ezen a bokron pihent meg 
Borka tekintete, mikor a szökését módolta volt. Most Dani hasalt a tövében, 
s a várat szemlélte, amint tömzsi marconasággal emelkedett ki a kopár 
térségből. Egy darabon vadonatúj fal húzódott, az oldalán még nedvesen 
sárgállott a rátapasztott agyag. A hajdani romlás volt ez, melynek 
helyrehozatalán maga Borka 15 munkálkodott. 


Ittjártakor már sejtette Dani, hogy Hrubián aga rejtező természetű ember. 
Különben nem fogadta volna sunyin és alamuszin bátor kihívását 
bajviadalra. Az efféle szerzet a hódhoz hasonlatosan erősíti a vackát, s 
minél vaskosabb falak védelmezik, annál szilárdabb a bizodalma, hogy 
nyomorult életét megóvhatja. Ahogy ezt elgondolta, Dani megcsüggedt 
valamelyest, mert az ilyen lappangó emberfajta félelmes ellenfél, míg a 
burkából ki nem hántják. 

Azt viszont el kellett ismernie, hogy a burkát kiválóan gondozza. Ezt a 
dohos vén várat soha ilyen takarosan rendbe nem szedték, ki nem 
csinosították, mint most. Úgy látszott azonban, hogy ez még mind nem volt 
elég Hrubián agának. A várkapu körül egy templomra való ember apasztotta 
az erejét a török javára. 


Miután megbizonyosodott felőle, hogy a hajdani romlást csakugyan 
megjavították, Dani továbblopakodott a fák között, hogy alkalmas fészket 
keressen a cipónak. Csakhamar olyan helyen állapodott meg, honnan kétfelé 
nyílt tanulságos kilátás. 

Egy résen át világosan látta a két zömök kapubástyát, közöttük a 
lebocsátott csapóhidat. A várkapu sarkától odáig, hol a bástya hasasodni 
kezdett, lebontották a falat, nyilván, hogy megerősítsék. A sok ismeretlen 
között, ki ott sürgött-forgott, előbb az ittasságukban elragadott zsoldosokat 
vette észre, mivel ruházatukban erősen különböztek társaiktól. Később 
Barkó Dénesre esett a tekintete: a nyomorult úgy elhitványkodott, alig 
ismerte föl. Most már ráakadt a többi hajdúra, s fölfedezte Menyhártot meg 
a két másik kopjást Is. 

A szakállas görög a görnyedőktől oldalvást állott, urasan, s majd a 
szakállát simogatta, majd beszélt. Aszerint, hogy kihez szólott, váltogatta a 
nyelveket, de gyakorta belezavarodott. Az akindzsik között ugyanis voltak 
törökök, perzsák, rácok, kurdok, tatárok, görögök. A zsoldosok csupán a 
hadikommandót értették németül, egyebekben kitartottak a maguk olasz, 
spanyol, flamand anyanyelve mellett, ha véletlenül nem németnek születtek. 


Legkevesebb gondot még a hajdúk okozták a görögnek, mert magyarul 
meg sem próbált beszélni. 


Ha a parancsolási hevület erősen megszállotta, a görög mesterrel 
megesett, hogy tatárul szólott a vallonhoz, németül a perzsához. Mindenkor 
beletelt egy pillantásnyi idő, míg föleszmélt, ekkor a görög káromkodásban 
tört ki. Ezt mindenki rettegve hallgatta, mert szörnyűmód rútul hangzott, 
csupán néhány akindzsi vigyorgott, amiből kiderült, hogy ezek görögök, 
valamint az 15, hogy a mester nem közönséges szavakkal káromkodik. 

A görög adta parancsok közül egy volt figyelemre különösebben érdemes. 
Közönkint tíz embert útnak indított, négy akindzsit strázsául, hat rabot 
munkára. Ez a kis csapat az erdőbe ment egy friss irtásra. S ez az irtás volt a 
másik hely, hol Dani tanulsággal szemlélődhetett. 


Vastagabb fák állottak volt itt, ezeket kidöntötték, a roppant törzsek lustán 
elnyúltak a földön, melyet a levagdalt apróbb ágak lombosán beleptek. Jött 
hat zsoldos, hórukkoztak rekedten, aztán a cudar terű alatt meghajolva vitték 
a durván megácsolt törzset, hogy a várba beépítsék. A zsoldosok után 
parasztok következtek, megint parasztok, majd negyedjére Barkó Dénes, 
Menyhárt, két kopjás és két hajdú. 

Még csak közeledtek, de Dani szíve máris olyan diadalmasat dobbant, 
mintha a várat bevette, a sok törököt mind foglyul ejtette volna. Tudta ő 
mindenkor, hogy nem a cselekvés bajos, hanem az okos módra rátalálni. Az 
okos mód meg kínálkozott, mint érett gyümölcs a fán. 

— Csőödörösen! Csőödörösen! — biztatta magát, mialatt a heverő lombos 
ágak közé osont. A gerendákat sorban vitték, ilyenformán nem esett nehezére 
kiszámítani, melyik oldalon férközhet a közelébe Menyhártnak. Magára 
húzott egy halom lombos ágat, s meglapult nyúlformán, hogy semmit sem 
látott, de hallotta a legparányibb neszt 1s. 


Mihelyt Menyhárték a gallyakat kezdték tapodni, tehát nyilvánvalóan 

beértek az irtásra, Dani halkan elfüttyentette a kopjások jelét. Mintegy 
válaszként a füttyre, tompa dobbanás hallatszott s egy csokorra való 
istenbosszantó káromkodás. Aztán megszólalt Barkó Dénes: 


— Ejtsd csak el még egyszer azt a gerendát, magam pettyegetem tovább a 
képedet. 


— Elszakadt a madzag a gatyámban — szabadkozott Menyhárt —, hadd 
kössem meg. 


Azzal eltávolodott valamelyest a többiektől, s közeledett a rejtek felé. 
Dani újólag füttyentett, majd megemelintette az egyik lombos ágat az arca 
előtt. Menyhárt öt-hat lépésnyire volt tőle. 


Magyarázkodásra nem jutott idő, Dani intett Menyhártnak, hogy helyet 
akar cserélni vele. Amaz olyanformán tartotta a gatyáját, mintha bármely 
pillanatban lecsúszhatna, vagy éppen ő maga akarná lecsúsztatni. E 
készséges helyzetben hátralesett. Egy nagy halom ág eltakarta az akindzsik 
és a társai elől. Két szökkenéssel ott termett Dani mellett, megszorította a 
karját, s bekúszott a helyére. 


— Ez hát sikerült — gondolta Dani, s épp akkor ért a gerendák közelébe, 
mikor Barkó Dénes már türelmetlenkedni kezdett: 


— Hol vagy, te szeplős rigó? 


— Eu! — morogta Dani, s lehajolt gyorsan a gerendához, észre ne vegyék, 
mennyire megváltozott, mióta Menyhárt képében eltávozott. 


A hajdútizedes megadta a jelt, a rabok nyögve fölemelték a súlyos törzset. 
Most már meg 1s indulhattak volna, csak hát Dani ezt suttogta: 


— Kopjás Dániel áll a kend háta mögött. 


Barkó Dénes hirtelen megilletődöttségében kis híján eleresztette a 
gerendát, ahogy az előbb Menyhárt tette. De erőt vett magán. Lépegetni 
kezdtek lassan, s Dani elmondott apródonkint mindent, amit egy rab 
tizedesnek tudnia illendő hasonló vállalkozások jó végbeviteléhez. 


Mindebből az egykedvű akindzsik semmit sem vettek észre. Ahogy 
vérbeli rabtartókhoz illik, nem sokat törődtek a rab személyével, csak arra 
ügyeltek gondosan, hogy kevesebb rabuk ne legyen, mint amennyit 
megőrzésre kaptak. Hat embert hoztak, hat embert kísértek vissza, a 
lelkiismeretük tehát tiszta volt. 

Menyhárt jóízűen elnyúlt a hűsben, boldogan, hogy elgyötört tagjait végre 
pihentetheti. Aztán arra fordult a gondolata, hogy alighanem valami nagy 
hamisság készül, magyarok javára, törökök kárára. 

A szakállas görög megfeledkezett róla, hogy ezúttal magyarok cipelik a 
gerendát, és kurd nyelven szórta feléjük parancsait. Szerencsére a boronafal 
húzásának megvan a maga módja, amit a végvári magyarok minden görögnél 
jobban ismernek, a gerenda tehát oda került, hova szánták. 

Ahány rab serénykedett a vár körül, mindnek a vállán tarisznya, iszák 
vagy zsák lógott, még ha következésképpen kétszer olyan bajosan ment is a 
munka. Mindenki éhes volt a török táborban, tehát ki tehette, lopott. Hála 
ennek a gyarló állapotnak, Dani könnyűszerrel átadhatta Barkó Dénesnek a 
puskaporos kenyeret meg a hozzávaló kanócot, hogy rejtse el a várfal 
tövében, a kanócot meg vesse az árokparton tenyésző nád közé. Adott még 
egy kést Is. 

— Heeeeeej! — sóhajtott föl a hajdútizedes, hosszan-hosszan, mintha azt 
akarná megmutatni, milyen mérhetetlen idő óta eszik rabkenyeret. Vagy talán 
azt, hogy mennyi várakozás gyülemlett össze a szívében az édes szabadság 
iránt. 

Régen áthágta már a nap a delelőt, mikor megint Barkó Déneséket küldték 
az erdőbe fáért. Ezúttal a hajdúk 1s segítettek, könnyebb volt hát a helycsere. 
Menyhárt visszament fogolytársai közé, Dani besurrant az erdőbe. 


A lombok között nefelejcskéken kukucskált át az ég, Dani a napot nézte s 
az utat, meg az erejét méregette. Mialatt számolt, az arcára a düh akkora 
árnyat terített, akár egy viharfelhő. Most eszmélt rá, mekkora balgaságot 
követett el, hogy lovat nem hozott. Hiszen gyalogosan épp akkor érkezik meg 
Törökpalánkra, mikor már fordulnia 15 kellene, hogy még az éjszaka vége 
előtt támadhasson. 


Más választása nem volt, futásnak eredt. Gyötrötte a futás 15, de még 
jobban háborgott, gyötrődött lelkében. Számot vetett ő mindennel, hogy nagy 
tervét valóra válthassa, s a várat, még mielőtt a bécsi király zsoldosai 
megérkeznek, megvegye. Mindenre gondolt, egyedül a múló idő csuszamlott 
ki a gondolatából. 


Mialatt ekként tépelődött magában, futott, egyre futott, nem 15 nagyon 
lassan, nem 15 nagyon gyorsan, hanem kellő beosztással. S minél lejjebb 

hanyatlott a nap, minél közelebb ért céljához, annál világosabban s 
fájdalmasabban látta, hogy kárba megy minden eddigi törekvése, kárba a 
rengeteg áldozat, s kik meghaltak, oktalanul lehelték ki a lelküket Szabadlak 
szabadságáért. 


Akár a rajzó méhek, a gondolatok egyhangúan zúgtak az agyában. Egyszer 
már-már tudta, mi legyen az első, mi a második cselekedete, miután 
megérkezett Törökpalánkra, a következő pillanatban elfeledte. Hiszen annyi 
mindenről gondoskodnia kell, ki várat szállani készül! 


Diadalmaskodva jöhetett volna, ehelyett rossz lelkiismerettel fordult be 
Törökpalánk felé, s kiáltott föl a kapuőrnek, hogy a csapóhidat bocsássa le. 
A nyikorgó, csikorgó alkalmatosság megfontoltan terült el pallóként az árok 
fölött. Dani kifújta magát, s lépésben, kapitányi méltósággal dobogott át a 
hídon. 

Odabent az udvaron meredten megállott. Aztán elfakadt a forróság a 
mellében, s kacagni kezdett ujjongva. 


Szövétnekek lobogtak, s a csapongó fényben ott várakozott indulásra 
készen a kopjások csapata. Egy tömbben a lovasok, oldalt az ágyúk, előttük 
ökrök, aztán szekerek, más-más rakománnyal, csáklyákkal, lajtorjákkal, 
puskaporral, vízzel, élelemmel. 

A lovasok vállán íj, hátukon puzdra, nyergükön egy halom csóva. Minden 
szakasztott úgy, ahogy kitervelte. 


Ez pedig Borvető Dénes műve volt. Mikor eszébe jutott, hogy Dani 
gyalog indult, s ezért aligha térhet meg idejében, arra már nem jutott idő, 
hogy lovat küldjön utána. Fegyverbe szólította hát a vár népét, hogy ha a 
kapitány Jó szerencsével tér meg, tüstént indulhassanak Vastagpalánk ellen. 


Maga Borvető a harcban boldogult foghíjas Ali gyönyörű kancáját tartotta 
kötőfékjénél fogva. Most odavezette Dan elé. A szeme szelíd fénnyel 
csillogott, boldog volt a lelke legmélyéig, hogy kimondhatja élete 
legnagyobb bölcsességét, ami után már az sem baj, ha holtáig butaságon 
kívül egyéb nem hagyja el az ajkát. 

— Az elme megtette a magáét, most már a fegyvereknek vagyon sora. — 
Csak ennyit mondott. 


Az olasz kürtös ajkához emelte a kürtöt, a jel fölharsant. A kopjások 
kitódultak a kapun, paták, lábak, kerekek dörögtek a felvonóhídon. A sok zaj 

egybeolvadt, egyetlen fenyegető morajlássá. Mindez azonban hamarosan 
elhalt, akár az égiháború muzsikája, csak nyikorgás, nyerítés, toppanás 
hallatszott. Az erdő fái már ölelkeztek a homályló ködökkel, a bokrok alja 
teli tüdővel szívta magába a sötétséget. Föld, fa, ember, állat mind 
borzongott, mert keletről metszőn, hidegen lehelt a szél. 

Hrubián aga, a rejtező lelkű ember, kicsike sátorban aludt, holott nagyobb 
dukált volna a rangjához. A hideg szél nem hatolt be fényes szállására, 
pokrócok óvták esendő testét, mégis megborzongott. Nem a hidegtől 
borzongott, még csak a félelemtől sem, hanem egy kedvére való álom 
bizsergette a testét, oly édesen, hogy a sümölcsök 15 remegtek a fülén. 
Álmában egy aranyszőrű hárompúpú teve lépkedett feléje ringón. S e 
csodálatos tevének mind a három púpján egy-egy szemrevaló fehérszemély 
ült: hamvasszőke az egyik, hollófekete a másik, égővörös a harmadik. 


Három ilyen asszonyszeméllyel a mértékletes  Hrubián holtáig 
megelégedett volna, de hiába törekedett, soha annyit nem sikerült rabolnia, 
sem lopnia, sem vesztegetésképpen annyi aranyat elfogadnia, hogy háremét 
ilyen tündérekkel ékesítse. 


Ezért borzongott álmában az aga bütykös lábaujjától kopaszodó 
koponyájáig. Hirtelen azonban a csodálatos teve tompa, torokhangú 
mekegésben tört ki, mint valami megrémített óriási kecske. 


A három fehérszemély szétoszlott, odakünt a várudvaron csakugyan 
üvöltöttek a tevék. Uvöltöttek panaszosan, mivelhogy csapta, verte, paskolta 
őket a hidegre zordult keleti szél, s ők inkább valami számumfélére vágytak. 


Az aga nyitott szemmel meredt a sátor sötétjébe, bosszúsan, hogy az állati 
siránkozás elűzte tündökletes álmait. Várta, hogy a tevék beletörődjenek a 
sorsukba, ő meg tovább aludhassék. De az üvöltés megháromszorozódott, 
megötszöröződött, rendetlen topogás társult hozzá, futkosás, recsegés- 
ropogás s mind e hangok között valami baljós süvöltés. Emberek szaladtak 
valahonnan, fegyver csörgött a sátor előtt, szóváltás hallatszott. 


Hrubián már tudta, hogy Allah rendeléséből baj zúdult Vastagpalánkra. 
Felszökkent fektéből, s kilépett a sátor elé. Az akol, hova a tevéket 
rekesztették, sisteregve égett, a lomha barmok esetlenül ugrándoztak, s 
bőgtek förtelmesen. Az akindzsik ledöntötték az akol két oldalát, s 
korbáccsal hajtották az állatokat kifelé. Amazok untalan  vissza- 
visszahőköltek. Mint megannyi tűzmadár, lángoló csóvák repültek a 
levegőben. Odaküntről jöttek, s idebent a várudvaron csaptak le szikrázva. 

— A hitetlenek! — morogta az aga, aztán fölcsattant a hangja. — Süssétek 
rájuk az ágyúkat! 

Ezt biztatás nélkül is megcselekedték volna a tapasztalt török 
pattantyúsok. Csak hát ágyúlövésre parancsot az agán kívül más nem 
adhatott. Fölsziporkáztak a kanócok, de még mielőtt a puskaporba kaphattak 
volna, eldördült az ellenséges ágyúk sortüze. A fal megremegett, egy helyütt 
beszakadt, két pattantyús lebucskázott a helyéről, s nagy toccsanással zuhant 
az árok vizébe. Még ki sem kászolódtak, már megszólaltak a török ágyúk, s 
kik a falon állottak, egy villanásnyi időre meglátták az irtáson az ellenséget, 
a gyalog íjászokat elöl, s hátul a lovasokat meg a pattantyúsokat. Az udvarra 
tovább hullott az égő csóvák zuhataga. Aztán a vár előtt duhaj hujjahózás 
támadt: 

— Hegyibe! Hegyibe! Hegyibe! 

Az ádáz lárma Habil defterdárt is előcsalta a sátrából. Az aga mellé 
állott, hogy gondolkozzék helyette, ha történetesen gondolkozni kell. 


— A támadás kutyái — mondotta ékesen — nemsokára visszasompolyognak, 
hogy elpihenjenek a megaláztatás vackán. 


Így vélte ezt a tündöklő elméjű defterdár, s e véleményét arra alapozta, 
hogy a kopjások bizonyára hírt szereztek a fal egy részének lebontásáról, s 
abban a dőre hiszemben támadnak, hogy nem igazi palánkfal, hanem valami 
tákolmány állja az útjukat. A kopjások ugyanis arrólfelől lövöldöztek s 
ordítoztak, hol Borka meg a hajdúk a megroggyant falat javítgatták volt. Alig 
ejtette ki Habil e becsmérlő szavakat a támadás kutyáiról, néhány ijedt 
kiáltás hangzott föl a kapubástyáról, aztán iszonyatos robbanás rázta meg a 
várat, renyhén hömpölygött az elomló fal, s cuppogott a vizes várárok, amint 
a belegörgő földet nyelte. 


Ott, hol az előbb zömöken és sötéten a jobb oldali kapubástya állott, most 
ormótlan halom emelkedett, frissen szántott dombhoz hasonlatos, melyen a 
rögök még meg sem száradhattak. Ezen a halmon nemsokára emberek tüntek 
föl, a támadó kopjások. Az első sorban Dani, s a többi tökön próbált vitéz, 
Füles Gergő pallost lóbált a kezében, Kantáros Misi a fokosával 
hadonászott, Cigány Tódor aggodalmasan futott a kopjája vasa után, mely 
előtte csillogott, Kondás Zsiga ezúttal egyenes német karddal indult a 
csatába. Egy lépéssel Dani mögött Borka igyekezett bugyogósan, 
páncélingesen, sisakosan, kopja a kezében, s Danival feleselt. 

— Itt, az ellenség szeme láttára fenekellek el, ha nem mégy hátrább! — 
fenyegetődzött Dani, de merőben haszontalanul, Borka nem tágított. 


Szerencsére föltűnt a támadók második rendje, melyet Borvető vezetett, s 
az öreg Sóvágó rekesztett be, kezében szablya, övén fülszedő horog. 
Borvető látta, min vitázik a kapitány meg a felesége, elkapta az asszonyt a 
derekánál, s visszatartotta. Ekkor már az öregek is javában nyomultak előre, 
a harmadik sorban. 


Mindez félelmetes gyorsasággal ment végbe. Sokkal gyorsabban, mint 
ahogy Hrubián agya forgott. Valójában meg sem értette még, mi történt, s 
már tombolt körülötte a harc elkeseredetten. Füles Gergő meglóbálta 
pallosát, majd egy rettentő csapással kevés híján kettőbe szelt egy akindzsit. 
Az agában meghűlt a vér. 


Dani egyenest Hrubiánnak tartott. 
— Most a gatyamadzagomra foglak! — kiáltotta. 


Az aga nem Ismerte meg az ádázkodó legényt, kit egyszer látott, akkor 15 
bajusszal. De az akaratát kitalálta, s az odasereglett akindzsik élő sövénye 
mögé hátrált a kopjások kapitánya elől. 

Habil defterdár volt a legtudósabb ember a török táborban, 
következésképpen Allah szándékaiba ís mélyebben belelátott más igazhitű 
halandóknál. S hogy a hatalmas Allahot meg ne zavarja terve valóra 
váltásában, fölemelte két karját, a szemét becsukta, hogy ha meg kell halnia, 
észre ne vegye túl korán. A kopjások ott rohantak el mellette, hallotta ziháló 
fújásukat. 

Az égő csóvák esője ezenközben megritkult valamelyest, kárpótlásul 
viszont megint elsültek az ostromlók ágyút, izzó golyók pörögtek gőzölögve 
a várudvaron, döngött a fal, omlott a föld, reccsentek a derékba talált 
boronagerendák. Az akindzsik előbb a hajdani romlás helyére áramlottak, 
oda várták a rohamot. Mikor azonban leroskadt a kapubástya, s fölzendült a 
kopjások harci kiáltása, a támadókra vetették magukat. Az újabb ágyúzásra 
néhányan az agára lestek, hátha parancsol valamit, ami hasonló esetekben 
illendő. Az aga azonban se látott, se hallott, csak félt, félt, s megbújt a 
testőrei között. 


Mint valami kétpúpú látomás, időnkint körbenyargalt az udvaron egy-egy 
megkergült teve, s bakkecske mód ficánkolt, hogy a hátán parázsló csóvát 

lerázza magáról. Kisebb-nagyobb tüzek égtek mindenfelé, szénakazal 
lobogott itt, amott egy szekeret nyaldostak a lángok, egy lajtorja hirtelen 
parázzsá omlott. A levegő szinte sütött. Az oltással vesződő akindzsik arcán 
fekete sárrá oldódott a korom a szakadó verejtékben. Dobbantottak, 
nyihogtak a lovak, közönkint elpukkant egy puska. Ember, állat egyaránt félt, 
de legeszelősebben a rabok féltek pinceszerű tömlöcükben. A füst vastagon 
beözönlött az ajtók sarkainál, a réseken. S ahogy a rabok rátapadtak, érezték, 
hogy az ajtó kívül perzselődik, talán már ég is, s majd eszüket vesztették, 
hogy elevenen sülnek meg. 

Barkó Dénesen nem fogott a félelem, a szalmán heverészett, s ha olykor 
nem köhög, jól érezte volna magát. Menyhárt ott kuporgott mellette. A 
többiek az ajtó körül tolongtak, s gyúrták egymást, kegyetlenül, mintha máris 
menekülhetnének. Közönkint segítségért kiáltottak a töröknek, holott amaz 
maga 1s segítségre szorult éppen. 


— A cipó megtette a magáét — morogta Barkó Dénes büszkén. 


— Abban, hogy megtehette, kegyelmednek tetemes része vagyon — felelt 
Menyhárt. 

Ez csakugyan így volt. A tizedes híven teljesítette Dani parancsát, s még 
aznap este belopta a puskaporos cipót a várfal tövébe. Ez a 
következőképpen esett meg. Mikor az idő már erősen belehajlott az 
alkonyatba, a görög mester hozzálátott, hogy a várat körbejárja, s a végzett 
munkát megszemlélje. 

Ezalatt a rabok tétlen vesztegeltek az árok belső partján, a fal s a víz 
között, a jobb oldali kapubástya tövében. Napközben ennek a bástyának a 
megromlott falát foltozták új gerendákkal. Az egyik gerenda idecipelésében 
Dani ís segédkezett volt. Ezt a gerendát aztán a hajdúk illesztették be a 
falba, a tövét pedig úgy rakták meg kövekkel, s temették be a köveket 
földdel, hogy elég volt egyetlen követ elmozdítanm, s akkora barlang tárult 
ki, melybe egy ember bizton belefért. Mindazt azért cselekedték ekként, hogy 
szállást biztosítsanak a puskaporos cipónak, mely ott szerénykedett Barkó 
Dénes tarisznyájában. 

A homály szaporán sűrűsödött, Barkó Dénes körülnézett hát, hogy 
alkalmas-e az idő a cipó elrejtésére. A csapóhíd felől, melyen át szállásukra 
kellett majd térniök, egyetlen őr állott. Egy fél zászlóalja akindzsi a várárok 
túlsó partján üldögélt vagy heverészett. Ezek nem sokat törődtek a rabokkal. 
Szökni bal felé lehetett volna, arra azonban három strázsa vigyázott. Mikor a 
homály annyira elhatalmasodott, hogy Barkó Dénes már nem látta az őröket, 
rászólt a hajdúkra, mire azok körülvették. Ő maga lehasalt a földre, a 
gerendának a tövéről félregurította a követ, maga pedig bebújt a barlangba, 


a cipót besuvasztotta a gerenda alá, a követ a helyére lökte, földet szórt rá, 
megtaposta. Ennek utána a kanócot, melynek egyik vége a cipóban volt, a 
gerenda tövétől elvezette az árok partján tenyésző nádasig, itt ráakasztotta 
egy ezüstszínű bugával pompázó nádszálra, hogy könnyebben tüzet 
foghasson, ha majd a kopjások csóvát vetnek rá. 

Már csupán az okozott gondot, hogy a három strázsa észre ne vegye a 
földön tekerődző kanócot. Míg a rabok a helyükről nem mozdultak, nem 
lehetett látni: a földön gallyak, fűzfavesszók, fa- és kéregdarabok hevertek, 
mindamellett könnyen megeshetett, hogy az akindzsik belebotlanak a 

kanócba. 


Ez ellen az az egy orvosság használhatott, ha az akindzsikat úgy 
megdühítik, hogy eszükbe se Jusson a lábuk elé nézni. Barkó Dénes ennek 15 
rájött a módjára. Egyébként a jó szerencse támogatta, mert erősen 
besötétedett, mire a görög mester megtért útjáról, s szólt, hogy a rabokat 
tereljék be a várba. Az őrök az emberi szóban kapott parancsot 
korbácscsattintással továbbították. 


Erre a beszédes biztatásra rendszerint hanyatt-homlok rohant mindenki, 
amerre lehetett. Most 1s így történt, csupán Barkó Dénes fogódzkodott össze 
három társával, mintha vadul tülekedne, pontosan ott, hol a kanóc a vár 
lábától a nádas felé tekerődzött, s legkönnyebben megüthette a szemet. Az 
akindzsik feldühödtek, ahogy kellett, talán valamivel még jobban. Nem 
szóltak egy szót sem, hanem hárman háromfelől verni kezdték a 
rendetlenkedőket olyan cudarul, hogy minden ütésük nyomán kifröccsent a 
boldogtalanok vére. Nem is hagyták abba a kegyetlen cséplést, csak a hídon, 
mikor  amazoknak végre sikerült megfutamodniok.  Sajgott minden 
porcikájuk, szakadt a vérük, de a törökök végül mégsem vették észre a 
kanócot. 


Ez történt este. Éjszaka közepe táján megérkeztek a vár alá a kopjások. Az 
íjászok csöndben beóvakodtak az irtásra, ki-ki csóvát tűzött a nyila hegyére, 
aztán tüzet csiholtak, s mikor már a láng mardosta a szalmát, elpattintották az 
íjat. Odabent a várban akkora riadalom támadt a tűzesőre, meg sem hallották 
az ágyúk vontatását. A törökök csak akkor eszméltek rá, hogy az ellenség 
ágyúval jött, mikor már zengett az egész Bakony, mikor már ropogtak a 
falak, s zúgva sisteregtek a vasgolyók a vár udvarán. Mindezt azért rendezte 
így Dani, hogy a török figyelmét a maga szándékáról elterelje. 


Nemsokára megszólaltak a török ágyúk, de ekkor már Dani a serege 
javával a várkapu elé vonult. Itt 15 csóvavetéssel kezdték. Kantáros Misi 
nagy ügyesen átdobott a várárok vizén egy koszorú lángoló szalmát. Ennek a 
fényénél aztán meglátták a kanócot, amint az ezüstszínű nádbuga mellett 
kajlán lelógott. Célba vették, s szórni kezdték rá az égő csóvát. 


Volt török őr a várkapuban, volt a két bástyán ís. Eleinte nem nagyon 
értették, mi végből acsarkodnak a hitetlenek csóváikkal az árok ellen, 
melyben víz van, s ilyenformán föl nem gyulladhat. Mindamellett sorra 
elpukkantották puskáikat. Mikor azonban tűzkígyóként sisteregni kezdett a 

kanóc a vár lábánál, mindjárt rájöttek a törökvesztő nagy praktikára. Ennyit 
láttak az éber őrök, aztán hatalmas dörrenés hallatszott, a bástya 
megremegett, összecsuklott, a romokon pedig betörtek Vastagpalánkra a 
kopjások. Egy szemvillanás alatt megtelt az udvar magyarokkal. 


Panzerkopf tovább lövette a várat az irtásról, ahogy Dani meghagyta volt. 
A falak meg-meginogtak; berogytak, s valahányszor egy-egy török ágyú 
lehengergőzött a helyéről, harsány kiáltás hangzott mindenkor: 

— Most láthatjátok, kicsoda Panzerkopf kapitány! 

— Az agára! Az agára! — biztatta a kopjásokat Dant. 


Az akindzsik hűségesen közrefogták vezérüket, ki a kör közepén 
hadonászott kivont handzsárával, s ordított, ahogy a torkán kifért, hogy 
nagyobb vitézségre tüzelje katonáit. Holott azok elszántan harcoltak buzdítás 
nélkül is. Olykor cselből hátráltak, mintha már-már megfutamodnának, de 
alig nyomult be közéjük egy-két kopjás, gyorsan bekerítették, s levágták 
irgalmatlanul, így pusztult el Füles Gergő, hiába küzdött bátran, két kézzel 
forgatott iszonyú pallosával. Így pusztult el Cigány Tódor, s kevés híján 
maga Dani is így lelte volna halálát, ha Kantáros Misi nem siet a 
segítségére. 

Habil defterdár ott reszketett most is feltartott karral, csukott szemmel, 
hol a vész utolérte volt. A kopjások elrohantak mellette, a szorongatott 
védők egyre hátráltak; a defterdár voltaképpen szabad volt, csak éppen nem 
tudta. Talán nem 15 tudta volna meg sohasem, ha egy megriadt ló 
nyargaltában oldalba nem rúgja. Ettől a rúgástól fölocsúdott a virágos 
elméjű ember, körülnézett, észrevette, hogy senki sem tartja szemmel, 
bolond volna hát, ha a menekülés saruját nem rántaná a lábára. Ezt 
olyképpen művelte, hogy fölkapaszkodott egy gazdátlan lóra. Kockázatos 
vállalkozásnak látszott a bástya romjait a sötétben lóháton meghágni, de 
csatában meghalni sokkal kockázatosabb. Habil defterdár tehát nekivágott a 
romoknak, s mert Allah így rendelte, épségben kivergődött az irtásra. Ott 
észrevette . az ágyúk körül — szorgoskodó zsoldosokat, ijedtében 
megsarkantyúzta lovát. Az megugrott nyihogva, vitte a defterdárt, s 
harmadnap megérkezett vele a Hódoltságba. 


Habár a rémült hajdúk szakadatlanul ordítottak, s az ajtó körül topogtak, a 
harci lárma betört a tömlöcbe 1s. A rekedt török kiáltások, az állati bőgések 
közé magyar szavak keveredtek. A hajdúk mintegy parancsszóra elnémultak, 

s feszülten füleltek kifelé. 


Nemsokára a pokoli zenebonán áthatolt Dani mindegyre megújított 
biztatása: 

— Az agára! Az agára! 

— A kapitány! — ugrott föl guggoltából Menyhárt, s a boldogság 
megnedvesítette a szemét. A hajdúk megértették, hogy ha odakünt ez a 
jelszó, a török keveset remélhet, ők meg sokat. Ketten az ajtónak estek, s 
ököllel verték, egy harmadik elcsenevészedett karját tapogatta. 


Barkó Dénes föltápászkodott hevertéből, s méltósággal az ajtóhoz lépdelt. 
Csöndet intett a döngetőknek, csöndet a többinek, s a zajokból igyekezett 
kihámozni, mi mehet végbe a várudvaron. Amint így figyelt, egyszerre 
éktelen rivalgás támadt, siető lábak dobogtatták a földet, megkettőződött az 
összeverődő pengék csattogása, a pajzsok csengtek-puffantak az ütések alatt. 
Ezúttal senki nem küldte a fegyvereseket az agára, a magyar kiáltások 
összevissza szálldostak. 


— A sérv szakassza meg az ágyékukat! — káromkodott Barkó Dénes, mert 
minden amellett szólt, hogy a hadiszerencse a törökhöz pártolt. Az történt 
ugyanis, hogy az akindzsik felerésze abban a hiszemben várakozott a várfal 
tövében, s tűrte Panzerkopf kapitány pattantyúsainak rettentő lövéseit, hogy 
az ellenség, vagyis a kopjás sereg rohamra indul, s a rohamot nekik kell 
föltartaniok. Az ellenségnek azonban eszébe sem jutott a várfalat 
megmászni, inkább a ledőlt bástya romjain át támadott, s egyre hátrább 
szorította Hrubián agát. A várfal alatt veszteglő akindzsik rájöttek, hogy ha 
az aga hátrál a kopjások elől, s ezenközben a serege megkevesbedik, ők 15 
kelepcébe esnek. Csatarendbe állottak hát, s rázúdultak nagy hirtelen a 
kopjásokra, akik azt sem tudták, hova nézzenek, hova vágjanak, hova 
fussanak, annyira megzavarodtak. Néhány pillanatnyi förgeteges kavarodás 
után a kopjások két tűz közé kerültek. Hrubián aga most 15 szemben állott 
velük, az újonnan támadók azonban keresztülhatoltak soraikon, a hátukba 
kerültek, s most onnan nyomultak előre. 


— A mi kezünkben vagyon a győzelem kulcsa — mondta Barkó Dénes, s 
fürkészve tapogatta, kopogtatta, nyomogatta, simogatta az ajtó fáját. Aztán 
előhúzta inge alól a kést, mit Danitól kapott volt, egy helyütt beledöfött a 
deszkába. Tölgyfából rótták az ajtót, gerendányi törzsekből, csak hát ezekbe 
a törzsekbe a tömlöc előtt lobogó tűz belekapott, s a fa megrokkant. A penge 

vékony reccsenéssel szaladt át a deszkán. Barkó Dénes tovább döfködött, s 
nemsokára akkora lyuk tátongott az ajtón, hogy a rabok egyesével sorra 
kibújhattak. 

A tömlöc előtt közvetlenül két döglött ló feküdt, távolabb nagy halom 
zsarátnok izzott vastag hamukucsmája alatt. Körös-körül a várfalon 
szövétnekek lobogtak, időnként elpukkant egy-egy puska, Panzerkopf 
kapitány ágyúi öblösen dörögtek. A várárok vize csobbant-szörcsögött, 
mintha valami szörnyeteg tévedt volna bele, holott csak egy kóborló teve 
tapicskolt benne. Az udvar közepét egyetlen óriási viharfelhő ülte meg, a 
küzdőket magába nyelő por, melyben villámokként cikáztak a kardok, a 
vértek, a pajzsok, a tőrök. S ezt a sárga csillámokkal megtűzdelt szürke 
felhőt olykor-olykor ciklámenpirosra föstötte egy-egy fellobogó tűz, 
ilyenkor fekete árnyékokként látszottak az emberek is, kik ezt a port 
fölverték, s megtűzdelték villanásokkal. 


Eldobált fegyver bőséggel akadt, a hajdúk s a kopjások felövezték 
magukat karddal, pajzzsal, kopjával, Barkó Dénes hadirendbe állította őket, 
s éles fejhangon elrikkantotta a parancsot: 

— Az agára! 

— Az agára! — visszhangozták a frissen szabadult rabok. A támadás a 
Hrubián körül harcolókat érte. Most már bizonyosnak látszott, hogy nincs 
menekvés, az akindzsik mindamellett meg sem rezzentek, csak 
összezárkóztak valamelyest. Borkát annyit óvták-védelmezték, hogy soha 
törökkel össze nem csaphatott, mindig levágták előle, vagy őt rántották hátra. 
Gondolta, ha fegyverrel nem, most megpróbál használni szóval. Széttárta két 
karját. Ha nincs piros bugyogó rajta, prófétának vélhette volna bárki, olyan 
példásan viselkedett. 

— Szabadlakiak! — kiáltotta messzi hangzón. — Hegyibe, szabadlakiak! 

— Hegyibe! Hegyibe! — visszhangozták a fegyveresek. 


A szabadság édes reménye megdagasztotta a melleket, megkeményítette az 
izmokat. A régóta kísértő reménység most kezdett álomból valósággá válni. 
S hogy azzá váljék, már csak a marconán fenekedő akindzsik akadályozták. 


— Gyere! Gyere! Disznók szégyene! — hívogatta Dani az agát. — Gyere, te 
pacalon hizlalt! 


Közelgett a halál, ezt látták az akindzsik, s látta Hrubián aga 15. Ez a 

tudomás egyszeriben visszaadta elveszett bátorságát. Beszökkent a körbe, 
szemben Danival. 


— Megyek, te szennyben fogant! — fogadta el a kihívást. — Megyek, te 
koszban nevelkedett! 

Azzal villámgyorsan előugrott, egy alattomos vágással megtévesztette 
ellenfelét, kinek védtelenné vált a melle. A rezes fényű török handzsár 
fölemelkedett, sziszegve lesújtott, már-már Dani húsába metszett. Ekkor 
azonban közbetoppant Kantáros Misi. Vidáman táncolt oda, piros arca majd 
kicsattant, úgy megduzzasztotta az egészséges vér. Fokosával fölfogta a 
Danira szánt ütést, de a fokos nyele eltörött. Hrubián gyakorlottan beleszúrta 
handzsárát a kopjás gyerek vállába, s hátraszökkent, hogy a Dani ütését 
elkerülje. Misi szegény, a sebéhez kapott, rászorította két tenyerét, hanyatt 
esett, s egyszerre az inge 1s olyan piros lett, amilyen az arca volt. 


— Megállj, te rühes kutya! — kiáltotta Dani rekedten. Hrubián előreugrott 
gyorsan, ütését Dani fölfogta a pajzsával, majd lesújtott, oly erővel, hogy az 
aga fél térdre rogyott az ütés súlya alatt, s a handzsár kiperdült az ujjai 
közül. A kopjások  fölujjongtak. Dam tekintete egy pillantásra 
összetalálkozott Hrubián basa szemöldökök alatt rejtező szemével. Még egy 
pillanat, s a kopjások kapitánya övébe tűzte az aga vérrel futtatott fejét. 
Amaz holtában iís5 sunyin nézett, szemhéja zsírosan leereszkedett, s a 
sümölcsök áfonyaszínt öltöttek a fülén. 

Öt vagy hat akindzsi ledobta fegyverét, s széttárt karral rohant a kopjások 
közé. Ezeket gyorsan megkötözték. A többi azonban holtáig vitézül 
verekedett. Mire az utolsó török is kilehelte lelkét, a hajnali ég 
kökörcsinszínt öltött. 

Kopjás Dani megtörülte véres fegyverét a fűben, s a szemével Borkát 
kutatta. A színesedő égre komoran kirajzolódott az összeroskadt és az épen 
maradott kapubástya, rárovódtak csipkeformán a rontások, melyeket 
Panzerkopf kapitány lőtt a falakba. 

Dani errőlfelől, átellenben Borka nézelődött, s egyazon pillanatban vették 
észre egymást. 

— Hallod-e? — kiáltotta Dani. — Vagyon-e valami híjad? 

— Nincsen, én édes lelkem — válaszolt az asszony. 

Mikor odaért az ura elé, körbefordult játékosan, s fokonkint szépen 
kiderült, hogy abból, amit magával hozott, semmit a csatában el nem 
vesztett. 


A harcban megfáradott kopjások meg hajdúk zihálva várták, hogy a 

győzelem után minek a sora következik. Vártak, s szinte irigykedtek a rabul 
esett akindzsikra, kik egy halomban aludtak, s  horkoltak, mintha 
vezekelnének. A várudvar földjét holtak borították, eldobált fegyverek, 
pajzsok, sisakok, döglött tevék, felfűúvódott hasú lovak. S ebben a temetői 
tájban élő ember csak egy látszott, az öreg Sóvágó. Füleket tallózott, török 
füleket, hogy majdan legyen mivel hivalkodnia az unokái előtt. 


Dani megfúvatta a kürtöt. A győzelmi harsona büszkén szállott az alvó 
erdő fölött, s hirdette erős hangon, hogy Vastagpalánkon ismét magyar az úr. 

— Most eszünk-iszunk farsangosan — mondta Dani -—, aztán fölépítjük, amit 
leromboltunk. 


Borvető Dénes amolyan gyűjtő-szerző-őrző természetű ember volt. Csak 
éppen eleddig mindig másnak szerzett, s a másét őrizte. Még javában 
tombolt az öldöklés, ő már kiszaglászta a törökök éléstárát. Most intett két 
legénynek, s osztogatni kezdték a szárított birkahúst s a bort, mivel az 15 
akadt. Megéhezett mindenki, de senki olyan elkeseredetten nem volt éhes, 
mint az a tizenkét zsoldos, kiket a boros szekér mellől hurcoltak el volt 
Hrubián aga katonái. Valójában a hajdúknak több joguk lett volna a 
zabolátlan vedelésre, falásra, mint a zsoldosoknak. Csak hát a nyomorultak 
annyit koplaltak, hogy a gyomruk öklömnyire zsugorodott. Barkó Dénes 
éppen leszelt egy falatot egy birkacombból, még szemügyre vette, mielőtt 
beleharapott volna, ámde hirtelen földhöz csapta, s káromkodva 
eliramodott. . . 

A győzelmi kürtszó Panzerkopf kapitányt 15 tudósította afelől, hogy a vár 
gazdát cserélt. Ebben a magasztos pillanatban eszébe jutott, hogy ez a vár az 
övé volt, s élete legszebb születésnapjait ünnepelte itt. Nagy kedve támadt 
elölről kezdeni a kapitánykodást, hiszen Dani megígérte volt, hogy az ő 
akaratából kapitány is lehet Vastagpalánkon. Erre pedig megjött a kedvező 
alkalom. 


Alig gondolta ezt el, egy ember tűnt föl a kapubástya tornyos romjain, s a 
kopjások kapitányához szólította Panzerkopfot. Dani éppen azért hívatta a 
zsoldosok jámbor vezérét, amiért emez őhozzá indult. Más választása nem 
volt, mint hogy Vastagpalánkot a zsoldosokra meg a hajdúkra bízza. Hiszen 
ha a vár őrizetlen marad, a török hírét veszi, rajtaüt, elfoglalja, s akkor oda 
a drága áron kivívott szabadság. 


Panzerkopf kapitány nehéz szuszogások között elindult a várba. Már látta 
a vidám falatozókat, szájában összefutott a nyál. 


— Most megfizetsz, te ártány, hogy a töröknek eladtál! — förmedt rá valaki 
rútul, s már igyekezett 15 a két markával, hogy a lelket kipréselje a meglepett 
kapitányból. Ez a fojtogatásban szorgalmaskodó ember Barkó Dénes volt. 
Munkáját azonban nem koronázta siker, mert elerőtlenedett a rabságban, s 
Panzerkopf könnyűszerrel lerázta magáról. Mihelyt ez megesett, a kapitány 
futni kezdett, visszafelé, Barkó Dénes utána. Mikor a tizedes látta, hogy nem 
bírja utolérni, fölkapott a földről egy jókora fadarabot, s olyan ügyesen 
meghajította vele a menekülő kapitányt, hogy amaz rémületében megbotlott, 
belehengeredett a kapubástya romjairól az árok poshatag vizébe, és tüstént 
elmerült. 


Egy idő múltán fölbukkant, s torkaszakadtából felüvöltött: 
— Hilfe! Hilfe! 


— Úszni tanultál volna meg — mondta Barkó Dénes megvetőn —, ne 
németül! 


Ekkorra jóformán mindenki odagyűlt a partra, a kopjások, a hajdúk, a 
zsoldosok. Ez utóbbiak hűségesen kihalászták parancsolójukat az árokból, s 

körülvették, hogy megvédelmezzék, ha kell. Dani így szólt hozzá: 


— Szárítkozzék meg kegyelmed, mert ilyen vizesen meg nem tehetem 
Vastagpalánk kapitányának. 

Panzerkopf ábrázatát a boldogság heve nyershússzínűre gyullasztotta, s 
szinte szemlátomást száradt, csakhogy méltó lehessen régi nemes tisztére. 


— Előbb azonban fogadja meg kegyelmed szent esküvéssel, hogy a pogány 
ellen utolsó csepp véréig védelmezi ezt a várat. 


— Esküszöm! — dörögte Panzerkopf messzi hangzón, s a hegyek, mintha 
fölismerték volna a hangját, vidáman elismételték. 


Dani most Barkó Déneshez fordult: 


— Kegyelmed 1s itt marad a várban. Tizedesnek, mint annak előtte. Most 
pedig esküdjék meg, hogy híven szolgálja Panzerkopf kapitányt. 

A hajdútizedes majd az egyik, majd a másik kapitányra pillantott. Eleinte 
komornak látszott, utóbb azonban megcsillant a szeme: 

— Híven szolgálom, éltem árán ií5 szolgálom Panzerkopf kapitányt 
mindaddig, míg eme szent esküvését meg nem szegi. Isten engem úgy 
segéljen! 

Helyeseltek a hajdúk, helyeseltek a zsoldosok, helyeselt Kopjás Dani is. 
S hogy ilyenformán nemcsak őrsége lett a várnak, hanem az egyetértés is 
megszületett az őrség között, késedelem nélkül hozzáláttak, hogy a 
kapubástyát s a várkaput fölállítsák, s hol kár esett a falon, megjavítsák. 
Másnap délután ismét állt a vár, keményen, zömöken, s a frissen húzott 
falakról marconán néztek az irtásra az ágyúk. 


— Most eltemetjük halottainkat — mondta Dant. 


Szétszéledtek a várudvaron, hogy a szomorú munkát elvégezzék. 
Megtalálták Füles Gergőt, kit roppant pallosa sem oltalmazott meg. Utolérte 
a halál a vén Gerső Mátét 1s, hasztalan védelmezte oly féltékenyen a cipóját. 
A bibliás szavú Sete Ábrahám vértelen ajka nem mozdult, holott most joggal 
mondhatta volna, hogy — elvégeztetett. Kondás Zsiga varas fejéről lecsúszott 
a kucsma. Cigány Tódor holtmereven 15 a kopjája nyelébe fogódzkodott. A 
fegyver vasa makulátlanul csillogott. 


Dani komoran, Borka könnyek között, Menyhárt ijedten nézte, hányan meg 
hányan pusztultak el a szabadságnyerő nagy küzdelemben. Mikor Menyhárt 

tekintete Kondás Zsigára esett, fölzokogott. Eszébe jutott, hogy szegény 
Zsiga mindig arról álmodozott volt, hogy egyszer majd ő fuvintja meg a 
kürtöt, s küldi csatába a kopjásokat. Lám, nem tölthette kedvét. 


A kopjásokat az erdő szélén temették el, egy sárguló berkenyebokor 
mellé. A hant végébe keresztet szúrtak, hadd lássa, ki arra jár, hogy nem 
pogány nyugszik a rögök alatt. A kopjások mozdulatlanul állották körül a 
sírt, körös-körül pedig nőtt, nevelkedett a csönd. Nemsokára a rigók füttyét, 
a vörösbegyek surrogó röptét, a cinkék szende pittyegését 15 fölfoghatta a 
fül. 

Ezenközben a zsoldosok és a hajdúk megszállották a várat; az egyik fele 
ezeknek, a másik amazoknak jutott, szakasztott úgy, mint azelőtt. A bástyákon 
s a kapu előtt már vigyázott az őrség. A kopjások a sírtól visszamentek a 
várba, hogy ott fölkészüljenek, s útjukra induljanak. 

Sok teendő már nem volt hátra, csupán Törökpalánk népe felől kellett 
gondoskodni. Ez pedig a Borvető Dénes dolga volt. Tudta Borvető, hogyne 
tudta volna, hogy Dani elbujdosik a bécsi király bosszúja elől, s helyeselte 
15, hiszen a királyfélék nagy haragtartók. 

Tudott hát mindent, mégis belenyilallott a szívébe, mikor csakugyan 
búcsúzásra került a sor. 

— Úgy ügyeskedjék — biztatta Dani —, hogy kendet válasszák bírónak 
Szabadlakon. A kincset pedig ossza szét a szűkölködők között. 


Borvető megrázta a fejét, s csak ennyit válaszolt: 
— Hadas időket élünk. Inkább elásom. 


Mivel éppen csönd volt, Menyhárt hirtelen előugrott, s kétszer akkorát 
kiáltott, mint amekkorát szándékozott: 


— Hadd öleljelek meg! 


Borkát akarta megölelni, először s egyben utoljára, de olyan restelkedés 
fogta el, hogy az asszony helyett az urát szorította magához. 


— Engem meg sem ölelsz? — kérdezte Borka. Mire Menyhárt arca kétszer 
15 színt váltott, elsápadt, majd pipacsvörösre gyulladt. Utóvégre azonban 
férfiasan megszorongatta az asszonyt. 


— Vidd hírül anyámnak — mondta Borka —, hogy elbujdostunk Danival, s 
mihelyt a bécsi királyt eltemették, visszamegyünk Szabadlakra. 

Akár indulhattak is volna, de ekkor előlépett az öreg Sóvágó, s egy 
koszorú takarosan megszárított török fület nyújtott át Daninak, hogy legyen 
miről emlékeznie felőle. 


A csapóhidat leeresztették, Dani és Borka a bástyafokról nézte, mint 
távolodik a kopjások megfogyatkozott serege. Kantáros Misi épen maradt 
karjával vígan integetett a szekérről, sebesült társai közül. Az arca megint 
piroslott, s vidámnak látszott. 


Borvető Dénes éppen idejében érkezett meg Törökpalánkra. Neuwirth 
Jeromost nemhiába emlegették a  haditudomány kiváló mesterének. 
Észrevette hamarost, hogy a csapata körül nyugtalankodó lovasok kevesen 
vannak, s nem harc a szándékuk, hanem nyilván az, hogy őt kötelessége 
teljesítésében késleltessék. Megfúvatta hát a kürtöt, s óvatosan, de 
elszántan, továbbvonult célja iránt. 


Miután négy lovas társának meghagyta, hogy továbbcikázzanak a vasas 
vitézek körül, Köcsög Pista Törökpalánkra nyargalt. Az újságra, hogy a 
zsoldosok közelednek, rettentő nyugtalanság támadt. Sokan még csak az 
ijedtségnél tartottak, mások már málházták a szekerüket, mikor megjött 
Borvető a diadal hírével. 


Az emberek egyszerre elcsöndesedtek, s megilletődötten néztek maguk 
elé, mintha azon elmélkednének, hogy az édes föld, amit látnak, ismét 
magyar, ismét csak az övék. Az élet gazdagodni kezdett a szívekben, s a 
reménység dúsan kivirágzott. S ahogy szétoszoltak, hogy dolguk után 
lássanak, egyre az örvendetes újságot ismételték: 


— Nincs már török a Bakony alján. Nincs már török a Bakony alján! 


Lassanként azonban minden más zajt elnyomott a hazainduló szekerek 
goromba döcögése a fagyos úton. Füsüsné jajveszékelve kuporgott egy 
apróka szekér bakján, s a lányát siratta. Bent a szekérben Lucskos Péter 
feküdt hason. A száz botütés erősen megviselte. Sok mindenre gondolt, csak 
arra nem, hogy hanyatt forduljon. Ez még hónapokig nem jutott eszébe. 


Mire Neuwirth megérkezett zsoldosaival, Törökpalánk üres és elhagyatott 
volt. Ezt az üres, néma várat a jeles kapitány tudományosan foglalta el, ami 
beletelt egy hétbe. Ennek megejtése után jelentést írt Győrbe a 
főgenerálisnak, hogy se Kopjás Dánielt, se Panzerkopf kapitányt el nem 
foghatta, mivel egyikük sem tartózkodott a várban. 

Ezalatt Dani és Borka mélyen bent járt már a Bakonyban. Az idő egyik 
napról a másikra hidegre zordult. Lehullott az őszi harmat, s beszórta 
vasporral a fákat, a cserjéket, be a füvet. A Bakony szürkéllett ezüstös 
díszében, mint valami földre ereszkedett tömérdek felhő. A hóharmat alatt 
még éltek az őszi színek; a mogyoróbokrok, a somfa rozsdája, a gyertyánok s 
a szilek tövében széles sárga foltok hevertek, a nyárfák alul ezüst, felül 
sárga levelei tarka szőnyeggel borították a földet, itt-ott egy vadkörtefa 
szinte lángolt a deres terü alatt, a szeder sötétzöld leveleit alig csípte meg a 
dér, a tölgyek lombja édesen aranylott. A téli ég színével együtt alászállott 
az ég földöntúli csöndessége 15, befurakodott az ágak közé, a vízmosásokba, 
az odúkba, a szurdokokba, be a szívekbe. 


Hatodnapra megérkeztek Kanizsára mind a hárman. Nevezetesen Borka, 
Dani meg a török fejet látott híres kopja. Ott aztán Dani elszegődött iratos 
katonának, Csapó Dániel néven, ahogy törvényesen nevezték. Hűséggel 
szolgálta nagy Thury György uramat, kit ismeretlenül 15 mindig tisztelt, s 
szeretett 15, mióta személyében megismerte. Mikor Thury Györgyöt a török 
lesbe csalta és levágta, Dani Komáromban, Győrött, Fehérvárt harcolt, s 
dicsőség csillámlotta körül minden cselekedetét. Annak született, kapitány 
vált végül belőle. 

Miksa király nem nyugodott bele, hogy a felségsértő és kincstárgyalázó 
Kopjás Dánielnek nyoma veszett. Föl akarta négyeltetni. 

Kárba ment azonban minden fáradsága, soha nem jött rá, hogy Csapó 
Dániel, kit maga 15 megjutalmazott érdemes vitézségéért, egyazon személy 
Kopjás Danival. 

Ezt csak a Bakony alján tartották számon, hol a hála megóvta emlékét, s 
nemzedékről nemzedékre hagyományozta, mind a mai napig. Mert az 
egyszerű emberek néha többet tudnak, mint a koronás királyok. 

Fülszöveg 


, Nagy ideje, hogy ez a történet megesett. De a Bakony alján ma 15 őrzik 
még emlékezetét a hajdani hősök kései ivadékai. Ma 15 emlegetik Kopjás 
Danit, Akibár agát, a tudós Habil defterdárt, Bugyogós Borkának és Süke 
Menyhártnak sem enyészett el régi jeles híre." Így kezdi regényét a neves 
magyar író, a magyar történelem kiváló ismerője, és ezen a nemes, kicsit 
patetikus hangon vezeti le olvasóit a Bakony vidékének vad tájaira, a 
magyar történelem egyik jelentős korszakába, a török hódoltság idejébe. 
Hőse, Kopjás Dani egyszerű parasztlegényből emelkedik kapitánnyá, és vele 
együtt emelkedik hőssé Borka is, a kis szelíd parasztlány. A végig izgalmas, 
ízes magyarsággal és a finom pátosz mellett sok humorral megírt regény 
lebilincselő és szórakoztató olvasmány. 

